Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
e1722a1b-0cca-4199-9d85-36b83bf0d3d0	សមាគមអ្នកវះកាត់មុខមាត់ឆ្អឹងថ្គាមកម្ពុជា សហការជាមួយមន្ទីរពេទ្យព្រះអង្គឌួង រៀបចំបទបង្ហាញស្តីពី «ជំងឺមហារីកដែលកើតឡើងនៅ ក និងក្បាល និង វីរុស HPV»	សមាគមអ្នកវះកាត់មុខមាត់ឆ្អឹងថ្គាមកម្ពុជា សហការជាមួយមន្ទីរពេទ្យព្រះអង្គឌួង បានរៀបចំបទបង្ហាញស្តីពី «ជំងឺមហារីកដែលកើតឡើងនៅ ក និងក្បាល និង វីរុស HPV» ដែលធ្វើឡើងក្រោមអធិបតីភាព លោកសាស្ដ្រាចារ្យ លូ លីឃាង នាយកមន្ទីរពេទ្យព្រះអង្គឌួង។ ពិធីនេះបានប្រព្រឹត្ដទៅនៅថ្ងៃទី១០ ខែមិថុនា ឆ្នាំ២០២៤នេះ នៅសាលប្រជុំនៃមន្ទីរពេទ្យព្រះអង្គឌួង ដោយមានការអញ្ជើញចូលរួមពីក្រុមគ្រូពេទ្យជំនាញនៅតាមមន្ទីរពេទ្យថ្នាក់ជាតិ និងតាមគ្រឹះស្ថានសិក្សាសុខាភិបាល ដែលមានឯកទេសជំនាញផ្សេងៗដូចជា ផ្នែកជំងឺមហារីក (Medical Oncology), ផ្នែកវិភាគជាលិការវិទ្យា (Anapatho-histology), ផ្នែកវះកាត់មុខមាត់ និងឆ្អឹងថ្គាម (Oral and Maxillofacial Surgery), ផ្នែកវះកាត់ក និងក្បាល (Head and Neck Surgery), ផ្នែកវះកាត់សោភ័ណសល្យសាស្រ្ត (Plastic and Reconstructive Surgery) និងផ្នែកដែលពាក់ព័ន្ធផ្សេងទៀត។ ក្នុងបទបង្ហាញខាងលើនេះ លោកសាស្ដ្រាចារ្យ លូ លីឃាង បានថ្លែងឱ្យដឹងថា បច្ចុប្បន្ននេះកំណើនអ្នកជំងឺមហារីក បានកើនឡើងគួរឱ្យកត់សម្គាល់ ជាពិសេសអ្នកជំងឺមហារីកលើ ក និងក្បាល ដែលបានមកទទួលសេវាព្យាបាលនៅមន្ទីរពេទ្យព្រះអង្គឌួង។ លោកសាស្ដ្រាចារ្យបានបន្ដថា «បើតាមការបង្ហាញរបស់ទីភ្នាក់ងារស្រាវជ្រាវជំងឺមហារីកអន្តរជាតិ របស់អង្គការសុខភាពពិភពលោក ក្នុងឆ្នាំ២០២២ បានបង្ហាញថាជំងឺមហារីកលើ ក និងក្បាល ស្ថិតក្នុងចំណាត់ថ្នាក់លេខ ៣ បន្ទាប់ពីជំងឺមហារីកសួត និងសុដន់ ដែលមានចំនួនច្រើនគួរឱ្យកត់សម្គាល់។ បន្ថែមពីលើនេះទៀត ដោយសារតែការចម្លងមេរោគ HPV ក៏ជាកត្តារួមចំណែកក្នុងការបង្កើនឱ្យមានជំងឺមហារីក ក និងក្បាលនៅកម្ពុជាផងដែរ។ ហេតុដូច្នេះ ក្នុងការបង្ការការរីករាលដានមេរោគ HPV មានតែការប្រឹងប្រែងផ្សព្វផ្សាយក្នុងការចាក់វ៉ាក់សាំងបង្ការមេរោគ HPV តែប៉ុណ្ណោះ ដែលជាវិធីសាស្ត្រដ៏ល្អមួយ»។ ហេតុដូច្នេះ គោលបំណងសំខាន់នៃការជួបជុំគ្នាធ្វើបទបង្ហាញនេះ គឺបង្កើននូវសុខុមាលភាពសាធារណៈចំពោះអ្នកជំងឺមហារីក ក និងក្បាល និង HPV គឺការចូលរួមពិភាក្សាពីគ្រប់ឯកទេសផ្សេងៗ ដែលពាក់ព័ន្ធនឹងជំងឺមហារីក ក និងក្បាល ក៏ដូចជាធ្វើឱ្យមានសុខដុមនីយកម្មឯកទេសពាក់ព័ន្ធ។ នាយកមន្ទីរពេទ្យព្រះអង្គឌួង បានថ្លែងទៀតថា «នៅក្នុងថ្ងៃនេះ យើងខ្ញុំពិតជាមានមោទនភាព ក្នុងបង្ហាញលទ្ធផលដែលបានមកពីការខិតខំសិក្សាស្រាវជ្រាវលើករណីគ្លីនិក ក៏ដូចជាប្រេវ៉ាឡង់ និងការរីករាលដាននៃមេរោគ HPV ដែលរួមចំណែកបង្កឱ្យជំងឺមហារីក ក និងក្បាលលើប្រជាជនកម្ពុជា។ ខ្ញុំសង្ឃឹមយ៉ាងមុតមាំថា ការធ្វើបទបង្ហាញនេះ នឹងរួមចំណែកយ៉ាង សំខាន់ដល់អ្នកផ្តល់សេវាសុខាភិបាលរបស់យើងនៅកម្ពុជា ដើម្បីបន្តធ្វើបច្ចុប្បន្នភាពលើជំនាញគ្លីនិកការស្រាវជ្រាវ និងការព្យាបាលថ្មីៗ ដែលនឹងធ្វើឱ្យប្រសើរឡើងនូវការថែទាំ និងផ្តល់សេវាសុខាភិបាលដល់ប្រជាជនកម្ពុជារបស់យើង»។ ក្នុងឱកាសនោះដែរ លោកសាស្ដ្រាចារ្យ ផាន់ សាន់ដេត ប្រធានសមាគមគ្រូពេទ្យវះកាត់មុខមាត់ និងឆ្អឹងថ្គាមកម្ពុជា បានឱ្យដឹងថា HPV មានច្រើនប្រភេទខុសៗ ហើយកន្លងមកនេះ វីរុស HPV លើជំងឺមហារីកមាត់ស្បូន គឺមានវ៉ាក់សាំងការពារហើយ តែវ៉ាក់សាំងសម្រាប់ការពារជំងឺមហារីកតំបន់ ក និងក្បាល មិនទាន់មាននៅឡើយ ។ដូច្នេះបានជាក្រុមអ្នកជំនាញ សហការជាមួយអង្គការដៃគូ កំពុងតែរុករក លើករណីខាងលើនេះ។ លោកសាស្ដ្រាចារ្យបានបន្ថែមថា «សម្រាប់ការជួបជុំនៅពេលនេះ នឹងជាផលប្រយោជន៍ខ្ពស់ បើរកឃើញថា មហារីក ក និងក្បាល អាចបង្កឡើយដោយ HPV មែន យើងត្រូវធ្វើការសិក្សាស្រាវជ្រាវ រកវ៉ាក់សាំង។ បើមានវ៉ាក់សាំងការពារមែននោះ នឹងជួយដល់អាយុជីវិតរបស់អ្នកជំងឺរបស់យើង»។ លោកសាស្ដ្រាចារ្យ ផាន់ សាន់ដេត បានបញ្ជាក់ទៀតថា គោលបំណងនៃបទបង្ហាញស្តីពីជំងឺមហារីក ដែលបង្កឡើងដោយHPV និងជំរុញឱ្យធ្វើការសិក្សាស្រាវជ្រាវជាសកលទៅលើការរុករកនូវ HPV Vaccination សម្រាប់មហារីកតំបន់ ក និងក្បាល (OSCC) និងបង្ហាញពីតម្រូវការនៃការចូលរួមរបស់អ្នកឯកទេសជំនាញ ក្នុងការសិក្សាស្រាវជ្រាវថ្មី នៃHPV Vaccine ទៅលើ OSCC សម្រាប់ថ្នាក់ជាតិ។ ក្នុងនាមតំណាងឱ្យសមាគមគ្រូពេទ្យវះកាត់មុខមាត់ និងឆ្អឹងថ្គាមកម្ពុជា បានថ្លែងអំណរគុណដល់លោកសាស្ត្រាចារ្យ លូ លីឃាង នាយកមន្ទីរពេទ្យព្រះអង្គឌួង ដែលតែងតែគាំទ្រដល់ការសិក្សាស្រាវជ្រាវថ្មីៗ សម្រាប់ជាគុណប្រយោជន៍ដល់វិស័យវះកាត់ ក និងក្បាល នៅកម្ពុជា និងជួយសម្រួលបន្ទុកបញ្ហាជំងឺមហារីក នៅតំបន់ ក និងក្បាល របស់រាជរដ្ឋាភិបាលកម្ពុជា៕	2024-06-11T01:24:00+07:00	freshnewsasia.com	https://m.freshnewsasia.com/index.php/en/localnews/344190-2024-06-10-11-24-52.html
d34b4779-be1e-444a-8a91-6b206a922603	អាជ្ញាធរ និងមន្ត្រីជំនាញ ចុះចាក់វ៉ាក់សាំងជំងឺសារទឹកគោក្របី រយៈពេល២ថ្ងៃ ជូនប្រជាពលរដ្ឋនៅស្រុកសំបូរ	អាជ្ញាធរស្រុកសំបូរ និងមន្រ្តីជំនាញ នៃមន្ទីរកសិកម្ម រុក្ខាប្រមាញ់ និងនេសាទខេត្តក្រចេះ បានចុះចាក់វ៉ាក់សាំងជំងឺសារទឹកគោក្របី រយៈពេល២ថ្ងៃ ជូនប្រជាពលរដ្ឋនៅភូមិសំភិន និងភូមិកោះផ្ដៅ ឃុំកំពង់ចាម ស្រុកសំបូរ ខេត្តក្រចេះ។ លោក គង់ មេត្តា អភិបាលស្រុកសំបូរ បានឲ្យដឹងថា កាចុះចាក់វ៉ាក់សាំងជំងឺសារទឹកគោរក្របីជូនប្រជាពលរដ្ឋខាងលើនេះ គឺធ្វើឡើងរយៈ២ថ្ងៃ ចាប់ពីថ្ងៃទី០៨-០៩ ខែមិថុនា ឆ្នាំ២០២៤ នៅក្នុងភូមិចំនួន២ ក្នុងឃុំកំពង់ចាម ស្រុកសំបូរ ខេត្តក្រចេះ។ លោកអភិបាលបន្តរថា កាចុះចាក់វ៉ាក់សាំង មន្ត្រីជំនាញបានចាក់វ៉ាក់សាំងជម្ងឺសាទឹកទៅលើ សត្វគោរក្របីប្រជាពលរដ្ឋបានចំនួន១៥០ក្បាល ក្នុងនោះសត្វគោចំនួន១៣៨ក្បាល និងក្របីចំនួន១២ក្បាល។ លោកអភិបាល បញ្ជាក់ថា ក្រៅពីកាចាក់វ៉ាក់សាំង២ថ្ងៃរួចមក អាជ្ញាធរបានផ្តល់វ៉ាក់សាំងចំនួន៥០០ដូស ទៅភ្នាក់ងារសុខភាពសត្វភូមិចំនួន២ផ្សេងទៀត គឺភូមិយាវ និងភូមិអាជេន នៃឃុំកំពង់ចាមដើម្បីចាក់បន្ត ហើយផែនកាបន្តរគឺ អាជ្ញាធរ និងមន្ត្រីជំនាញបន្តចុះទៅចាក់ជូនប្រជាពលរដ្ឋនៅឃុំវឌ្ឍន: នៅថ្ងៃខាងមុខនេះបន្តទៀត៕	2024-06-10T22:02:00+07:00	freshnewsasia.com	https://m.freshnewsasia.com/index.php/en/localnews/344153-2024-06-10-08-02-36.html
751cbaeb-f581-4291-8966-0502fef728cf	ទេសរដ្ឋមន្រ្តី អៀង មូលី បើកកិច្ចប្រជុំស្តីពីការឆ្លើយតបនឹងមេរោគអេដស៍ និងជំងឺអេដស៍ ក្នុងវិស័យសង្គមកិច្ច	ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានបើកនូវកិច្ចប្រជុំ ស្តីពីការឆ្លើយតបនឹងមេរោគអេដស៍ និងជំងឺអេដស៍ ក្នុងវិស័យសង្គមកិច្ច នាថ្ងៃទី១០ ខែមិថុនា ឆ្នាំ២០២៤ នេះ។ កិច្ចប្រជុំត្រូវបានអញ្ជើញចូលរួមពីលោក សុខ ប៊ុនថា រដ្ឋលេខាធិការ និងជាប្រធានគណៈកម្មាធិការប្រយុទ្ធនឹងជំងឺអេដស៍ក្រសួងសង្គមកិច្ច អតីតយុទ្ធជន និងយុវនីតិសម្បទា និងចូលរួមពីសំណាក់លោក លោកស្រី ជាថ្នាក់ដឹកនាំក្រសួង ព្រមក្រុមការងារនៃគណៈកម្មាធិការប្រយុទ្ធជំងឺអេដស៍របស់ក្រសួងសង្គមកិច្ច អតីតយុទ្ធជន និងយុវនីតិសម្បទាជាច្រើនរូបទៀត។ * សមិទ្ធផលឆ្លើយតបនឹងមេរោគអេដស៍ និងជំងឺអេដស៍ ដែលកម្ពុជាសម្រេចបានកន្លងមក ជាពិសេសក្នុងវិស័យសង្គមកិច្ច អតីតយុទ្ធជន និងយុវនីតិសម្បទា បង្ហាញពីផែនការយុទ្ធសាស្រ្តជាតិឆ្លើយតបនឹងមេរោគអេដស៍ សម្រាប់វិស័យសង្គមកិច្ច អតីតយុទ្ធជន និងយុវនីតិសម្បទា។ * ពិនិត្យ និងអនុវត្តនូវវិធានការនានា នៃគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍ ក្នុងវិស័យសង្គមកិច្ច អតីតយុទ្ធជន និងយុវនីតិសម្បទា។ ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងនូវមតិស្វាគមន៍ដល់ក្រុមការងារ និងអង្គប្រជុំ ដោយបានថ្លែងនូវការកោតសរសើរដល់ក្រសួងសង្គមកិច្ច អតីតយុទ្ធជន និងយុវនីតិសម្បទា ដែលបានចូលរួមយ៉ាងសកម្មក្នុងឆ្លើយតបនឹងមេរោគអេដស៍ ជាពិសេសការផ្តល់នូវកម្មវិធីគាំពារសង្គម ដល់ជនងាយរងគ្រោះ កន្លងមក។ លោក សុខ ប៊ុនថា រដ្ឋលេខាធិការ និងជាប្រធានគណៈកម្មាធិការប្រយុទ្ធនឹងជំងឺអេដស៍ក្រសួងសង្គមកិច្ច អតីតយុទ្ធជន និងយុវនីតិសម្បទា បានថ្លែងនូវមតិស្វាគមន៍ និងកោតសរសើរដល់អាជ្ញាធរជាតិ ក្នុងការប្រឹងប្រែងឆ្លើយតបនឹងមេរោគជំងឺអេដស៍កន្លងមក រហូតសម្រេចបាននូវគោលដៅចំនួន២ ក្នុងចំណោមគោលដៅចំនួន ៣។ លោកក៏បានបញ្ជាក់ផងដែរថា គណៈកម្មាធិការប្រយុទ្ធនឹងជំងឺអេដស៍ក្រសួងសង្គមកិច្ច អតីតយុទ្ធជន និងយុវនីតិសម្បទា ត្រូវបានប្រកាសកាលពីថ្ងៃទី២៩ ខែឧសភា ឆ្នាំ២០២៤ ព្រមទាំងបានបង្កើតនូវផែនការយុទ្ធសាស្រ្តឆ្លើយតបនឹងមេរោគអេដស៍ និងជំងឺអេដស៍ សម្រាប់វិស័យសង្គមកិច្ចរួចរាល់ ដោយបានកំណត់នូវយុទ្ធសាស្រ្តចំនួន៥ ដើម្បីចូលរួមឆ្លើយតបមេរោគអេដស៍ និងជំងឺអេដស៍ សម្រាប់ឆ្នាំ ២០២៣-២០២៨។ ដោយបានការអនុញ្ញាតពីលោកទេសរដ្ឋមន្រ្តី ប្រធានអង្គប្រជុំ, លោក យូ សុភ័ក្រ ប្រធានលេខាធិការដ្ឋានគណៈកម្មាធិការប្រយុទ្ធនឹងជំងឺអេដស៍ បានធ្វើបទបង្ហាញពីផែនការយុទ្ធសាស្រ្តឆ្លើយតបនឹងមេរោគអេដស៍ និងជំងឺអេដស៍ ក្នុងវិស័យសង្គមកិច្ច ដែលមានរួមបញ្ចូលដោយយុទ្ធសាស្រ្តចំនួន ៥ ដែលគាំទ្រដោយសកម្មភាពគន្លឹះចំនួន ២២។ ក្នុងនោះលោកក៏បានរំលេចថា រហូតដល់ខែមេសានេះ មានអ្នកផ្ទុកមេរោគអេដស៍ បានទទួលនូវកញ្ចប់ថវិកាសម្រាប់ជនងាយរងគ្រោះបានចំនួន ៤៣១នាក់រួចមកហើយ។ យុទ្ធសាស្រ្តទី១: ពង្រឹងសមត្ថភាពដឹកនាំ គ្រប់គ្រង និងសម្របសម្រួលការឆ្លើយតបនឹងមេរោគអេដស៍ និងជំងឺអេដស៍ យុទ្ធសាស្រ្តទី២: បង្កើនបរិយាកាសអំណោយផល (រួមមានច្បាប់គោលនយោបាយ បទដ្ឋាន នីតិវិធីនានា) ដើម្បីជម្រុញ និងលើកទឹកចិត្តឲ្យមានការចូលរួមពីសហគមន៍ក្នុងការផ្តល់ និងទទួលសេវាប្រកបដោយប្រសិទ្ធភាពនិងចីរភាព។ យុទ្ធសាស្រ្តទី៣: ការបញ្រ្ជាប និងបញ្ចូលសមាសភាពឆ្លើយតបនឹងមេរោគអេដស៍ និងជំងឺអេដស៍ ទៅក្នុងសមាសភាពស្នូលរបស់ក្រសួងស.អ.យ។ យុទ្ធសាស្រ្តទី៤: ពង្រីកអត្រាគ្របដណ្តប់នៃការធ្វើអន្តរាគមន៍ឆ្លើយតបមេរោគអេដស៍ និងជំងឺអេដស៍ដោយផ្អែកលើព័ត៌មានវិទ្យាសាស្រ្ត ដើម្បីកាត់បន្ថយភាពងាយរងគ្រោះ និងផលប៉ះពាល់ដោយសារមេរោគអេដស៍ និងជំងឺអេដស៍។ យុទ្ធសាស្រ្តទី៥: ពង្រឹងប្រព័ន្ធអភិបាល តាមដាន និងវាយតម្លៃការឆ្លើយតបមេរោគអេដស៍ និងជំងឺអេដស៍។ * ស្នើសុំការគាំទ្រផ្នែកថវិកា និងបច្ចេកទេសពីអាជ្ញាធរជាតិប្រយុទ្ធនឹងជំងឺអេដស៍ក្នុងការរៀបចំកញ្ចប់សេវាសង្គមសម្រាប់ជួយដល់គ្រួសារក្រីក្រដែលមានផ្ទុកមេរោគអេដស៍ និងជំងឺអេដស៍។ * ស្នើសុំការណែនាំកិច្ចសហការពីអាជ្ញាជាតិប្រយុទ្ធនឹងជំងឺអេដស៍ ជួយគាំទ្រនូវផែនការយុទ្ធសាស្ត្រឆ្លើយតបនឹងជំងឺអេដស៍ក្រសួងសង្គមកិច្ច អតីតយុទ្ធជន និងយុវនីតិសម្បទា។ ក្នុងឱកាសនេះ លោកទេសរដ្ឋមន្រ្តី ក៏បានបញ្ជាក់ពីតួនាទីភារកិច្ចរបស់អាជ្ញាធរជាតិប្រយុទ្ធនឹងជំងឺអេដស៍ ស្របតាមអនុក្រឹត្យលេខ ១០៩ ផងដែរ។ លោកទេសរដ្ឋមន្រ្តី ក៏បានផ្តល់នូវមតិសំណេះសំណាល និងអនុសាសន៍ដល់កិច្ចប្រជុំ និងថ្លែងនូវការកោតសរសើរដល់ក្រសួងក្រសួងសង្គមកិច្ច អតីតយុទ្ធជន និងយុវនីតិសម្បទា ដែលបានប្រឹងប្រែងចូលរួមក្នុងការអនុវត្តការឆ្លើយតបនឹងមេរោគអេដស៍ រហូតឈាសម្រេចបាននូវគោលដៅចំនួន ២ ក្នុងចំណោមគោលដៅ ៩៥ទាំងបី តាមរយៈនៃផ្តល់នូវការគាំទ្រផ្នែកគាំពារសង្គម ក៏ជាផ្សព្វផ្សាយពីការឆ្លើយតបនឹងមេរោគអេដស៍ទៅក្នុងទាំងផ្នែកជាតិ និងឯកជន។ សមិទ្ធផលបានកន្លងមកដូចជា៖ ៣/៥ ក្នុងឆ្នាំ២០០៥ MDG ក្នុងឆ្នាំ២០១០ គោលដៅ៩០-៩០-៩០ ក្នុងឆ្នាំ២០១៧ ព្រមការសម្រេចបាននូវ ៨៦-៩៩-៩៨ (គោលដៅ៩៥-៩៥-៩៥) ក្នុងឆ្នាំ២០២២។ ចំណែកការព្យាបាលលើអ្នកផ្ទុកមេរោគអេដស៍បានប្រមាណជា ៦៨៥០០នាក់ រហូតដល់ចុងឆ្នាំ២០២៣នេះ។ យើងនឹងសម្រេចជោគជ័យ តាមន័យវិទ្យាសាស្រ្ត គឺត្រូវបញ្ចុះអ្នកឆ្លងថ្មីត្រឹម ១០ភាគរយនៃអ្នកឆ្លងថ្មីក្នុងឆ្នាំ២០១០ មានន័យថាអ្នកឆ្លងថ្មីត្រូវមានប្រមាណជា ២០០នាក់ក្នុងមួយឆ្នាំ។ ការស្រឡាញ់ភេទដូចគ្នា មិនបង្កឱ្យឆ្លងមេរោគអេដស៍ទេ តែការរួមភេទដោយមិនមានវិធានការបង្ការទើបជាបញ្ហា។ រាជរដ្ឋាភិបាល បានផ្តល់ថ្នាំប្រឆាំងមេរោគអេដស៍ដោយគិតគិតថ្លៃដល់អ្នកផ្ទុកមេរោគអេដស៍ និងផ្តល់បណ្ណមូលនិធិសមធម៌ដល់អ្នកផ្ទុកមេរោគអេដស៍។ បើទោះបីជា កម្ពុជាមានភាពប្រសើរក្នុងការឆ្លើយតបនឹងមេរោគអេដស៍ និងការមាក់ងាយនិងរើសអើងត្រូវបានកាត់បន្ថយក៏ដោយ ក៏ការមាក់ងាយនិងរើសអើងនៅតែមាននៅឡើយ ដូច្នេះក្រសួងសង្គមកិច្ច អតីតយុទ្ធជន និងយុវនីតិសម្បទា ត្រូវចូលរួមជួយផ្សព្វផ្សាយ។ ពិភាក្សានូវវិធានការនានា នៃគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍ ដែលរួមមានដូចជាពង្រឹងប្រព័ន្ធឆ្លើយតបជាពហុវិស័ (៥វិធានការ) ពង្រីក ពង្រឹង និងពន្លឿនកម្មវិធីបង្ការ (៩វិធានការ) ពង្រីក ពង្រឹង និងពន្លឿនកម្មវិធីថែទាំនិងព្យាបាល (៧វិធានការ) ពង្រីក ពង្រឹង និងពន្លឿនកម្មវិធីគាំពារសង្គម (៣វិធានការ) បញ្ចប់ការរើសអើងនិងមាក់ងាយ (៣វិធានការ) ចលនាធនធាន (៤វិធានការ) ពង្រឹងប្រសិទ្ធភាពប្រព័ន្ធតាមដាន និងវាយតម្លៃ (៨វិធានការ) ដែលក្នុងនោះមានវិធានចំនួន ១០ នៃគោលនយោបាយជាតិនេះ មានទាក់ទងនឹងវិស័យសង្គមកិច្ច អតីតយុទ្ធជន និងយុវនីតិសម្បទា៕	2024-06-10T20:43:00+07:00	freshnewsasia.com	https://m.freshnewsasia.com/index.php/en/localnews/344133-2024-06-10-06-43-02.html
046b2e93-6442-4075-9960-df4719e2a846	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់ (Video inside)	ក្រសួងសុខាភិបាល នៅថ្ងៃទី១០ ខែ មិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១០ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២១៣នាក់, អ្នកជាសះស្បើយសរុបចំនួន ១៣៦,១១៩នាក់, ស្លាប់សរុបចំនួន ៣,០៥៦នាក់៕	2024-06-10T19:51:00+07:00	freshnewsasia.com	https://m.freshnewsasia.com/index.php/en/localnews/344129-2024-06-10-05-51-38.html
ce43900e-cc01-4b06-b0be-cdae8a9ad03e	គណៈកម្មាធិការសហភាពសហព័ន្ធយុវជនកម្ពុជា ឃុំប្រឡាយ នាំយកអំណោយមនុស្សធម៌ជូនដល់គ្រួសារជំងឺប្រចាំកាយរស់នៅភូមិអង់ឃ្លាំ	លោក ម៉េង លីនណា ប្រធានសហភាពសហព័ន្ធយុវជនកម្ពុជាឃុំប្រឡាយ ប៉ុស្តិ៍រដ្ឋបាល និងមេភូមិ បានចុះសាកសួរសុខទុក្ខ និងនាំយកអំណោយមនុស្សធម៌ចែកជូនលោកស្រី គឹម គីម កំពុងមានជំងឺរស់នៅភូមិអង់ឃ្លាំ ឃុំប្រឡាយ ស្រុកស្ទោង នៅរសៀលថ្ងៃទី៩ ខែមិថុនា ឆ្នាំ២០២៤។ លោក ម៉េង លីនណា បានលើកឡើងថា ដោយមើលឃើញពីទុក្ខលំបាករបស់បងស្រីដែលមានជំងឺប្រចាំផ្កាយនិងមានជីវភាពខ្វះខាត ដូចនេះហើយទើបក្រុមការងារ ស.ស.យ.ក ឃុំប្រឡាយ ដោយមានកិច្ចសហការជាមួយលោកមេប៉ុស្តិ៍ លោកមេភូមិ នាំយកអំណោយមកផ្ដល់ជូននៅពេលនេះដែលជាការចូលរួមរំលែកការខ្វះខាតបានមួយចំណែក ទោះបីជាអំណោយដែលបានចែកជូននៅពេលនេះមិនគ្រប់តាមតម្រូវការ ក៏ពិតមែនក៏ប៉ុន្តែក្នុងនាមរូបលោកផ្ទាល់ក៏ដូចជាប្រធាន ស.ស.យ.ក ស្រុក និងអាជ្ញាធរមូលដ្ឋាននៅតែមើលឃើញ នឹងយកចិត្តទុកដាក់ខ្ពស់ដល់គ្រួសារដែលងាយរងគ្រោះ។ លោកបានថ្លែងអំណរគុណចំពោះគណៈកម្មាធិការសហភាពសហព័ន្ធយុវជនកម្ពុជា ឃុំប្រឡាយ ដែលបានផ្ដួចផ្ដើមគំនិតក្នុងការស្វះស្វែងរកអំណោយមនុស្សធម៌ជូនគ្រួសារដែលកំពុងខ្វះខាតខ្លាំង ព្រោះអំណោយ និងថវិកាដែលប្រមូលបានជាការរួមចំណែក និងវប្បធម៌នៃការចែករំលែក ជួយគ្នាក្នុងគ្រាក្រ ហើយលើកទឹកចិត្តឱ្យបងប្អូនរបស់យើងចេះមើលឃើញពីទុក្ខលំបាក។ លោកបានជំរុញឱ្យស្រីត្រូវថែទាំសុខភាពឱ្យបានល្អ និងមានអនាម័យខ្ពស់ ដោយអនុវត្តនៅវិធានការ ហូបស្អាត ផឹកស្អាត និងរស់នៅស្អាត។ លោកបានជំរុញឱ្យអាជ្ញាធរមូលដ្ឋានពិសេសលោកមេភូមិត្រូវតែតាមដាននៅស្ថានភាពរបស់ប្អូនស្រី ឬក៏ក្រុមគ្រួសារដែលជួបទុក្ខលំបាកផ្សេងទៀត ដើម្បីផ្ដល់ព័ត៌មានដល់អាជ្ញាធរឃុំ និងក្រុមការងារ ស.ស.យ.ក ក្នុងការចូលរួមសហការគ្នាស្វែងរកមូលនិធិសប្បុរសធម៌ផ្សេងៗទៀតទៅតាមលទ្ធភាពជួយដល់ពួកគាត់ឱ្យបានទាន់ពេលវេលា។ សូមបញ្ជាក់ថា អំណោយដែលបានចែកជូនរួមមានអង្ករ ១បេ មី ១កេស ត្រីខ ១យួរ ទឹកស៊ីអុីវ១យួរ ទឹកសុទ្ធ១០យួរ ថវិកា ៤សែនរៀល ជាថវិកា របស់ ស.ស.យ.ក និងសប្បុរសជន៕	2024-06-09T21:41:00+07:00	freshnewsasia.com	https://m.freshnewsasia.com/index.php/en/localnews/344034-2024-06-09-07-41-44.html
ec7d8e54-f54a-4c2b-9da9-3d964ca9428a	កីឡាការិនី ស្រួង ភាវី អញ្ជើញក្រុមគ្រូពេទ្យកូរ៉េ ចុះព្យាបាល ពិនិត្យមាត់ធ្មេញ និងព្យាបាលជំងឺជូនកុមារកំព្រា នៅអង្គការពន្លឺអនាគត	កីឡាការិនី ស្រួង ភាវី ជាកីឡារិនីកីឡាប៊ីយ៉ា និងជាសមាជិកសហព័ន្ធកីឡាប៊ីយ៉ា និងស្នូកឃ័រកម្ពុជា នាថ្ងៃទី០៨ ខែមិថុនា ឆ្នាំ២០២៤ បានដឹកនាំក្រុមវេជ្ជបណ្ឌិតជំនាញមកពីសាធារណរដ្ឋកូរ៉េ (កូរ៉េខាងត្បូង) ចុះពិនិត្យ ព្យាបាលជំងឺមាត់ធ្មេញ ជំងឺឆ្អឹង និងជំងឺទូទៅជាច្រើនមុខ ព្រមទាំងផ្តល់ថ្នាំដោយឥតគិតថ្លៃ ជូនដល់កុមារនៅអង្គការពន្លឺអនាគត។ ជាមួយនឹងការងារសប្បុរសធម៌នេះ កីឡាការិនី ស្រួង ភាវី បានបង្ហាញក្តីរំភើប និងរីករាយដែលបានឃើញកុមារកំព្រាកំពុងរស់នៅក្នុងអង្គការពន្លឺអនាគត។ តាមរយៈការចុះជួបដោយផ្ទាល់ចំពោះស្ថានភាពរបស់កុមារកំព្រា នៅក្នុងអង្គការពន្លឺអនាគត លើដំបូងបានទាញចិត្តរបស់លោកស្រីចូលរួមផ្សព្វផ្សាយ និងកៀងគស្វែងរកសប្បុរសជននានា ដើម្បីនាំយកអំណោយនានាជួយឧបត្ថម្ភដល់អង្គការពន្លឺអនាគត សម្រាប់ជួយទ្រទ្រង់ដល់ការរស់នៅរបស់កុមារកំព្រានៅក្នុងអង្គការពន្លឺអនាគតជាដើម។ កីឡាការិនី ស្រួង ភាវី បានបន្តថា គិតមកដល់ឆ្នាំ២០២៤នេះ ខ្ញុំបានធ្វើសកម្មភាពមនុស្សធម៌ជាង៨ឆ្នាំមកហើយ ដោយបាននាំអំណោយមនុស្សធម៌ចុះជួយប្រជាពលរដ្ឋក្រីក្រនៅតាមមូលដ្ឋាននានានៅក្នុងប្រទេសកម្ពុជា ក្នុងនោះអំណោយភាគច្រើនគឺឱសថសម្រាប់បំប៉នសុខភាពដល់មនុស្សចាស់ ពីព្រោះជនចាស់ជរានៅតាមជនបទ ពួកគាត់មិនមានធនធានគ្រប់គ្រន់សម្រាប់ទិញឱសថថែរក្សាសុខភាពនៅពេលដែលពួកគាត់ត្រូវការជំនួយកម្លាំងនោះទេ។ កីឡាការិនី ស្រួង ភាវី ក៏បានទទូចសុំដល់សប្បុរសជននានាដែលមានធនធានសូមចូលរួមសកម្មភាពមនុស្សធម៌ ដើម្បីធ្វើយ៉ាងចូលរួមចំណែកជួយដល់កុមារកំព្រា និងជនទីទ័លក្រក្នុងន័យសម្រាលការលំបាកដល់ពួកគាត់បានមួយកម្រិត។ ដោយឡែកសម្រាប់សកម្មភាពសប្បុរសធម៌ គឺតែងតែមានការចូលរួមពីសំណាក់ក្រុមហ៊ុនធំៗមួយចំនួននៅប្រទេសកូរ៉េ បានចូលរួមចំណែកជាហូរច្រើនផងដែរ៕	2024-06-09T20:18:00+07:00	freshnewsasia.com	https://m.freshnewsasia.com/index.php/en/localnews/344024-2024-06-09-06-18-37.html
9267016c-be89-48f2-bb08-cefb44882420	ក្រសួងសុខាភិបាល ចុះអភិបាលការងារគ្រប់គ្រងឱសថនៅខេត្តកែប	ចាប់ពីថ្ងៃទី៤ ដល់ថ្ងៃទី៨ ខែមិថុនា ឆ្នាំ២០២៤ ដោយទទួលបានអនុសាសន៍ សាស្រ្តាចារ្យ ឈាង រ៉ា រដ្ឋមន្រ្តីក្រសួងសុខាភិបាល ឱសថបណ្ឌិត ហេង ប៊ុនគៀត រដ្ឋលេខាធិការក្រសួងសុខាភិបាល បានដឹកនាំក្រុមការងារចុះអភិបាលការងារគ្រប់គ្រងឱសថនៅតាមមណ្ឌលសុខភាព និងមន្ទីរពេទ្យខេត្តកែប។ ការចុះត្រួតពិនិត្យនេះ ផ្តោតទៅលើចំណុចសំខាន់ៗមួយចំនួនរួមមាន៖ ១. ការងារគ្រប់គ្រងមណ្ឌលសុខភាពទាំងមូល ២. ការងារពង្រឹងគុណភាពការផ្ដល់សេវាសុខាភិបាលក្នុងមណ្ឌលសុខភាពទាំងមូល ៣. អនាម័យក្នុងបរិវេណមណ្ឌលសុខភាព ៤. អនាម័យក្នុងមណ្ឌលសុខភាព ៥. អនាម័យក្នុងឃ្លាំងឱសថ ៦. ការងារគ្រប់គ្រងឱសថនៅតាមមណ្ឌលសុខភាព និងមន្ទីរពេទ្យខេត្តកែប។ ឆ្លៀតក្នុងឱកាសនោះដែរ រដ្ឋលេខាធិការ បានពាំនាំនូវការផ្តាំផ្ញើសួរសុខទុក្ខពី សាស្ត្រាចារ្យរដ្ឋមន្ត្រី ជូនដល់មន្រ្តីសុខាភិបាលគ្រប់លំដាប់ថ្នាក់ និងបានសម្តែងនូវការកោតសរសើរ ព្រមទាំងវាយតម្លៃខ្ពស់ជូនដល់មន្ត្រី បុគ្គលិក នៅមណ្ឌលសុខភាពទាំងអស់ និងមន្ទីរពេទ្យខេត្តកែបកម្រិត (CPA2) នៅក្នុងខេត្តកែប ដែលបានបម្រើសេវាជូនប្រជាពលរដ្ឋបានល្អប្រសើរ។ ព្រមជាមួយការណែនាំឱ្យមន្រ្តីសុខាភិបាលទាំងអស់ត្រូវបន្តស្មារតីរួបរួមសាមគ្គីគ្នា ចេះជួយគ្នា ចេះសម្របសម្រួលការងារឱ្យបានល្អប្រសើរ គោរពវិន័យការងារក្នុងការព្យាបាលជំងឺ និងត្រូវបម្រើសេវាឱ្យបានគ្រប់២៤ ម៉ោងក្នុងមួយថ្ងៃ ៧ថ្ងៃក្នុងមួយសប្តាហ៍ គោរពក្រមសីលធម៌វិជ្ជាជីវៈ ដែលជាផលប្រយោជន៍រួម ដើម្បីបម្រើសេវាសុខាភិបាលប្រកបដោយគុណភាព សុវត្ថិភាព ប្រសិទ្ធភាព ស័ក្តិសិទ្ធភាព និងសមធម៌។ គួរបញ្ជាក់ថា ទីតាំងដែលក្រុមការងារចុះត្រួតពិនិត្យមានដូចជា៖ ឃ្លាំងឱសថមន្ទីរពេទ្យខេត្តកែប មណ្ឌលសុខភាពចំការបី មណ្ឌលសុខភាពអង្កោល មណ្ឌលសុខភាពពងទឹក មណ្ឌលសុខភាពព្រៃធំ មណ្ឌលសុខភាពអូរក្រសារ៕	2024-06-09T19:14:00+07:00	kampucheathmey.com	https://www.kampucheathmey.com/health/718081
6e6802fa-6763-4f61-aa09-d34155a21626	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៦នាក់ ខណៈអ្នកជាសះស្បើយ ២នាក់	ក្រសួងសុខាភិបាល នៅថ្ងៃទី៩ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៦នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៩ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២១៣នាក់, អ្នកជាសះស្បើយសរុបចំនួន ១៣៦,១១៧នាក់, ស្លាប់សរុបចំនួន ៣,០៥៦នាក់៕	2024-06-09T18:51:00+07:00	freshnewsasia.com	https://m.freshnewsasia.com/index.php/en/localnews/344015-2024-06-09-04-51-42.html
ed25727a-c944-4e96-802e-039e9b39bcb0	ក្រុមគ្រូពេទ្យស្ម័គ្រចិត្តរបស់លោក ហ៊ុន ម៉ានី ចុះពិនិត្យ ព្យាបាលជំងឺជូនប្រជាពលរដ្ឋនៅខេត្តកែប ដោយឥតគិតថ្លៃ	នាព្រឹកថ្ងៃទី៨ ខែមិថុនា ឆ្នាំ២០២៤ ក្រុមគ្រូពេទ្យស្ម័គ្រចិត្តរបស់លោក ហ៊ុន ម៉ានី ចំនួន១៣០នាក់ (ស្រី៧៥នាក់) បានចុះពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃ ក្នុងខេត្តកែប នៅបរិវេន សាលាអនុវិទ្យាល័យពងទឹក ស្ថិតក្នុងភូមិ រនេស ឃុំពងទឹក ស្រុកដំណាក់ចង្អើរ ខេត្តកែប។ ពិធីចុះពិនិត្យ និងព្យាបាលជំងឺរបស់ក្រុមគ្រូពេទ្យស្ម័គ្រចិត្តលោក ហ៊ុន ម៉ានី មានការចូលរួមជាអធិបតីភាព និងសំណេះសំណាលបើកពិធីដោយលោក លេង ផាលី រដ្ឋលេខាធិការក្រសួងផែនកា និងជាសមាជិក គណៈអចិន្ត្រៃយ៍គណៈកម្មាធិការកណ្តាល សហភាពសហព័ន្ធយុវជនកម្ពុជា ទទួលបន្ទុកជាប្រធានប្រតិបត្តិក្រុមការងារគ្រូពេទ្យស្មគ្រចិត្ត និងលោកបណ្ឌិត សោម ពិសិដ្ឋ អភិបាលខេត្តកែប រួមជាមួយប្រតិភូអមដំណើរ ព្រមទាំងជួរថ្នាក់ដឹកនាំមន្ត្រីរាជការ កងកម្លាំង អាជ្ញាធរពាក់ព័ន្ធ វេជ្ជបណ្ឌិតជំនាញៗ ក្រុមគ្រូពេទ្យ និងប្រជាពលរដ្ឋមកព្យាបាលជំងឺ សរុបចំនួន ២៦៧៩នាក់, ស្រី១៧៦៥នាក់ ដែលអញ្ជើញមកពីភូមិទាំង១១ ទូទាំងខេត្តកែប។ នាឱកាសនោះ លោកបណ្ឌិត សោម ពិសិដ្ឋ បានថ្លែងអំណរគុណយ៉ាងជ្រាលជ្រៅ ចំពោះទឹកចិត្តសប្បុរសរបស់ ក្រុមគ្រូពេទ្យស្ម័គ្រចិត្តរបស់លោក ហ៊ុន ម៉ានី ទាំងអស់ ដែលបានយកអស់កម្លាំងកាយចិត្ត មិនខ្លាចនឿយហត់ ជួយពិនិត្យ ព្យាបាល ជំងឺ ជូនប្រជាពលរដ្ឋ ដោយមិនគិតថ្លៃ នៅស្រុកដំណាក់ចង្អើរនាពេលនេះ។ លោកអភិបាលខេត្ត ក៏បានសំណូមពដល់ក្រុមគ្រូពេទ្យស្មគ្រចិត្ត សូមអោយបន្តចុះជួយពិនិត្យ ពិគ្រោះ និងព្យាបាលជំងឺជូនប្រជាពលរដ្ឋ នាពេលក្រោយក្រោយទៀត សំដៅលើកកំពស់សុខមាលភាព ប្រជាពលរដ្ឋ និងរួមគ្នាកាត់បន្ថយភាពក្រីក្រ ស្របពេលដែលប្រទេសជាតិយើងកំពុងមានសុខសន្តិភាព ក្រោមការដឹកនាំរបស់ សម្តេចធិបតី នាយករដ្ឋមន្ត្រី។ លោកអភិបាលខេត្ត ចាត់ទុកកម្មវិធីនេះ ជាកាយវិការមនុស្សធម៌ ដ៏ល្អប្រពៃ ក្នុងនាមខ្មែរជួយខ្មែរ និងជាសិល្បៈចែករំលែកដ៏ល្អប្រពៃ។ ក្នុងនោះ លោកអភិបាលខេត្ត ក៏បានសំណូមពរដល់បងប្អូនប្រជាពលរដ្ឋ យកចិត្តទុកដាក់ថែទាំសុខភាពអោយបានល្អ ព្រោះសុខភាពល្អ ជាទ្រព្យដ៏មានតម្លៃមិនអាចកាត់ថ្លៃបាន។ លោក លេង ផាលី បានបញ្ជាក់ថា ក្រុមគ្រូពេទ្យស្ម័គ្រចិត្តលោក ហ៊ុន ម៉ានី បាននាំយកវេជ្ជបណ្ឌិតឯកទេសជំនាញៗ ដែលមានបទពិសោធព្យាបាលជំងឺច្រើនឆ្នាំ រួមទាំងបានឆ្លងកាត់ការសិក្សា នៅក្រៅប្រទេស និងគ្រូពេទ្យទូទៅ មកពិគ្រោះ និងព្យាបាលជំងឺជូនបងប្អូនដោយឥតគិតថ្លៃ ក្នុងនោះ មានជំងឺទូទៅ អប់រំសុខភាព ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺប្ញសដូងបាត ក្រពះពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ព្រូន ស្នេកស្លាំ ជំងឺសន្លាក់ឆ្អឹង កាមរោគ គ្រុនចាញ់ គ្រុនឈាម បេះដូង ទឹកនោមផ្អែម លើសឈាម តម្រងនោម និងមានពិនិត្យអេកូ ជូនស្ត្រីមានផ្ទៃពោះជាដើម៕	2024-06-08T23:43:00+07:00	freshnewsasia.com	https://m.freshnewsasia.com/index.php/en/localnews/343962-2024-06-08-09-43-59.html
5d414fb9-c7eb-406c-bbd0-717f88754eb2	ស្ដ្រីម្នាក់ដែលមានជំងឺមហារីកសុដន់ធ្ងន់ធ្ងរ នៅស្រុកបវេល ទទួលបានអំណោយពីសាខាកាកបាទក្រហមកម្ពុជាខេត្តបាត់ដំបង	លោក សុខ លូ អភិបាលខេត្ត និងជាប្រធានគណៈកម្មាធិការសាខាកាកបាទក្រហមកម្ពុជាខេត្តបាត់ដំបង នារសៀលថ្ងៃទី៧ ខែមិថុនា ឆ្នាំ២០២៤ បានចាត់តំណាងក្រុមការងារសាខាដឹកនាំដោយលោក វឿន ប៊ុនរ៉េត អនុប្រធានគណៈកម្មាធិការសាខាលោក ផេង សិទ្ធី សមាជិកគណៈកម្មាធិការកាកបាទក្រហមកម្ពុជាខេត្ត និងសហការី រួមជាមួយក្រុមគ្រួពេទ្យ នៃមន្ទីរសុខាភិបាល អ្នកស្ម័គ្រចិត្ត បានអញ្ជើញចុះសួរសុខទុក្ខ និងនាំយក អំណោយមនុស្សធម៌ និងថវិកាមួយចំនួនជូនជូនលោកស្រី រ៉េត សំ អាយុ៥៦ឆ្នាំ ដែលកើតមហារីកដោះធ្ងន់ធ្ងរ មានជីវភាពក្រីក្រ រស់នៅភូមិសំណាងព្រះស្រី ឃុំបឹងប្រាំ ស្រុកបវេល។ ក្នុងឱកាសនោះ ក្រុមការងារសាខា បាននាំនូវការផ្ដាំផ្ញើសាកសួរទុក្ខរបស់លោក សុខ លូ ប្រធានគណៈកម្មាធិការសាខាខេត្ត ជាពិសេសសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ ក្តីអាណិតអាសូរ និងការគិតគូរពីជីវភាពរស់នៅរបស់លោកស្រី រ៉េត សំ។ បន្ទាប់ពីបានឃើញព័ត៌មានអំពីករណីដ៏លំបាករបស់លោកស្រី រ៉េត សំ, លោកបានសម្តែងនូវក្តីអាណិតអាសូរ ហើយបានចាត់ឱ្យក្រុមការងារចុះភ្លាមៗ ដើម្បីពិនិត្យពីស្ថានភាពរស់នៅជាក់ស្តែង និងនាំយកអំណោយ ជួយសម្រាលការលំបាកក្នុងការរស់នៅ។ ក្រុមការងារក៏បានពន្យល់ ណែនាំ អប់រំសុខភាព និងលើកទឹកចិត្តឱ្យលោកស្រី រ៉េត សំ ត្រូវធ្វើតាមការណែនាំរបស់គ្រូពេទ្យ និងសម្រាកការប្រើថ្នាំខ្មែរ និងរង់ចាំលទ្ធផលជំងឺ។ បើករណីមានបញ្ហាសុខភាព ត្រូវទៅរកសេវានៅមណ្ឌលសុខភាព ឬមន្ទីរពេទ្យដើម្បីសម្រាកព្យាបាលសំរ៉ន់ការឈឺចាប់។ គួរបញ្ជាក់ថា ករណីលោកស្រី រ៉េត សំ នេះ ធ្លាប់បានវះកាត់ដុំគីសដោះខាងឆ្វេង នៅគ្លីនិកឯកជនមួយ នៅខេត្តបាត់ដំបង នាអំឡុងប្រហែលដើមឆ្នាំ២០២១ ដែលបានធ្វើតេស្តរកកោសិកាមហារីក ឃើញវិជ្ជមាន (+) ហើយបានព្រមទទួលព្យាបាលថ្នាំគីមីតម្លៃ៥០០០បាត/១បន្ទះ អស់ចំនួន២បន្ទះ ហើយបានធូរស្រាលដូចធម្មតាវិញ។ រហូតដល់ប្រហែលដើមឆ្នាំ២០២៤ ស្ថានភាពជំងឺបានរើមកវិញ ក៏បានទៅពិនិត្យសុខភាពនៅមន្ទីរពេទ្យបង្អែកខេត្តបាត់ដំបង ហើយយោងតាមប្រវត្តិជំងឺ គ្រូពេទ្យបានណែនាំឱ្យទៅព្យាបាលនៅមន្ទីរពេទ្យមិត្តភាពខ្មែរ-រុស្ស៊ី។ បន្ទាប់ពីទទួលបានការឧបត្ថម្ភខាងលើនេះ លោកស្រី រ៉េត សំ បានសម្តែងនូវក្តីរំភើប និងថ្លែងអំណរគុណយ៉ាងជ្រាលជ្រៅចំពោះសាខាកាកបាទក្រហមកម្ពុជាខេត្តបាត់ដំបង ដែលមានលោក សុខ លូ ប្រធានគណៈកម្មាធិការសាខា ដែលបានគិតគូរពីជីវភាពរស់នៅ រួមជាមួយអំណោយមនុស្សធម៌។ អំណោយរបស់សាខាខេត្តបានផ្ដល់ជូនរួមមាន៖ អង្ករ ៥០គីឡូក្រាម មី ២កេស ទឹកសុទ្ធ ២កេស ទឹកស៊ីអុីវ ២យួរ ទឹកត្រី ២យួរ សម្ភារដំណេក ១ឃីត និងថវិកា ១លានរៀលផងដែរ៕	2024-06-08T22:14:00+07:00	freshnewsasia.com	https://m.freshnewsasia.com/index.php/en/localnews/343947-2024-06-08-08-14-10.html
cf68dfe8-f199-475a-aa5d-4bd5694b648c	ក្រុមគ្រូពេទ្យស្ម័គ្រចិត្តរបស់សាធារណរដ្ឋកូរ៉េ ចុះពិនិត្យ និងព្យាបាលជំងឺជូនពលរដ្ឋនៅស្រុកកំពង់លែង ចំនួន៣,៥០០នាក់ រយៈពេល២ថ្ងៃ	ប្រជាពលរដ្ឋចំនួន ៣,៥០០នាក់ មកពីឃុំចំនួន៧ ក្នុងស្រុកកំពង់លែង ទទួលបានការព្យាបាលដោយមិនគិតថ្លៃពីក្រុមគ្រូពេទ្យស្ម័គ្រចិត្តក្រុងអ៊ូលសាន នៃសាធារណៈរដ្ឋកូរ៉េ។ ការព្យាបាលនេះធ្វើឡើងរយៈពេល២ថ្ងៃ គឺថ្ងៃទី៧-៨ ខែមិថុនា ឆ្នាំ២០២៤។ លោក យ៉ែម លក្ខិណា អភិបាលស្រុកកំពង់លែង បានឱ្យដឹងថា ការពិនិត្យ និងព្យាបាលជំងឺជូនប្រជាពលរដ្ឋខាងលើនេះ បានប្រព្រឹត្តទៅដោយមានការចូលរួមពីលោក យ៉ិន សាវ៉េន អភិបាលរងខេត្តកំពង់ឆ្នាំង តំណាងលោក ស៊ុន សុវណ្ណារិទ្ធិ អភិបាលខេត្ត។ ចំណែកក្រុមគ្រូពេទ្យស្ម័គ្រចិត្តមកពីក្រុងអ៊ូលសាន នៃសាធារណៈរដ្ឋកូរ៉េ និងក្រុមគ្រូពេទ្យសាធារណរដ្ឋកូរ៉េ ចំនួន១៩នាក់ ក្នុងនោះក៏មានការអញ្ជើញចូលរួមពីសំណាក់អស់ លោក-លោក ស្រី ក្រុមការងាររដ្ឋបាលខេត្ត-ស្រុក អាជ្ញាធរឃុំ កងកម្លាំង យុវជន ស.ស.យ.ក ប្រមាណជា៦០នាក់ យុវជនស្រឡាញ់សន្តិភាព៣០នាក់ និងប្រជាពលរដ្ឋដែលត្រូវមកពិនិត្យជំងឺសរុបទាំង២ថ្ងៃនេះមានចំនួន ៣,៥០០នាក់។ លោកអភិបាលរងខេត្ត បានថ្លែងអំណរគុណយ៉ាងជ្រាលជ្រៅបំផុតជូនចំពោះក្រុមគ្រូពេទ្យស្ម័គ្រចិត្តសាលាក្រុងអ៊ូលសាន នៃសាធារណៈរដ្ឋកូរ៉េ ដោយបានស្ម័គ្រចិត្តអញ្ជើញមកពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃរយៈពេល២ថ្ងៃ។ ក្នុងនាមថ្នាក់ដឹកនាំខេត្តជួសមុខឱ្យប្រជាពលរដ្ឋក្នុងស្រុកកំពង់លែងទាំងមូល លោកសូមថ្លែងអំណរគុណយ៉ាងជ្រាលជ្រៅបំផុតចំពោះសកម្មភាពមនុស្សធម៌របស់ក្រុមគ្រូពេទ្យស្ម័គ្រចិត្តនៃសាធារណរដ្ឋកូរ៉េ ដែលបានលះបង់ ពេលវេលា និងថវិកាមកជួយពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃ។ ឆ្លៀតក្នុងឱកាសនោះ អភិបាលស្រុកកំពង់លែង បានអំពាវនាវប្រជាពលរដ្ឋនៅក្នុងស្រុកកំពង់លែងទាំងអស់ ដូចជាប្រជាពលរដ្ឋនៅតាមបណ្ដាស្រុកដទៃទៀត សូមអញ្ជើញមកពិនិត្យ និងព្យាបាលជំងឺជាមួយក្រុមគ្រូពេទ្យស្ម័គ្រចិត្ត នៃសាធារណរដ្ឋកូរ៉េ ដែលសុទ្ធសឹងជាគ្រូពេទ្យដែលមានបទពិសោធន៍ និងមានជំនាញច្បាស់លាស់ក្នុងការពិនិត្យ និងព្យាបាលជំងឺប្រកបដោយប្រសិទ្ធភាពខ្ពស់។ សូមបញ្ជាក់ថា កាលពីថ្ងៃទី៧ ខែមិថុនា លោកស្រី អ៊ុំ ហេយ៉ុង នាយករងទីចាត់ការជំរុញការវិនិយោគ នៃទីក្រុងអ៊ូលសាន សាធារណរដ្ឋកូរ៉េ ដែលបានដឹកនាំក្រុមវេជ្ជបណ្ឌិត និងអ្នកស្ម័គ្រចិត្តសមាគមវេជ្ជសាស្ត្រទីក្រុងអ៊ូលសាន បានអញ្ជើញមកចុះពិនិត្យព្យាបាលជំងឺជូនប្រជាពលរដ្ឋនៅស្រុកកំពង់លែង ក៏បានចូលជួបសំដែងការគួរសម និងពិភាក្សាជាការងារជាមួយលោក ស៊ុន សុវណ្ណារិទ្ធិ អភិបាលខេត្តកំពង់ឆ្នាំង ក្នុងការពង្រីកកិច្ចសហប្រតិបត្តិការ និងចំណងមិត្តភាពរវាងទីក្រុងអ៊ូលសាន និងខេត្តកំពង់ឆ្នាំង៕	2024-06-08T19:51:00+07:00	freshnewsasia.com	https://m.freshnewsasia.com/index.php/en/localnews/343930-2024-06-08-05-51-02.html
dac55650-593a-429c-b07c-bb7ec520083a	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៤នាក់ (Video inside)	ក្រសួងសុខាភិបាល នៅថ្ងៃទី៨ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៩ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២០៧នាក់, អ្នកជាសះស្បើយសរុបចំនួន ១៣៦,១១៥នាក់, ស្លាប់សរុបចំនួន ៣,០៥៦នាក់៕	2024-06-08T19:34:00+07:00	freshnewsasia.com	https://m.freshnewsasia.com/index.php/en/localnews/343927-2024-06-08-05-34-32.html
adfdbfd6-111a-4cec-bf5d-b1ffe1e82932	ទេសរដ្ឋមន្រ្តី អៀង មូលី ផ្ដល់អនុសាសន៍ណែនាំ៥ចំណុចសំខាន់ៗ ដល់គណៈកម្មាធិការប្រយុទ្ធនឹងជំងឺអេដស៍ក្រសួងមហាផ្ទៃ	លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ នៅរសៀលថ្ងៃទី៧ ខែមិថុនា ឆ្នាំ ២០២៤ នេះ នៅអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញដឹកនាំកិច្ចប្រជុំគណៈកម្មាធិការប្រយុទ្ធនឹងជំងឺអេដស៍ក្រសួងមហាផ្ទៃ ដោយកិច្ចប្រជុំនេះរៀបចំឡើង ដើម្បីពិនិត្យមើលតួនាទីភារកិច្ច របស់ក្រសួងសុខាភិបាល ក្នុងការអនុវត្ដគោលនយោបាយបញ្ចប់អេដស៍ និងចីរភាពកម្មវិធីអេដស៍ សម្រាប់ឆ្នាំ២០២៣-២០២៨។ ថ្លែងបើកកិច្ចប្រជុំ លោកទេសរដ្ឋមន្រ្តីបានស្វាគមន៍ និងថ្លែងនូវការកោតសរសើរចំពោះក្រសួងមហាផ្ទៃ ដែលបានប្រឹងប្រែងយ៉ាងសកម្មក្នុង ការចូលរួមឆ្លើយតបនឹងមេរោគអេដស៍។ ទន្ទឹមនឹងនេះ លោកទេសរដ្ឋមន្រ្តីក៏ថ្លែងអំណរគុណចំពោះក្រសួងមហាផ្ទៃ ដែលបានរៀបចំគណៈកម្មាធិការប្រយុទ្ធនឹងជំងឺអេដស៍ និងឈានមកដល់ការរៀបចំកិច្ចប្រជុំនៅថ្ងៃនេះ។ ដោយទទួលបានការអនុញ្ញាតពីលោកទេសរដ្ឋមន្រ្តី, លោកស្រី អុង សុភាវី ប្រធានគណៈកម្មាធិការប្រយុទ្ធនឹងជំងឺអេដស៍ក្រសួងមហាផ្ទៃ បានមានចំណាប់អារម្មណ៍ និងបង្ហាញខ្លួនសមាជិកគណៈកម្មាធិការ។ ក្នុងនោះលោកស្រីបានបញ្ជាក់ថា ក្រសួងមហាផ្ទៃបានរៀបចំកែសម្រួលសមាសភាព គណៈកម្មាធិការប្រយុទ្ធនឹងជំងឺអេដស៍ និងកាមរោគ ធ្វើផែនការសកម្មភាព និងផែនការថវិកា ព្រមទាំងដាក់ឆ្លងថ្នាក់ដឹកនាំក្រសួង និងបញ្ជូនទៅក្រសួងសេដ្ឋកិច្ច និងហិរញ្ញវត្ថុទាន់ពេលវេលា។ បន្ថែមពីលើនេះ ក្រសួងក៏បានរៀបចំកិច្ចប្រជុំ ជាមួយសមាសភាពតាមអង្គភាពស្តីពីផែនការយុទ្ធសាស្រ្តផងដែរ។ បន្ទាប់មកលោកស្រី សម្បត្តិ រតនា បានធ្វើបទបង្ហាញស្តីពីផែនការយុទ្ធសាស្រ្ត៥ឆ្នាំ ដែលជាគោលដៅក្រសួងមហាផ្ទៃ ក្នុងការឆ្លើយតបនឹងមេរោគអេដស៍ និងជំងឺអេដស៍ ព្រមទាំងជំងឺកាមរោគ។ បន្ទាប់ពីបទបង្ហាញ កិច្ចប្រជុំបានពិភាក្សាអំពីចំណុចសំខាន់ៗ ក្នុងគោលនយោបាយបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ ២០២៣-២០២៨ ពាក់ព័ន្ធនឹងក្រសួងមហាផ្ទៃ ដែលត្រូវធ្វើឱ្យសម្រេច។ ក្នុងនោះលោកទេសរដ្ឋមន្រ្តីបានផ្តល់ប្រសាសន៍ណែនាំឱ្យយកចិត្តទុកដាក់ ក្នុងការពង្រឹងប្រព័ន្ធជាតិឆ្លើយតបជាពហុវិស័យដូចជា៖ ទី១- ធ្វើឱ្យដំណើរការគណៈកម្មាធិការអេដស៍គ្រប់លំដាប់ថ្នាក់។ ទី២- រៀបចំផែនការសកម្មភាពប្រយុទ្ធនឹងជំងឺអេដស៍គ្រប់លំដាប់ថ្នាក់។ ទី៣- ចាត់វិធានការឱ្យអង្គការក្រៅរដ្ឋាភិបាល ឬសង្គមស៊ីវិលចុះបញ្ជីនៅក្រសួងមហាផ្ទៃ ដែលផ្តល់ហិរញ្ញប្បទាន ឬអនុវត្តកម្មវិធីអេដស៍ ឱ្យចូលរួមក្នុងប្រព័ន្ធជាតិឆ្លើយតបនឹងមេរោគអេដស៍និងជំងឺអេដស៍។ ទី៤- ចាត់វិធានការឱ្យអាជ្ញាធរគ្រប់លំដាប់ថ្នាក់ អនុញ្ញាតឱ្យតំណាងអ្នកផ្ទុកមេរោគអេដស៍ តំណាងប្រជាជនគន្លឹះ និងតំណាង សហគមន៍ងាយរងគ្រោះ ចូលរួមក្នុងគណៈកម្មាធិការប្រយុទ្ធនឹងជំងឺអេដស៍ យន្តការពាក់ព័ន្ធនឹងការ ឆ្លើយតបមេរោគអេដស៍នៅគ្រប់លំដាប់ថ្នាក់។ ទី៥- ចាត់វិធានការលើកទឹកចិត្តវិស័យឯកជន ឱ្យចូលរួមក្នុងប្រព័ន្ធជាតិឆ្លើយតបនឹងមេរោគអេដស៍ និងជំងឺអេដស៍ តាមរយៈការផ្តល់របាយការណ៍ទៀងទាត់អំពីរាល់ សកម្មភាពបង្ការការពារ ថែទាំ ព្យាបាល និងតាមរយៈការចូលរួមជាទៀងទាត់ក្នុងកិច្ចប្រជុំ ឬវេទិកាពិគ្រោះយោបល់។ បន្ថែមពីលើនេះ លោកទេសរដ្ឋមន្រ្តីក៏បានណែនាំលម្អិត ពីការចូលរួមអនុវត្តគោលនយោបាយរបស់ក្រសួងមហាផ្ទៃ ក្នុងការពង្រីក ពង្រឹង និងពន្លឿន កម្មវិធីបង្ការ ការពង្រីក ពង្រឹង ពន្លឿនកម្មវិធី ថែទាំនិងព្យាបាល ការពង្រឹង ពង្រីក និងពន្លឿនកម្មវិធីគាំពារសង្គម បញ្ចប់ការរើសអើង និងមាក់ងាយ និងពង្រឹងប្រសិទ្ធភាពប្រព័ន្ធតាមដាន និងវាយតម្លៃផងដែរ។ នៅទីបញ្ចប់ លោកទេសរដ្ឋមន្រ្តីបានថ្លែង អំណរគុណលោកស្រីប្រធានគណៈកម្មាធិការប្រយុទ្ធនឹងជំងឺអេដស៍ក្រសួងមហាផ្ទៃ ដែលបានប្រឹងប្រែងបំពេញភារកិច្ច និងបានជូនពរលោកស្រី ព្រមទាំងសមាជិកអង្គប្រជុំឱ្យជួប ប្រទះតែជោគជ័យ និងបន្តធ្វើការងារជាមួយគ្នាឱ្យសម្រេចជោគជ័យ៕	2024-06-08T02:57:00+07:00	freshnewsasia.com	https://m.freshnewsasia.com/index.php/en/localnews/343866-2024-06-07-12-57-26.html
cb5ede60-8c42-4f3c-91e6-654480a13901	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១០នាក់ ខណៈអ្នកជាសះស្បើយ ៣នាក់ (Video inside)	ក្រសួងសុខាភិបាល នៅថ្ងៃទី៧ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១០នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៧ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២០៦នាក់, អ្នកជាសះស្បើយសរុបចំនួន ១៣៦,១១១នាក់, ស្លាប់សរុបចំនួន ៣,០៥៦នាក់៕	2024-06-07T19:35:00+07:00	freshnewsasia.com	https://m.freshnewsasia.com/index.php/en/localnews/343787-2024-06-07-05-35-52.html
30be832b-7265-4e5f-a4bc-f38971c5d16e	ទីភ្នាក់ងារ UN ព្រមានពីការផ្ទុះឡើងនៃជំងឺអាសន្នរោគនៅហ្គាហ្សា (Video inside)	ទីភ្នាក់ងារសង្គ្រោះ និងការងាររបស់អង្គការសហប្រជាជាតិសម្រាប់ជនភៀសខ្លួនប៉ាឡេស្ទីននៅមជ្ឈិមបូព៌ា (UNRWA) បានព្រមានថា តំបន់ហ្គាហ្សាកំពុងប្រឈមនឹងហានិភ័យនៃការរាតត្បាតជំងឺអាសន្នរោគ ដោយសារតែកង្វះទឹកស្អាត និងសីតុណ្ហភាពខ្ពស់។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅថ្ងៃទី០៦ ខែមិថុនា ឆ្នាំ២០២៤។ UNRWA បានបង្ហាញក្តីបារម្ភអំពីការរីករាលដាលនៃជំងឺអាសន្នរោគ ដែលអាចធ្វើឱ្យស្ថានភាពរស់នៅដ៏លំបាករបស់ប្រជាជនកាន់តែធ្ងន់ធ្ងរឡើង។ ជាមួយគ្នានេះ UNRWA ក៏បានសង្កត់ធ្ងន់លើតម្រូវការនៃបទឈប់បាញ់ភ្លាមៗ ដើម្បីជួយសម្រួលដល់ការផ្គត់ផ្គង់ទឹកស្អាត និងការផ្តល់សេវាថែទាំសុខភាពដល់ប្រជាជននៅក្នុងតំបន់នេះផងដែរ។ ជំងឺអាសន្នរោគ ជាជំងឺឆ្លងតាមរយៈទឹក និងអាហារមិនស្អាត ដែលបណ្តាលមកពីការបោះចោលកាកសំណល់មិនត្រឹមត្រូវ។ សង្គ្រាមរវាងអ៊ីស្រាអែល និងក្រុមហាម៉ាស ដែលបានកើតឡើងជាច្រើនខែកន្លងមកនេះ បានធ្វើឱ្យហេដ្ឋារចនាសម្ព័ន្ធ និងប្រព័ន្ធផ្គត់ផ្គង់ទឹកស្អាតនៅហ្គាហ្សារងការខូចខាតយ៉ាងធ្ងន់ធ្ងរ និងបង្កហានិភ័យខ្ពស់ដល់សុខភាពសាធារណៈ៕	2024-06-07T04:47:00+07:00	freshnewsasia.com	https://m.freshnewsasia.com/index.php/en/internationalnews/343739-2024-06-06-14-47-51.html
644e7cf7-1ab8-4483-8da0-5d2daa450220	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៧នាក់ ខណៈអ្នកជាសះស្បើយ ៦នាក់ (Video inside)	ក្រសួងសុខាភិបាល នៅថ្ងៃទី៦ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៧នាក់ ខណៈជាអ្នកជាសះស្បើយ ៦នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៦ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៩៦នាក់, អ្នកជាសះស្បើយសរុបចំនួន ១៣៦,១០៨នាក់, ស្លាប់សរុបចំនួន ៣,០៥៦នាក់៕	2024-06-06T19:13:00+07:00	freshnewsasia.com	https://m.freshnewsasia.com/index.php/en/localnews/343667-2024-06-06-05-13-07.html
8b2c1be9-5158-410d-aed9-f193221418e1	ទស្សនៈកិច្ចរួមគ្នា ពិនិត្យសមិទ្ធិផល អង្គការថែទាំភ្នែក បាត់ដំបង ក្រោមជំនួយ អូស្ត្រាលី	សាស្រ្តាចារ្យ ងី ម៉េង ទីប្រឹក្សាក្រសួងសុខាភិបាល ជា នាយកមន្ទីរពេទ្យមិត្តភាពខ្មែរ-សូវៀត និងជា ប្រធានកម្មវិធីជាតិសុខភាពភ្នែក តំណាងសាស្រ្តាចារ្យ ឈាង រ៉ា រដ្ឋមន្រ្តីក្រសួងសុខាភិបាល បានចូលរួមទស្សនកិច្ចពិនិត្យសមិទ្ធិផល និងសកម្មភាពរបស់ អង្គការថែទាំភ្នែក បាត់ដំបង ប៊ី.អូ.ស៊ី ក្រោមអធិបតីភាព លោក Pablo Kang ភារៈធារី នៃស្ថានទូតប្រទេសអូស្ត្រាលីប្រចាំកម្ពុជា ព្រមទាំងមានការចូលរួមពី លោក សុខ លូ អភិបាល នៃគណៈអភិបាលខេត្តបាត់ដំបង។ ក្នុងដំណើរទស្សនៈកិច្ចនេះ សាស្រ្តាចារ្យ ងី ម៉េង ថ្លែងអំណរគុណដល់អង្គការដៃគូរអភិវឌ្ឍ និងម្ចាស់ជំនួយ ព្រមទាំងប្រជាជនអូស្រ្តាលី ដែលតែងតែគាំទ្រ និងជួយឧបត្ថម្ភ ដល់ការកាត់បន្ថយភាពពិការភ្នែកនៅកម្ពុជា ជាពិសេសតាមរយៈការគាំទ្រអង្គការថែទាំភ្នែកបាត់ដំបង ប៊ី អូ ស៊ី ក្នុងរយៈពេល ១៦ ឆ្នាំកន្លងមកនេះ។ ក្នុងឱកាសនោះដែរ សាស្ត្រាចារ្យ ងី ម៉េង ក៏បានពាំនាំនូវមតិផ្តាំផ្ញើរបស់ សាស្រ្តាចារ្យរដ្ឋមន្តី្រ ក្រសួងសុខាភិបាល ដើម្បីពង្រឹងដល់ការបម្រើសេវាជូនប្រជាពលរដ្ឋដែលមានដូចជា៖ – ពង្រឹងគុណភាព នៃការបម្រើសេវាប្រកបដោយភាពទន់ភ្លន់គោរពនូវ “ក្រមសីលធម៌គ្រូពេទ្យ” ដើម្បីឱ្យអ្នកជំងឺមានជំនឿទុកចិត្ត និងទទួលយកបានសេវា – ពង្រីកការផ្តល់សេវាថែទាំភ្នែកជូនដល់ប្រជាពលរដ្ឋធានាឱ្យបាននូវគុណភាព សុវត្ថិភាព ប្រសិទ្ធ ស័ក្តិសិទ្ធិភាព និងសមធម៌ – មានការអនុគ្រោះដល់ជនចាស់ជរា ពិការ ប្រជាជនមានកម្រិតជីវភាពខ្វះខ្វាត ជួយពួកគាត់ឱ្យបានទទួលសេវាព្យាបាលទាន់ពេលវេលា – ពង្រឹងសមត្ថភាពបន្ថែមដល់ ដល់គ្រូពេទ្យ គិលានុបដ្ឋាក ដែលបម្រើការនៅមន្ទីរពេទ្យ ដើម្បីឱ្យមានសមត្ថភាពកើន និងនវានុវត្តន៍។ គួរបញ្ជាក់ថា ទស្សនកិច្ចនេះប្រព្រឹត្តទៅនៅថ្ងៃទី៥ ខែមិថុនា ឆ្នាំ២០២៤ ដោយមានការចូលរួមពី ប្រធានមន្ទីរសុខាភិបាល លោកប្រធានមន្ទីរពេទ្យ ប្រធានមន្ទីរកិច្ចការនារី ផងដែរ៕	2024-06-06T16:33:00+07:00	kampucheathmey.com	https://www.kampucheathmey.com/health/716469
4a4d0125-ac6a-4a31-a4d6-56c90830fe59	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១៤នាក់ ខណៈអ្នកជាសះស្បើយ ៧នាក់ (Video inside)	ក្រសួងសុខាភិបាល នៅថ្ងៃទី៥ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១៤នាក់ ខណៈជាអ្នកជាសះស្បើយ ៧នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៥ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៨៩នាក់, អ្នកជាសះស្បើយសរុបចំនួន ១៣៦,១០២នាក់, ស្លាប់សរុបចំនួន ៣,០៥៦នាក់៕	2024-06-05T19:10:00+07:00	freshnewsasia.com	https://m.freshnewsasia.com/index.php/en/localnews/343527-2024-06-05-05-10-19.html
5884ad75-fa04-42d4-aba4-de0f7f869c8a	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៥នាក់ (Video inside)	ក្រសួងសុខាភិបាល នៅថ្ងៃទី៤ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៥នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៤ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៧៥នាក់, អ្នកជាសះស្បើយសរុបចំនួន ១៣៦,០៩៥នាក់, ស្លាប់សរុបចំនួន ៣,០៥៦នាក់៕	2024-06-04T19:39:00+07:00	freshnewsasia.com	https://m.freshnewsasia.com/index.php/en/localnews/343400-2024-06-04-05-39-22.html
fc001ab4-b6b0-4830-aa4e-6ddb21db35db	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់ (Video inside)	ក្រសួងសុខាភិបាល នៅថ្ងៃទី៣ ខែ មិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៧៤នាក់, អ្នកជាសះស្បើយសរុបចំនួន ១៣៦,០៩០នាក់, ស្លាប់សរុបចំនួន ៣,០៥៦នាក់៕	2024-06-03T19:02:00+07:00	freshnewsasia.com	https://m.freshnewsasia.com/index.php/en/localnews/343273-2024-06-03-05-02-09.html
53378e0a-3245-4235-b84e-106b9db791ca	មន្ត្រីជាន់ខ្ពស់ ណែនាំពលរដ្ឋឱ្យប្រយ័ត្នចំពោះជំងឺឆ្លង ៧ មុខ ដែលកើតញឹកញាប់ក្នុងរដូវភ្លៀងធ្លាក់	មន្ត្រីជាន់ខ្ពស់ នៃក្រសួងសុខាភិបាល បានធ្វើការណែនាំដល់ប្រជាពលរដ្ឋឱ្យមានការប្រុងប្រយ័ត្នខ្ពស់ចំពោះជំងឺឆ្លង ៧ មុខ ដែលតែងតែកើតញឹកញាប់នៅក្នុងរដូវភ្លៀងធ្លាក់នេះ។ លោកវេជ្ជបណ្ឌិត លី សូវ៉ាន់ ប្រធាននាយកដ្ឋានប្រយុទ្ធនឹងជំងឺឆ្លង នៃក្រសួងសុខាភិបាល បានឱ្យដឹងថា ជំងឺ ៧ មុខ ដែលតែងតែកើតឡើងនៅក្នុងរដូវភ្លៀងនេះរួមមាន ជំងឺគ្រុនឈាម គ្រុនចាញ់ ជំងឺគ្រុនផ្តាសាយ ជំងឺគ្រុនក្តៅ ជំងឺចម្លងពីចំណីអាហារ ជំងឺចម្លងពីទឹក ជំងឺអាសន្នរោគ និងជំងឺលិបតូដែលឆ្លងពីទឹកនោមសត្វកណ្តុរ ធ្វើឱ្យអ្នកជំងឺខូចតម្រង់នោម ថ្លើម រលាកស្រោមខួរ និងវិបត្តិដង្ហើម។ ដើម្បីការពារការឆ្លងជំងឺផ្សេងៗ លោកវេជ្ជបណ្ឌិត ក៏បានណែនាំឱ្យប្រជាពលរដ្ឋពេលធ្វើដំណើរត្រូវមានអាវភ្លៀង ឆ័ត្រ និងស្បែកជើងលុយទឹក បរិភោគទឹកក្តៅអ៊ុនៗ ទឹកស៊ុបក្តៅៗ អនាម័យខ្លួនប្រាណ បរិភោគចំណីអាហារណាមានមានអនាម័យ និងមានជីវជាតិដូចជា វីតាមីនសេមានក្នុងផ្លែត្របែក ល្ហុងទុំ ចេកទុំ ក្រូចពោធិ៍សាត់ និងបន្ថែពណ៌បៃតងចាស់ដូចជាផ្ទី ស្លឹកងប់ ស្លឹកបាស ខាត់ណា សណ្ដែកកួរ និងប៉េងប៉ោះជាដើម។ លោកវេជ្ជបណ្ឌិត បានបន្ថែមទៀតថា ជាងនេះទៅទៀត ត្រូវចូលរួមលុបបំបាត់ដង្កូវទឹក និងជម្រកសត្វមូសខ្លាដូចជាសំបកកង់ សំបកកង់ឡាន ត្រឡោកដូង និងវត្ថុដែលអាចដក់ទឹកបាន ដើម្បីការពារកុមារពីជំងឺគ្រុនឈាម។ លោកវេជ្ជបណ្ឌិត បានឱ្យដឹងទៀតថា នៅក្នុងរដូវភ្លៀងធ្លាក់នេះដែរ ក៏មានឃើញការកើនឡើងករណីជំងឺកូវីដ-១៩ និងជំងឺផ្តាសាយធំ។ ដូចនេះ សូមប្រជាពលរដ្ឋត្រូវបន្តពាក់ម៉ាស រក្សាគម្លាត ត្រូវឧស្សាហ៍លាងដៃជាមួយនឹងសាប៊ូ និងទឹក ដើម្បីចៀសវាងការចម្លងជំងឺទៅសមាជិកគ្រួសារ និងអ្នកដទៃ និងហាមក្អកដាក់បាតដៃ ព្រោះវាអាចឆ្លងទៅអ្នកដទៃទៀតបានតាមរយៈការចាប់ដៃ ឬចាប់របស់ផ្សេងៗ។ យោងតាមសេចក្ដីជូនដំណឹងរបស់ក្រសួងធនធានទឹក និងឧតុនិយម បានឱ្យដឹងថា ដោយមានសម្ពាធទាបគ្របដណ្ដប់មកលើឈូងសមុទ្រថៃ ព្រះរាជាណាចក្រកម្ពុជា ភាគកណ្តាល នៃអាងទន្លេមេគង្គ និងសមុទ្រចិនខាងត្បូង ស្ថានភាពបែបនេះ នឹងធ្វើឱ្យរាជធានី-ខេត្តភាគច្រើន នៃប្រទេសកម្ពុជា អាចមានភ្លៀងផ្គររន្ទះ និងខ្យល់កន្ត្រាក់ គ្រប់ដណ្ដប់លើផ្ទៃដី ១៥% ចាប់ពីថ្ងៃទី ៣ ដល់ថ្ងៃទី ៥ ខែមិថុនា ឆ្នាំ ២០២៤៕ អត្ថបទ ៖ សំអឿន	2024-06-03T16:46:00+07:00	kampucheathmey.com	https://www.kampucheathmey.com/local-news/714324
7921d138-8cda-4512-86d6-53e138e448d0	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៣នាក់ (Video inside)	ក្រសួងសុខាភិបាល នៅថ្ងៃទី២ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៧៤នាក់, អ្នកជាសះស្បើយសរុបចំនួន ១៣៦,០៨៨នាក់, ស្លាប់សរុបចំនួន ៣,០៥៦នាក់៕	2024-06-02T19:14:00+07:00	freshnewsasia.com	https://m.freshnewsasia.com/index.php/en/localnews/343192-2024-06-02-05-14-13.html
b7bd19b8-4385-45c2-85fb-4c7ca1812daf	រដ្ឋមន្ត្រីក្រសួងសុខាភិបាលកម្ពុជា អំពាវនាវដល់ដៃគូអភិវឌ្ឍន៍ទាំងអស់ តាមរយៈទីភ្នាក់ងារថាមពលបរមាណូអន្តរជាតិ ឱ្យជួយគាំទ្រដល់វិស័យសុខាភិបាល ជាពិសេសជំងឺមហារីកនៅកម្ពុជា	រដ្ឋមន្ត្រីក្រសួងសុខាភិបាលកម្ពុជា លោក ឈាង រ៉ា បានអំពាវនាវដល់ដៃគូអភិវឌ្ឍន៍ទាំងអស់ ឱ្យជួយគំាទ្រដល់ក្រសួងសុខាភិបាល ក្នុងការអភិវឌ្ឍន៍មន្ទីរពេទ្យជាតិហ្លួងម៉ែ ទៅជាមជ្ឈមណ្ឌលដែលមានសមត្ថភាពខ្ពស់ក្នុងការព្យាបាលជំងឺមហារីក។ លោក ឈាង រ៉ា បានលើកឡើងនូវសំណើនេះ ក្នុងឱកាសដែលលោកបានជួបពិភាក្សាការងារ ជាមួយលោកស្រី Lisa Stevens នាយិកាកម្មវិធីជំងឺមហារីកនៅទីភ្នាក់ងារថាមពលបរមាណូអន្តរជាតិនៅទីក្រុងហ្សឺណែវ នៅឯមហាសន្និបាតសុខភាពពិភពលោកលើកទី៧៧ កាលពីថ្ងៃទី ២៩ ខែឧសភា។ លោករដ្ឋមន្ត្រី បានស្នើជាពិសេសដល់ទីភ្នាក់ងារថាមពលបរមាណូអន្តរជាតិ ដើម្បីដើរតួនាទីសំខាន់ក្នុងការជួយកម្ពុជា ពង្រីកសមត្ថភាពស្រាវជ្រាវ ការធ្វើរោគវិនិច្ឆ័យ និងព្យាបាលជំងឺមហារីក ដែលជាធាតុផ្សំសំខាន់ក្នុងការសម្រេចបាននូវការគ្រប់ដណ្តប់សេវាសុខភាពជាសាកល តាមការចង្អុលបង្ហាញរបស់លោក ហ៊ុន ម៉ាណែត នាយករដ្ឋមន្ត្រីកម្ពុជា។ លោករដ្ឋមន្ត្រីបានស្នើឱ្យទីភ្នាក់ងារថាមពលបរមាណូអន្តរជាតិ ក្នុងការពិនិត្យ និងអនុម័តគម្រោងនានាដែលក្រសួងសុខាភិបាលកម្ពុជានឹងដាក់ជូនទីភ្នាក់ងារនេះ។ លោកក៏បានថ្លែងអំណរគុណចំពោះទីភ្នាក់ងារដែលបានខិតខំប្រឹងប្រែងជួយកម្ពុជាដើម្បីបង្កើនសមត្ថភាពរបស់ខ្លួនក្នុងការព្យាបាលជំងឺមហារីក។ ចំណែកលោកស្រី Lisa Stevens នាយិកាកម្មវិធីជំងឺមហារីកនៃទីភ្នាក់ងារថាមពលបរមាណូអន្តរជាតិ បានជម្រាបជូនលោករដ្ឋមន្ត្រីអំពីលទ្ធផលនៃក្រុមបច្ចេកទេសរបស់ទីភ្នាក់ងារ ដែលបានវាយតម្លៃសមត្ថភាព មធ្យោបាយ និងធនធានមនុស្សនៃការគ្រប់គ្រងជំងឺមហារីកកម្ពុជាក្នុងខែមីនា ឆ្នាំ២០២៣។ មន្ទីរពេទ្យហ្លួងម៉ែ ដែលពីមុនហៅថា មន្ទីរពេទ្យនគរទេព គឺជាកន្លែងថែទាំសុខភាពដ៏សំខាន់មួយ ដែលមានទីតាំងនៅសង្កាត់ព្រៃស ខណ្ឌដង្កោ រាជធានីភ្នំពេញ។ នៅឆ្នាំ២០២១ មន្ទីរពេទ្យនេះត្រូវបានប្តូរឈ្មោះក្នុងព្រះកិត្តិនាមរបស់សម្តេចព្រះមហាក្សត្រី នរោត្តម មុនីនាថ សីហនុ (មន្ទីរពេទ្យហ្លួងម៉ែ) តាមការណែនាំពីលោក ហ៊ុន សែន អតីតនាយករដ្ឋមន្ត្រី និងបច្ចុប្បន្នជាប្រធានព្រឹទ្ធសភា។ មន្ទីរពេទ្យនេះត្រៀមក្លាយជាមជ្ឈមណ្ឌលដ៏សំខាន់សម្រាប់ការព្យាបាលជំងឺមហារីកនៅក្នុងប្រទេសកម្ពុជា ជាមួយនឹងសក្តានុពលក្នុងការធ្វើឱ្យប្រសើរឡើងនូវទិដ្ឋភាពនៃការថែទាំសុខភាពរបស់ប្រទេស។	2024-06-02T07:00:00+07:00	khmertimeskh.com	https://www.khmertimeskh.com/501498725/%E1%9E%9A%E1%9E%8A%E1%9E%8B%E1%9E%98%E1%9E%93%E1%9E%8F%E1%9E%9A%E1%9E%80%E1%9E%9A%E1%9E%9F%E1%9E%84%E1%9E%9F%E1%9E%81-2/
1aeca543-222c-4146-96fa-87fc0e9a2551	អាជ្ញាធរជាតិប្រយុទ្ធនឹងជំងឺអេដស៍ ផ្សព្វផ្សាយពីវិធានគោលនយោបាយបញ្ចប់អេដស៍ខេត្តកំពង់ឆ្នាំង ឆ្នាំ២០២៣-២០២៨ និងគោលដៅ ៩៥-៩៥-៩៥ នៅឆ្នាំ២០២៥	អាជ្ញាធរជាតិប្រយុទ្ធនឹងជំងឺអេដស៍ បានធ្វើសិក្ខាសាលាផ្សព្វផ្សាយពីវិធានគោលនយោបាយបញ្ចប់អេដស៍ខេត្តកំពង់ឆ្នាំង ឆ្នាំ២០២៣-២០២៨ និងគោលដៅ ៩៥-៩៥-៩៥ នៅឆ្នាំ២០២៥ ក្រោមវត្តមានលោកវេជ្ជបណ្ឌិត ស៉ឹ គឹមសាន អនុប្រធានអាជ្ញាធរជាតិប្រយុទ្ធនឹងជំងឺអេដស៍។ សិក្ខាសាលាធ្វើឡើងនាថ្ងៃទី៣១ ខែឧសភា ឆ្នាំ២០២៤ នៅសាលប្រជុំមន្ទីរសុខាភិបាលខេត្តកំពង់ឆ្នាំង ដោយមានការចូលរួមពីលោក យិន សាវ៉េន ប្រធានគណៈកម្មាធិការប្រយុទ្ធនឹងជំងឺអេដស៍ខេត្ត និងលោកវេជ្ជបណ្ឌិត ប្រាក់ វ៉ុន ប្រធានលេខាធិការដ្ឋានអេដស៍ខេត្ត និងជាទីប្រឹក្សាក្រសួងសុខាភិបាល និងតំណាងមន្ទីរពាក់ព័ន្ធ អង្គភាពជុំវិញខេត្តនិងអង្គការដៃគូ។ លោកវេជ្ជបណ្ឌិត ស៊ឹម គឹមសាន បានថ្លែងពីគោលបំណងសំខាន់នៃអង្គសិក្ខាសាលា គឺដើម្បីពិនិត្យវឌ្ឍនភាពនៃសូចនាករសំខាន់ៗនៃការអនុវត្តកម្មវិធីអេដស៍ រយៈពេល៥ឆ្នាំ (២០១៩-២០២៣) និងផ្សព្វផ្សាយពីវិធានគោលនយោបាយបញ្ចប់អេដស៍ខេត្តកំពង់ឆ្នាំង ឆ្នាំ២០២៣-២០២៨ ពិភាក្សាលើផែនការ ដើម្បីរៀបចំអនុវត្តបន្តឈានទៅសំរេចគោលដៅ ៩៥-៩៥-៩៥ នៅឆ្នាំ២០២៥និងពិភាក្សាលើបញ្ហា ដំណោះស្រាយ និងលើកទិសដៅសម្រាប់អនុវត្តបន្ត៕	2024-06-02T04:41:00+07:00	freshnewsasia.com	https://m.freshnewsasia.com/index.php/en/localnews/343181-2024-06-01-14-41-04.html
970edd77-8159-4e62-bbd1-907944af0110	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៧នាក់ ខណៈអ្នកជាសះស្បើយ ៥នាក់ (Video inside)	ក្រសួងសុខាភិបាល នៅថ្ងៃទី១ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៧នាក់ ខណៈជាអ្នកជាសះស្បើយ ៥នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៧៣នាក់, អ្នកជាសះស្បើយសរុបចំនួន ១៣៦,០៨៥នាក់, ស្លាប់សរុបចំនួន ៣,០៥៦នាក់៕	2024-06-01T19:21:00+07:00	freshnewsasia.com	https://m.freshnewsasia.com/index.php/en/localnews/343127-2024-06-01-05-21-11.html
e6d1e3ad-5a79-4579-a394-85ed638ffa42	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់ (Video inside)	ក្រសួងសុខាភិបាល នៅថ្ងៃទី៣១ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣១ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៦៦នាក់, អ្នកជាសះស្បើយសរុបចំនួន ១៣៦,០៨០នាក់, ស្លាប់សរុបចំនួន ៣,០៥៦នាក់៕	2024-05-31T18:58:00+07:00	freshnewsasia.com	https://m.freshnewsasia.com/index.php/en/localnews/343002-2024-05-31-04-58-04.html
d5c9236e-c2a8-45a3-950f-43b6e80cdf38	រវាងទឹកអំពៅ និងទឹកដូង តើមួយណាល្អដល់សុខភាព?	ទឹកអំពៅត្រូវបានគេកោតសរសើរចំពោះជាតិស្ករធម្មជាតិរបស់វា ដែលផ្តល់ថាមពល និងជួយកាត់បន្ថយភាពនឿយហត់ ជាពិសេសបន្ទាប់ពីការហាត់ប្រាណ ឬអំឡុងពេលអាកាសធាតុក្តៅ។ វាសំបូរទៅដោយសារធាតុចិញ្ចឹមសំខាន់ៗដូចជា កាល់ស្យូម ទង់ដែង ម៉ាញ៉េស្យូម ម៉ង់ហ្គាណែស ប៉ូតាស្យូម វីតាមីន A, C, B1, B2, B3, B5, B6 និងសរសៃរលាយផ្សេងទៀត។ ទោះជាយ៉ាងណាក៏ដោយ ទឹកអំពៅមួយកែវ ២៤០ មីលីលីត្រមានប្រហែល ១៨៣ កាឡូរី និង៥០ ក្រាមនៃជាតិស្ករដែលខ្ពស់គួរឲ្យកត់សម្គាល់។ ការប្រើប្រាស់វាច្រើនហួសហេតុពេក អាចនាំឲ្យឡើងទម្ងន់ ហើយមិនត្រូវបានណែនាំសម្រាប់អ្នកដែលមានលក្ខខណ្ឌដូចជាជំងឺទឹកនោមផ្អែម កម្រិតជាតិខ្លាញ់ក្នុងឈាមខ្ពស់ ឬជំងឺរលាកសន្លាក់ហ្គោដនោះទេ។ ចំពោះស្ត្រីមានផ្ទៃពោះ ក៏ត្រូវបានណែនាំឲ្យទទួលទានវាក្នុងកម្រិតមធ្យម ដើម្បីចៀសវាងហានិភ័យនៃជំងឺទឹកនោមផ្អែមពេលមានផ្ទៃពោះ។ លើសពីនេះ ការផឹកទឹកអំពៅពីអាជីវករលក់ដូរតាមដងផ្លូវ អាចបង្កគ្រោះថ្នាក់ដល់សុខភាព ដោយសារតែអនាម័យមិនល្អក្នុងការចាត់ចែង និងកែច្នៃទឹកអំពៅដែលលាយស្ករបន្ថែម។ ម្យ៉ាងវិញទៀត ទឹកដូងគឺជាភេសជ្ជៈដ៏ល្អសម្រាប់ផ្តល់ជាតិទឹកឡើងវិញ។ វាផ្តល់សារធាតុអេឡិចត្រូលីតសំខាន់ៗ ផ្តល់ជាតិទឹកដល់រាងកាយ ជួយរក្សាតុល្យភាពទឹក និងអាចកែលម្អសុខភាពស្បែក។ វាមានប្រយោជន៍ជាពិសេសសម្រាប់អ្នកដែលជាសះស្បើយពីជំងឺរាគរូស ក្អួត ឬជំងឺដាច់សរសៃឈាមខួរក្បាល។ ទឹកដូងមួយពែង ២៤០ មីលីលីត្រមានប្រហែល ៤៦ កាឡូរី និង ១០ ក្រាមនៃជាតិស្ករធម្មជាតិ រួមជាមួយនឹងប្រូតេអ៊ីនតិចតួច និងគ្មានជាតិខ្លាញ់ ដែលធ្វើឲ្យវាក្លាយជាជម្រើសស្រាលជាង បើប្រៀបធៀបទៅនឹងទឹកអំពៅទាក់ទងនឹងថាមពល។ ទោះជាយ៉ាងណា ភេសជ្ជៈនេះមានជាតិប៉ូតាស្យូមខ្ពស់ ហើយការទទួលទានច្រើនពេកអាចនាំឲ្យសម្ពាធឈាមថយចុះ អតុល្យភាពអេឡិចត្រូលីត និងបញ្ហាតម្រងនោម។ ដូច្នេះ អ្នកដែលមានជំងឺតម្រងនោម ឬកម្រិតប៉ូតាស្យូមខ្ពស់ គួរចៀសវាងវា។ អ្នកជំងឺទឹកនោមផ្អែមដែលត្រូវការគ្រប់គ្រងកម្រិតជាតិស្ករក្នុងឈាមរបស់ពួកគេដោយប្រុងប្រយ័ត្ន គួរតែកំណត់ការទទួលទានរបស់ពួកគេផងដែរ។ យ៉ាងណាមិញ អ្នកអាចរីករាយជាមួយភេសជ្ជៈណាមួយអាស្រ័យលើចំណង់ចំណូលចិត្តផ្ទាល់ខ្លួន និងស្ថានភាពសុខភាពរបស់អ្នក ប៉ុន្តែវាមិនសំខាន់ក្នុងការជំនួសទឹកធម្មតាដោយទឹកអំពៅ ឬទឹកដូងនោះទេ។ ការជំនួសរវាងទឹកផ្លែឈើផ្សេងៗគ្នាដូចជា ក្រូច ផ្លែត្របែក ផ្លែល្ហុង និងផ្លែឪឡឹក អាចផ្តល់នូវអត្ថប្រយោជន៍ជាច្រើន និងអាហារូបត្ថម្ភបន្ថែម។ ប៉ុន្តែ ទឹកធម្មតាគួរតែជាប្រភពជាតិទឹកចម្បងរបស់អ្នកជានិច្ច ដើម្បីរក្សាសុខភាពទូទៅ និងមុខងាររាងកាយដ៏ល្អប្រសើរ៕	2024-05-31T15:30:00+07:00	kampucheathmey.com	https://www.kampucheathmey.com/health/712835
3e79e957-e4d1-42c7-b830-582b4c46139e	អង្គការសុខភាពពិភពលោក៖ ការប្រែប្រួលអាកាសធាតុអាចបង្កើនការរាលដាលជំងឺ	អង្គការសុខភាពពិភពលោក ( WHO ) និយាយថា «វិធានការបន្ទាន់» គឺចាំបាច់ដើម្បីស្រាវជ្រាវពីរបៀបដែលការប្រែប្រួលអាកាសធាតុបង្កឱ្យមានជំងឺគ្រុនចាញ់ និងជំងឺតំបន់ត្រូពិកដែលកន្លងមកមិនមានការយកចិត្តទុកដាក់ឬហៅកាត់ថា NTDs (Neglected Tropical Diseases)។ WHO បាននិយាយនៅក្នុងសេចក្តីប្រកាសព័ត៌មានមួយកាលពីចុងខែឧសភាថា ការកើនឡើងសីតុណ្ហភាពកំពុងបង្កើនការរីករាលដាលនៃជំងឺ ដែលបណ្តាលមកពីសត្វល្អិតខាំដែលមានមេរោគ។ សេចក្តីប្រកាសព័ត៌មានបានបន្ថែមថា ការប្រែប្រួលអាកាសធាតុពង្រីកវិសាលភាពខាងភូមិសាស្ត្រសម្រាប់សត្វល្អិត ដូចជាមូស បង្កើនលទ្ធភាពជំងឺនានាដូចជាជំងឺគ្រុនចាញ់នឹងរីករាលដាលដល់តំបន់ថ្មីដែលមិនទាន់បានរៀបចំការពារ។ អង្គការសុខភាពពិភពលោកបាននិយាយថា ការពិនិត្យឡើងវិញរបស់ក្រុមការងាររបស់ខ្លួនស្តីពីការប្រែប្រួលអាកាសធាតុនិង ជំងឺNTDs និងជំងឺគ្រុនចាញ់ គូសបញ្ជាក់ថា មិនមានទិន្នន័យគ្រប់គ្រាន់ដើម្បីព្យាករអំពីការប្រែប្រួលអាកាសធាតុបង្កើនជំងឺគ្រុនចាញ់ និង ជំងឺNTDs។ ការពិនិត្យឡើងវិញបានវិភាគអត្ថបទជាង ៤ម៉ឺន២ពាន់។ អ្នកស្រាវជ្រាវបានរកឃើញថា ជំងឺមួយចំនួនដូចជាជំងឺគ្រុនចាញ់ត្រូវបានសិក្សាយ៉ាងលម្អិត ប៉ុន្តែជំងឺផ្សេងទៀតមិនត្រូវបានពិនិត្យឱ្យបានគ្រប់គ្រាន់ទេ។ លោកវេជ្ជបណ្ឌិត Ibrahima Socé Fall នាយកកម្មវិធីNTD សកលរបស់អង្គការសុខភាពពិភពលោកបាននិយាយថា «ការត្រួតពិនិត្យដ៏សំខាន់ និងទាន់ពេលវេលានេះ បង្ហាញពីនិន្នាការគួរឱ្យព្រួយបារម្ភ ហើយតម្រូវឱ្យចាត់វិធានការបន្ទាន់។ ប្រសិនបើយើងចង់ការពារ និងត្រៀមខ្លួនយកជ័យជម្នះដ៏លំបាកក្នុងរយៈពេលពីរទសវត្សរ៍កន្លងមកនេះ យើងធ្វើពីឥឡូវនេះទៅ»។ ការសិក្សាបាននិយាយថា ការស្រាវជ្រាវពីមុនបានផ្តោតលើប្រទេសដែលមានអត្រាជំងឺទាប និងលទ្ធភាពទទួលបានការថែទាំសុខភាពមានកម្រិតខ្ពស់ ដោយមិនបានគិតពីតំបន់ដែលមានបន្ទុកជំងឺច្រើន និងធនធានតិចតួចនោះទេ។ អ្នកស្រីវេជ្ជបណ្ឌិត Maria Neira ប្រធាននាយកដ្ឋានសុខភាពសាធារណៈ បរិស្ថាន និងកត្តាសុខភាពនៃ WHO បាននិយាយថា កង្វះការស្រាវជ្រាវនឹងមិនបញ្ឈប់ WHO ក្នុងការឆ្លើយតបទៅនឹងជំងឺបណ្តាលមកពីអាកាសធាតុនៅក្នុងសហគមន៍ដែលមានហានិភ័យខ្ពស់នោះទេ។ អ្នកស្រី Neira បានប្រាប់ VOA ថា៖ «អាទិភាពនឹងផ្តល់សម្រាប់ប្រទេសងាយរងគ្រោះបំផុត។ ឥឡូវនេះប្រទេសនានាត្រូវការជំនួយផ្នែកហិរញ្ញវត្ថុ ដើម្បីចាប់ផ្តើមអនុវត្តវិធានទប់ទល់នឹងអាកាសធាតុ»។ អ្នកស្រីបានបន្ថែមថា WHO កំពុងគាំទ្រប្រទេសដែលមានហានិភ័យខ្ពស់ ដើម្បីជួយដល់ប្រព័ន្ធសុខាភិបាលរបស់ពួកគេ រៀបចំខ្លួនដើម្បីទប់ទល់នឹងជំងឺបណ្តាលមកពីអាកាសធាតុ។ «ស្ត្រី កុមារ មនុស្សចាស់ ក្រុមជនជាតិដើមភាគតិច និងជនជាតិភាគតិច ជនចំណាកស្រុក និងអ្នកក្រីក្រខ្លាំងបានចូលរួមចំណែកយ៉ាងតិចបំផុត ប៉ុន្តែទំនងជាជួបប្រទះផលប៉ះពាល់ភាគច្រើនបំផុតនៃវិបត្តិអាកាសធាតុ ជាពិសេសរួមទាំងការកើនឡើងនៃបន្ទុកជំងឺគ្រុនចាញ់ ឬជំងឺNTDs»។ នេះបើយោងតាមការពិនិត្យឡើងវិញ។	2024-05-31T07:00:00+07:00	khmer.voanews.com	https://khmer.voanews.com/a/climate-change-could-increase-spread-of-diseases-who-says/7636374.html
31a12cb2-ce78-48d5-b99e-7751d760dff4	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៦នាក់ ខណៈអ្នកជាសះស្បើយ ៣នាក់ (Video inside)	ក្រសួងសុខាភិបាល នៅថ្ងៃទី៣០ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៦នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣០ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៦៦នាក់, អ្នកជាសះស្បើយសរុបចំនួន ១៣៦,០៦៧៨នាក់, ស្លាប់សរុបចំនួន ៣,០៥៦នាក់៕	2024-05-30T19:05:00+07:00	freshnewsasia.com	https://m.freshnewsasia.com/index.php/en/localnews/342850-2024-05-30-05-05-38.html
363d77be-d6de-4600-a4be-ed4a84f2350f	អ្នកមានជំងឺប្រចាំកាយ ត្រូវដឹងពេលណាដែលគួរចៀសវាងផឹកទឹកក្រូច	ទឹកក្រូចគឺជាភេសជ្ជៈដែលមានប្រយោជន៍ចំពោះសុខភាព ជួយបង្កើនប្រព័ន្ធភាពស៊ាំ ប៉ុន្តែវាត្រូវបានចៀសវាងបានល្អបំផុតនៅពេលល្ងាច ឬនៅពេលដែលក្រពះរបស់អ្នកទទេមិនមានអាហារ។ លោកវេជ្ជបណ្ឌិត Bui Dac Sang មកពីសមាគមឱសថបុរាណបូព៌ាហាណូយ កត់សម្គាល់ថា ផ្លែក្រូចសម្បូរទៅដោយវីតាមីន C និង A និងមានសារធាតុរ៉ែជាច្រើនដែលល្អសម្រាប់សុខភាព។ ទឹកក្រូចមធ្យមផ្តល់កាបូអ៊ីដ្រាត ១៥,៤ក្រាម ៦០កាឡូរី ស្ករ ១២ ក្រាម ជាតិសរសៃ ៣ ក្រាម វីតាមីន C ៧០ មីលីក្រាម និងប៉ូតាស្យូម២៣៧ មីលីក្រាម។ ការទទួលទានទឹកក្រូច ជួយពង្រឹងមុខងារប្រព័ន្ធភាពស៊ាំ ជួយការពារជំងឺសរសៃឈាមបេះដូង កាត់បន្ថយកូលេស្តេរ៉ុលក្នុងឈាមខ្ពស់ និងប្រឆាំងភាពចាស់។ ទោះជាយ៉ាងណាក៏ដោយ អ្នកជំនាញណែនាំប្រឆាំងនឹងការផឹកទឹកក្រូចក្នុងអំឡុងពេលជាក់លាក់ទាំងនេះ ដើម្បីការពារផលប៉ះពាល់អវិជ្ជមានដល់សុខភាព។ នៅពេលល្ងាចឬយប់ នៅពេលដែលរាងកាយសម្រាក និងដុតបំផ្លាញថាមពលតិចតួច ការទទួលទានទឹកក្រូចអាចបណ្តាលឲ្យមានអតិរេកថាមពល និងនាំទៅដល់ការប្រមូលផ្តុំជាតិទឹក និងជាតិខ្លាញ់នៅក្នុងតំបន់ពោះ។ ការផឹកទឹកក្រូចនៅពេលយប់ក៏អាចបណ្តាលឲ្យ nocturia រំខានដល់ដំណេក ហើយមាតិកាអាស៊ីតអាចប៉ះពាល់ដល់ស្រទាប់ធ្មេញ។ ការទទួលទានវាមុនពេលចូលគេង ក៏អាចប៉ះពាល់ដល់ក្រលៀនផងដែរ ជាមួយនឹងសក្តានុពលនៃសារធាតុរ៉ែដែលលើសបង្កើតជាគ្រួសក្នុងតម្រងនោម។ ការទទួលទានទឹកក្រូចនៅលើពោះទទេ ក៏អាចប៉ះពាល់ដល់សុខភាពក្រពះយ៉ាងខ្លាំង។ វីតាមីន C ក្នុងទឹកក្រូចអាចប្រតិកម្មជាមួយអាស៊ីតក្រពះ ដែលអាចនាំឲ្យរលាក និងដំបៅ ប្រសិនបើទទួលទានក្នុងបរិមាណច្រើន។ ការទទួលទានទឹកក្រូចភ្លាមៗបន្ទាប់ពីផឹកទឹកដោះគោមិនត្រូវបានណែនាំទេ ព្រោះប្រូតេអ៊ីននៅក្នុងទឹកដោះគោអាចមានប្រតិកម្មជាមួយនឹងអាស៊ីត tartaric និងវីតាមីន C នៅក្នុងទឹកក្រូច។ ប្រតិកម្មនេះអាចរំខានដល់ការរំលាយអាហារ ដែលអាចនាំឲ្យហើមពោះ ឈឺក្រពះ និងរាគ។ វាត្រូវបានណែនាំផងដែរ ដើម្បីចៀសវាងទឹកក្រូចនៅពេលប្រើថ្នាំ។ វាជាការប្រសើរក្នុងការផឹកពីមួយទៅពីរម៉ោងមុន ឬក្រោយពេលលេបថ្នាំ។ ដើម្បីសុវត្ថិភាព វាមានប្រយោជន៍បំផុតក្នុងការផឹកទឹកក្រូចនៅពេលព្រឹក ដើម្បីបង្កើនសារធាតុចិញ្ចឹម វីតាមីន និងការស្រូបយកសារធាតុរ៉ែ ផ្តល់ថាមពលគ្រប់គ្រាន់សម្រាប់ថ្ងៃ។ នេះក៏ជាពេលដែលក្រពះសមស្របបំផុតក្នុងការស្រូបយកសារធាតុចិញ្ចឹមយ៉ាងមានប្រសិទ្ធភាព។ លើសពីនេះ ទឹកក្រូចអាចញ៉ាំបានមួយទៅពីរម៉ោងក្រោយអាហាររួច។ បុគ្គលដែលងាយនឹងសមាសធាតុនៅក្នុងទឹកក្រូច ដូចជា វីតាមីន C គួរតែចៀសវាងដូចគ្នាផងដែរ។ អ្នកដែលមានការរលាកក្រពះ ឬបញ្ហារំលាយអាហារ ក៏គួរតែកំណត់ការទទួលទានរ ព្រោះធម្មជាតិនៃទឹកក្រូចអាចធ្វើឲ្យរលាកស្រទាប់ក្រពះ។ ដោយឡែក ចមពោះអ្នកដែលមានជំងឺទឹកនោមផ្អែម ថ្លើម ឬបញ្ហាតម្រងនោមគួរតែប្រុងប្រយ័ត្នមិនខសុគ្នាប៉ុន្មានដែរ។ សូម្បីតែបុគ្គលដែលមានសុខភាពល្អ ក៏គួរតែចៀសវាងការទទួលទានទឹកក្រូចច្រើនហួសហេតុ ដែលអាចនាំឲ្យផ្ទុកវីតាមីន C លើសក្នុងរាងកាយ៕	2024-05-30T15:59:00+07:00	kampucheathmey.com	https://www.kampucheathmey.com/health/712160
7e39ff5b-7c6e-472d-8c90-b5bc008e778f	ជំងឺគ្រុនឈាមកើនឡើងខ្លាំងអំឡុងពេល៥ខែ ឆ្នាំ២០២៤ បើធៀបកាលពីឆ្នាំ២០២៣	ជំងឺគ្រុនឈាមកើនឡើងខ្លាំងជិត ៥ពាន់ ៧រយករណី (5,695) ក្នុងអំឡុងពេល៥ខែ ឆ្នាំ២០២៤ បើធៀបរយៈពេលដូចគ្នាដែលមានជាង ២ពាន់ ៧រយករណី កាលពីឆ្នាំ២០២៣ គឺលើសជិត ៣ពាន់ករណី។ ក្នុងអំឡុងពេល៥ខែឆ្នាំ២០២៤នេះ ក៏មានអ្នកស្លាប់ចំនួន ១៣នាក់ ហើយបច្ចុប្បន្នកម្ពុជា គ្មានវ៉ាក់សាំងការពារជំងឺគ្រុនឈាមនៅឡើយទេ។ នាយកកម្មវិធីជាតិប្រយុទ្ធជំងឺគ្រុនឈាម លោកវេជ្ជបណ្ឌិត លាង ឫទ្ធា ប្រាប់កាសែតក្នុងស្រុកថា ក្នុងឆ្នាំ ២០២៤នេះ លោកប៉ាន់ប្រមាណថា កម្ពុជានឹងមានអ្នកជំងឺគ្រុនឈាមអាចកើនឡើងរហូតដល់ជាង ៤ម៉ឺនករណី គឺលើសជាងឆ្នាំ២០២៣ ដែលមានជាង ៣ម៉ឺនករណី។ ចំណែកអ្នកស្លាប់ដោយសារគ្រុនឈាមក្នុងឆ្នាំ២០២៣ គឺមានចំនួន ៣៨នាក់។ ក្រសួងសុខាភិបាល ប្រកាសឲ្យប្រជាពលរដ្ឋ ប្រុងប្រយ័ត្នចំពោះវ៉ាក់សាំងបង្ការជំងឺគ្រុនឈាមឈ្មោះ ក្យូដេនហ្គា «Qdenga» ដែលបានផ្សព្វផ្សាយលើបណ្ដាញសង្គមឱ្យពលរដ្ឋប្រើប្រាស់ ពីព្រោះវ៉ាក់សាំងនេះ អង្គការសុខភាពពិភពលោក (WHO) នៅពុំទាន់ទទួលស្គាល់នៅឡើយទេ។ក្រសួងសុខាភិបាល ក៏អំពាវនាវឱ្យប្រជាពលរដ្ឋ កំចាត់ដង្កូវទឹក និងមូសខ្លា ដោយកំទេចចោល វត្ថុដក់ទឹក ដូចជា សំបកកង់ឡាន កង់ម៉ូតូ សំបកកំប៉ុង ធុង សំបកដប សំបកដូង និងវត្ថុដ៏ទៃទៀតដែលនៅជុំវិញបរិវេណផ្ទះ។ បន្ថែមពីនេះ ត្រូវរស់នៅអនាម័យស្អាតល្អ ការពារកុមារកុំឲ្យមូសខាំ ដោយគេក្នុងមុងទាំងថ្ងៃទាំងយប់ ស្លៀកពាក់ខោអាវវែងៗ កុំឲ្យកុមារលេងនៅទីងងឹត និងត្រូវបើកទ្វារបើកបង្អួចឲ្យមានពន្លឺថ្ងៃចូលគ្រប់គ្រាន់។ ប្រសិនបើកុមារ ក្តៅខ្លួនខ្លាំងភ្លាមៗ មុខឡើងក្រហម ឈឺក្បាល ឈឺសាច់ដុំនិងសន្លាក់ ចង់ក្អួតឬក្អួត សូមកុំសាកល្បងព្យាបាលដោយខ្លួនឯង គឺត្រូវស្វែងរកសេវាថែទាំសុខភាពជាបន្ទាន់ នៅមណ្ឌលសុខភាព និងមន្ទីរពេទ្យ៕	2024-05-30T12:10:00+07:00	rfa.org	https://www.rfa.org/khmer/news/health/dengue-fever-cases-increased-by-nearly-3000-cases-in-the-first-20-weeks-of-2024-05302024065521.html
03dccb84-a19d-4230-97cc-8af72150bd47	កម្ពុជា និងប្រទេសជាច្រើនទៀតអនុម័តលើឯកសាររួមគ្នាទប់ស្កាត់ភាពធន់នឹងថ្នាំសម្លាប់មេរោគ	ប្រទេសកម្ពុជារួមទាំងប្រទេស២៤ផ្សេងទៀត នៅតំបន់អាស៊ីប៉ាស៊ីហ្វីក អនុម័តលើឯកសាររួមគ្នា ដើម្បីទប់ស្កាត់ភាពធន់នឹងថ្នាំសម្លាប់មេរោគ (AMR) ដែលគេចាត់ទុកថា ជាជំងឺរាតត្បាតសម្លាប់មនុស្សស្ងាត់ៗ។ ថ្នាក់ដឹកនាំនៃប្រទេសទាំងនេះ ប្ដេជ្ញាចាត់វិធានការម៉ឺងម៉ាត់ ដើម្បីសុខុមាលភាពរបស់ពលរដ្ឋ និងវិស័យសេដ្ឋកិច្ច ក្នុងអំឡុងពេល៥ឆ្នាំ ទៅមុខទៀត។ សេចក្តីប្រកាសព័ត៌មានរបស់អង្គការសុខភាពពិភពលោក នៅថ្ងៃទី២៨ ខែឧសភា ឲ្យដឹងថា ភាពធន់នៃថ្នាំសម្លាប់មេរោគ ឬថ្នាំអង់ទីប៊ីយូទីក ត្រូវបានប្រើប្រាស់ហួសកម្រិត ជាហេតុនាំឲ្យថ្នាំទាំងនេះ មិនមានប្រសិទ្ធភាព ដើម្បីអាចសម្លាប់មេរោគបាន។ បញ្ហានេះហើយបណ្តាលឲ្យមានហានិភ័យខ្ពស់ ដល់ដំណើរការវះកាត់និងព្យាបាលអ្នកជំងឺ។ ភាពធន់នឹងថ្នាំសម្លាប់មេរោគ (AMR) នេះ បណ្តាលឲ្យមនុស្សប្រមាណ៧០ម៉ឺននាក់ ស្លាប់ក្នុងឆ្នាំ២០១៩ នៅតំបន់អាស៊ីប៉ាស៊ីហ្វីក នាំឲ្យប៉ះពាល់ធ្ងន់ធ្ងរដល់សេដ្ឋកិច្ច ដែលអាចមានទំហំទឹកប្រាក់ចំនួន ជិត ១៥០ពាន់លានដុល្លារអាមេរិក (US$ 148 billion) ចន្លោះពីឆ្នាំ២០២០ ដល់ឆ្នាំ២០៣០។ ឯកសាររួមគ្នាដើម្បីទប់ស្កាត់ភាពធន់នឹងថ្នាំសម្លាប់មេរោគ (AMR) នឹងបង្ហាញក្នុងកិច្ចប្រជុំអង្គការសហប្រជាជាតិ នៅខែកញ្ញាខាងមុខ នៅទីក្រុងញូវយ៉ក (New York) សហរដ្ឋអាមេរិក៕	2024-05-30T12:00:00+07:00	rfa.org	https://www.rfa.org/khmer/news/health/who-media-release-asia-pacific-countries-sound-the-alarm-and-commit-to-tackling-antimicrobial-resistance-05302024065056.html
d112e716-7efe-4d49-8f0f-f9d4bbb337c3	ឯកឧត្តមរដ្ឋមន្ត្រី ឈាង រ៉ា បានស្នើសុំទីភ្នាក់ងារថាមពលបរមាណូអន្តរជាតិ បន្តពិនិត្យអំពីសមត្ថភាព និងតម្រូវការចាំបាច់របស់កម្ពុជា ដើម្បីពង្រឹង និងពង្រីកសមត្ថភាពស្រាវជ្រាវធ្វើរោគវិនិច្ឆ័យ និងព្យាបាលជំងឺមហារីកជូនប្រជាជន	ក្រុងហ្សឺណែវ ប្រទេសស្វីស៖ នាព្រឹកថ្ងៃទី២៩ ខែឧសភា ឆ្នាំ២០២៤ នៅក្នុងដំណើរបំពេញបេសកកម្មចូលរួមមហាសន្និបាតសុខភាពពិភពលោក លើកទី៧៧ ដោយឆ្លើយតបទៅនឹងកិច្ចអញ្ជើញ ឯកឧត្តមសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល បានទទួលជួបពិភាក្សាការងារជាមួយលោកស្រីវេជ្ជបណ្ឌិត Lisa Stevens នាយិកកម្មវិធីមហារីក នៃទីភ្នាក់ងារថាមពលបរមាណូអន្តរជាតិ (International Atomic Energy Agency (IAEA)) និងក្រុមការងារ។ លោកស្រីវេជ្ជបណ្ឌិត Lisa Stevens នាយិកាកម្មវិធីមហារីក នៃទីភ្នាក់ងារថាមពលបរមាណូអន្តរជាតិ បានជម្រាបជូនថា ក្រុមការងារបច្ចេកទេស របស់ទីភ្នាក់ងារថាមពលបរមាណូអន្តរជាតិ (IAEA) បានអញ្ជើញមកធ្វើការសិក្សាស្វែងយល់ និងផ្តល់ជូនការវាយតម្លៃអំពីសមត្ថភាពទាំងមធ្យោបាយ និងធនធានមនុស្ស និងសមត្ថភាពនៃការគ្រប់គ្រងជំងឺមហារីកនៅកម្ពុជាលើកទី២ កាលពីអំឡុងខែមីនា ឆ្នាំ២០២៣ ស្របពេលដែលវិស័យសុខាភិបាលកម្ពុជា បាននិងកំពុងយកចិត្តទុកដាក់ខ្ពស់បំផុត ចំពោះសេវាសុខាភិបាលផ្នែកបង្ការ និងព្យាបាលជំងឺមហារីក ដែលកំពុងតែមានការកើនឡើងគួរឱ្យកត់សម្គាល់ក្នុងរយៈពេលចុងក្រោយនេះ។ ឯកឧត្តមសាស្ត្រាចារ្យរដ្ឋមន្ត្រី បានថ្លែងអំណរគុណដល់ ទីភ្នាក់ងារថាមពលបរមាណូអន្តរជាតិ ដែលបានយកចិត្តទុកដាក់ជួយកម្ពុជា ពង្រឹងសមត្ថភាពកាន់តែប្រសើរឡើងក្នុងការព្យាបាលជំងឺមហារីក និងនុយក្លេអ៊ែរផ្នែកវេជ្ជសាស្ត្រ ព្រមទាំងបានចូលរួមចំណែកក្នុងការបង្កើតមជ្ឈមណ្ឌលជាតិជំងឺមហារីកដែលត្រូវបានសម្ពោធកាលពីខែមករាឆ្នាំ២០១៨កន្លងទៅ នៅមន្ទីរពេទ្យកាល់ម៉ែត។ ឯកឧត្តមសាស្ត្រាចារ្យរដ្ឋមន្ត្រី បានស្នើសុំទីភ្នាក់ងារថាមពលបរមាណូអន្តរជាតិ បន្តពិនិត្យអំពីសមត្ថភាព និងតម្រូវការចាំបាច់របស់កម្ពុជា ដើម្បីពង្រឹង និងពង្រីកសមត្ថភាពស្រាវជ្រាវធ្វើរោគវិនិច្ឆ័យ និងព្យាបាលជំងឺមហារីកជូនប្រជាជនឈានទៅសម្រេចបាននូវការគ្របដណ្តប់សុខភាពជាសកល ស្របតាមការចង្អុលបង្ហាញ និងដឹកនាំដ៏ត្រឹមត្រូវ និងប៉ិនប្រសបប្រកបដោយគតិបណ្ឌិតរបស់ សម្តេចមហាបវរបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា។ ឯកឧត្តមសាស្ត្រាចារ្យរដ្ឋមន្ត្រី បានស្នើសុំឱ្យ ទីភ្នាក់ងារថាមពលបរមាណូអន្តរជាតិ ពិនិត្យ និងសម្រេចអនុម័តលើគម្រោងនានា ដែលក្រសួងសុខាភិបាលកម្ពុជា គ្រោងនឹងដាក់ស្នើទីភ្នាក់ងារថាមពលបរមាណូអន្តរជាតិ នាពេលឆាប់ៗខាងមុខនេះ។ ឯកឧត្តមសាស្ត្រាចារ្យ ក៏បានអំពាវនាវ ដល់ដៃគូអភិវឌ្ឍន៍ទាំងអស់ តាមរយៈទីភ្នាក់ងារថាមពលបរមាណូអន្តរជាតិ ជួយគាំទ្រក្រសួងសុខាភិបាល ក្នុងការអភិវឌ្ឍ និងដំណើរការ មន្ទីរពេទ្យហ្លួងម៉ែ ដែលជាមន្ទីរពេទ្យជាតិឯកទេសផ្នែកជំងឺមហារីក ឱ្យមានសមត្ថភាពបច្ចេកទេសខ្ពស់ដូចបណ្តាប្រទេសជឿនលឿននានា៕ រក្សាសិទ្ធដោយ ៖ សុទ្ធលី	2024-05-30T07:35:57+07:00	cen.com.kh	https://cen.com.kh/archives/756365.html
f984215c-00c5-43da-ac4f-cfe18cc14e4e	ពាណិជ្ជកម្មមានសន្ទុះងើបឡើងវិញលឿនលើសកម្រិតមុនពេលមានជំងឺកូវីដនៅកម្ពុជា	ជាមួយនឹងប្រាក់ចំណូលខ្ពស់ជាងមុន និងកំណើនសេដ្ឋកិច្ចរីកចម្រើន ពាណិជ្ជកម្មលក់ដុំ និងរាយក្នុងប្រទេសកម្ពុជាមានសន្ទុះឡើងវិញក្រោយជំងឺកូវីដ-១៩។ ហើយមិនត្រឹមតែងើបឡើងវិញប៉ុណ្ណោះទេ ប៉ុន្តែបានកើនឡើងខ្ពស់ជាងកម្រិតក្នុងឆ្នាំ២០១៩។ សម្រាប់ឆ្នាំ២០២៣ ទំហំពាណិជ្ជកម្មលក់ដុំ និងរាយក្នុងប្រទេសបានកើនឡើងដល់ ១៣.១៨២ ពាន់លានរៀល (៣.២ ពាន់លានដុល្លារ) កើនឡើងជាង៨ ភាគរយធៀបនឹងឆ្នាំ២០២០ នៅពេលដែលបានធ្លាក់ចុះដល់កម្រិតទាបគឺ១២.១៦៩ ពាន់លានរៀល (២.៩ ពាន់លានដុល្លារ) នេះបើយោងតាមទិន្នន័យបង្ហាញដោយលោក គី សេរីវឌ្ឍន៍ អ្នកជំនាញសេដ្ឋកិច្ច និងជាប្រធានវិទ្យាស្ថានសិក្សាចិននៃរាជបណ្ឌិត្យសភាកម្ពុជា កាលពីពេលថ្មីៗនេះ នៅក្នុងសិក្ខាសាលាស្តីពីស្ថានភាពសេដ្ឋកិច្ចកម្ពុជាបច្ចុប្បន្ន។ ក្នុងឆ្នាំ២០២៣ មិនត្រឹមតែបង្ហាញពីការងើបឡើងវិញបន្ទាប់ពីជំងឺកូវីដ-១៩ ប៉ុណ្ណោះទេ ប៉ុន្តែក៏មានកំណើនខ្ពស់ (១,៥ ភាគរយ) បើប្រៀបថៀបទៅឆ្នាំ២០១៩ ដែលពាណិជ្ជកម្មលក់រាយ និងលក់ដុំមានចំនួន១២.៩៨៩ ពាន់លានរៀល (៣,១៨ ពាន់លានដុល្លារ)។ សូចនាករមួយក្នុងចំណោមសូចនាករផ្សេងទៀតគឺការជួលកន្លែងធ្វើពាណិជ្ជកម្មដោយអ្នកលក់រាយខ្នាតធំ។ ត្រឹមពាក់កណ្តាលឆ្នាំ២០២៣ ផ្ទៃដីលក់រាយថ្មីជាង ៣៩.០០០ ម៉ែត្រការ៉េត្រូវបានសាងសង់បន្ថែម ដែលជាការកើនឡើង៦ភាគរយនៃការផ្គត់ផ្គង់សរុប។ គម្រោងនាពេលខាងមុខបន្ថែមទៀត ដូចជាផ្សារទំនើបសហគមន៍ និងកន្លែងលក់រាយ ត្រូវបានគ្រោងនឹងបញ្ចប់នៅឆ្នាំ២០២៤។ យោងតាមរបាយការណ៍របស់ CBRE Cambodia អំពីទីផ្សារក្នុងត្រីមាសទី១ ឆ្នាំ២០២៤ បានឱ្យដឹងថា ទីតាំងលក់រាយថ្មីប្រហែល ១០១.០០០ ម៉ែត្រការ៉េ រំពឹងថានឹងកើនឡើងនៅឆ្នាំ២០២៤ បន្ថែមពីលើទីតាំងលក់រាយថ្មីទំហំ ១១.០០០ ម៉ែត្រការ៉េនៅឆ្នាំ២០២៥។ សូចនាករមួយទៀតគឺកំណើនប្រាក់កម្ចីនៅក្នុងវិស័យនេះ។ កម្ចីពាណិជ្ជកម្មលក់ដុំបានកើនឡើង ៤,៨ ភាគរយ ខណៈដែលកម្ចីពាណិជ្ជកម្មលក់រាយបានកើនឡើង២២ ភាគរយក្នុងឆ្នាំ២០២៣ នេះបើយោងតាមទិន្នន័យរបស់ធនាគារជាតិនៃកម្ពុជា។ សម្រាប់កម្ចីពាណិជ្ជកម្មលក់រាយគឺមានកំណើនខ្ពស់ជាងអ្វីដែលឧស្សាហកម្មបានឃើញក្នុងឆ្នាំ២០២២ (កំណើនប្រាក់កម្ចី ១៨,៦ ភាគរយ)។ យោងតាមរបាយការណ៍របស់ Yuanta Securities (Cambodia) ក្នុងឆ្នាំដែលធនាគារកម្ពុជាបានរាយការណ៍ពីកំណើនយឺតបំផុតក្នុងរយៈពេលពីរទសវត្សរ៍នៃកំណើន ៤,៨ ភាគរយ – ការផ្តល់ប្រាក់កម្ចីដល់ពាណិជ្ជកម្មលក់រាយគឺជាចំណុចលេចធ្លោ។ នៅក្នុងរបាយការណ៍របស់ Yuanta Securities បានអោយដឹងថា “កំណើនប្រាក់កម្ចីពីមួយឆ្នាំទៅមួយឆ្នាំគឺខ្ពស់បំផុតនៅក្នុងពាណិជ្ជកម្មលក់រាយ បន្ទាប់មកការបញ្ចាំមាន ១៣,៤ ភាគរយ ពាណិជ្ជកម្មលក់ដុំមាន ៩,១ ភាគរយ អចលនទ្រព្យមាន ១០,៥ ភាគរយ និងសំណង់មាន ៩,៨ ភាគរយ។ ផ្ទុយពីនិន្នាការរវាងឆ្នាំ២០១៧ និង២០១៩ ថ្មីៗនេះ មានការផ្លាស់ប្តូរចំណាប់អារម្មណ៍ពីអ្នកលក់រាយទៅកាន់ទីតាំងធំៗ និងសំបូរទៅដោយមនុស្ស។ នេះដោយសារតែភាពមើលឃើញកាន់តែមានសារៈសំខាន់ចំពោះអ្នកលក់រាយ ម៉ាកយីហោលំដាប់ខ្ពស់បាននិងកំពុងផ្លាស់ប្តូរទៅកាន់ទីតាំងដែលមានទីផ្សារកាន់តែច្រើនពីផ្សារទំនើបសហគមន៍ កន្លែងលក់រាយ និងផ្សារទំនើបធំៗ ដែលមានតម្លៃចន្លោះពី២៦ ទៅ៣៣ ដុល្លារក្នុងមួយម៉ែត្រការ៉េក្នុងមួយខែ។ CBRE Cambodia Research បានអោយដឹងទៀតថា មានការកើនឡើងចំនួន៩ភាគរយនៃការជួលហាងពាណិជ្ជកម្មនៅតាមដងផ្លូវធំៗ។ នេះប្រៀបធៀបទៅនឹងកំណើនផ្ទះល្វែងសម្រាប់ផ្សារទំនើប និងការធ្លាក់ចុះនៃការជួលនៅផ្សារទំនើបសហគមន៍ និងកន្លែងផ្សេងទៀត។	2024-05-30T07:00:00+07:00	khmertimeskh.com	https://www.khmertimeskh.com/501497481/%E1%9E%96%E1%9E%8E%E1%9E%87%E1%9E%87%E1%9E%80%E1%9E%98%E1%9E%98%E1%9E%98%E1%9E%93%E1%9E%9F%E1%9E%93%E1%9E%91/
39175f42-9dd4-4cb0-8560-e748505de4ff	លោករដ្ឋមន្ត្រី ឈាង រ៉ា អំពាវនាវដល់ដៃគូអភិវឌ្ឍន៍ទាំងអស់ តាមរយៈទីភ្នាក់ងារថាមពលបរមាណូអន្តរជាតិ ជួយគាំទ្រវិស័យសុខាភិបាល ពិសេសឯកទេសជំងឺមហារីកនៅកម្ពុជា	លោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល បានអំពាវនាវដល់ដៃគូអភិវឌ្ឍន៍ទាំងអស់ តាមរយៈទីភ្នាក់ងារថាមពលបរមាណូអន្តរជាតិ ជួយគាំទ្រក្រសួងសុខាភិបាល ក្នុងការអភិវឌ្ឍ និងដំណើរការមន្ទីរពេទ្យហ្លួងម៉ែ ដែលជាមន្ទីរពេទ្យជាតិឯកទេសផ្នែកជំងឺមហារីក ឱ្យមានសមត្ថភាពបច្ចេកទេសខ្ពស់ដូចបណ្តាប្រទេសជឿនលឿននានា។ ការអំពាវនាវខាងលើនេះ បានធ្វើឡើងកំឡុងលោកសាស្ត្រាចារ្យ ឈាង រ៉ា អញ្ជើញជួបប្រជុំ និងពិភាក្សាការងារទ្វេភាគី ជាមួយលោកស្រីវេជ្ជបណ្ឌិត Lisa Stevens នាយិកាកម្មវិធីមហារីក នៃទីភ្នាក់ងារថាមពលបរមាណូអន្តរជាតិ (International Atomic Energy Agency (IAEA)) នាព្រឹកថ្ងៃទី២៩ ខែឧសភា ឆ្នាំ២០២៤ នៅក្នុងដំណើរបំពេញបេសកកម្មចូលរួមមហាសន្និបាតសុខភាពពិភពលោក លើកទី៧៧។ លោកសាស្ត្រាចារ្យរដ្ឋមន្ត្រី ក៏បានស្នើសុំទីភ្នាក់ងារថាមពលបរមាណូអន្តរជាតិ បន្តពិនិត្យអំពីសមត្ថភាព និងតម្រូវការចាំបាច់របស់កម្ពុជា ដើម្បីពង្រឹង និងពង្រីកសមត្ថភាពស្រាវជ្រាវធ្វើរោគវិនិច្ឆ័យ និងព្យាបាលជំងឺមហារីកជូនប្រជាជនឈានទៅសម្រេចបាននូវការគ្របដណ្តប់សុខភាពជាសកល ស្របតាមការចង្អុលបង្ហាញ និងដឹកនាំដ៏ត្រឹមត្រូវ និងប៉ិនប្រសបប្រកបដោយគតិបណ្ឌិតរបស់ សម្តេចមហាបវរបតី ហ៊ុន ម៉ាណែត នាយករដ្ឋមន្ត្រីកម្ពុជា។ ទន្ទឹមនឹងនោះលោកសាស្ត្រាចារ្យរដ្ឋមន្ត្រី បានស្នើសុំឱ្យទីភ្នាក់ងារថាមពលបរមាណូអន្តរជាតិ ពិនិត្យ និងសម្រេចអនុម័តលើគម្រោងនានា ដែលក្រសួងសុខាភិបាលកម្ពុជា គ្រោងនឹងដាក់ស្នើទីភ្នាក់ងារថាមពលបរមាណូអន្តរជាតិ នាពេលឆាប់ៗខាងមុខនេះ។ ក្នុងឳកាសនោះ លោកស្រីវេជ្ជបណ្ឌិត Lisa Stevens នាយិកាកម្មវិធីមហារីក នៃទីភ្នាក់ងារថាមពលបរមាណូអន្តរជាតិ បានលើកឡើងថា ក្រុមការងារបច្ចេកទេស របស់ទីភ្នាក់ងារថាមពលបរមាណូអន្តរជាតិ (IAEA) បានអញ្ជើញមកធ្វើការសិក្សាស្វែងយល់ និងផ្តល់ជូនការវាយតម្លៃអំពីសមត្ថភាពទាំងមធ្យោបាយ និងធនធានមនុស្ស និងសមត្ថភាពនៃការគ្រប់គ្រងជំងឺមហារីកនៅកម្ពុជាលើកទី២ កាលពីអំឡុងខែមីនា ឆ្នាំ២០២៣ ស្របពេលដែលវិស័យសុខាភិបាលកម្ពុជា បាននិងកំពុងយកចិត្តទុកដាក់ខ្ពស់បំផុត ចំពោះសេវាសុខាភិបាលផ្នែកបង្ការ និងព្យាបាលជំងឺមហារីក ដែលកំពុងតែមានការកើនឡើងគួរឱ្យកត់សម្គាល់ក្នុងរយៈពេលចុងក្រោយនេះ។ លោកសាស្ត្រាចារ្យរដ្ឋមន្ត្រី ក៏បានថ្លែងអំណរគុណដល់ ទីភ្នាក់ងារថាមពលបរមាណូអន្តរជាតិ ដែលបានយកចិត្តទុកដាក់ជួយកម្ពុជា ពង្រឹងសមត្ថភាពកាន់តែប្រសើរឡើងក្នុងការព្យាបាលជំងឺមហារីក និងនុយក្លេអ៊ែរផ្នែកវេជ្ជសាស្ត្រ ព្រមទាំងបានចូលរួមចំណែកក្នុងការបង្កើតមជ្ឈមណ្ឌលជាតិជំងឺមហារីក ដែលត្រូវបានសម្ពោធកាលពីខែមករាឆ្នាំ២០១៨កន្លងទៅ នៅមន្ទីរពេទ្យកាល់ម៉ែត៕	2024-05-30T05:11:00+07:00	freshnewsasia.com	https://m.freshnewsasia.com/index.php/en/localnews/342812-2024-05-29-15-11-43.html
c8a28ec2-1481-4ee5-b336-446f9867f4af	លើកដំបូងលើលោក! វេជ្ជបណ្ឌិតចិន ព្យាបាលអ្នកជំងឺទឹកនោមផ្អែម ជាដាច់ ១០០%	ជាលើកដំបូងលើពិភពលោក! ក្រុមវេជ្ជបណ្ឌិតចិន ប្រកាសថា ពួកគេបានព្យាបាលអ្នកជំងឺទឹកនោមផ្អែម ទទួលជោគជ័យពោលគឺ ជាដាច់១០០%តែម្តង។ តាមការចុះផ្សាយរបស់គេហទំព័រ កាលពីថ្ងៃអង្គារទី២៨ខែឧសភា, អ្នកជំងឺរូបនោះគឺជាបុរសអាយុ៥៩ឆ្នាំ ដែលបានទទួលការបំប្លែងកោសិកា (stem cell) នៅឆ្នាំ២០២១ ហើយចាប់តាំងពីឆ្នាំ២០២២មក គាត់មិនដែលលេបថ្នាំសូម្បីតែម្តង។ ក្នុងការព្យាបាលនោះ ក្រុមវេជ្ជបណ្ឌិតមកពីមន្ទីរពេទ្យ Shanghai Changzheng, មជ្ឈមណ្ឌលឧត្តមភាពផ្នែកវិទ្យាសាស្ត្រកោសិកាម៉ូលេគុលក្រោមបណ្ឌិត្យសភាវិទ្យាសាស្ត្រចិន និងមន្ទីរពេទ្យ Renji បានបង្កើតកោសិកាសិប្បនិម្មិតនៅក្នុងលំពែង ដែលផលិតអាំងស៊ុយលីន និងរក្សាកម្រិតជាតិស្ករនៅក្នុងឈាម។ តាមការបញ្ជាក់ បុរសរូបនេះកើតជំងឺទឹកនោមផ្អែមប្រភេទ២ អស់រយៈពេល២៥ឆ្នាំមកហើយ ព្រមទាំងបាត់បង់មុខងារស្ទើរតែទាំងអស់នៃកោសិការបស់គាត់។ ម្យ៉ាងវិញទៀត ដំណាក់កាលនៃជំងឺរបស់គាត់ ត្រូវបានគេចាត់ទុកថា ស្ថិតក្នុងហានិភ័យខ្ពស់ឈានដល់ស្លាប់ ជាហេតុតម្រូវឲ្យគាត់ចាក់អាំងស៊ុយលីនច្រើនដងជារៀងរាល់ថ្ងៃ ដើម្បីការពារពីការសន្លប់ដោយសារជំងឺទឹកនោមផ្អែម។ ជាធម្មតា កាលណាអ្នកជំងឺឈានដល់ដំណាក់កាលនេះហើយ គ្មាននរណាអាចព្យាបាលជាសះស្បើយទេ ហោចណាស់ត្រឹមជួយឲ្យធូរស្រាលម្តងម្កាលប៉ុណ្ណោះ ប៉ុន្តែបើចង់ធូរ ក៏តម្រូវឲ្យអ្នកជំងឺតមអាហារ និងធ្វើលំហាត់ប្រាណដើម្បីបញ្ចុះជាតិស្ករក្នុងឈាមដែរ។ ទោះបីជាយ៉ាងណាក៏ដោយ ករណីនៅក្នុងប្រទេសចិនបានបង្ហាញថា វាអាចទៅរួចក្នុងការស្តារសមត្ថភាពរបស់រាងកាយមនុស្ស ឲ្យអាចគ្រប់គ្រងជាតិស្ករក្នុងឈាមដោយធម្មជាតិវិញបាន ទាំងមិនចាំបាច់ផ្លាស់ប្តូររបៀបរស់នៅឡើយ។ សម្រាប់ការព្យាបាលនេះ ក្រុមវេជ្ជបណ្ឌិតបានបង្កើតសារធាតុគីមីថ្មីមួយប្រភេទ ដើម្បីប្រែក្លាយកោសិកាដើមរបស់អ្នកជំងឺ ទៅជាកោសិកាលំពែង ហើយកោសិកាទាំងនោះ ផលិតចេញនូវអាំងស៊ុយលីនដែលប្រាប់រាងកាយរបស់អ្នកថា ពេលណាត្រូវទទួលយកជាតិស្ករពីអាហារដែលយើងញ៉ាំដើម្បីថាមពល។ ចំពោះអ្នកជំងឺទឹកនោមផ្អែម លំពែងមិនផលិតអាំងស៊ុយលីនគ្រប់គ្រាន់ ដើម្បីគ្រប់គ្រងជាតិស្ករក្នុងឈាមនោះទេ។ ជាតិស្ករក្នុងឈាមច្រើនពេក ឬតិចពេកអាចបណ្តាលឲ្យខូចសរសៃប្រសាទ ខូចតម្រងនោម ជំងឺបេះដូង និងជំងឺច្រើនទៀត។ អ្នកស្រាវជ្រាវលើកឡើងថា តាមរយៈការផ្សាំកោសិកាថ្មីដែលបង្កើតដោយមន្ទីរពិសោធន៍ អ្នកជំងឺអាចចាប់ផ្តើមផលិតអាំងស៊ុយលីនដោយខ្លួនឯងម្តងទៀតបាន ហើយនេះជាអ្វីដែលគ្រូពេទ្យបានសង្កេតឃើញលើអ្នកជំងឺជនជាតិចិន។ យ៉ាងណា ការព្យាបាលនេះ ទើបអនុវត្តចំពោះអ្នកជំងឺម្នាក់ប៉ុណ្ណោះ ហើយក្រុមគ្រូពេទ្យក៏មិនទាន់បើកការព្យាបាលជាទ្រង់ទ្រាយធំដែរ។ សូមបញ្ជាក់ថា យោងតាមទិន្នន័យឆ្នាំ២០២១, មនុស្សប្រមាណ ៥៣៧លាននាក់ (គិតត្រឹមអាយុ២០ដល់៧៩ឆ្នាំ) នៅលើពិភពលោក កំពុងរស់នៅជាមួយជំងឺទឹកនោមផ្អែម ហើយតួលេខត្រូវបានគេព្យាករថា នឹងឡើងដល់ ៦៤៣លាននាក់ត្រឹមឆ្នាំ២០៣០និង ៧៨៣លាននាក់ត្រឹមឆ្នាំ២០៤៥៕ ចុចអាន៖	2024-05-29T23:50:00+07:00	kampucheathmey.com	https://www.kampucheathmey.com/health/711835
e2f654ec-0b6c-4ee5-8d91-d9e08c5a736a	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១៤នាក់ ខណៈអ្នកជាសះស្បើយ ៣នាក់ (Video inside)	ក្រសួងសុខាភិបាល នៅថ្ងៃទី២៩ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១៤នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៩ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៦០នាក់, អ្នកជាសះស្បើយសរុបចំនួន ១៣៦,០៦៧៥នាក់, ស្លាប់សរុបចំនួន ៣,០៥៦នាក់៕	2024-05-29T19:03:00+07:00	freshnewsasia.com	https://m.freshnewsasia.com/index.php/en/localnews/342722-2024-05-29-05-03-18.html
705c7abf-b856-4f66-a278-d4736efd4028	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Video inside)	ក្រសួងសុខាភិបាល នៅថ្ងៃទី២៨ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៤៦នាក់, អ្នកជាសះស្បើយសរុបចំនួន ១៣៦,០៦៧២នាក់, ស្លាប់សរុបចំនួន ៣,០៥៦នាក់៕	2024-05-28T19:16:00+07:00	freshnewsasia.com	https://m.freshnewsasia.com/index.php/en/localnews/342612-2024-05-28-05-16-27.html
cf30b413-7e2c-45b7-8940-9e5fa0091a87	ផ្នែកជំងឺភ្នែក នៃមន្ទីរពេទ្យព្រះកុសុមៈ បំពាក់ម៉ាស៉ីនបូមបាយភ្នែកដ៏ទំនើប និងពិនិត្យព្យាបាលដោយមិនគិតថ្លៃសម្រាប់សមាជិក បសស	មន្ទីរពេទ្យមិត្តភាពកម្ពុជា-ចិន ព្រះកុសុមៈ ដែលជាមន្ទីរពេទ្យដ៏ធំទំនើប ជាជំនួយរបស់រាជរដ្ឋាភិបាលចិនជូនប្រទេសកម្ពុជា។ ថ្មីៗនេះ ផ្នែកជំងឺភ្នែក បានបំពាក់ម៉ាស៊ីនកុំព្យូទ័របូមបាយភ្នែកបន្ថែមទៀត (របស់ប្រទេសជប៉ុន) ដែលម៉ាស៊ីនបូមបាយនេះទំនើប ងាយស្រួលប្រើ បូមបាយភ្នែកបានលឿនរហ័ស មិនឈឺចាប់ ប្រើមុខរបួសតូច ឆាប់ជាសះស្បើយ មិនសូវតមការងារយូរ និងមានភាពងាយស្រួល។ ម៉ាស៊ីនបូមបាយភ្នែកនេះ កំពុងពេញនិយមប្រើប្រាស់ ជាអន្តរជាតិនាពេលបច្ចុប្បន្ន។ ការពិនិត្យព្យាបាល បូមបាយភ្នែក ដោយកុំព្យូទ័រ និងប្រើកែវទន់ ឥតគិតថ្លៃសម្រាប់សមាជិក បសស ការព្យាបាល ការបូមបាយភ្នែក មិនរង់ចាំយូរ មានកន្លែងសម្រាកស្អាត មានផាសុខភាព។ ការបំពាក់ម៉ាស៉ីនទំនើបនេះធ្វើឡើងដើម្បីឆ្លើយតបទៅនឹងកំណែទម្រង់ និងការលើកស្ទួយវិស័យសុខភាពសាធារណៈ ឲ្យកាន់តែទំនើបដើរទាន់វិទ្យាសាស្រ្តបច្ចុប្បន្ន និងផ្តល់សេវាដែលមានគុណភាព ដែលជាយុទ្ធសាស្រ្តរបស់ក្រសួងសុខាភិបាល និងកំណើនប្រជាពលរដ្ឋ មន្រ្តីរាជការ ពិសេសសមាជិក បសស មកទទួលសេវាកាន់តែមានចំនួនកើនឡើងពី ១ថ្ងៃទៅ១ថ្ងៃ នៅផ្នែកជំងឺភ្នែក នៃមន្ទីរពេទ្យមិត្តភាពកម្ពុជា-ចិន ព្រះកុសុមៈ។ ទាំងនេះសរបញ្ជាក់ឲ្យឃើញពីការយកចិត្តទុកដាក់ របស់ថ្នាក់ដឹកនាំមន្ទីរពេទ្យលោក តាន់ សុគុន ក៏ដូចជាការយកចិត្តទុកដាក់របស់ក្រសួងសុខាភិបាល ក្រោមការដឹកនាំរបស់លោកសាស្រ្តាចារ្យ ឈាង រ៉ា រដ្ឋមន្រ្តីក្រសួងសុខាភិបាល ដែលលោកខិតខំធ្វើឲ្យវិស័យសុខាភិបាលសាធារណៈកាន់តែប្រសើរ។ ប្រជាពលរដ្ឋដែលបានមកទទួលសេវាពិនិត្យ ថែទាំ ព្យាបាល ជំងឺភ្នែកមានការពេញចិត្ត ដោយសារមានគ្រូពេទ្យទទួលរួសរាយរាក់ទាក់ យកចិត្តទុកដាក់ជាមួយអ្នកជំងឺ កន្លែងស្នាក់នៅស្អាត បន្ទប់ធ្វើការគ្រូពេទ្យ រៀបចំស្អាត អនាម័យ ឧបករណ៍ថ្មីៗជាច្រើនទាំងនេះបានធ្វើឲ្យអ្នកជំងឺ សប្បាយចិត្ត ហើយបានណែនាំដល់អ្នកដ៏ទៃជាច្រើនឲ្យមកទទួលសេវានៅទីនេះ។ បើតាមរបាយការណ៍ប្រចាំឆ្នាំរបស់មន្ទីរពេទ្យ ផ្នែកជំងឺភ្នែក មានកំណើនអ្នកជំងឺមកពិនិត្យ ព្យាបាល មានការកើនឡើង ជាង១០០ភាគរយរៀងរាល់ឆ្នាំ។ ក្នុងន័យនេះ សូមលើកទឹកចិត្ត ប្រជាពលរដ្ឋដែលមានបញ្ហាភ្នែក សូមប្រញាប់មកធ្វើការពិនិត្យ ព្យាបាលឲ្យទាន់ពេលវេលា ជៀសវាងការទិញថ្នាំប្រើដោយខ្លួនឯង ដោយមិនបានពិគ្រោះជាមួយគ្រូពេទ្យ ដែលនាំឲ្យជំងឺកាន់តែធ្ងន់ទៅៗ មិនអាចព្យាបាលបាន៕	2024-05-28T17:34:00+07:00	freshnewsasia.com	https://m.freshnewsasia.com/index.php/en/localnews/342599-2024-05-28-03-34-53.html
94e23d3f-8ae3-4b5a-b5c8-744b4756d802	ថវិកាចំនួន ៤ម៉ឺន ដុល្លារហើយ ដែលលោកឧត្តមសេនីយ៍ឯក រ័ត្ន ស្រ៊ាង បានចាត់ចែងប្រគល់ជូនដល់ ឧត្តមសេនីយ៍ត្រី គង់ គីនី សម្រាប់ព្យាបាលជំងឺ	នៅថ្ងៃទី២៧ ខែឧសភា ឆ្នាំ២០២៤ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស មេបញ្ជាការកងរាជអាវុធហត្ថរាជធានីភ្នំពេញ បានចាត់ឲ្យក្រុមការងារ ដឹកនាំដោយលោកវរសេនីយ៍ឯក សៀ ទីន នាយសេនាធិការ កងរាជអាវុធហត្ថរាជធានីភ្នំពេញ នាំយកថវិកាចំនួន ៥,០០០ដុល្លារ បន្ថែមទៀត ទៅប្រគល់ជូននិងសួរសុខទុក្ខ លោកឧត្តមសេនីយ៍ត្រី គង់ គីនី មេបញ្ជាការរង នៃកងរាជអាវុធហត្ថរាជធានីភ្នំពេញ ដែលបានធ្លាក់ខ្លួនឈឺធ្ងន់ ត្រូវការព្យាបាលរយៈពេលយូរ និងត្រូវការថវិកាជាចាំបាច់។ កន្លងមក លោកឧត្តមសេនីយ៍ឯក រ័ត្ន ស្រ៊ាង ព្រមទាំង នាយ-នាយរង នៃកងរាជអាវុធហត្ថរាជធានីភ្នំពេញ បានយកចិត្តទុកដាក់ចុះសួរសុខទុក្ខជាបន្តបន្ទាប់ ចំនួន០៥លើក និងបាននាំយកថវិកាដែលបានមកពីការចូលរួមរបស់ នាយ-នាយរង នៃកងរាជអាវុធហត្ថរាជធានីភ្នំពេញក្នុងស្មារតីសាមគ្គីភាព ចែករំលែកជួយគ្នាក្នុងគ្រាអាសន្ន ប្រគល់ជូនលោកឧត្តមសេនីយ៍ត្រី គង់ គីនី សម្រាប់ព្យាបាលជំងឺ សរុបជារួម ចំនួន បួនម៉ឺនដុល្លារ (៤០,០០០$) ហើយផងដែរ៕	2024-05-28T03:32:00+07:00	dap-news.com	https://dap-news.com/national/2024/05/27/418159/
79dd4889-d331-461b-8249-52083c47509f	ថវិកា៤ម៉ឺនដុល្លារហើយ ដែលលោកឧត្តមសេនីយ៍ឯក រ័ត្ន ស្រ៊ាង បានចាត់ចែងប្រគល់ជូនដល់ឧត្តមសេនីយ៍ត្រី គង់ គីនី សម្រាប់ព្យាបាលជំងឺ	លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរងនៃកងរាជអាវុធហត្ថលើផ្ទៃប្រទេស មេបញ្ជាការកងរាជអាវុធហត្ថរាជធានីភ្នំពេញ នៅថ្ងៃទី២៧ ខែឧសភា ឆ្នាំ២០២៤ បានចាត់ឲ្យក្រុមការងារដឹកនាំដោយលោកវរសេនីយ៍ឯក សៀ ទីន នាយសេនាធិការកងរាជអាវុធហត្ថរាជធានីភ្នំពេញ នាំយកថវិកាចំនួន៥,០០០ដុល្លារបន្ថែមទៀត ទៅប្រគល់ជូននិងសួរសុខទុក្ខលោកឧត្តមសេនីយ៍ត្រី គង់ គីនី មេបញ្ជាការរងកងរាជអាវុធហត្ថរាជធានីភ្នំពេញ ដែលបានធ្លាក់ខ្លួនឈឺធ្ងន់ ត្រូវការព្យាបាលរយៈពេលយូរ និងត្រូវការថវិកាជាចាំបាច់។ កន្លងមក លោកឧត្តមសេនីយ៍ឯក រ័ត្ន ស្រ៊ាង ព្រមទាំងនាយ-នាយរងនៃកងរាជអាវុធហត្ថរាជធានីភ្នំពេញ បានយកចិត្តទុកដាក់ចុះសួរសុខទុក្ខជាបន្តបន្ទាប់ចំនួន៥លើក និងបាននាំយកថវិកាដែលបានមកពីការចូលរួមរបស់នាយ-នាយរងនៃកងរាជអាវុធហត្ថរាជធានីភ្នំពេញក្នុងស្មារតីសាមគ្គីភាព ចែករំលែកជួយគ្នាក្នុងគ្រាអាសន្នប្រគល់ជូនលោកឧត្តមសេនីយ៍ត្រី គង់ គីនី សម្រាប់ព្យាបាលជំងឺ សរុបជារួមចំនួន៤០,០០០ដុល្លារហើយផងដែរ៕	2024-05-28T03:19:00+07:00	freshnewsasia.com	https://m.freshnewsasia.com/index.php/en/localnews/342552-2024-05-27-13-19-21.html
a63bd90b-1077-4442-9847-03a0abb40fb7	មន្ទីរពេទ្យរ៉ូយ៉ាល់ភ្នំពេញ បំពាក់បច្ចេកវិទ្យាទំនើបចុងក្រោយ សម្រាប់ម៉ាស៊ីន MRI 3 Tesla រករោគវិនិច្ឆ័យអ្នកជំងឺបានច្រើនផ្នែក និងច្បាស់លាស់	ភ្នំពេញ ៖ មន្ទីរពេទ្យរ៉ូយ៉ាល់ភ្នំពេញបានបំពាក់បច្ចេកវិទ្យាចុងក្រោយសម្រាប់ម៉ាស៊ីន MRI 3 Tesla ដែលជាម៉ាស៊ីនទំនើបជាងគេបង្អស់នៅកម្ពុជា ក្នុងការធ្វើរោគវិនិច្ឆ័យចំពោះជំងឺបានច្រើនផ្នែក មានភាពច្បាស់លាស់ និងគុណភាព សុវត្ថិភាព ដោយធ្វើឲ្យការព្យាបាលអ្នកជំងឺបានត្រឹមត្រូវ ហើយកាត់បន្ថយការចំណាយពេលវេលាថែមទៀត។ ក្នុងសិក្ខាសាលាស្ដីពីអត្ថប្រយោជន៍នៃការប្រើប្រាស់បច្ចេកវិទ្យាថ្មី ម៉ាស៊ីន MRI 3 Tesla ដែលរៀបចំឡើងដោយមន្ទីរពេទ្យ រ៉ូយ៉ាល់ភ្នំពេញ នាព្រឹកថ្ងៃទី២៧ ឧសភា លោកវេជ្ជបណ្ឌិត Sirisak Rojanaprasertkij នាយកស្ដីទីនៃមន្ទីរពេទ្យរ៉ូយ៉ាល់ភ្នំពេញបានថ្លែងថា ការបំពាក់បច្ចេកវិទ្យាទំនើបចុងក្រោយ សម្រាប់ម៉ាស៊ីន MRI 3 Tesla នៅក្នុងមន្ទីរពេទ្យនេះ ក្នុងគោលបំណងធ្វើយ៉ាងណាឲ្យមានគុណភាពក្នុងការព្យាបាលដល់ប្រជាជនកម្ពុជាក៏ដូចជាជនបរទេសដែលកំពុងតែនៅកម្ពុជា កាន់តែប្រសើរថែម ទៀត។ លោកវេជ្ជបណ្ឌិតបញ្ជាក់ថា ការរៀបចំសិក្ខាសាលា និងការបំពាក់នូវបច្ចេកវិទ្យា ម៉ាស៊ីន MRI 3 Tesla នេះ មន្ទីរពេទ្យមានគោលការណ៍៥ ទី១. មន្ទីរពេទ្យ ត្រូវមានវេជ្ជបណ្ឌិតដែលពូកែ ទី២. មានគិលានុបដ្ឋាយិកាដែលពូកែ ទី៣. មានក្រុមអ្នកជំនាញគ្រប់គ្រាន់ក្នុងការទទួលអ្នកជំងឺ ទី៤. មានបច្ចេកវិទ្យាទំនើប និងទី៥. ការរៀបចំយុទ្ធសាស្រ្ដក្នុងការផ្ដល់សេវា និងការព្យាបាលប្រកបដោយប្រសិទ្ធភាពជូនដល់អ្នកជំងឺ។ លោកវេជ្ជបណ្ឌិតបានលើកឡើងថា ការដាក់ម៉ាស៊ីន MRI 3 Tesla នេះ គឺជាម៉ាស៊ីទំនើប និងល្អជាងគេសម្រាប់បច្ចេកវិទ្យាចុងក្រោយបើប្រៀបធៀបជាមួយម៉ាស៊ីនផ្សេងៗ ដែលមាននៅក្នុងប្រទេសកម្ពុជានាពេលបច្ចុប្បន្ននេះ។ លោកវេជ្ជបណ្ឌិតបន្ដថា តើហេតុអ្វីបានជាមន្ទីរពេទ្យរ៉ូយ៉ាល់ភ្នំពេញ វិនិយោគលើម៉ាស៊ីន MRI 3 Tesla ដែលទំនើប និងជាម៉ាស៊ីនដែលមានបច្ចេកវិទ្យាចុងក្រោយនោះ ដោយសារតែម៉ាស៊ីននេះ គឺផ្ដល់នូវប្រយោជន៍ច្រើនសម្រាប់អ្នកជំងឺ ហើយគ្រប់ជំងឺទាំងអស់គឺវាសំខាន់ទៅទាន់ពេលវេលា។ លោកវេជ្ជបណ្ឌិតសង្កត់ធ្ងន់ថា «ដូច្នេះ ការប្រើថតដោយម៉ាស៊ីន MRI 3 Tesla បើប្រៀបធៀបពេលវេលាជាមួយម៉ាស៊ីនទូទៅ គឺខុសគ្នា៣ដង ហើយបើនិយាយពីគុណភាពនៃរូបភាពវិញគឺគុណភាពច្បាស់ជាង ម៉ាស៊ីន MRI 1.5 ឆ្ងាយណាស់ ដែលធ្វើឱ្យវេជ្ជបណ្ឌិត ក៏ដូចជាគ្រូពេទ្យអាចវិនិច្ឆ័យរកឃើញរោគតូចៗក៏បានច្បាស់លាស់ផងដែរ»។ បើតាមលោកវេជ្ជបណ្ឌិត Sirisak Rojanaprasertkij សម្រាប់ម៉ាស៊ីន MRI 3 Tesla ដែលទំនើប និងប្រើប្រាស់បច្ចេកវិទ្យាចុងក្រោយនេះ បានធ្វើឲ្យអ្នកជំងឺមានភាពងាយស្រួលខ្លាំងមែនទែន បើប្រៀបធៀបជាមួយនឹងម៉ាស៊ីនចាស់ ដោយសារតែទំហំនៃការចូលស្កែនរបស់អ្នកជំងឺមានទំហំធំជាងមុន ហើយសំឡេងក៏មិនសូវរំខានដូចម៉ាស៊ីនមុនៗ ជាពិសេសធ្វើឲ្យអ្នកជំងឺមានភាពងាយស្រួលច្រើនក្នុងការថត ការស្កែនជាមួយម៉ាស៊ីនទំនើបនេះ។ លោកវេជ្ជបណ្ឌិតបន្ថែមថា សម្រាប់ម៉ាស៊ីន MRI 3 Tesla គឺមានផ្នែកមួយដែលជំនួសម៉ាស៊ីនចាស់នោះគឺការថតធ្វើរោគវិនិច្ឆ័យទៅលើបេះដូង ដែលជាបច្ចេកវិទ្យាមួយទំនើប និងធ្វើឲ្យការធ្វើរោគវិនិច្ឆ័យច្បាស់លាស់ ហើយធ្វើឲ្យអ្នកជំងឺទទួលបានផលប្រយោជន៍ពីម៉ាស៊ីនថ្មីនេះ ធ្វើយ៉ាងណា វេជ្ជបណ្ឌិតដែលធ្វើការព្យាបាលក្ដី ពិនិត្យក្ដី ពួកគាត់មានរូបភាពមួយដែលច្បាស់ និងអាចជួយដល់ការធ្វើរោគវិនិច្ឆ័យច្បាស់លាស់ និងមិនងាយនឹងខុសទៅលើជំងឺផ្សេងៗនោះ។ ជាមួយគ្នានេះ លោក Axel Hartwig អ្នកជំនាញនៃ ក្រុមហ៊ុន GE ជាក្រុមហ៊ុនផលិតម៉ាស៊ីន MRI 3 Tesla ដែលមានបច្ចេកវិទ្យាទំនើប និងចុងក្រោយគេបំផុតនោះបានឱ្យដឹងថា ម៉ាស៊ីន MRI 3 Tesla នេះគឺជាម៉ាស៊ីនដែលទំនើបចុងក្រោយគេបង្អស់ ដោយម៉ាស៊ីននេះ ធ្វើឱ្យអ្នកជំងឺមិនចាំបាច់ចំណាយពេលវេលាយូរក្នុងការថតស្កេន ការរង់ចាំ ជាមួយនឹងគុណភាពនៃការថត គឺច្បាស់លាស់។ លោកបានពន្យល់ថា ការប្រើប្រាស់ម៉ាស៊ីន MRI 3 Tesla នេះ បានធ្វើឲ្យវេជ្ជបណ្ឌិតដែលធ្វើរោគវិនិច្ឆ័យបានច្បាស់លាស់ ហើយនៅពេលដែលចេញលទ្ធផលបានច្បាស់លាស់ ធ្វើឲ្យការព្យាបាលផ្សេងៗកាន់តែត្រឹមត្រូវ។ លោក Axel Hartwig បានអះអាងផងដែរថា ម៉ាស៊ីន MRI 3 Tesla នេះ អាចធ្វើរោគវិនិច្ឆ័យទៅលើជំងឺច្រើនផ្នែក ដូចជាពាក់ព័ន្ធនឹងជំងឺមហារីក, ខួរក្បាល, បេះដូង និងផ្នែកផ្សេងៗទៀតផ្នែកតូចៗនៅក្នុងខ្លួនមនុស្សយើងដែលចង់ថតមើល គឺអាចពិនិត្យ មើលឃើញច្បាស់ ហើយធ្វើការព្យាបាលបានត្រឹមត្រឹម។ សូមជម្រាបជូនថា ម៉ាស៊ីន MRI 3 Tesla នេះ បើប្រៀបធៀបជាមួយម៉ាស៊ីន MRI 1.5 គឺម៉ាស៊ីន MRI 3 Tesla នេះ មានកន្លែងថតធំទូលាយ កម្រិតគុណភាពនៃការថតគឺលឿន ច្បាស់ល្អ ហើយធ្វើឲ្យអ្នកជំងឺមានផាសុកភាពល្អ ពេលចូលថតក្នុងម៉ាស៊ីនដើម្បីធ្វើរោគវិនិច្ឆ័យ ដោយមិនមានការប៉ះពាល់ ឬផលរំខានណាមួយឡើយ ជាពិសេសចំណេញពេលវេលា និងរូបភាពច្បាស់ជាងម៉ាស៊ីនផ្សេងៗទៀតឆ្ងាយណាស់។ សម្រាប់ ម៉ាស៊ីន MRI 3 Tesla នេះ គឺមានតែនៅក្នុងមន្ទីរពេទ្យរ៉ូយ៉ាល់ភ្នំពេញតែមួយប៉ុណ្ណោះ នៅកម្ពុជា៕	2024-05-28T02:47:00+07:00	dap-news.com	https://dap-news.com/national/2024/05/27/418142/
75172560-0d6c-44dd-af6d-953e2f6d8367	ទេសរដ្ឋមន្រ្តី អៀង មូលី ដឹកនាំកិច្ចប្រជុំ ស្តីពីការសម្របសម្រួលការឆ្លើយតបនឹងមេរោគអេដស៍ និងជំងឺអេដស៍ ក្នុងវិស័យអភិវឌ្ឍន៍ជនបទ	នៅអាជ្ញាធរជាតិប្រយុទ្ធនឹងជំងឺអេដស៍ ថ្ងៃទី២៧ ខែឧសភា ឆ្នាំ២០២៤ ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានបើកនូវកិច្ចប្រជុំ ស្តីពីការសម្របសម្រួលការឆ្លើយតបនឹងមេរោគអេដស៍ និងជំងឺអេដស៍ ក្នុងវិស័យអភិវឌ្ឍន៍ជនបទ។ កិច្ចប្រជុំត្រូវអញ្ជើញចូលរួមពីសំណាក់ លោក លោកស្រី ជាក្រុមការងារនៃគណៈកម្មាធិការ ប្រយុទ្ធជំងឺអេដស៍ក្រសួងអភិវឌ្ឍន៍ជនបទ ដែលដឹកនាំដោយលោកស្រី ម៉ាត់ ម៉ារ៉ា រដ្ឋលេខាធិការ និងជាប្រធានគណៈកម្មាធិការប្រយុទ្ធនឹងជំងឺអេដស៍ក្រសួងអភិវឌ្ឍន៍ជនបទ សរុបចំនួន ៣៨រូប។ កិច្ចប្រជុំនេះមានគោលបំណង បង្ហាញពីសមិទ្ធផលឆ្លើយតបនឹងមេរោគអេដស៍ កម្ពុជាដែលសម្រេចបានកន្លងមក។ ពិនិត្យនូវឋាមវ័ន្តនៃប្រព័ន្ធរួមគ្នាក្នុងការឆ្លើយតបនឹងមេរោគអេដស៍ ព្រមទាំងពិនិត្យ និងអនុវត្តនូវវិធាននានា នៃនូវគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍ ក្នុងវិស័យអភិវឌ្ឍន៍ជនបទ។ ជាកិច្ចចាប់ផ្តើមលោកទេសរដ្ឋមន្រ្តី អៀង មូលី ប្រធានអាជ្ញាធរជាតិ បានថ្លែងនូវការស្វាគមន៍ដល់ក្រុមការងារ និងអង្គប្រជុំ ដោយបានថ្លែងនូវការកោតសរសើរដល់ក្រសួងអភិវឌ្ឍន៍ជនបទ ដែលបានប្រឹងប្រែងចូលរួម ក្នុងការអនុវត្តការឆ្លើយតបនឹងមេរោគអេដស៍កន្លងមក។ ក្នុងឱកាសនេះផងដែរ លោកទេសរដ្ឋមន្រ្តី ក៏បានបញ្ជាក់ពីតួនាទីភារកិច្ចរបស់អាជ្ញាធរជាតិប្រយុទ្ធនឹងជំងឺអេដស៍ ស្របតាមអនុក្រឹត្យលេខ ១០៩។ លោកស្រី ម៉ាត់ ម៉ារ៉ា រដ្ឋលេខាធិការ និងជាប្រធានគណៈកម្មាធិការប្រយុទ្ធនឹងជំងឺអេដស៍ក្រសួងអភិវឌ្ឍន៍ជនបទ បានថ្លែងនូវចំណាប់អារម្មណ៍ ព្រមទាំងកោតសរសើរដល់អាជ្ញាធរជាតិប្រយុទ្ធនឹងជំងឺអេដស៍ ដែលប្រឹងប្រែងសម្រេចបាននូវសមិទ្ធផលសំខាន់ៗកន្លងមក។ ក្នុងនោះលោកស្រី ក៏បានរំលេចពីការចូលរួមរបស់ក្រសួងអភិវឌ្ឍន៍ជនបទ ក្នុងការងារឆ្លើយតបនឹងមេរោគអេដស៍ ក្រសួងអភិវឌ្ឍន៍ជនបទបានបង្កើត នូវគណៈកម្មាធិការប្រយុទ្ធនឹងជំងឺអេដស៍តាំងពីឆ្នាំ២០១៤ ហើយផែនការឆ្លើយតបនឹងមេរោគអេដស៍របស់ក្រសួងអភិវឌ្ឍន៍ជនបទ ក៏ទទួលនូវការគាំទ្រថវិកាជាតិ ដើម្បីធ្វើសកម្មភាពជាបន្តបន្ទាប់រៀងរាល់ឆ្នាំផងដែរ។ លើសពីនេះក្នុងឆ្លើយតបនឹងមេរោគអេដស៍ ក្រសួងមាននាយកដ្ឋានមួយទទួលខុសត្រូវសុខភាពបឋម សម្រាប់ប្រជាពលរដ្ឋនៅជនបទ។ លោកទេសរដ្ឋមន្រ្តី ប្រធានអង្គប្រជុំ ក៏បានអនុញ្ញាតិឱ្យមានបទបង្ហាញ ស្តីពីឋាមវន្តនៃការឆ្លើយតបនឹងមេរោគអេដស៍ និងជំងឺអេដស៍ ដោយលោកវេជ្ជ. ទា ផលា អនុប្រធានអាជ្ញាធរជាតិប្រយុទ្ធនឹងជំងឺអេដស៍ ដោយបានបង្ហាញដូចជា៖ សារបាន និងបុព្វហេតុនៃការឆ្លើយតបនឹងមេរោគអេដស៍ ការសម្របសម្រួល ការចូលរួមហិរញ្ញប្បទានពីប្រភពនានា និងការកំណត់អាទិភាពនៃបញ្ហានានា ព្រមទាំងបង្ហាញពីការរួមបញ្ចូលគ្នាប្រកបដោយឋាមវ័ន្ត។ លោកក៏បានបង្ហាញវិធាននៃការសម្របសម្រួលការឆ្លើយតបនឹងមេរោគអេដស៍ និងជំងឺអេដស៍ ដើម្បីឈានទៅសម្រេចបាននូវគោលដៅនៃការឆ្លើយតបនឹងមេរោគអេដស៍។ * លុបបំបាត់អេដស៍បានតាមគោលការណ៍ របស់អង្គការសហប្រជាជាតិគឺ បញ្ចុះឱ្យបាន ១០ភាគរយ នៃលទ្ធផលដែលសម្រេចបានកាលពីឆ្នាំ២០១០ តាមរយៈការដាក់គោលដៅសម្រេចឱ្យបាននូវគោលដៅ៩៥-៩៥-៩៥ * ចំនួនអ្នកឆ្លងថ្មីនៃអ្នកផ្ទុកមេរោគអេដស៍ មានប្រមាណជា ១៤០០នាក់ក្នុងមួយឆ្នាំ (ឆ្នាំ២០២២) ដែលត្រូវកាត់បន្ថយមកនៅប្រមាណជា ២០០នាក់ក្នុងមួយឆ្នាំ ក្នុងឆ្នាំ២០២៥ ខាងមុខ។ ដូច្នេះ ទាមទារនូវការចូលរួមជាចលនាជាតិមួយ ប្រឹងប្រែងទប់ស្កាត់ការឆ្លងថ្មីនេះ និងរុករកឱ្យឃើញនូវអ្នកផ្ទុកមេរោគអេដស៍ ដែលមិនទាន់ដឹងពីស្ថានភាពរបស់ខ្លួន។ * តាមសមិទ្ធផលសម្រេចមកដល់ឆ្នាំ២០២២ គឺទើបសម្រេចបាន ៨៦ភាគរយប៉ុណ្ណោះ សម្រាប់គោលដៅ៩៥ ទី១។ * តាមការចូលរួម និងប្រឹងប្រែងការអនុវត្តការឆ្លើយតបនឹងមេរោគអេដស៍ កម្ពុជាសម្រេចបាននូវគោលដៅចំនួន២ ក្នុងចំណោមគោលដៅ ៩៥ទាំងបីគឺ គោលដៅទី២ និងទី៣ នៅឆ្នាំ២០២២ (៩៥ភាគរយ នៃអ្នកផ្ទុកមេរោគអេដស៍ដឹងពីស្ថានភាពរបស់ខ្លួន បានទទួលសេវាថែទាំ និងព្យាបាលជំងឺអេដស៍ និង៩៥ភាគរយនៃអ្នកផ្ទុកមេរោគអេដស៍ទទួលបានសេវាព្យាបាល និងថែទាំជំងឺអេដស៍មានបន្ទុកមេរោគអេដស៍ក្នុងឈាមកម្រិតទាប)។ * បើទោះបីមានវិធាននានាក្នុងការបង្ការការឆ្លងមេរោគអេដស៍ក៏ដោយ ក៏ការឆ្លងថ្មីនៅតែមាន ជាពិសេសក្រុមប្រជាជនគន្លឹះយុវវ័យ។ លោកទេសរដ្ឋមន្រ្តី ក៏បានដាក់ឱ្យពិភាក្សានូវវិធាននានាសម្រាប់វិស័យអភិវឌ្ឍន៍ជនបទ នៅក្នុងគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍ ដែលរួមមាន ពង្រឹងប្រព័ន្ធឆ្លើយតបជាពហុវិស័ (៥វិធានការ) ពង្រីក ពង្រឹង និងពន្លឿនកម្មវិធីបង្ការ (៩វិធានការ) ) ពង្រីក ពង្រឹង និងពន្លឿនកម្មវិធីថែទាំនិងព្យាបាល (៧វិធានការ) ពង្រីក ពង្រឹង និងពន្លឿនកម្មវិធីគាំពារសង្គម (៣វិធានការ) បញ្ចប់ការរើសអើងនិងមាក់ងាយ (៣វិធានការ) ចលនាធនធាន (៤វិធានការ) ពង្រឹងប្រសិទ្ធភាពប្រព័ន្ធតាមដាន និងវាយតម្លៃ (៨វិធានការ)។ ដើម្បីបង្កការងាយស្រួលដល់ការរៀបចំផែនការឆ្លើយតបនឹងមេរោគអេដស៍ អាជ្ញាធរជាតិនឹងរៀបចំនូវលិខិតជម្រាបជូនឯកឧត្តមឧបនាយករដ្ឋមន្រ្តី រដ្ឋមន្រ្តីទីស្តីគណៈរដ្ឋមន្រ្តី៕	2024-05-27T22:04:00+07:00	freshnewsasia.com	https://m.freshnewsasia.com/index.php/en/localnews/342501-2024-05-27-08-04-40.html
4c96a7df-584a-4b56-8aea-a4c964220c2f	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២៧ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៤៥នាក់, អ្នកជាសះស្បើយសរុបចំនួន ១៣៦,០៧១នាក់, ស្លាប់សរុបចំនួន ៣,០៥៦នាក់៕	2024-05-27T19:05:00+07:00	freshnewsasia.com	https://m.freshnewsasia.com/index.php/en/localnews/342468-2024-05-27-05-05-10.html
b1fbc1cb-5222-4205-a947-89750b5b8ae1	ក្នុងឆ្នាំ២០២៣ តម្លៃដីជាមធ្យមនៅទីក្រុងភ្នំពេញមានតម្លៃ៤.៥០០ដុល្លារក្នុងមួយម៉ែត្រការ៉េ	ខណៈដែលមានការធ្លាក់ចុះនៅក្នុងទីផ្សារអចលនទ្រព្យក្រោយជំងឺ-១៩ ឆ្នាំ២០២២ និង២០២៣ បានបង្ហាញពីសញ្ញានៃការងើបឡើងវិញ។ តម្លៃដីបានកើនឡើង ហើយតម្លៃដីជាមធ្យមក្នុងទីក្រុងភ្នំពេញមានតម្លៃដល់ទៅ ៤.៥០០ ដុល្លារ/ម៉ែត្រការ៉េក្នុងឆ្នាំ២០២៣ នេះបើយោងតាមរបាយការណ៍របស់សមាគមអ្នកវាយតម្លៃ និងភ្នាក់ងារអចលនវត្ថុកម្ពុជា (CVEA)។ អ្នកជំនាញមកពីឧស្សាហកម្មនេះបាននិយាយថា ការកើនឡើងនៃតម្លៃដី និងការអភិវឌ្ឍន៍អចលនទ្រព្យក្នុងតំបន់គឺដោយសារតែការផ្តួចផ្តើមគំនិតពីរដ្ឋាភិបាល ដូចជាច្បាប់ថ្មីដែលអនុញ្ញាតឱ្យមានកម្មសិទ្ធិជនបរទេសកាន់តែងាយស្រួល និងការអភិវឌ្ឍន៍ហេដ្ឋារចនាសម្ព័ន្ធ។ លោក សន សៀប ប្រធានសមាគម CVEA បានបន្តថា៖ «ទីផ្សារអចលនទ្រព្យកម្ពុជាមានកំណើនប្រចាំឆ្នាំចំនួន ៧ ភាគរយ។ ចំនួនអ្នកមានជីវភាពមធ្យម និងតម្រូវការកំពុងកើនឡើង សម្រាប់គម្រោងលំនៅឋាន និងផ្ទះពាណិជ្ជកម្ម។ ខុនដូនៅតែជាកត្តាជំរុញដ៏ធំនៃកំណើន ជាមួយនឹងយូនីតដែលមានតម្លៃចន្លោះពី ៥០.០០០ ដុល្លារ ទៅ៣លានដុល្លារ។ យោងតាមរបាយការណ៍របស់Aquarii មួយបានឲ្យដឹងថា តម្លៃសុទ្ធក្នុងមួយម៉ែត្រការ៉េសម្រាប់យូនីតដែលសាងសង់រួចមានតម្លៃចន្លោះពី ១.៥០០ ទៅ ៤.៥០០ ដុល្លារក្នុងទីក្រុងភ្នំពេញ សៀមរាប ឬខេត្តព្រះសីហនុ។ «នៅឆ្នាំ ២០២៣ អ្នកវិនិយោគលើវិស័យដីធ្លី និងអចលនទ្រព្យ មានចំនួន៣៦ ភាគរយក្នុងចំណោមអ្នកឆ្លើយតបនៅក្នុងការស្ទង់មតិ។ បន្ទាប់មកគឺការវិនិយោគលើខុនដូ និងអាផាតមិន ដែលមានចំនួន ២២ ភាគរយ»។ យោងតាមរបាយការណ៍របស់ Realestate.com.kh 2023 តម្លៃអចលនទ្រព្យនៅកម្ពុជាបានបន្តកើនឡើង។ នៅក្នុងរបាយការណ៍ដែលមានឈ្មោះថា ‘Why Cambodia Guide, Introduction to Asia’s Emerging Real Estate Economy’ Realestate.com.kh បានឱ្យដឹងថា តម្លៃអចលនទ្រព្យនៅខណ្ឌដូនពេញគឺចន្លោះពី $២.២០០/m2 – $១៣.៣០០/m2 ខណ្ឌចំការមនពី $១.៦០០/m2 – $៧.៣០០/m2 ខណ្ឌឬស្ស៊ីកែវ $៥០០/m2 – $៣.៩០០/m2 ខណ្ឌច្បារអំពៅ $២០/m2 – $៣.៧០០/m2 ខណ្ឌព្រែកព្នៅ $២០/m2 – $១.៧៩០/m2 ខណ្ឌ៧មករា $២.៣០០/m2 – $៨.០០០/m2 និង ខណ្ឌទួលគោក $១.៩០០/m2 – $6.១០០/m2 តម្លៃអចលនទ្រព្យនៅតំបន់ផ្សេងទៀតដូចជា ខណ្ឌសែនសុខ ចន្លោះពី ៤០០ដុល្លារ/ម២ ទៅ ៤៤០០ ដុល្លារ/m2 ខណ្ឌពោធិ៍សែនជ័យ ១០០ ដុល្លារ/m2 – ៣៦០០ ដុល្លារ/m2 ខណ្ឌកំបូល ៣០ ដុល្លារ/m2 – ១ ៨៩០ ដុល្លារ/m2 បឹងកេងកង ២ ៨០០ ដុល្លារ/m2 ដល់ ១០.០០០ ដុល្លារ/m2 ខណ្ឌមានជ័យ $៦០០/m2 – $៤.៦០០/m2 ខណ្ឌជ្រោយចង្វា $២០/m2 – $៣.៥០០/m2 និង ខណ្ឌដង្កោ $៥០/m2 – $២.៧៨០/m2 ។ នៅក្នុងព្រឹត្តិការណ៍នាពេលថ្មីៗនេះ នាយកប្រតិបត្តិ Realestate.com.kh លោក Tom O’Sullivan បាននិយាយថា “វិស័យអចលនទ្រព្យបានប្រឈមនឹងភាពមិនប្រាកដប្រជា ក្នុងរយៈពេលបីឆ្នាំចុងក្រោយនេះ។ ប៉ុន្តែយើងបានឃើញទីផ្សារស្ទុះងើបឡើងវិញ។ ក្នុងរយៈពេលពីរឆ្នាំចុងក្រោយនេះ យើងមានអ្នកចូលមើលច្រើនជាង១៥ លាននាក់នៅលើគេហទំព័ររបស់យើង ដែលនាំអោយមានកំណើនលក់រាយសម្រាប់អចលនទ្រព្យនៅក្នុងប្រទេស។ ហើយយើងឃើញថាកំណើននេះបានឆ្លុះបញ្ចាំងនៅទូទាំងឧស្សាហកម្មនេះ»។ របាយការណ៍ត្រីមាសទី១របស់ CBRE Cambodia សម្រាប់ឆ្នាំ២០២៤ បានចាត់ទុកការអភិវឌ្ឍន៍ហេដ្ឋារចនាសម្ព័ន្ធជាហេតុផលមួយក្នុងចំណោមហេតុផលសម្រាប់ការកើនឡើងតម្លៃដី។ របាយការណ៍នេះបានចង្អុលបង្ហាញពីការសាងសង់ផ្លូវល្បឿនលឿនភ្នំពេញ-បាវិត ស្ពានអាកាសមរតកតេជោ ស្ពានចាក់អង្រែ-ព្រែកប្រា អាកាសយានដ្ឋានអន្តរជាតិតេជោ។ វាក៏បានរាយបញ្ជីគម្រោងផ្សេងទៀតដូចជាផ្លូវល្បឿនលឿនភ្នំពេញ-សៀមរាប-បោយប៉ែត ស្ពានកំពង់ឆ្នាំង-កំពង់ធំ ស្ពានមិត្តភាពកម្ពុជា-កូរ៉េ ផ្លូវក្រវ៉ាត់ក្រុងទី៤ និងព្រែកជីកហ្វូណនតេជោ ក្នុងចំណោមកត្តាជំរុញទីផ្សារអចលនទ្រព្យផ្សេងទៀត។ ហេតុផលមួយទៀតគឺការផ្លាស់ប្តូរច្បាប់សម្រាប់កម្មសិទ្ធិជនបរទេសដែលចេញដោយរដ្ឋាភិបាល។ កន្លងមក ជនបរទេសត្រូវជ្រើសរើសអ្នកតំណាងតាមរយៈក្រុមហ៊ុនកាន់កាប់ដីធ្លី ដើម្បីគ្រប់គ្រងទ្រព្យសម្បត្តិដូចជាដី។ ប៉ុន្តែជាមួយនឹងច្បាប់ ថ្មី ជនបរទេស និងអង្គភាពបរទេសអាចចុះបញ្ជីទ្រព្យសកម្មថេររបស់ពួកគេជាមួយក្រុមហ៊ុនដែលទុកចិត្ត។ នៅពេលនិយាយអំពីការវាយតម្លៃដីធ្លី របាយការណ៍របស់ Acquarii បាននិយាយថាវាអាចមានភាពខុសប្លែកគ្នាច្រើន។ “ដីអាចមានតម្លៃទាបត្រឹមតែពីរបីដុល្លារប៉ុណ្ណោះក្នុងមួយម៉ែត្រការ៉េសម្រាប់តំបន់ឆ្ងាយៗ ដោយឡែកសម្រាប់តំបន់ដូចជាបឹងកេងកង១ក្នុងទីក្រុងភ្នំពេញមានតម្លៃរហូតដល់ $៨.០០០/sqm ”។	2024-05-27T07:00:00+07:00	khmertimeskh.com	https://www.khmertimeskh.com/501495558/%E1%9E%80%E1%9E%93%E1%9E%84%E1%9E%86%E1%9E%93%E1%9F%A2%E1%9F%A0%E1%9F%A2%E1%9F%A3-3/
4399e078-329b-4020-9c76-f6a2cec43886	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយ ១នាក់ (Video inside)	ក្រសួងសុខាភិបាល នៅថ្ងៃទី២៦ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៦ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៤៥នាក់, អ្នកជាសះស្បើយសរុបចំនួន ១៣៦,០៦៨១នាក់, ស្លាប់សរុបចំនួន ៣,០៥៦នាក់៕	2024-05-26T18:33:00+07:00	freshnewsasia.com	https://m.freshnewsasia.com/index.php/en/localnews/342395-2024-05-26-04-33-03.html
01302387-f119-481e-814c-8307bd945486	អង្គការមូលនិធិថែទាំសុខភាពអ្នកជំងឺអេដស៍ រៀបចំទិវាសុខភាពពេលមករដូវឆ្នាំ២០២៤ និងអំពាវនាវឱ្យមានការយកចិត្តទុកដាក់លេីស្រ្តី និងក្មេងស្រីពេលមករដូវ	អង្គការមូលនិធិថែទាំសុខភាពអ្នកជំងឺអេដស៍ (AHF) នាព្រឹកថ្ងៃទី២៥ ខែឧសភា ឆ្នាំ២០២៤នេះ បានរៀបចំទិវាសុខភាពពេលមករដូវឆ្នាំ២០២៤ ក្រោមប្រធានបទ៖ និងដើម្បីរួមគ្នាលុបបំបាត់ការមាក់ងាយ ការរើសអើង និងការមិនយកចិត្តទុកដាក់ដែលធ្វើឲ្យរាំងស្ទះការរីកចម្រើន ក៏ស្របគ្នាជាមួយការលើកកម្ពស់សុខភាព ស្រ្តីនិងក្មេងស្រី។ ពិធីនេះបានធ្វើឡើងនៅអនុវិទ្យាល័យសម្តេចអគ្គមហាសេនាបតីតេជោ ហ៊ុន សែន ចំបក់មាស សង្កាត់បាក់ខែង ខណ្ឌជ្រោយចង្វារ រាជធានីភ្នំពេញ ក្រោមវត្តមានលោក ហែម ស៊ីណារ៉េត ប្រធានមន្ទីរអប់រំ យុវជន និងកីឡា រាជធានីភ្នំពេញ និងមានការចូលរួមពីលោកស្រីវេជ្ជ ហួយ ស៊ីខេង ប្រធានគ្រប់គ្រងកម្មវិធីអង្គការមូលនិធិថែទាំសុខភាពអ្នកជំងឺអេដស៍ រួមទាំងមានការចូលរួមពីលោកប្រធានការិយាល័យសុខភាពសិក្សានៃមន្ទីរអប់រំយុវជន និងកីឡា និងលោក លោកស្រី តំណាងស្ថាប័នរដ្ឋាភិបាល អង្គការក្រៅរដ្ឋាភិបាលជាតិ លោកគ្រូ និងអ្នកគ្រូ រួមទាំងសិស្សានុសិស្សជាង ៣០០នាក់ដែលទទួលបានសំឡីអនាម័យ និងខោទ្រនាប់ដែលបានមកពី ឌីផារាត(The Period)សម្រាប់ការមករដូវ ។ លោកស្រីវេជ្ជ ហួយ ស៊ីខេង បានឱ្យដឹងថា ទិវាសុខភាពពេលមករដូវ ២០២៤ របស់អង្គការមូលនិធិថែទាំសុខភាពអ្នកជំងឺអេដស៍ទូទាំង ៤៦ប្រទេសទូទាំងពិភពលោក ធ្វើឡើងដើម្បីតស៊ូមតិសម្រាប់ការគ្រប់គ្រងសុខភាព និងតម្រូវការនៅពេលមករដូវប្រកបដោយប្រសិទ្ធភាព។ អង្គការមូលនិធិថែទាំសុខភាពអ្នកជំងឺអេដស៍ គឺជាអង្គការពិភពលោកដ៏ធំបំផុត ដែលបាននិងកំពុងផ្តល់សេវាថែទាំ ព្យាបាលដោយមិនគិតពីលទ្ធភាពនៃការបង់ប្រាក់ ដល់អតិថិជនជាង ១.៩លាននាក់ក្នុង ៤៥ប្រទេសជុំវិញពិភពលោក មានដូចជានៅសហរដ្ឋអាមេរិក អាហ្វ្រិក អាមេរិកឡាទីន តំបន់អាស៊ី ប៉ាស៊ីហ្វិក និងការាបៀន។ លោកស្រីវេជ្ជ ហួយ ស៊ីខេង បានបន្ថែមថា តាមការប៉ាន់ប្រមាណមានប្រជាជនប្រមាណ ១.៨ពាន់លាននាក់ មករដូវនៅទូទាំងពិភពលោក ប៉ុន្តែ ៥០០លាននាក់នឹងជួបប្រទះនឹងភាពក្រីក្រក្នុងពេលមានរដូវ រួមទាំងកង្វះលទ្ធភាពទទួលបានផលិតផលសុខភាពពេលមករដូវ កន្លែងសុវត្ថិភាព និងអនាម័យ និងការទទួលយកសហគមន៍។ ឧបសគ្គទាំងនេះរួមជាមួយនឹងការមាក់ងាយ អាចនាំទៅរកលទ្ធផលសុខភាពមិនល្អ ការខកខានការសិក្សាឬការងារ និងផលប៉ះពាល់អវិជ្ជមានលើសុខភាពផ្លូវចិត្តផងដែរ។ ការធ្វើឱ្យប្រសើរឡើងនូវសុខភាពពេលមករដូវចំពោះសិស្សសាលា ក្មេងស្រី អាចនាំអោយបានទទួលលទ្ធផលយូរអង្វែងលើការអប់រំ សុខភាព និងសុខុមាលភាពរបស់ស្ត្រីទាំងមូល។ ថ្លែងនាឱកាសនោះដែរលោក ហែម ស៊ីណារ៉េត បានឱ្យដឹងថា រាជរដ្ឋាភិបាលនៅគ្រប់អាណត្តិ តែងតែផ្តល់អាទិភាពខ្ពស់ដល់ស្ថានភាពសុខភាពក្មេងស្រី និងស្ត្រី ។ ក្រោមមាគ៌ាដឹកនាំដ៏ត្រឹមត្រូវប្រកបដោយគតិបណ្ឌិត ក្រសួងអប់រំ យុវជន និងកីឡា បានធ្វើការដឹកនាំ គ្រប់គ្រង និងសម្របសម្រួលជំរុញឱ្យមានការចូលរួមគ្រប់អ្នកពាក់ព័ន្ធ តាំងពីថ្នាក់ជាតិរហូតដល់ថ្នាក់ក្រោមជាតិ ដែលរួមមាន គណៈកម្មាធិការ សុខភាព ស្ថាប័ន ខេត្ត ស្រុក ខណ្ឌ និងឃុំ សង្កាត់ ទូទាំងប្រទេស រួមជាមួយដៃគូអភិវឌ្ឍន៍ជាតិ អន្តរជាតិ សង្គមស៊ីវិល ដើម្បីពង្រឹងសុខភាពស្រ្តី និងក្មេងស្រី។ នាឱកាសទិវាសុខភាពពេលមករដូវនេះ លោក ហែម ស៊ីណារ៉េត ក៏បានចូលរួមអបអរសាទរ និងមានមោទនភាពចូលរួមចំណែករួមគ្នាសម្រាប់បំបាត់ការមាក់ងាយ និងមិនបានយកចិត្តទុកដាក់ចំពោះអ្នកមករដូវរួមទាំងការបង្កើនការយល់ដឹងអំពីសារៈសំខាន់នៃការអប់រំសុខភាពពេលមករដូវ និងការគ្រប់គ្រងអនាម័យពេលមករដូវ ដូចជាសំឡីអនាម័យ ទីកន្លែងសុវត្ថិភាព សម្រាប់សិស្សស្រីនៅពេលដែលពួកគាត់មករដូវ ដែលនឹងជួយគាត់ឱ្យបានចូលរៀន កាត់បន្ថយការមាក់ងាយ និងការរើសអើង និងអនុញ្ញាតឱ្យពួកគេរីកចម្រើន និងលូតលាស់។ លោក ហែម ស៊ីណារ៉េត ក៏បានថ្លែងអំណរគុណចំពោះអង្គការមូលនិធិថែទាំសុខភាពអ្នកជំងឺអេដស៍ ក្នុងការរៀបចំទិវាសុខភាពពេលមករដូវនេះឡើងដោយមានការយកចិត្តទុកដាក់សុខភាពរបស់ក្មេងស្រីជាពិសេស និងមានការចែកចាយសំឡីអនាម័យ និងខោទ្រនាប់សម្រាប់ពេលមករដូវ៕	2024-05-26T02:17:00+07:00	freshnewsasia.com	https://m.freshnewsasia.com/index.php/en/localnews/342340-2024-05-25-12-17-46.html
e625092d-814b-4865-ac4b-ebedbc37886c	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៨នាក់ ខណៈអ្នកជាសះស្បើយ ២នាក់ (Video inside)	ក្រសួងសុខាភិបាល នៅថ្ងៃទី២៥ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៨នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៥ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៤៣នាក់, អ្នកជាសះស្បើយសរុបចំនួន ១៣៦,០៦៨០នាក់, ស្លាប់សរុបចំនួន ៣,០៥៦នាក់៕	2024-05-25T19:02:00+07:00	freshnewsasia.com	https://m.freshnewsasia.com/index.php/en/localnews/342293-2024-05-25-05-02-21.html
74060be7-5dcb-4a7b-954e-3ca76e419047	តំណាងរដ្ឋមន្ត្រី ប៉េង ពោធិ៍នា ដឹកនាំក្រុមការងារចុះអប់រំផ្សព្វផ្សាយពីគ្រឿងញៀន ជំងឺអេដស៍ និងច្បាប់ចរាចរណ៍ផ្លូវគោក ដល់មន្ត្រីរាជការ នៃមន្ទីរសាធារណការខេត្តព្រះវិហារ	លោក សេន សុីហ៊ត់ រដ្ឋលេខាធិការ តំណាងលោក ប៉េង ពោធិ៍នា រដ្ឋមន្ត្រីក្រសួងសាធារណការ និងដឹកជញ្ជូន អមដំណើរដោយលោក ម៉ា ស៊ុនហួត អនុរដ្ឋលេខាធិការ លោក ប៉ាតទ្រី ប៉ាសស្តាន អនុរដ្ឋលេខធិការ នៅព្រឹកថ្ងៃទី២៤ ខែឧសភា ឆ្នាំ២០២៤ បានចុះផ្សព្វផ្សាយបទបញ្ជា០១បប របស់រាជរដ្ឋាភិបាលកម្ពុជា និងអប់រំចំណេះដឹងស្តីពីមេរោគអេដស៍ និងជំងឺអេដស៍ របស់គណៈកម្មាធិការប្រយុទ្ធនឹងជំងឺអេដស៍ និងគ្រឿងញៀនក្រសួង ដល់មន្ត្រីរាជការ មន្ត្រីជាប់កិច្ចសន្យា ដែលកំពុងបម្រើការងារ នៅមន្ទីរសាធារណការ និងដឹកជញ្ជូន ខេត្តព្រះវិហារ។ លោក ម៉ៅ វណ្ណរិទ្ធ អនុប្រធានមន្ទីរ តំណាងលោក សំ លាងទ្រី ប្រធានមន្ទីរសាធារណការ និងដឹកជញ្ជូនខេត្តព្រះវិហារ បានថ្លែងស្វាគមន៍យ៉ាងកក់ក្តៅចំពោះវត្តមានថ្នាក់ដឹកនាំក្រសួងសាធារណការ និងដឹកជញ្ជូន ដែលបានឆ្លៀតឱកាសដ៍មមាញឹក អញ្ជើញចុះមកផ្សព្វផ្សាយបទបញ្ជា០១បប របស់រាជរដ្ឋាភិបាលកម្ពុជា និងអប់រំចំណេះដឹងស្តីពីមេរោគអេដស៍ ជំងឺអេដស៍ របស់គណៈកម្មាធិការប្រយុទ្ធនឹងជំងឺអេដស៍ និងគ្រឿងញៀនក្រសួង ដល់មន្ត្រីរាជការ មន្ត្រីជាប់កិច្ចសន្យា នៃមន្ទីរសាធារណការ និងដឹកជញ្ជូនខេត្តព្រះវិហារ នាឱកាសនេះ។ លោកបន្ដថា ក្រុមការងាររបស់មន្ទីរតែងតែបានធ្វើការផ្សព្វផ្សាយ និងអប់រំណែនាំជាប្រចាំ ជូនដល់មន្ត្រីរាជការ មន្ត្រីជាប់កិច្ចសន្យា ក្នុងកិច្ចប្រជុំប្រចាំខែ និងបានបន្តផ្សព្វផ្សាយ ដល់ប្រជាពលរដ្ឋតាមមូលដ្ឋាន ដោយភ្ជាប់ជាមួយការផ្សព្វផ្សាយ ច្បាប់ស្តីពីចរាចរណ៍ផ្លូវគោក ការមកប្រឡងយកប័ណ្ណបើកបរយានយន្ត អំពីការរីករាលដាលនៃជំងឺអេដស៍ មេរោគអេដស៍ និងហាមដាច់ខាតចំពោះការប្រើប្រាស់ ឬការពាក់ព័ន្ធគ្រឿងញៀនខុសច្បាប់ ស្របតាមបទបញ្ជាលេខ០១បប របស់រាជរដ្ឋាភិបាល ស្តីពីការដាក់ចេញវិធានការមុឺងម៉ាត់ ក្នុងការប្រយុទ្ធប្រឆាំងគ្រឿងញៀនខុសច្បាប់ នៅតាមក្រសួង ស្ថាប័ន និងរដ្ឋបាលថ្នាក់ក្រោមជាតិ។ លោក សេន សុីហ៊ត់ រដ្ឋលេខាធិការក្រសួងសាធារណការ និងដឹកជញ្ជូន បានលើកឡើងថា កន្លងមកលោកបានដឹកនាំក្រុមការងារចុះជាច្រើនខេត្តមកហើយ ផ្សព្វផ្សាយពីការទប់ស្កាត់បញ្ហាគ្រឿងញៀនខុសច្បាប់ ដែលរាជរដ្ឋាភិបាលបានយកចិត្តទុកដាក់ ហើយក៏ចង់បញ្ច្រៀបព័ត៌មានទាំងអស់នេះតាមមន្ត្រីរបស់យើង ឲ្យមានការយល់ដឹង ពីការធ្វើតេស្តទឹកនោម។ លោកថាកន្លងមកមន្ត្រីរបស់មន្ទីរបានធ្វើតេស្តម្តងរួចមកហើយក៏ពិតមែន ប៉ុន្តែជាការធ្វើតេស្តផ្ទៃក្នុងមិនមែនជាផ្លូវការទេ ប៉ុន្តែបើធ្វើតេស្តផ្លូវការ គឺរដ្ឋបាលខេត្តជូនដំណឹងដល់មន្ទីរអង្គភាពជុំវិញខេត្តត្រូវប្រាប់មន្ត្រីរបស់ខ្លួនឲ្យត្រៀមធ្វើតេស្ត ដោយមានការចូលរួមពិនិត្យពីមន្ត្រីជំនាញគ្រឿងញៀន និងមន្ត្រីសុខាភិបាល។ លោករដ្ឋលេខាធិការថ្លែងទៀតថា បទបញ្ជា០១បប របស់រាជរដ្ឋាភិបាល ចុះថ្ងៃទី២០ ខែកុម្ភៈ ឆ្នាំ២០២៤ បានពង្រីកវិសាលភាពនៃការត្រួតពិនិត្យគ្រឿងញៀនលើមន្ត្រីរាជការ ដែលនេះជាបញ្ហាមួយត្រូវបញ្ជ្រៀបមន្ត្រីយើងយកចិត្តទុកដាក់ និងប្រុងប្រយ័ត្នចជៀសឆ្ងាយអំពីគ្រឿងញៀន។ លោកថា បើយើងធ្វើតេស្តឃើញ ទោះមានសញ្ញាប័ត្រអនុបណ្ឌិត ឬបណ្ឌិតក៏ដោយ គឺស្មើសូន្យហើយ បើសិនជាមន្ត្រីរាជការ គឺត្រូវបញ្ចប់មុខតំណែង និងបណ្តេញចេញពីក្របខ័ណ្ឌថែមទៀតផង។ លោក សេន សុីហ៊ត់ បានបញ្ជាក់ថា លោក ប៉េង ពោធិ៍នា រដ្ឋមន្ត្រីក្រសួងសាធារណការ និងដឹកជញ្ជូន និងជាសមាជិករបស់អាជ្ញាធរជាតិប្រយុទ្ធប្រឆាំងគ្រឿងញៀន តែងបានធ្វើការណែនាំដល់លោក ដែលជាមន្ត្រីទទួលបន្ទុក ត្រូវធ្វើការណែនាំមន្ត្រីយើងឲ្យជ្រាបជាព័ត៌មានបណ្តើរៗ មុននឹងរដ្ឋបាលខេត្តអញ្ជើញទៅធ្វើតេស្ត ពិសេសមន្ត្រីកិច្ចសន្យានៅតាមការដ្ឋានត្រូវមានការប្រុងប្រយ័ត្ន កុំឲ្យមានការពាក់ព័ន្ធគ្រឿងញៀនឲ្យសោះ៕	2024-05-25T03:58:00+07:00	freshnewsasia.com	https://m.freshnewsasia.com/index.php/en/localnews/342254-2024-05-24-13-58-55.html
ab3b9ec5-04a5-4735-bad0-f868d79f7708	ស្អែកនេះ អង្គការមូលនិធិថែទាំសុខភាពអ្នកជំងឺអេដស៍ នឹងរៀបចំ ទិវាសុខភាពពេលមករដូវ ដេីម្បីប្រកាសរួមគ្នាបញ្ចប់ភាពលំបាកនាពេលមករដូវរបស់ស្ត្រី	អង្គការមូលនិធិថែទាំសុខភាពអ្នកជំងឺអេដស៍ (AHF) ប្រទេសកម្ពុជា នៅព្រឹកថ្ងៃទី២៥ ខែឧសភា ឆ្នាំ២០២៤ស្អែកនេះ នឹងរៀបចំទិវាសុខភាពពេលមករដូវ(MHD) ដើម្បីប្រយុទ្ធនឹងការលំបាកនាពេលមានរដូវ និងលុបបំបាត់ការមាក់ងាយនៅពេលមករដូវ ដែលជាឧបសគ្គរារាំងចំពោះស្ត្រី និងមនុស្សគ្រប់វ័យមិនឱ្យមានការចម្រើនលូតលាស់ ។ ពិធីនេះនឹងរៀបចំនៅអនុវិទ្យាល័យសម្តេចអគ្គមហាសេនាធិបតីតេជោហ៊ុន សែន ចំបក់មាស សង្កាត់បាក់ខែង ខណ្ឌជ្រោយចង្វារាជធានី រាជធានីភ្នំពេញ និងចែកចាយសំឡីអនាម័យ និងខោទ្រនាប់សម្រាប់ការមករដូវ មានការចូលរួមពី តំណាង មន្ទីរអប់រំ យុវវជន និងកីឡា រាជធានីភ្នំពេញ ក្មេងស្រី និងលោកគ្រូអ្នកគ្រូជាង ចំនួន៣០០នាក់។ ទិវាសុខភាពនៅពេលមករដូវរដូវបង្កើនការយល់ដឹងអំពីសារៈសំខាន់នៃការអប់រំសុខភាពពេលមករដូវ និងធនធានដូចជា ខោទ្រនាប់ ដែលនឹងជួយគាត់ឱ្យបានចូលរៀន កាត់បន្ថយការមាក់ងាយ និងការរើសអើង និងអនុញ្ញាតឱ្យពួកគេរីកចម្រើន និងលូតលាស់។ តាមការប៉ាន់ប្រមាណមានប្រជាជន ប្រមាណ ១.៨ពាន់លាននាក់មករដូវនៅទូទាំងពិភពលោក ប៉ុន្តែ ៥០០លាននាក់នឹងជួបប្រទះនឹងភាពក្រីក្រក្នុងពេលមានរដូវ រួមទាំងកង្វះលទ្ធភាពទទួលបានផលិតផលសុខភាពពេលមករដូវ កន្លែងសុវត្ថិភាព និងអនាម័យ និងការទទួលយកសហគមន៍។ ឧបសគ្គទាំងនេះរួមជាមួយនឹងការមាក់ងាយ អាចនាំទៅរកលទ្ធផលសុខភាពមិនល្អ ការខកខានការសិក្សា ឬការងារ និងផលប៉ះពាល់អវិជ្ជមានលើសុខភាពផ្លូវចិត្ត។ ទិវាសុខភាពរដូវនេះ សូមបញ្ចប់ភាពក្រីក្រ និងបញ្ចប់ការមាក់ងាយ ។ លោកស្រីវេជ្ជបណ្ឌិត ហួយ ស៊ីខេង ប្រធានគ្រប់គ្រងកម្មវិធីប្រចាំប្រទេសបានមានប្រសាសន៍ថា ការធ្វើឱ្យប្រសើរឡើងនូវសុខភាពពេលមករដូវចំពោះសិស្សសាលា ក្មេងស្រី អាចនាំឱ្យបានទទួលលទ្ធផលយូរអង្វែងលើការអប់រំ សុខភាព និងសុខុមាលភាពរបស់ស្ត្រីទាំងមូល។ អង្គការមូលនិធិថែទាំសុខភាពអ្នកជំងឺអេដស៍ (AHF) ជាអង្គការធ្វើការលើជំងឺអេដស៍ពិភពលោកដ៏ធំបំផុត។ បច្ចុប្បន្នអង្គការនេះបានផ្តល់សេវាថែទាំវេជ្ជសាស្រ្ត និង/ឬសេវាកម្មដល់អតិថិជនជាង១.៧ លាននាក់នៅក្នុង៤៥ប្រទេសទូទាំងពិភពលោកដូចជា នៅសហរដ្ឋអាមេរិក អាហ្វ្រិក អាមេរិកឡាទីន/ការាបៀន តំបន់អាស៊ី/ប៉ាស៊ីហ្វិក និងអឺរ៉ុប៕	2024-05-25T02:49:00+07:00	freshnewsasia.com	https://m.freshnewsasia.com/index.php/en/localnews/342247-2024-05-24-12-49-58.html
ce133edc-2cf2-462b-9062-4bcfdfcd3342	សុបិនអាក្រក់ញឹកញាប់ គឺជាការព្រមានសុខភាពពុំគួរមើលរំលងសោះឡើយ	ជំងឺអូតូអ៊ុយមីន រួមទាំងជំងឺលុយពីស អេរីថេម៉ាតូសស ជំងឺរលាកសន្លាក់រ៉ាំរ៉ៃ អាចត្រូវបានព្រមានជាមុន ដោយការកើនឡើងនៃសុបិនអាក្រក់ ឬភាពស្រឡាំងកាំង នេះបើយោងតាមការស្រាវជ្រាវដែលបានចេញផ្សាយថ្មីៗនេះនៅក្នុងទស្សនាវដ្តីវេជ្ជសាស្ត្រ eClinicalMedicine ។ ក្រុមស្រាវជ្រាវមកពីសាកលវិទ្យាល័យ Cambridge និង King’s College London (UK) បានស្ទង់មតិមនុស្ស ៦៧៦ នាក់ដែលមានជំងឺលុយពីស និង ៤០០ គ្រូពេទ្យ ហើយបានធ្វើបទសម្ភាសន៍លម្អិតជាមួយមនុស្ស ៦៩នាក់ដែលមានជំងឺអូតូអ៊ុយមីនទាក់ទងនឹងប្រព័ន្ធ musculoskeletal ជាទូទៅ។ ក្រុមស្រាវជ្រាវក៏បានសួរអ្នកជំងឺ អំពីពេលដែលរោគសញ្ញានៃសរសៃប្រសាទ និងផ្លូវចិត្តចំនួន ២៩ បានកើតឡើង ដូចជា ជំងឺធ្លាក់ទឹកចិត្ត, ភាពស្រវាំងភ្នែក, ការបាត់បង់តុល្យភាព។ អ្នកជំងឺត្រូវបានសួរផងដែរថា តើពួកគេអាចរាយបញ្ជីលំដាប់នៃរោគសញ្ញាដែលជាធម្មតាកើតឡើងនៅពេលដែលជំងឺរបស់ពួកគេផ្ទុះឡើង។ យោងតាមការសង្ខេបការសិក្សានៅក្នុង រោគសញ្ញាមួយក្នុងចំណោមរោគសញ្ញាទូទៅបំផុតដែលត្រូវបានរាយការណ៍គឺរំខានដល់ដំណេកដែលកើតឡើងចំពោះអ្នកជំងឺ ៣ នាក់ក្នុងចំណោម ៥ នាក់។ មួយភាគបីនៃពួកគេបាននិយាយថា រោគសញ្ញានេះបានលេចឡើងជាងមួយឆ្នាំមុនពេលចាប់ផ្តើមនៃជំងឺលុយពីស។ មូលហេតុនៃការរំខានដល់ដំណេកគឺភាគច្រើនជាសុបិនអាក្រក់ ដែលជារឿយៗមានភាពសកម្ម និងគួរឲ្យធុញថប់ ពាក់ព័ន្ធនឹងការត្រូវបានវាយប្រហារ ជាប់គាំង ឬដួលជាដើម។ មួយភាគបួននៃអ្នកជំងឺបានរាយការណ៍ពីការយល់ច្រលំ ទោះបីជាក្នុង ៨៥% នៃរោគសញ្ញាទាំងនេះមិនលេចឡើងរហូតដល់ការចាប់ផ្តើមនៃជំងឺឬក្រោយមកក៏ដោយ។ ទោះជាយ៉ាងណាក៏ដោយ វាហាក់បីដូចជាដំណាក់កាលនៃភាពស្រឡាំងកាំងនេះធ្វើតាមដំណាក់កាលនៃសុបិន្តអាក្រក់។ យោងតាមអ្នកនិពន្ធ នេះបង្ហាញថា សុបិនអាក្រក់អាចជារោគសញ្ញាដំបូងបំផុតដែលនាំអ្នកជំងឺ និងគ្រូពេទ្យឲ្យយកចិត្តទុកដាក់ចំពោះលទ្ធភាពនៃជំងឺនេះ។ សុបិនអាក្រក់ត្រូវបានបន្តដោយការយល់ច្រលំ ដែលជាសញ្ញាកាន់តែច្បាស់ថាជំងឺអូតូអ៊ុយមីនបានចាប់ផ្តើមហើយ។ នេះគឺដោយសារតែប្រព័ន្ធសរសៃប្រសាទរបស់មនុស្សដែលមានជំងឺអូតូអ៊ុយមីនត្រូវបានរងផលប៉ះពាល់ដោយជំងឺនេះផងដែរ។ ភស្តុតាងពីមុនបានបង្ហាញថាជំងឺលុយពីសបំផ្លាញផ្នែកខ្លះនៃខួរក្បាល។ សញ្ញាដំបូងដូចជាសុបិនអាក្រក់ អាចក្លាយជាឧបករណ៍ដ៏សំខាន់បំផុតក្នុងការព្យាបាលក្រុមនៃជំងឺនេះ ដែលអាស្រ័យយ៉ាងខ្លាំងទៅលើថាតើអ្នកជំងឺទទួលបានការធ្វើរោគវិនិច្ឆ័យ និងអន្តរាគមន៍ទាន់ពេលដែរឬទេ។ ជំងឺអូតូអ៊ុយមីន គឺជាក្រុមនៃជំងឺដែលកើតឡើងនៅពេលដែលប្រព័ន្ធភាពស៊ាំរបស់រាងកាយវាយប្រហារខុសកោសិកាដែលមានសុខភាពល្អ ដោយចាត់ទុកវាជាភ្នាក់ងារបង្កគ្រោះថ្នាក់។ ប្រព័ន្ធភាពស៊ាំធម្មតាមានមុខងារដើម្បីការពាររាងកាយពីបាក់តេរី មេរោគ និងភ្នាក់ងារបង្កជំងឺផ្សេងៗ។ ចំពោះអ្នកដែលមានជំងឺអូតូអ៊ុយមីន ប្រព័ន្ធភាពស៊ាំផលិតអង្គបដិប្រាណ និងកោសិកាភាពស៊ាំដែលវាយប្រហារកោសិកា និងជាលិកាដែលមានសុខភាពល្អផ្ទាល់ខ្លួនរបស់អ្នកជំងឺ។ នេះនាំឲ្យមានការរលាក និងការខូចខាតនៅក្នុងសរីរាង្គ និងផ្នែកដែលរងផលប៉ះពាល់ ដែលបណ្តាលឲ្យមានរោគសញ្ញាគ្រោះថ្នាក់ និងផលវិបាកជាច្រើន៕	2024-05-24T23:06:00+07:00	kampucheathmey.com	https://www.kampucheathmey.com/health/708954
df28b43e-5b5a-48cc-b6f4-b046dc838bd7	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Video inside)	ក្រសួងសុខាភិបាល នៅថ្ងៃទី២៤ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៤ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៣៥នាក់, អ្នកជាសះស្បើយសរុបចំនួន ១៣៦,០៦៧៨នាក់, ស្លាប់សរុបចំនួន ៣,០៥៦នាក់៕	2024-05-24T19:15:00+07:00	freshnewsasia.com	https://m.freshnewsasia.com/index.php/en/localnews/342126-2024-05-24-05-15-08.html
77d73bc2-3a2b-4029-ba6c-a0132473741c	ឯកឧត្តមសាស្រ្តាចារ្យ ឈាង រ៉ា ណែនាំដល់ថ្នាក់ដឹកនាំមន្ទីរពេទ្យគ្រប់បណ្តាថ្នាក់រាជធានី ខេត្ត ត្រូវប្រកាន់ខ្ជាប់នូវស្មារតីទទួលខុសត្រូវខ្ពស់ លើការថែទាំ គ្រប់ការផ្តល់សេវាសុខភាពជូនដល់អ្នកជំងឺ ប្រជាពលរដ្ឋ	ភ្នំពេញ៖ នារសៀលថ្ងៃព្រហស្បតិ៍ ទី២៣ ខែឧសភា ឆ្នាំ២០២៤ នៅទីស្តីការក្រសួងសុខាភិបាល ឯកឧត្តមសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល បានអញ្ជើញដឹកនាំកិច្ចប្រជុំប្រចាំខែឧសភា ដើម្បីពិនិត្យវឌ្ឍនភាពការងារ និងលើកទិសដៅការងារបន្ត។ ឯកឧត្តមសាស្រ្តាចារ្យរដ្ឋមន្រ្តី បានរំលឹកណែនាំដល់ថ្នាក់ដឹកនាំ មន្រ្តីរាជការ និងបុគ្គលិកសុខាភិបាលទាំងអស់ ជាពិសេសថ្នាក់ដឹកនាំមន្ទីរពេទ្យគ្រប់បណ្តាថ្នាក់រាជធានី ខេត្ត ត្រូវប្រកាន់ខ្ជាប់នូវស្មារតីទទួលខុសត្រូវខ្ពស់ ជាពិសេសខិតខំផ្តោតសំខាន់លើការថែទាំ គ្រប់ការផ្តល់សេវាសុខភាពជូនដល់អ្នកជំងឺ ប្រជាពលរដ្ឋ។ ទន្ទឹមនេះដែរ ឯកឧត្តមសាស្រ្តាចារ្យរដ្ឋមន្រ្តី ស្នើដល់ថ្នាក់ដឹកនាំទទួលបន្ទុក ត្រូវរៀបចំផែនការ និងពិនិត្យសមិទ្ធផលការងារដែលបានធ្វើកន្លងមក ដើម្បីពិភាក្សា និងដោះស្រាយនូវបញ្ហាប្រឈម និងចំណុចខ្វះខាតនានា។ ឯកឧត្តមសាស្រ្តាចារ្យរដ្ឋមន្រ្តី ក៏បានផ្តល់អនុសាសន៍ណែនាំមួយចំនួន និងបានវាយតម្លៃខ្ពស់ចំពោះការតម្រង់ទិសក្នុងការអនុវត្តការងារឱ្យបានត្រឹមត្រូវ ដោយដើរឆ្ពោះទៅមុខជានិច្ច ដើម្បីចូលរួមអនុវត្តពង្រឹងមូលដ្ឋានសុខាភិបាលដែលជាយុទ្ធសាស្រ្តអាទិភាពមួយ ក្នុងចំណោមអាទិភាព ៣ ដែលបានដាក់ចេញដោយក្រសួងសុខាភិបាល ក្នុងការគាំទ្រកំណែទម្រង់ អនុវត្តយុទ្ធសាស្រ្តបញ្ចកោណ របស់រាជរដ្ឋាភិបាលសម្រាប់នីតិកាលទី៧ នៃរដ្ឋសភា៕ រក្សាសិទ្ធដោយ ៖ សុទ្ធលី	2024-05-24T07:08:44+07:00	cen.com.kh	https://cen.com.kh/archives/754793.html
30eed370-5014-494a-8c2d-45cdef9c2b99	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយមិនមាននោះទេ (Video inside)	ក្រសួងសុខាភិបាល នៅថ្ងៃទី២៣ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយមិនមាននោះទេ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៣ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៣៤នាក់, អ្នកជាសះស្បើយសរុបចំនួន ១៣៦,០៦៧នាក់, ស្លាប់សរុបចំនួន ៣,០៥៦នាក់៕	2024-05-23T18:52:00+07:00	freshnewsasia.com	https://m.freshnewsasia.com/index.php/en/localnews/341988-2024-05-23-04-52-34.html
a373a111-1875-4637-a241-89e4ce837297	មូលហេតុ និងរោគសញ្ញានៃជំងឺដាច់សរសៃឈាមខួរក្បាល	ជំងឺដាច់សរសៃឈាមខួរក្បាល (Stroke) កើតឡើងនៅពេលការផ្គត់ផ្គង់ឈាមទៅខួរក្បាល ត្រូវកកស្ទះឬកាត់បន្ថយ និងការផ្ទុះសរសៃឈាមក្នុងខួរក្បាល។ នៅពេលរំហូរឈាមស្ទះ នាំឲ្យកោសិកាខួរក្បាលចាប់ផ្តើមងាប់ បណ្តាលឲ្យខូចខួរក្បាល ពិការភាពយូរអង្វែង និងករណីខ្លះនាំឲ្យបាត់បង់ជីវិតភ្លាមៗ។ តើជំងឺដាច់សរសៃឈាមខួរក្បាលបណ្តាលមកពីមូលហេតុអ្វី? ហើយយើងអាចដឹងរោគសញ្ញាជំងឺនេះតាមបៀបណាខ្លះ? សមាគមជំងឺដាច់សរសៃឈាមខួរក្បាលអាមេរិក (American Stroke Association) ឲ្យដឹងថា ជំងឺដាច់សរសៃឈាមខួរក្បាល ត្រូវការចាំបាច់សង្គ្រោះបន្ទាន់ផ្នែកវេជ្ជសាស្ត្រ ដើម្បីទទួលសេវាព្យាបាលឱ្យទាន់ពេលវេលា ទើបអាចកាត់បន្ថយផលប៉ះពាល់ធ្ងន់ធ្ងរដល់ខួរក្បាល ប្រឈមពិការភាព និងមរណភាព។ ជំងឺដាច់សរសៃឈាមខួរក្បាលចែកចេញជាពីរប្រភេទ ប្រភេទទី១ ហៅថាអ៊ិសស្គីមីក ស្ត្រូក (Ischemic Stroke) បណ្តាលមកពីការផ្គត់ផ្គង់ឈាមទៅខួរក្បាល ត្រូវកកស្ទះឬកាត់បន្ថយ ហើយប្រភេទទី២វិញ ហៅថា ហេមូរ៉ាហ្យិក ស្ត្រូក (Hemorrhagic Stroke) ដោយសារសរសៃឈាមក្នុងខួរក្បាលធ្លាយឬផ្ទុះ បណ្តាលឲ្យហូរឈាមក្នុងខួរក្បាល។ ប្រធានផ្នែកជំងឺដាច់សរសៃឈាមខួរក្បាលនៅមន្ទីរពេទ្យម៉ាស្សាឈូសេត សហរដ្ឋអាមេរិក (Massachusetts General Hospital) អ្នកស្រីវេជ្ជបណ្ឌិត ណាថាលៀ រ៉ូសត៍ (Natalia S. Rost) និងជាសាស្ត្រាចារ្យផ្នែកសរសៃប្រសាទ នៅសកលវិទ្យាល័យវេជ្ជសាស្ត្រហាវ៉ាដ (Professor of Neurology at Harvard Medical School) មានប្រសាសន៍ថា ខួរក្បាលមានសារៈសំខាន់ណាស់ សំរាប់គ្រប់គ្រងចលនារបស់មនុស្ស រក្សាទុកការចងចាំ ជាប្រភពនៃគំនិត អារម្មណ៍ និងភាសា។ ខួរក្បាលក៏មានមុខងារជាច្រើនទៀតសំរាប់រាងកាយ ដូចជាដកដង្ហើម និងការរំលាយអាហារ។ អ្នកស្រីវេជ្ជបណ្ឌិត ណាថាលៀ រ៉ូសត៍៖ «ខួរក្បាល គឺជាសរីរាង្គដ៏សំខាន់មួយ ដែលត្រូវការចាំបាច់ឈាមសំបូរទៅដោយអុកស៊ីហ្សែន ដើម្បីយកទៅផ្គត់ផ្គង់គ្រប់ផ្នែកនៃខួរក្បាល។ ប្រសិនបើសរសៃឈាមរាំងស្ទះ ឬបិទជិត ដោយសារគ្មានអុកស៊ីហ្សែន កោសិកាខួរក្បាលវាចាប់ផ្តើមងាប់ក្នុងរយៈពេលប៉ុន្មាននាទី។ អ្វីដែលជាកំហុសដ៏ធ្ងន់បំផុតរបស់មនុស្ស គឺគេរង់ចាំឲ្យរោគសញ្ញានៃជំងឺដាច់សរសៃឈាមខួរក្បាលបាត់ទៅវិញដោយឯកឯង។ ការរង់ចាំនេះនាំឲ្យកោសិកាខួរក្បាលងាប់ដែលបណ្តាលឲ្យខូចខួរក្បាល។ កំហុសមួយទៀត គឺលេបថ្នាំអាស្ពីរីន ដូចជាជំងឺគាំងបេះដូងដែរ ប៉ុន្តែទង្វើនេះ គឺខុសធ្ងន់ណាស់ ព្រោះជំងឺដាច់សរសៃឈាមខួរក្បាលវាមានលក្ខណៈខុសគ្នាដាច់ស្រឡះ ហើយគេមិនអាចដឹងថា វាជាករណីផ្ទុះសរសៃឈាមក្នុងខួរក្បាលឬអត់ បញ្ហានេះហើយដែលអាចបណ្តាលឲ្យគ្រោះថ្នាក់ដល់ជីវិត...»។ អ្នកស្រីវេជ្ជបណ្ឌិត ណាថាលៀ រ៉ូសត៍ ឲ្យដឹងបន្ថែមថា នៅពេលអ្នកណាម្នាក់ មានបញ្ហាស្ត្រូក ឬដាច់សរសៃឈាមខួរក្បាល គេមិនអាចដឹងពីមូលហេតុ នៃការស្ទះសរសៃឈាមនាំអុកស៊ីហ្សែនទៅខួរក្បាល ឬក៏បញ្ហាធ្លាយឬផ្ទុះសរសៃឈាមក្នុងខួរក្បាលនោះបានឡើយ។ ដូចនេះវិធីតែមួយគត់ គឺថតស្កេន ខួរក្បាល (A brain MRI) ប៉ុណ្ណោះ ទើបអាចដឹងច្បាស់។ អ្នកស្រីវេជ្ជបណ្ឌិតបន្តថា ប្រសិនបើមានអាការៈ និងរោគសញ្ញាខ្លះ កើតហើយនិងបាត់ទៅវិញរយៈពេល២ឬ៣នាទី នោះគេហៅថា ម៊ីនីស្ត្រូក (Mini-Stroke) ឬជំងឺដាច់សរសៃឈាមខួរក្បាលកម្រិតទាប បញ្ហានេះក៏វាជាសញ្ញាស្ថានភាពធ្ងន់ធ្ងរ ដែលនឹងមិនបាត់ទៅវិញទេ ប្រសិនបើគ្មានជំនួយវេជ្ជសាស្ត្រ។ សមាគមជំងឺដាច់សរសៃឈាមខួរក្បាលអាមេរិក (American Stroke Association) ឲ្យដឹងថា ចំពោះរោគសញ្ញានិងអាការៈនៃជំងឺដាច់សរសៃឈាមខួរក្បាល រួមមាន អ្នកជំងឺនិយាយមិនច្បាស់ ស្តាប់មិនយល់ ភាន់ច្រឡំពាក្យពេចន៍និយាយ ស្ពឹកមុខ វៀចមុខ ធ្លាក់មុខមួយចំហៀងខាងឆ្វេងឬស្តាំ បាត់បង់តុល្យភាពរាងកាយ បណ្តាលឲ្យទន់ខ្លួន ទន់ដៃជើង មិនអាចកម្រើកបាន ស្រវាំងភ្នែក ក្អួត ឈឺក្បាលខ្លាំង វិលមុខ និងដួលសន្លប់ភ្លាមៗ។ ប្រសិនបើដាច់សរសៃឈាមខួរក្បាលផ្នែកខាងឆ្វេង បណ្តាលឲ្យរាងកាយផ្នែកខាងស្តាំពិការមិនអាចកម្រើករួច តែបើដាច់ខាងស្តាំខួរក្បាល នោះនឹងនាំឲ្យពិការរាងកាយផ្នែកខាងឆ្វេង។ ក៏ប៉ុន្តែបើសរសៃឈាមក្នុងខួរក្បាលផ្ទុះវិញ អ្នកជំងឺគ្មានឱកាសរស់រានមានជីវិតបានឡើយ។ គ្រូពេទ្យឯកទេសដាក់ថ្នាំសន្លប់ ធ្វើការនៅគ្លីនីកឯកជនមួយក្នុងទីក្រុងប៉ារីស លោកវេជ្ជបណ្ឌិត សុក សូផាត មានប្រសាសន៍ប្រាប់វិទ្យុអាស៊ីសេរីថា អ្នកដែលមានហានិភ័យខ្ពស់កើតជំងឺដាច់សរសៃឈាមខួរក្បាល គឺអ្នកមានសម្ពាធឈាមខ្ពស់ អ្នកកើតជំងឺទឹកនោមផ្អែម និងអ្នកមានជាតិខ្លាញ់ (Cholesterol) ច្រើន។ វេជ្ជបណ្ឌិត សុក សូផាត៖ «ទី១ គឺមកពីជំងឺឈាមឡើង កាលណាឡើងខ្ពស់ទៅ នាំឲ្យបែកសរសៃឈាម ទៅជាខ្វិនដើរមិនរួច ឬងាប់មួយចំហៀងខ្លួន ហ្នឹងមួយចំណែក។ ជំងឺដែលនាំឲ្យឈាមឡើង អ្នកមានជាតិខ្លាញ់ច្រើន ទី១ អ្នកធាត់ ធាត់មានទឹកនោមផ្អែម និងមានជាតិខ្លាញ់ច្រើន ៣ហ្នឹងហៅថាជំងឺអ្នកមាន ឃើញមានឡើងឈាម រួចហើយធ្វើឲ្យដាច់សរសៃឈាមក្នុងខួរក្បាល។ ទី២ ឈាមអត់សូវឡើងប៉ុន្មានទេ តែសរសៃឈាម គឺឈាមមិនរាវពេក តែជួនកាលឈាមកក បេះដូងជួនកាលដើររហ័សពេក ធ្វើឲ្យដុំឈាមដែលកកនៅសរសៃណាមួយ នោះវារត់តាមសរសៃឈាមទៅ វាទៅស្ទះនៅខួរក្បាល...»។ លោកវេជ្ជបណ្ឌិត សុក សូផាត មានប្រសាសន៍បន្តថា ដើម្បីបង្ការជំងឺដាច់សរសៃឈាមខួរក្បាល ចាំបាច់ត្រូវតែគ្រប់គ្រងសម្ពាធឈាមខ្ពស់ កាត់បន្ថយជាតិស្ករក្នុងឈាម មានភាពសកម្មរាងកាយ ទទួលទានរបបអាហារត្រឹមត្រូវ និងលេបថ្នាំបញ្ចុះសម្ពាធឈាមខ្ពស់ ឲ្យបានទៀងទាត់តាមវេជ្ជបញ្ជាគ្រូពេទ្យ។ លោកវេជ្ជបណ្ឌិតផ្តល់ដំបូន្មានថា ការទទួលទានរបបអាហារល្អ មានត្រីបន្លែ ផ្លែឈើជាដើម មានសារៈសំខាន់ណាស់ ដើម្បីបង្ការជំងឺលើសឈាម លើសជាតិស្ករ និងជាតិខ្លាញ់។ វេជ្ជបណ្ឌិត សុក សូផាត៖ «ទី១ នៅស្រុកយើងញ៉ាំត្រីច្រើន បន្លែច្រើន ប៉ុន្តែបន្លែលឺថា មានជាតិគីមីច្រើនអ៊ីចឹង ពិបាកដែររឿងហ្នឹង។ ញ៉ាំម្ហូបអាហារឲ្យបានត្រឹមត្រូវ ធ្វើម៉េចកុំឲ្យមានកូលេស្តេរ៉ុលច្រើន ខ្លាញ់ច្រើនពេក ធ្វើម៉េចកុំឲ្យមានជំងឺទឹកនោមផ្អែម។ កាលណាមានជំងឺទឹកនោមផ្អែម មានកូលេស្តេរ៉ុល និងមានឈាមឡើង ត្រូវទៅពេទ្យមើលឲ្យគេដាក់ថ្នាំឲ្យ កុំឲ្យឡើងឈាមរហូតដល់ឡើងខ្លាំង នាំឲ្យដាច់សរសៃឈាមខួរក្បាល ត្រូវការពារមុន ដោយសារឈាមឡើង។ ទី២ អ្នកដែលមានឈាមច្រើនកក គឺដើម្បីកុំឲ្យឈាមកក ត្រូវញ៉ាំថ្នាំការពារអាស្ពីរីនកម្រិតទាប ៧៥មីល្លីក្រាម ធ្វើឲ្យឈាមរាវ តែកុំញ៉ាំច្រើនពេក នាំឲ្យឈឺក្រពះ ឬធ្លាយក្រពះ...»។ គេហទំព័រសុខភាពដដែល ឲ្យដឹងថា ដើម្បីបង្ការជំងឺបេះដូង និងជំងឺដាច់សរសៃឈាមខួរក្បាល វិធីល្អបំផុត គឺព្យាបាលជំងឺលើសឈាម ជំងឺទឹកនោមផ្អែម កម្រិតជាតិខ្លាញ់ ឬកូលេស្តេរ៉ុលខ្ពស់ ទទួលទានអាហារល្អសំរាប់សុខភាព កាត់បន្ថយជាតិស្ករ អាហារប្រៃពេក ដូចជាអាហារកំប៉ុង អាហារផ្អាប់ទុកយូរ និងជាតិខ្លាញ់ច្រើន។ បន្ថែមពីនេះ ត្រូវឈប់ជក់បារី កាត់បន្ថយការទទួលទានសុរាឬ ស្រាបៀរច្រើនហួសកម្រិត សម្រកទំងន់ ទទួលទានបន្លែផ្លែឈើឲ្យបានច្រើន និងហាត់ប្រាណឲ្យបានទៀងទាត់ដូចជាដើរ ជិះកង់ ឬហែលទឹក ជាដើម។ អ្នករស់រានមានជីវិតពីជំងឺដាច់សរសៃឈាមខួរក្បាលម្នាក់ក្នុងចំណោម ៤នាក់ អាចមានបញ្ហាដាច់សរសៃឈាមខួរក្បាលម្តងទៀត។ ក្រៅពីការផ្លាស់ប្ដូរទម្លាប់រស់នៅប្រកបដោយសុខុមាលភាពល្អ អ្នកជំងឺត្រូវពិគ្រោះយោបល់ជាមួយវេជ្ជបណ្ឌិតជំនាញសុខភាព អំពីវិធីបង្ការ និងអនុវត្តនូវការណែនាំទាំងនោះឲ្យបានខ្ជាប់ខ្ជួន ដើម្បីការពារជំងឺដាច់សរសៃឈាមខួរក្បាលលើកទី២។ ស្ថិតិអង្គការសុខភាពពិភពលោក (WHO) ឲ្យដឹងថា ប្រជាពលរដ្ឋខ្មែរជាង ១ម៉ឺន ៣ពាន់នាក់ (១៣.១០៧) បានស្លាប់ដោយសារជំងឺដាច់សរសៃឈាមក្នុងខួរក្បាល ឬស្ត្រូក ក្នុងឆ្នាំ២០២០៕	2024-05-23T13:25:57+07:00	rfa.org	https://www.rfa.org/khmer/program/health/what-are-the-signs-symptoms-and-treatment-05232024020956.html
f529c775-3f3f-4708-91f3-838378a9d72b	ការសិក្សារបស់វេទិកាសេដ្ឋកិច្ចពិភពលោក៖ វិស័យទេសចរណ៍និងការធ្វើដំណើរក្នុងឆ្នាំ២០២៤ ឈានដល់កម្រិតមុនជំងឺរាតត្បាត	ភ្ញៀវទេសចរអន្តរជាតិ និងការរួមចំណែករបស់វិស័យទេសចរណ៍ និងការធ្វើដំណើរ ចំពោះផលិតផលក្នុងស្រុកសរុបរបស់ពិភពលោក ត្រូវបានគេរំពឹងថានឹងវិលត្រលប់ទៅកម្រិតមុនជំងឺរាតត្បាតនៅឆ្នាំនេះ ដែលត្រូវបានជំរុញដោយការដកបម្រាមនៃការធ្វើដំណើរទាក់ទងនឹងជំងឺកូវីដ-១៩ និងកំណើនទេសចរណ៍ នេះបើយោងតាមការសិក្សាថ្មីលើវិស័យទេសចរណ៍ និងការធ្វើដំណើររបស់វេទិកាសេដ្ឋកិច្ចពិភពលោក (World Economic Forum-WEF) ដែលត្រូវបានចេញផ្សាយកាលពីថ្ងៃអង្គារ។ ប្រទេសក្នុងបញ្ជីសេដ្ឋកិច្ចកំពូលឆ្នាំ២០២៤ គឺសហរដ្ឋអាមេរិក អេស្ប៉ាញ ជប៉ុន បារាំង និងអូស្ត្រាលី។ មជ្ឈិមបូព៌ាមានអត្រាស្ទុះងើបឡើងវិញខ្ពស់បំផុតក្នុងការមកដល់នៃភ្ញៀវទេសចរអន្តរជាតិ (២០ ភាគរយលើសពីកម្រិតឆ្នាំ២០១៩) ខណៈដែលអឺរ៉ុប អាហ្វ្រិក និងអាមេរិក ត្រូវបានបង្ហាញពីការស្ទុះងើបឡើងវិញយ៉ាងខ្លាំងប្រហែល ៩០ ភាគរយ ក្នុងឆ្នាំ២០២៣។ នេះគឺជាការរកឃើញកំពូលមួយចំនួននៃ Travel & Tourism Development Index 2024 (TTDI) ដែលជារបាយការណ៍ពីរឆ្នាំដែលបានចេញផ្សាយដោយសហការជាមួយសាកលវិទ្យាល័យ Surrey ដែលវិភាគលើវិស័យទេសចរណ៍ និងការធ្វើដំណើរនៃប្រទេសចំនួន១១៩ ជុំវិញកត្តា និងគោលនយោបាយជាច្រើន។ លោក Francisco Betti ប្រធានក្រុមឧស្សាហកម្មសកល នៅវេទិកាសេដ្ឋកិច្ចពិភពលោកបាននិយាយថា “ឆ្នាំនេះជាចំណុចរបត់មួយសម្រាប់វិស័យទេសចរណ៍ និងការធ្វើដំណើរ ដែលយើងដឹងថាមានសមត្ថភាពក្នុងការធ្វើឱ្យមានកំណើន និងបម្រើសហគមន៍តាមរយៈបរិវត្តន៍កម្មសេដ្ឋកិច្ច និងសង្គម”។ ឧស្សាហកម្មទេសចរណ៍សកលលោក ត្រូវបានគេរំពឹងថានឹងងើបឡើងវិញពីកម្រិតទាបនៃជំងឺរាតត្បាតកូវីដ-១៩ ហើយលើសពីកម្រិតដែលគេមើលឃើញមុនពេលមានវិបត្តិ។ កម្រិតនេះភាគច្រើនត្រូវបានជំរុញដោយកំណើនខ្លាំងនៃតម្រូវការនៅទូទាំងពិភពលោក ដែលស្របពេលជាមួយនឹងជើងហោះហើរដែលមានកាន់តែច្រើន ការបើកច្រកអន្តរជាតិកាន់តែប្រសើរ និងចំណាប់អារម្មណ៍ និងការវិនិយោគកាន់តែច្រើន លើតំបន់ទេសចរណ៍ធម្មជាតិ និងវប្បធម៌។ ទោះជាយ៉ាងណាក៏ដោយការងើបឡើងវិញជាសកល មានភាពចម្រុះគ្នា ខណៈដែលសេដ្ឋកិច្ច ៧១ក្នុងចំណោមចំណាត់ថ្នាក់ចំនួន១១៩ បានបង្កើនពិន្ទុរបស់ពួកគេចាប់តាំងពីឆ្នាំ២០១៩ ហើយពិន្ទុសន្ទស្សន៍ជាមធ្យមគឺត្រឹមតែ ០,៧ ភាគរយពីលើកម្រិតមុនជំងឺរាតត្បាត។ ទោះបីជាវិស័យនេះបានធូរស្បើយពីវិបត្តិសុខភាពពិភពលោកក៏ដោយ ក៏វានៅតែប្រឈមមុខនឹងបញ្ហាប្រឈមខាងក្រៅផ្សេងទៀត រាប់ចាប់ពីការកើនឡើងនៃហានិភ័យម៉ាក្រូសេដ្ឋកិច្ច ភូមិសាស្ត្រនយោបាយ និងបរិស្ថាន រហូតដល់បង្កើនការត្រួតពិនិត្យលើការអនុវត្តប្រកបដោយចីរភាពរបស់ខ្លួន និងឥទ្ធិពលនៃបច្ចេកវិទ្យាឌីជីថលថ្មីៗ ដូចជាទិន្នន័យធំ និងបញ្ញាសិប្បនិម្មិត។ លើសពីនេះ កង្វះកម្លាំងពលកម្មកំពុងបន្តកើតមាន ហើយសមត្ថភាពផ្លូវអាកាស ការវិនិយោគដើមទុន ផលិតភាព និងកត្តាផ្គត់ផ្គង់ក្នុងវិស័យផ្សេងទៀត មិនបានបំពេញនូវតម្រូវការដែលកើនឡើងនោះទេ។ អតុល្យភាពនេះ កាន់តែអាក្រក់ឡើងដោយអតិផរណាសកល ដែលធ្វើឱ្យការឡើងថ្លៃទំនិញ និងសេវាកម្ម។ ក្នុងចំណោមប្រទេសដែលជាប់ពិន្ទុសន្ទស្សន៍កំពូលទាំង៣០ ក្នុងឆ្នាំ២០២៤ មាន ២៦ ជាប្រទេសដែលមានប្រាក់ចំណូលខ្ពស់ ដោយប្រទេស១៩ មានមូលដ្ឋាននៅអឺរ៉ុប ៧នៅអាស៊ី-ប៉ាស៊ីហ្វិក ៣នៅអាមេរិក និង១ (អេមីរ៉ាតអារ៉ាប់រួម) នៅតំបន់មជ្ឈិមបូព៌ា និងតំបន់អាហ្វ្រិកខាងជើង (MENA)។ ប្រទេសកំពូលទាំង១០ ក្នុងឆ្នាំ២០២៤ គឺសហរដ្ឋអាមេរិក អេស្ប៉ាញ ជប៉ុន បារាំង អូស្ត្រាលី អាល្លឺម៉ង់ ចក្រភពអង់គ្លេស ចិន អ៊ីតាលី និងស្វីស។ លទ្ធផលបានគូសបញ្ជាក់ថា ជាទូទៅសេដ្ឋកិច្ចដែលមានប្រាក់ចំណូលខ្ពស់នៅតែបន្តមានលក្ខខណ្ឌអំណោយផលបន្ថែមទៀតសម្រាប់ការអភិវឌ្ឍន៍វិស័យធ្វើដំណើរ និងទេសចរណ៍ ដែលត្រូវបានជួយដោយបរិយាកាសធុរកិច្ចដែលអំណោយផល ទីផ្សារការងារប្រកបដោយភាពសកម្ម គោលនយោបាយធ្វើដំណើរបើកចំហ ហេដ្ឋារចនាសម្ព័ន្ធដឹកជញ្ជូន និងទេសចរណ៍រឹងមាំ និងការទាក់ទាញបែបធម្មជាតិ វប្បធម៌ និងសកម្មភាពក្រៅពីការកម្សាន្តដែលមានការអភិវឌ្ឍន៍យ៉ាងល្អ។	2024-05-23T07:00:00+07:00	khmertimeskh.com	https://www.khmertimeskh.com/501493637/%E1%9E%80%E1%9E%9A%E1%9E%9F%E1%9E%80%E1%9E%9F%E1%9E%9A%E1%9E%94%E1%9E%9F%E1%9E%9C%E1%9E%91%E1%9E%80/
5d74c6b5-d825-4697-b6bf-a1a3e05d05cd	អាជីវកម្មដឹកជញ្ជូនអាហារនៅកម្ពុជារកបានចំណូលសុទ្ធប្រមាណ១៧០ លានដុល្លារ	អាជីវកម្មដឹកជញ្ជូនម្ហូបអាហារនៅកម្ពុជាដែលទទួលបានសន្ទុះក្នុងអំឡុងពេលបិទខ្ទប់ជំងឺCovid-19 ត្រូវបានគេរំពឹងថានឹងបន្តមានសន្ទុះបន្ថែមទៀត ដោយរកចំណូលសុទ្ធបានចំនួន១៧០,២ លានដុល្លារនៅចុងឆ្នាំបច្ចុប្បន្ន។ យោងតាមគេហទំព័រស្រាវជ្រាវទីផ្សារ Statista.com បានឱ្យដឹងថា ឧស្សាហកម្មនេះនឹងមានអត្រាកំណើនប្រចាំឆ្នាំសរុប (២០២៤-២០២៩) ១៧,២៨ ភាគរយ និងប្រាក់ចំណូល ៣៧៧,៦ លានដុល្លារនៅឆ្នាំ២០២៩។ កាលពីខែមុន វិស័យដឹកជញ្ជូនម្ហូបអាហាររបស់កម្ពុជាទទួលបានសន្ទុះដែលមិននឹកស្មានដល់ នៅពេលដែលក្រុមហ៊ុនNHAM24 របស់កម្ពុជាមានចំនួនអ្នកប្រើប្រាស់ដែលបានចុះឈ្មោះរាប់លាននាក់កាលពីថ្ងៃទី១៨ ខែមីនាដែលក្លាយជាវេទិការកុម៉្មង់ម្ហូបអាហារ និងទំនិញដ៏ពេញនិយមមួយ។ លោក ចាន់ បូរីម៉ានាយកប្រតិបត្តិ និងជាសហស្ថាបនិកក្រុមហ៊ុន Nham24 បានទម្លាយអាថ៌កំបាំងមួយចំនួននៅពីក្រោយភាពជោគជ័យដ៏ខ្លាំងនៃអាជីវកម្មសេវាកម្មដឹកជញ្ជូនដល់ខ្មែរថាមស៍កាលពីពេលថ្មីៗនេះ។ លោកបានអោយដឹងថា “ភាពជោគជ័យរបស់យើងគឺស្ថិតនៅក្នុងការរក្សាផ្នត់គំនិតរីកចម្រើន និងការផ្តោតច្បាស់លាស់លើគោលដៅរបស់យើង។ យើងបានធ្វើឱ្យមានភាពខុសប្លែកគ្នានៃការផ្តល់ជូនរបស់យើងដោយផ្តល់នូវបទពិសោធន៍ដ៏ពិសេសដល់អតិថិជន ដែលជួយជំរុញភាពស្មោះត្រង់របស់អតិថិជនដែលនេះមានសារៈសំខាន់ចំពោះនិរន្តរភាពរបស់យើង”។ Priyanka Chetryស្ថាបនិក Grocerdelនៅកម្ពុជា បាននិយាយថា ក្រុមហ៊ុនដឹកជញ្ជូនអាហារកំពុងកើនឡើងនៅក្នុងប្រទេសកំពុងអភិវឌ្ឍន៍ ដែលជំរុញដោយកត្តាដូចជាទីក្រុងដែលកំពុងរីកចម្រើន ចំណូលកើនឡើង និងលទ្ធភាពប្រើប្រាស់អ៊ីនធឺណិតកាន់តែប្រសើរឡើង។ ក្រុមហ៊ុនដឹកជញ្ជូនម្ហូបអាហារផ្តល់មធ្យោបាយងាយស្រួល និងតម្លៃសមរម្យសម្រាប់មនុស្សក្នុងការទទួលបានអាហារតាមភោជនីយដ្ឋាន ខណៈដែលផ្តល់ឱ្យភោជនីយដ្ឋាន ជាពិសេសហាងតូចៗ នូវឱកាសដើម្បីទទួលបានអតិថិជនកាន់តែច្រើន។ ទោះបីជាមានការកើនឡើងនៃប្រជាប្រិយភាពក៏ដោយ ក៏ក្រុមហ៊ុនដឹកជញ្ជូនម្ហូបអាហារនៅក្នុងប្រទេសកំពុងអភិវឌ្ឍន៍ប្រឈមនឹងបញ្ហាមួយចំនួន។ ទាំងនេះរាប់បញ្ចូលទាំងហេដ្ឋារចនាសម្ព័ន្ធដែលមិនទាន់មានការអភិវឌ្ឍន៍ ដែលនាំឱ្យការដឹកជញ្ជូនជួបការលំបាក ការរុករកផ្លូវតូចចង្អៀត និងការកកស្ទះចរាចរណ៍នៅក្នុងទីក្រុងសម្រាប់អ្នកបើកបរ។ ការប្រកួតប្រជែងខ្លាំង និងតម្រូវការក្នុងការផ្តល់ជូននូវការបញ្ចុះតម្លៃដើម្បីទាក់ទាញអតិថិជនកំពុងដាក់សម្ពាធលើប្រាក់ចំណេញរបស់ក្រុមហ៊ុន។ បញ្ហាចម្បងដែល NHAM24កំពុងប្រឈម គឺការប្រកួតប្រជែងខ្លាំងជាងពេលណាៗទាំងអស់។ លោក បូរីម៉ា បានបន្តថា “យើងកំពុងបន្តកែសម្រួលយុទ្ធសាស្ត្ររបស់យើង ដើម្បីបន្តទៅមុខក្នុងទីផ្សារដែលមានភាពប្រកួតប្រជែងខ្លាំងនេះ”។ រដ្ឋាភិបាលបានគាំទ្រយ៉ាងខ្លាំងដល់អាជីវកម្មក្នុងវិស័យនេះ។ លោកបានបន្ថែមថា ការលើកទឹកចិត្តបន្ថែម ឬការកាត់បន្ថយពន្ធសម្រាប់ការចាប់ផ្តើមអាជីវកម្មនឹងផ្តល់អត្ថប្រយោជន៍ខ្ពស់ ដោយលោកបន្ថែមថា NHAM24 គាំទ្រយ៉ាងពេញទំហឹងដល់កិច្ចខិតខំប្រឹងប្រែងរបស់រដ្ឋាភិបាលក្នុងការជំរុញប្រព័ន្ធអេកូឌីជីថលនៅកម្ពុជា។ ដំណាក់កាលដំបូងនៃទីផ្សារបង្ហាញពីឱកាសសម្រាប់អ្នកចង់វិនិយោគក្នុងវិស័យនេះ និងដំណោះស្រាយប្រកបដោយភាពច្នៃប្រឌិត។ ក្រុមហ៊ុនធំៗក្នុងតំបន់ដូចជា Foodpandaនិង Grab បានឈានជើងចូលទីផ្សារដោយឆ្លុះបញ្ចាំងពីទំនុកចិត្តលើសក្តានុពលរបស់ទីផ្សារ។ ការប្រកួតប្រជែងក៏នឹងកើនឡើងផងដែរ នៅពេលដែលទីផ្សារមានភាពរឹងមាំ ដោយតម្រូវឱ្យធុរកិច្ចធ្វើការផ្លាស់ប្តូរខ្លួនឯង និងផ្តល់ជូននូវតម្លៃប្រកួតប្រជែង។ ទោះបីជាមានបញ្ហាប្រឈមទាំងនេះក៏ដោយ ក៏អនាគតនៃទីផ្សារដឹកជញ្ជូនម្ហូបអាហារ និងគ្រឿងទេសនៅកម្ពុជានៅតែបន្តមានភាពរីកចម្រើន។ ការបន្តកំណើនសេដ្ឋកិច្ច ការអភិវឌ្ឍន៍ហេដ្ឋារចនាសម្ព័ន្ធ និងចំនួនប្រជាជនដែលយល់ដឹងពីបច្ចេកវិទ្យា កំណត់ទីតាំងឧស្សាហកម្មសម្រាប់ការពង្រីកយ៉ាងសំខាន់។ លោក ចាន់ បូរីម៉ា បានរៀបរាប់ពីផែនការបន្ទាន់របស់ក្រុមហ៊ុនដើម្បីផ្តោតលើការរក្សាកំណើន។ ពួកគេកំពុងពន្លឿនការអភិវឌ្ឍន៍ ខណៈដែលពង្រឹងអាជីវកម្មស្នូលរបស់ពួកគេ។ លើសពីនេះ ពួកគេមានផែនការសម្រាប់ការពង្រីកនៅក្រៅប្រទេសបន្ថែមពីលើប្រទេសកម្ពុជានាពេលខាងមុខ។ វិស័យដឹកជញ្ជូនម្ហូបអាហារនៅកម្ពុជាកំពុងរីកចម្រើនដែលត្រូវបានជំរុញដោយការកើនឡើងនៃអ្នកដែលមានជីវភាពមធ្យម និងការប្រើប្រាស់ទូរសព្ទដៃ បង្កើតឱ្យមានតម្រូវការខ្លាំងសម្រាប់ជម្រើសនៃការដឹកជញ្ជូនអាហារដ៏ងាយស្រួល។	2024-05-23T07:00:00+07:00	khmertimeskh.com	https://www.khmertimeskh.com/501493428/%E1%9E%A2%E1%9E%87%E1%9E%9C%E1%9E%80%E1%9E%98%E1%9E%98%E1%9E%8A%E1%9E%80%E1%9E%87%E1%9E%89%E1%9E%87%E1%9E%93%E1%9E%A2/
b98f43f6-54da-4372-b233-da4a03f18e5a	ទេសរដ្ឋមន្រ្តី អៀង មូលី បើកកិច្ចប្រជុំស្តីពីការសម្របសម្រួលការឆ្លើយតបនឹងមេរោគអេដស៍ និងជំងឺអេដស៍ ក្នុងវិស័យអធិការកិច្ច	នៅអាជ្ញាធរជាតិប្រយុទ្ធនឹងជំងឺអេដស៍ ក្រោមអធិបតីលោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ នារសៀលថ្ងៃទី២១ ខែឧសភា ឆ្នាំ២០២៤នេះ បានបើកនូវកិច្ចប្រជុំ ស្តីពីការសម្របសម្រួលការឆ្លើយតបនឹងមេរោគអេដស៍ និងជំងឺអេដស៍ ក្នុងវិស័យអធិការកិច្ច។ កិច្ចប្រជុំនេះមានការអញ្ជើញចូលរួមពីសំណាក់លោក លោកស្រី ជាថ្នាក់ដឹកនាំអាជ្ញាធរជាតិប្រយុទ្ធនឹងជំងឺអេដស៍ និងក្រុមការងារនៃគណៈកម្មាធិការប្រយុទ្ធជំងឺអេដស៍ក្រសួងអធិការកិច្ច ដែលដឹកនាំដោយលោកស្រី វី ស្រីពៅ រដ្ឋលេខាធិការ និងជាតំណាងគណៈកម្មាធិការប្រយុទ្ធនឹងជំងឺអេដស៍ក្រសួងអធិការកិច្ច សរុបចំនួន ៣៥រូប។ កិច្ចប្រជុំនេះមានគោលបំណងបង្ហាញពីសមិទ្ធផលឆ្លើយតបនឹងមេរោគអេដស៍ កម្ពុជាដែលសម្រេចបានកន្លងមក។ ពិនិត្យនូវឋាមវ័ន្តនៃប្រព័ន្ធរួមគ្នាក្នុងការឆ្លើយតបនឹងមេរោគអេដស៍។ ពិនិត្យ និងអនុវត្តនូវវិធាននានា នៃនូវគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍ វិស័យអធិការកិច្ច។ ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ និងជាប្រធានអង្គប្រជុំ បានថ្លែងនូវមតិស្វាគមន៍ដល់ក្រុមការងារ និងអង្គប្រជុំ ដោយបានថ្លែងនូវការស្វាគមន៍ និងកោតសរសើរដល់ក្រសួងអធិការកិច្ច ដែលបានប្រឹងប្រែងចូលរួមក្នុងការអនុវត្តការឆ្លើយតបនឹងមេរោគអេដស៍កន្លងមក។ លោកស្រី វី ស្រីពៅ រដ្ឋលេខាធិការ និងជាប្រធានគណៈកម្មាធិការប្រយុទ្ធនឹងជំងឺអេដស៍ក្រសួងអធិការកិច្ច បានថ្លែងនូវការកក់ក្តៅរីករាយ ដែលបានចូលរួមក្នុងកិច្ចប្រជុំ និងបញ្ជាក់ពីការចូលរួមក្នុងការឆ្លើយតបនឹងមេរោគអេដស៍ តាមរយៈការបញ្ជ្រាប និងផ្សព្វផ្សាយតាមរយៈកិច្ចប្រជុំ និងវេទិការនានា។ លោកស្រីបានប្រកាសពីសមាសភាពចូលរួមក្នុងកិច្ចប្រជុំមកពីក្រសួងអធិការកិច្ច។ លោកទេសរដ្ឋមន្រ្តី ប្រធានអង្គប្រជុំ បានអនុញ្ញាតិឱ្យមានការបង្ហាញដូចខាងក្រោម៖ បទបង្ហាញស្តីពីការរៀបចំផែនការសកម្មភាព និងថវិកាឆ្លើយតបមេរោគអេដស៍ និងជំងឺអេដស៍សម្រាប់ក្រសួង ស្ថាប័ន ដោយលោកបណ្ឌិត ឈឹម ឃិនដារ៉េត អគ្គលេខាធិការ អាជ្ញាធរជាតិប្រយុទ្ធនឹងជំងឺអេដស៍។ លោកបណ្ឌិត បានបង្ហាញដោយសង្ខេបពីសមិទ្ធផលក្នុងការឆ្លើយតបនឹងមេរោគអេដស៍ដែលសម្រេចបានកន្លងមក និងក៏បានបង្ហាញពីគោលនយោបាយជាតិបញ្ចប់អេដស៍និងចីរភាពកម្មវិធីអេដស៍ និងផែនការយុទ្ធសាស្រ្តជាតិ ទូលំទូលាយ និងពហុវិស័យឆ្លើយតបនឹងមេរោគអេដស៍ និងជំងឺអេដស៍លើកទី៦ ឆ្នាំ២០២៤-២០២៨ ដោយផ្តោតដូចខាងក្រោម៖ គោលនយោបាយជាតិបញ្ចប់អេដស៍ និងចីរភាពកម្មវិធីអេដស៍ មានគោលបំណង ១)-សម្រេចទប់ស្កាត់ការឆ្លងថ្មីឱ្យបានក្រោមមួយករណីក្នុងមួយថ្ងៃ ឬជាង២០០នាក់ក្នុងមួយឆ្នាំ ២)- សម្រេចទប់ស្កាត់ការស្លាប់ដោយសារអេដស៍ឱ្យបានក្រោម២០០នាក់ក្នុងមួយឆ្នាំ ៣)- បំបាត់ការរើសអើងនិងមាក់ងាយអ្នកផ្ទុកមេរោគអេដស៍ឱ្យអស់ពីសង្គមកម្ពុជា និងដោយវិធានចំនួន ៥៨សម្រាប់អនុវត្ត។ ផែនការយុទ្ធសាស្រ្តជាតិទូលំទូលាយ និងពហុវិស័យឆ្លើយតបនឹងមេរោគអេដស៍ និងជំងឺអេដស៍លើកទី៦ ឆ្នាំ២០២៤-២០២៨ មានចក្ខុវិស័យ ធ្វើឱ្យប្រជាពលរដ្ឋកម្ពុជារស់នៅប្រកបដោយសុខភាពល្អ មានផលិតភាព មានសិទ្ធិពេញលេញ គ្មានមេរោគអេដស៍ និងជំងឺអេដស៍ និងគ្មានការមាក់ងាយ និងរើសអើង។ ផែនការជាតិនេះ មានគោលដៅ ឆ្លើយតបនឹងមេរោគអេដស៍ជាពហុវិស័យប្រកបដោយចីរភាពដែលធានាថា ជំងឺអេដស៍លែងជាការគំរាមកំហែងសុខភាពសាធារណៈ។ ផែនការយុទ្ធសាស្រ្តជាតិ មានគោលបំណងចំនួន៤ គឺ១) ផ្តល់ការបង្ការ ព្យាបាលថែទាំ និងគាំទ្រទូលំទូលាយ និងមានប្រសិទ្ធភាព តាមរយៈការសម្របសម្រួលល្អ និងប្រើប្រាស់វិធីសាស្រ្តជំរុញការចូលរួមជាពហុវិស័យ ២) ធ្វើឱ្យប្រសើរឡើងនូវសុខុមាលភាពសង្គម និងបង្កើតបរិយាកាសអំណោយផលឱ្យក្រុមប្រជាជនគន្លឹះ និងក្រុមអ្នកផ្ទុកមេរោគអេដស៍ ទទួលបានសេវាអេដស៍ សេវាសុខាភិបាល និងសេវាគាំទ្រផ្នែកច្បាប់ និងសង្គម ៣)កសាងសមត្ថភាពស្ថាប័ន និងកែលម្អការធ្វើសមាហរណកម្មការឆ្លើយតបនឹងមេរោគអេដស៍ ទៅក្នុងវិស័យសុខាភិបាល និងវិស័យមិនមែនសុខាភិបាល និង៤) ធានាចីរភាពសមិទ្ធផលជាតិនៃការឆ្លើយតបនឹងមេរោគអេដស៍។ បទបង្ហាញស្តីពីឋាមវន្តនៃការឆ្លើយតបនឹងមេរោគអេដស៍ និងជំងឺអេដស៍ ដែលបង្ហាញដោយលោក វេជ្ជ. ទា ផលា អនុប្រធានអាជ្ញាធរជាតិប្រយុទ្ធនឹងជំងឺអេដស៍ ដោយបានបង្ហាញដូចជា៖ សារបាន និងបុព្វហេតុនៃការឆ្លើយតបនឹងមេរោគអេដស៍។ ការសម្របសម្រួល ការចូលរួមហិរញ្ញប្បទានពីប្រភពនានា និងការកំណត់អាទិភាពនៃបញ្ហានានា ព្រមទាំងបង្ហាញពីការរួមបញ្ចូលគ្នាប្រកបដោយឋាមវ័ន្ត។ លោកក៏បានបង្ហាញវិធាននៃការសម្របសម្រួលការឆ្លើយតបនឹងមេរោគអេដស៍ និងជំងឺអេដស៍ ដើម្បីឈានទៅសម្រេចបាននូវគោលដៅនៃការឆ្លើយតបនឹងមេរោគអេដស៍។ ទេសរដ្ឋមន្រ្តីបានផ្តល់នូវមតិ និងអនុសាសន៍ដល់កិច្ចប្រជុំដូចខាងក្រោម៖ ក្រសួងអធិការកិច្ចបានចូលរួមយ៉ាងសកម្ម ក្នុងការបញ្រ្ជាប និងផ្សព្វផ្សាយពីច្បាប់ ដែលក្នុងនោះក៏មានច្បាប់អេដស៍ផងដែរ ដើម្បីអាចលុបបំបាត់អេដស៍បាន យើងត្រូវសម្រេចឱ្យបាននូវគោលដៅ៩៥-៩៥-៩៥។ តាមការចូលរួម និងប្រឹងប្រែងការអនុវត្តការឆ្លើយតបនឹងមេរោគអេដស៍ កម្ពុជាសម្រេចបាននូវគោលដៅចំនួន ២ ក្នុងចំណោមគោលដៅ ៩៥ទាំងបីគឺ គោលដៅទី២ និងទី៣ នៅឆ្នាំ២០២២ (៩៥ភាគរយ នៃអ្នកផ្ទុកមេរោគអេដស៍ដឹងពីស្ថានភាពរបស់ខ្លួន បានទទួលសេវាថែទាំ និងព្យាបាលជំងឺអេដស៍ និង៩៥ភាគរយនៃអ្នកផ្ទុកមេរោគអេដស៍ទទួលបានសេវាព្យាបាល និងថែទាំជំងឺអេដស៍ មានបន្ទុកមេរោគអេដស៍ក្នុងឈាមកម្រិតទាប)។ ចំណែកគោលដៅទី១ ទើបតែបានប្រមាណជា ៨៦ភាគរយ (ឆ្នាំ២០២២) នៅឡើយ ដែលទាមទារនូវការចូលរួមពីគ្រប់ភាគីពាក់ព័ន្ធ។ ក្រសួងអធិការកិច្ច ត្រូវរៀបចំផែនការឆ្លើយតបនឹងមេរោគអេដស៍ និងស្នើទៅក្រសួងសេដ្ឋកិច្ច និងហិរញ្ញវត្ថុ តាមការបរិច្ឆេទក្នុងការស្នើសុំថវិកា ឱ្យបានទាន់ពេលវេលា។ ការមាក់ងាយ និងរើសអើង នៅមាននៅឡើយក្នុងសង្គមកម្ពុជា។ បើទោះបីមានវិធាននានាក្នុងការបង្ការការឆ្លងមេរោគអេដស៍ក៏ដោយ ក៏ការឆ្លងថ្មីនៅតែមាន ជាពិសេសក្រុមប្រជាជនគន្លឹះយុវវ័យ។ រិះរកនូវវិធានច្បាប់ និងវិធីសាស្រ្តក្នុងការប្រមូលនានាឱ្យបានគ្រប់ជ្រុងជ្រោយ ពិសេសគ្លីនិកឯកជនឱ្យផ្តល់នូវរបាយការណ៍ឆ្លើយតបនឹងមេរោគអេដស៍ នោះយើងសង្ឃឹមថានឹងសម្រេចបាននូវគោលដៅទាំងបី។ ក្រសួងអធិការកិច្ច ត្រូវចូលរួមក្នុងកិច្ចប្រជុំក្រុមប្រឹក្សាបច្ចេកទេស រៀងរាល់ខែ ដើម្បីចូលរួមក្នុងការពិនិត្យនូវវឌ្ឍនភាព និងការងារបច្ចេកទេស។ ទេសរដ្ឋមន្រ្តី ក៏បានដាក់ឱ្យពិភាក្សានូវវិធាននានាសម្រាប់ទីស្តីការគណៈរដ្ឋមន្រ្តី នៅក្នុងគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍ ដែលរួមមាន៖ ពង្រឹងប្រព័ន្ធឆ្លើយតបជាពហុវិស័ (៥វិធានការ) ពង្រីក ពង្រឹង និងពន្លឿនកម្មវិធីបង្ការ (៩វិធានការ) ) ពង្រីក ពង្រឹង និងពន្លឿនកម្មវិធីថែទាំនិងព្យាបាល (៧វិធានការ) ពង្រីក ពង្រឹង និងពន្លឿនកម្មវិធីគាំពារសង្គម (៣វិធានការ) បញ្ចប់ការរើសអើងនិងមាក់ងាយ (៣វិធានការ) ចលនាធនធាន (៤វិធានការ) ពង្រឹងប្រសិទ្ធភាពប្រព័ន្ធតាមដាន និងវាយតម្លៃ (៨វិធានការ) ដើម្បីបង្កការងាយស្រួលដល់ការរៀបចំផែនការឆ្លើយតបនឹងមេរោគអេដស៍ អាជ្ញាធរជាតិនឹងរៀបចំនូវលិខិតជម្រាបជូនលោកឧបនាយករដ្ឋមន្រ្តី រដ្ឋមន្រ្តីទីស្តីគណៈរដ្ឋមន្រ្តី៕	2024-05-22T20:18:00+07:00	freshnewsasia.com	https://m.freshnewsasia.com/index.php/en/localnews/341903-2024-05-22-06-18-45.html
f6d1585b-f6ab-40b7-81c5-51edad624db7	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៥នាក់ ខណៈអ្នកជាសះស្បើយ ៣នាក់ (Video inside)	ក្រសួងសុខាភិបាល នៅថ្ងៃទី២២ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៥នាក់ ខណៈជាអ្នកជាសះស្បើយ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១៣២នាក់, អ្នកជាសះស្បើយសរុបចំនួន ១៣៦,០៦៧នាក់, ស្លាប់សរុបចំនួន ៣,០៥៦នាក់៕	2024-05-22T19:35:00+07:00	freshnewsasia.com	https://m.freshnewsasia.com/index.php/en/localnews/341893-2024-05-22-05-35-29.html
2dcb1c6d-9026-4dec-b8a3-8ce6d3e6d44f	ក្រសួងសុខាភិបាល បិទទីតាំងផ្តល់សេវាពិគ្រោះព្យាបាលជំងឺមាត់-ធ្មេញ ចំនួន ២កន្លែង ដែលរកឃើញមិនមានលិខិតអនុញ្ញាត	ខេត្តស្វាយរៀង៖នៅថ្ងៃទី១៧ ខែឧសភា ឆ្នាំ២០២៤ ដោយទទួលអនុវត្តតាមការណែនាំដ៏ខ្ពង់ខ្ពស់ ពីឯកឧត្តមសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល ក្រោមការដឹកនាំរបស់ ឯកឧត្តមបណ្ឌិត តូច ប៉ូលីវ៉ា អភិបាលរងនៃគណៈអភិបាលខេត្តស្វាយរៀង ទទួលបន្ទុកសុខាភិបាល រួមជាមួយក្រុមការងារនៃមន្ទីរសុខាភិបាលខេត្តស្វាយរៀង សហការជាមួយ លោកព្រះរាជអាជ្ញារង នៃសាលាដំបូងខេត្តស្វាយរៀង លោកអភិបាលរងក្រុងបាវិត លោកអធិការរងនៃអធិការនគរបាលក្រុងបាវិត និងសមាសភាពពាក់ព័ន្ធមួយចំនួនទៀត បានចុះពិនិត្យ និងបិទទីតាំងផ្តល់សេវាពិគ្រោះព្យាបាលជំងឺមាត់-ធ្មេញ ចំនួន ២កន្លែង ដែលមិនមានលិខិតអនុញ្ញាត ដើម្បីពង្រឹងការអនុវត្តវិធានការច្បាប់ ស្ថិតនៅភូមិបាវិតកណ្តាល សង្កាត់បាវិត ក្រុងបាវិត ខេត្តស្វាយរៀង ដែលបានអនុវត្តនីតិវិធី៖ ១.ទីតាំង ហាងថែរក្សាមាត់-ធ្មេញ ៩៨ ៖បានដកហូតសំភារៈ បរិក្ខារដែលផ្តល់សេវា និងបិទផ្អាកទីតាំងបណ្តោះអាសន្ន។ ២.ទីតាំង បន្ទប់ពិគ្រោះព្យាបាលជំងឺ មាត់-ធ្មេញ QUOC TE SMILE បានបិទផ្អាកមិនឱ្យដំណើការបណ្តោះអាសន្ន៕ រក្សាសិទ្ធដោយ ៖ សុទ្ធលី	2024-05-22T17:09:01+07:00	cen.com.kh	https://cen.com.kh/archives/754580.html
abfa9f66-e1b4-4d65-9b05-b513f0ffd257	រដ្ឋមន្ត្រីក្រសួងសុខាភិបាលជំរុញមន្ត្រីចុះពិនិត្យគ្លីនិកនិងឱសថស្ថានឯកជនក្នុងគោលដៅពង្រឹងការផ្ដល់សេវា	រដ្ឋមន្ត្រីក្រសួងសុខាភិបាលបានជំរុញមន្ត្រីសុខាភិបាលទាំងអស់ចុះពិនិត្យការផ្ដល់សេវាថែទាំ ការលក់ឱសថ ការចេញវេជ្ជបញ្ជាដល់អ្នកជំងឺ និងលក្ខខណ្ឌបំពេញការងារ ជាពិសេសពិនិត្យការផ្ដល់អាជ្ញាបណ្ណដល់គ្លីនិកនិងឱសថស្ថានឯកជន ដើម្បីពង្រឹងគុណភាពផ្ដល់សេវាសុខាភិបាលដល់ប្រជាពលរដ្ឋ។ លោក ឈាង រ៉ា រដ្ឋមន្ត្រីក្រសួងសុខាភិបាលកាលពីថ្ងៃចន្ទបានដឹកនាំកម្រិតថ្នាក់ដឹកនាំក្នុងវិស័យសុខាភិបាលជាលើកទី២សម្រាប់ខែឧសភានេះ ដើម្បីពិនិត្យវឌ្ឍនភាពការងារនិងលើកទិសដៅការងារបន្តទៀត។ លោកបានចាប់ផ្ដើមកិច្ចប្រជុំដោយការជំរុញមន្ត្រីទាំងអស់ផ្តល់ព័ត៌មានពីការអនុវត្តការងារ ដើម្បីកែលម្អនិងអភិវឌ្ឍភារកិច្ចរបស់ខ្លួន រួមទាំងការវិភាគមុខងារសម្រាប់ជាទស្សនវិស័យដល់ស្ថាប័នបង្កើនប្រសិទ្ធភាពការងារបន្ថែមទៀត។ ជាមួយគ្នានោះ លោកបានណែនាំថ្នាក់ដឹកនាំនិងមន្ត្រីក្នុងវិស័យសុខាភិបាលទាំងអស់បន្តអនុវត្តសកម្មភាពបម្រើការផ្តល់សេវាសុខាភិបាលដល់ប្រជាពលរដ្ឋប្រកបដោយគុណភាព និងប្រសិទ្ធភាព។ ក្នុងនោះលោកបានជំរុញមន្ត្រីទាំងអស់ចុះត្រួតពិនិត្យការផ្តល់សេវាថែទាំ ការបញ្ជូនជំងឺ ការលក់ឱសថ ការចេញវេជ្ជបញ្ជា ជាពិសេសត្រូវពិនិត្យមើលកម្រិតសញ្ញាបត្រ លក្ខខណ្ឌបំពេញការងារ និងត្រូវពិនិត្យមើលការផ្តល់អាជ្ញាប័ណ្ណនិងបន្តសុពលភាពអាជ្ញាប័ណ្ណ ដែលត្រូវអនុវត្តស្របតាមច្បាប់។ លោក ឈាង រ៉ា ក៏បានណែនាំមន្ត្រីសុខាភិបាលចុះពង្រឹងតាមមណ្ឌលសុខភាពនិងគ្រប់មូលដ្ឋានសុខាភិបាលសាធារណៈក្នុងក្របខណ្ឌទូទាំងប្រទេសផងដែរ។ លោក គួយ ប៊ុនធឿន ប្រធានមន្ទីរសុខាភិបាលខេត្តកណ្ដាល បានថ្លែងប្រាប់ពីម្សិលមិញថា បន្ទាប់ពីក្រសួងសុខាភិបាលដាក់គោលដៅពង្រឹងគុណភាពការផ្ដល់សេវាសុខាភិបាល មន្ត្រីសុខាភិបាលទាំងអស់បានអនុវត្តតាមតួនាទីនិងភារកិច្ចរបស់ខ្លួនយ៉ាងសកម្ម។ លោកថា មន្ទីរសុខាភិបាលខេត្តកណ្ដាលបានគោរពតាមការណែនាំរបស់ថ្នាក់ដឹកនាំក្រសួងសុខាភិបាល ដោយបានចុះត្រួតពិនិត្យការផ្ដល់សេវាសុខាភិបាលរបស់គ្លីនិកនិងឱសថស្ថានឯកជនជាប្រចាំ។ លោកបានលើកឡើងថា រាល់ការបើកដំណើរការគ្លីនិកនិងឱសថស្ថាននៅទូទាំងខេត្តកណ្ដាល គឺសុទ្ធតែមានអាជ្ញាបណ្ណទទួលស្គាល់ដោយច្បាប់ ហើយក្រុមមន្ត្រីជំនាញសុខាភិបាលតែងតែចុះត្រួតពិនិត្យការផ្ដល់សេវារបស់ពួកគេជាប្រចាំ។ លោកបាននិយាយថា៖ «ការចុះត្រួតពិនិត្យរកឃើញឱសថផុតសុពលភាពឬមិនបានចុះបញ្ជីការតាមច្បាប់ គឺនឹងត្រូវដកហូតយកទៅកម្ទេចចោល ព្រមទាំងណែនាំឱសថការីឱ្យអនុវត្តតាមការណែនាំរបស់ក្រសួងសុខាភិបាល។ មិនតែប៉ុណ្ណោះក្រុមមន្ត្រីជំនាញត្រូវត្រួតពិនិត្យការទុកដាក់ឱសថ ព្រមទាំងណែនាំឱសថការីថា ត្រូវលក់ឱសថទៅអ្នកជំងឺដែលមានវេជ្ជបញ្ជាត្រឹមត្រូវ»។ លោកបញ្ជាក់ថា គ្លីនិកនិងមន្ទីរសម្រាកព្យាបាលទាំងអស់ដែលផ្ដល់សេវាឯកជនត្រូវតែរក្សាឱ្យបាននូវសុពលភាពនៃការអនុញ្ញាតច្បាប់។ លោកវេជ្ជបណ្ឌិត គួច ម៉េងលី អ្នកជំនាញសុខាភិបាលសាធារណៈដ៏ល្បី យល់ឃើញថា ការជំរុញមន្ត្រីជំនាញចុះអធិការកិច្ចពាក់ព័ន្ធនឹងការផ្ដល់សេវាសុខាភិបាលរបស់វិស័យឯកជន គឺជាចំណុចចាប់ផ្ដើមដ៏ល្អសម្រាប់វិស័យសុខាភិបាល ជាពិសេសបានឆ្លុះបញ្ចាំងពីទំនួលខុសត្រូវនិងសុក្រឹតភាពលើការព្យាបាលអ្នកជំងឺ។ លោកថា លោកចង់ឃើញការចុះអធិការកិច្ចតាមឱសថស្ថាន គ្លីនិក ឬកន្លែងផ្ដល់សេវាសុខាភិបាលឯកជនធ្វើឡើងជាក្រុម ឬបង្កើតជាគណៈកម្មការ ដើម្បីចុះធ្វើអធិការកិច្ចជាប្រចាំទើបមានប្រសិទ្ធភាព។ លោកបានបញ្ជាក់ថា៖ «ខ្មែរយើងជាប្រទេសកំពុងអភិវឌ្ឍ ហើយយើងកំពុងធ្វើតាមដំណាក់កាលដោយសារតែយើងមានកង្វះខាតធនធានមនុស្សនិងហិរញ្ញវត្ថុ។ ប៉ុន្តែនេះជាចំណុចចាប់ផ្ដើមដ៏ល្អមួយដែលបានពញ្ញាក់គ្រូពេទ្យមានការយកចិត្តទុកដាក់ ហើយបម្រើសេវាសុខាភិបាលដោយថ្លៃថ្នូរ មានវិជ្ជាជីវៈ ដល់អ្នកជំងឺរបស់ពួកគាត់ ដើម្បីកាត់បន្ថយការស្លាប់ កាត់បន្ថយការធ្វេសប្រហែសនៃការព្យាបាលអ្នកជំងឺ»៕	2024-05-22T07:00:00+07:00	khmertimeskh.com	https://www.khmertimeskh.com/501492387/%E1%9E%9A%E1%9E%8A%E1%9E%8B%E1%9E%98%E1%9E%93%E1%9E%8F%E1%9E%9A%E1%9E%80%E1%9E%9A%E1%9E%9F%E1%9E%84%E1%9E%9F/
e2a1a347-e3a4-4848-8062-c3b77f61cee6	មន្ទីរសុខាភិបាលខេត្តព្រះវិហារ ចុះផ្សព្វផ្សាយពីវិធានការការពារជំងឺគ្រុនឈាម ដល់សិស្សសាលាជាង ៤០០នាក់ នៅសាលាបឋមសិក្សា ហ៊ុន សែន ហ្មសែត ក្រុងព្រះវិហារ	មន្ទីរសុខាភិបាលខេត្តព្រះវិហារ នាថ្ងៃទី២០ ខែឧសភា ឆ្នាំ២០២៤ សហការជាមួយមណ្ឌលសុខភាពត្បែងមានជ័យ បានចុះអប់រំផ្សព្វផ្សាយពីជំងឺគ្រុនឈាម គ្រុនឈិក ដល់លោកគ្រូ អ្នកគ្រូ សិស្សានុសិស្សចំនួន៤៣៧នាក់ នៅសាលាបឋមសិក្សា ហ៊ុន សែន ហ្មសែត ស្ថិតក្នុងសង្កាត់ប៉ាលហាល ក្រុងព្រះវិហារ។ លោកវេជ្ជបណ្ឌិត គួង ឡូ ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាលខេត្តព្រះវិហារ បានឱ្យដឹងថា៖ ។ ម្យាងវិញទៀតចង់ឱ្យសាលារៀន ពិសេសគ្រូបង្រៀនត្រូវធ្វើយ៉ាងណាឱ្យសាលារៀនមានអនាម័យ កុំឱ្យបន្ទប់រៀនមានសភាពងងឹត និងកុំឱ្យមានវត្ថុដែលអាចដក់ទឹកដែលអាចបង្កទៅជាមុសខ្លា។ ពិសេស គឺចង់ឱ្យលោកគ្រូអ្នកគ្រូ និងសិស្សានុសិស្ស មានការយល់ដឹង បើសិនមានកើតជំងឺគ្រុនក្តៅ ត្រូវធ្វើការបញ្ជូនជាបន្ទាន់ទៅកាន់មន្ទីរពេទ្យ ឫមណ្ឌលសុខភាព ដែលនៅជិតបំផុត ហើយកុំប្រើថ្នាំអ្វីផ្តេសផ្តាស ត្រូវទៅជួបជាមួយគ្រូពេទ្យជំនាញសិន។ លោកវេជ្ជបណ្ឌិត គួង ឡូ ក៏បានអំពាវនាវដល់ប្រជាពលរដ្ឋទូទាំងខេត្តព្រះវិហារ សូមចូលរួមទាំងអស់គ្នាទប់ស្កាត់ជំងឺគ្រុនឈាម ដែលជាសុខភាពសាធារណៈយ៉ាងធ្ងន់ធ្ងរសម្រាប់ឆ្នាំនេះដល់ប្រជាពលរដ្ឋ ដូច្នេះត្រូវចូលរួមទាំងអស់គ្នាលុបបំបាត់គ្រឿងដក់ទឹកដែលជាជម្រករបស់មុសខ្លា ពិសេសត្រូវសម្អាតអនាម័យ ផ្ទះសំបែងកុំឱ្យមានព្រៃដុះស៊ុនទ្រុប ហើយចំពោះក្នុងផ្ទះត្រូវបើកទ្វារ បង្អួច ធ្វើយ៉ាងណាកុំឱ្យងងឹត។ ចំពោះប្រជាពលរដ្ឋដែលមានមុខរបរដោះដូរសំបកកង់រថយន្ត ទោចក្រយានយន្ត ធ្វើយ៉ាងណាកុំឱ្យសំបកកង់ដែលដោះរួចក្លាយជាកន្លែងដក់ទឹក ឫមួយក៏ប្រើថ្នាំអាល់បែត និងប្រេងម៉ាសុីនចាស់ៗដាក់ក្នុងសំបកកង់ ដើម្បីកុំឱ្យកើតមូសខ្លា៕	2024-05-21T23:20:00+07:00	freshnewsasia.com	https://m.freshnewsasia.com/index.php/en/localnews/341813-2024-05-21-09-20-12.html
28a48da5-f252-4db7-97b9-f1f467f1f743	រដ្ឋមន្ដ្រីសុខាភិបាល ណែនាំឱ្យមន្ដ្រីត្រូវពិនិត្យបានច្បាស់លាស់ ជាប់ជាប្រចាំលើវិស័យឯកជន ទាំងការផ្តល់សេវាថែទាំ ការលក់ឱសថ ការចេញវេជ្ជបញ្ជា និងបញ្ជូនជំងឺ	លោកសាស្រ្តាចារ្យ ឈាង រ៉ា រដ្ឋមន្រ្តីសុខាភិបាល បានផ្តល់អនុសាសន៍មួយចំនួន ជូនដល់ថ្នាក់ដឹកនាំ និងមន្រ្តីក្រោមឱវាទ ដើម្បីបន្តអនុវត្តសកម្មភាពបម្រើការផ្តល់សេវាសុខាភិបាលដល់ប្រជាពលរដ្ឋ ប្រកបដោយគុណភាព និងប្រសិទ្ធភាព។ ជាពិសេសណែនាំឱ្យពិនិត្យបានច្បាស់លាស់ ជាប់ជាប្រចាំលើវិស័យឯកជន ដោយត្រូវចុះពិនិត្យឱ្យបានម៉ត់ចត់ទាំងការផ្តល់សេវាថែទាំ ការលក់ឱសថ និងការចេញវេជ្ជបញ្ជា ព្រមទាំងការបញ្ជូនជំងឺ កម្រិតសញ្ញាបត្រ លក្ខខណ្ឌនៃការបំពេញការងារ និងពិនិត្យការផ្តល់អាជ្ញាប័ណ្ណ និងបន្តសុពលភាពអាជ្ញាប័ណ្ណ ដោយត្រូវអនុវត្តស្របតាមច្បាប់ដែលបានកំណត់។ ការថ្លែងបែបនេះរបស់លោកសាស្ត្រាចារ្យ ឈាង រ៉ា ក្នុងឱកាសដឹកនាំកិច្ចប្រជុំកម្រិតថ្នាក់ដឹកនាំលើកទី២ នៃខែឧសភា ដើម្បីពិនិត្យវឌ្ឍនភាពការងារ និងលើកទិសដៅការងារបន្ត នៅថ្ងៃទី២០ ខែឧសភា ឆ្នាំ២០២៤ នាទីស្ដីការក្រសួងសុខាភិបាល។ លោករដ្ឋមន្ដ្រីសុខាភិបាល បានថ្លែងបន្ដថា ចំពោះការចុះពង្រឹងតាមមណ្ឌលសុខភាពក្នុងក្របខណ្ឌទូទាំងប្រទេស សូមចុះពិនិត្យឱ្យបានទៀងទាត់ និងគ្រប់មូលដ្ឋានសុខាភិបាលសាធារណៈ ដោយត្រូវពិនិត្យ តាមដាន និងផ្ទៀងផ្ទាត់លទ្ធផលនៃការចុះពិនិត្យពីមុន និងបច្ចុប្បន្ន។ លើសពីនោះលោកសាស្ត្រាចារ្យ ឈាង រ៉ា បានរំលឹកដល់ថ្នាក់ដឹកនាំ និងទីប្រឹក្សាទាំងអស់ ឱ្យបន្តជំរុញមន្ត្រីក្រោមឱវាទ រួមទាំងគ្រប់កម្រិត ដឹកនាំលើកជាយោបល់ និងផ្តល់ព័ត៌មានត្រលប់ឱ្យបានផុលផុស ដើម្បីជាធាតុចូលសម្រាប់កិច្ចការកែលម្អរ និងវឌ្ឍនភាពក្នុងភារកិច្ចរបស់ខ្លួន រួមទាំងការវិភាគមុខងារ សម្រាប់ជាទស្សនវិស័យជូនស្ថាប័ន បង្កើនប្រសិទ្ធភាពការងារបន្ថែមទៀត។ ទន្ទឹមនឹងនោះលោកសាស្ដ្រាចារ្យរដ្ឋមន្ដ្រី បានជំរុញលើកទឹកចិត្តបន្ថែមដល់ថ្នាក់ដឹកនាំ ជាពិសេសមន្រ្តីជំនាញ សូមធ្វើការស្រាវជ្រាវ ស្វែងយល់ឱ្យបានច្រើន និងប្រជុំពិភាក្សាគ្នាជាប់ជាប្រចាំ ដើម្បីបង្កើនចំណេះដឹង ការស្វែងយល់ និងរកដំណោះស្រាយ ដើម្បីជាទុនគន្លឹះ ក្នុងការវិវត្តន៍ខ្លួនឱ្យក្លាយជាធនធានដ៏ល្អសម្រាប់ស្ថាប័ន និងប្រទេសជាតិ។ សាស្រ្តាចារ្យរដ្ឋមន្រ្តី ក៏បានស្នើឱ្យថ្នាក់ដឹកនាំ មន្រ្តី និងបុគ្គលិកសុខាភិបាលទាំងអស់ ត្រូវសហការគ្នា ចូលរួមលើកតម្លៃស្ថាប័ន តាមរយៈការពង្រឹង និងរៀបចំជាសកម្មភាពដោយភាពបុរេសកម្ម ការតាមដាន អភិបាលកិច្ច និងការកែលម្អដើម្បីបង្កើនប្រសិទ្ធភាពស្ថាប័ន។ ពិសេសស្នើឱ្យនាយកដ្ឋាន រហូតដល់អគ្គនាយកដ្ឋាន និងថ្នាក់ដឹកនាំ សូមចូលរួមអនុវត្តនូវភារកិច្ចរៀងខ្លួនៗ ប្រកបដោយស្មារតីទទួលខុស សាមគ្គីភាព និងកែលម្អគ្នាដោយបង្កើតឱកាសក្នុងការនិយាយពិភាក្សាគ្នាឱ្យបានច្រើន ដើម្បីស្ថាប័នមានការរីកចម្រើន។ សូមបញ្ជាក់ផងដែរកិច្ចប្រជុំនេះរៀបចំឡើងតាមរយៈប្រព័ន្ធហាយប្រីដ៍ (Hybrid) និងមានការអញ្ជើញចូលរួមផ្ទាល់នៅទីស្តីការក្រសួងសុខាភិបាល ដោយរដ្ឋលេខាធិការ អនុរដ្ឋលេខាធិការ ទីប្រឹក្សា អគ្គនាយក អគ្គនាយករង អគ្គាធិការ អគ្គាធិការរង ប្រធាននាយកដ្ឋាន នៃក្រសួងសុខាភិបាល និងថ្នាក់ដឹកនាំជាទីប្រឹក្សាបណ្តាខេត្ត តាមប្រព័ន្ធអនឡាញ៕	2024-05-21T21:15:00+07:00	freshnewsasia.com	https://m.freshnewsasia.com/index.php/en/localnews/341788-2024-05-21-07-15-26.html
81f5ec6d-7b98-4775-83a8-275600e814f6	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២១ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២១ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២៧នាក់, អ្នកជាសះស្បើយសរុបចំនួន ១៣៦,០៦៤នាក់, ស្លាប់សរុបចំនួន ៣,០៥៦នាក់៕	2024-05-21T19:37:00+07:00	freshnewsasia.com	https://m.freshnewsasia.com/index.php/en/localnews/341778-2024-05-21-05-37-37.html
de451c02-30dd-4f8b-95c9-637ddd605847	លោក អ៊ន សុទ្ធីរ័ត្ន ជំនួយការសម្តេចមហាបវរធិបតី នាំយកថវិកាសប្បុរសធម៌ ១០,១៨៥ដុល្លារ ជួយដល់កុមារាអាយុ៤ឆ្នាំម្នាក់ដែលកំពុងព្យាបាលជំងឺមហារីកខួក្បាល	លោក អ៊ន សុទ្ធីរ័ត្ន ជំនួយការសម្តេចមហាបវរធិបតី និងលោកស្រី លីម ម៉ូលីហ្សា ជាភរិយា បានផ្តួចផ្តើមគំនិតរៀបចំនូវកម្មវិធីសប្បុរសធម៌ដាក់ដេញថ្លៃសិល្បគំនូរ និងការបង្ហាញម៉ូតសម្លៀកបំពាក់ ដើម្បីរៃងអង្គាសថវិកាជួយដល់កុមារា ឆាលី ដែលកំពុងព្យាបាលជំងឺមហារីកខួរក្បាលដំណាក់កាលទី៤ធ្ងន់ធ្ងរ។ លោកស្រី លីម ម៉ូលីហ្សា បានប្រាប់ Fresh New ឱ្យបានដឹងថា កត្តាដែលជំរុញលោកស្រី និងស្វាមីផ្តួចផ្តើមកម្មវិធីសប្បុរសធម៌នេះឡើង គឺបន្ទាប់ពីមានការចែករំលែកវីដេអូក្នុងបណ្តាញសង្គម TikTok ដែលបានអំពាវនាវសុំជំនួយឧបត្ថម្ភជួយដល់កុមារារូបនេះ ដោយសារតែការចំណាយលើការព្យាបាលមានចំនួនច្រើន ខណៈក្រុមគ្រួសាររបស់កុមារា ឆាលី គឺពុំមានលទ្ធភាពគ្រប់គ្រាន់ឡើយ ដូច្នេះហើយទើបលោកស្រី និងស្វាមីផ្តួចផ្តើមគំនិតបង្កើតកម្មវិធីសប្បុរសធម៌នេះឡើង ដើម្បីអាចជំនួយបន្ទុកគ្រួសារ ឆាលី បានខ្លះ។ លោកស្រីបានបន្តថា ថវិកាដែលប្រមូលបានពីការរៃអង្គាសតាមរយៈសប្បុរសជនមានចំនួនសរុប ១០,១៨៥ដុល្លារ។ លោកស្រីមានអារម្មណ៍រំភើប និងបានថ្លែងអំណរគុណជាខ្លាំងចំពោះទឹកចិត្តដ៏ធំធេងរបស់មហាជន ដែលនេះសរបញ្ជាក់ឱ្យឃើញថា ប្រជាជនខ្មែរពិតជាមានសណ្តានចិត្តល្អ និងចេះជួយគ្នាក្នុងគ្រាលំបាក ដូចដូចនិងប្រសាសន៍ដ៏ខ្ពង់ខ្ពស់របស់សម្តេចតេជោ ហ៊ុន សែន ថា ។ ក្នុងកម្មវិធីសប្បុរសធម៌នោះដែរ គេឃើញមានតារាបង្ហាញម៉ូដមកពីស្ថាប័ន Miss Grand Cambodia និងតារាបង្ហាញម៉ូដវ័យក្មេងជាច្រើន បានរួមគ្នាដើរបង្ហាញម៉ូដសម្លៀកបំពាក់ និងលើកបង្ហាញគំនូរសម្រាប់ការដេញថ្លៃផងដែរ។ គំនូរជាច្រើនផ្ទាំង គឺជាស្នាដៃរបស់សិល្បករខ្មែរនិងបរទេសចំនួន២៧នាក់ រីឯសម្លៀកបំពាក់គឺបានមកពីអ្នកច្នៃម៉ូដដ៏មានប្រជាប្រិយភាព លោក ចោម មួយ។ ក្រោយការដេញថ្លៃ គំនូរលក់បានចំនួន៦ផ្ទាំង ឯសម្លៀកបំពាក់លក់បានចំនួន១ឈុត។ ទឹកប្រាក់ដែលបានពីការដេញថ្លៃ សិល្បករនិងអ្នកច្នៃម៉ូដទាំងនោះក៏ថែមទាំងស្ម័គ្រផ្តល់ជាជំនួយទៅដល់កុមារា ឆាលី ទៀតដែរ។ សូមបញ្ជាក់ថា ស្ថានភាពជំងឺមហារីកខួរក្បាលរបស់កុមារ ឆាលី នាពេលនេះ គឺបានបញ្ចប់ការបាញ់កាំរស្មី Proton ចំនួន៣០ដង ដោយជោគជ័យរួចហើយ ហើយនៅជំហានបន្ទាប់នឹងព្យាបាលដោយការប្រើគីមីវិញម្តង។ បន្ទាប់ពីចប់កម្មវិធី ប្រិយមិត្តក៏អាចធ្វើការបរិច្ចាគបន្តជាទឹកប្រាក់តិចក្តីច្រើនក្តីទៅទឹកចិត្ត អាចតាមរយៈ QR របស់សិល្បករ លោក ព្រហ្ម ពន្លឺ ដែលត្រូវជាឪពុករបស់ ឆាលី ផងដែរ៕	2024-05-21T01:37:00+07:00	freshnewsasia.com	https://m.freshnewsasia.com/index.php/en/localnews/341718-2024-05-20-11-37-50.html
72aa3882-3b39-48db-842d-b259fedf91e8	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២០ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២៧នាក់, អ្នកជាសះស្បើយសរុបចំនួន ១៣៦,០៦៤នាក់, ស្លាប់សរុបចំនួន ៣,០៥៦នាក់៕	2024-05-20T19:14:00+07:00	freshnewsasia.com	https://m.freshnewsasia.com/index.php/en/localnews/341646-2024-05-20-05-14-00.html
b2650e14-761f-4a8c-b167-393f4451aa4c	សមាគមកាយឫទ្ធិនារីកម្ពុជាសាខាខេត្តកំពត បើកវគ្គបណ្តុះបណ្តាលអំពីជំងឺទឹកនោមផ្អែម និងជំងឺធាត់ដល់សមាជិកា សកម្មសមាគមកាយឫទ្ធិនារីកម្ពុជា ស្រុកអង្គរជ័យ	សមាគមកាយឫទ្ធិនារីកម្ពុជា សាខាខេត្តកំពត នៅព្រឹកថ្ងៃទី១៩ ខែឧសភា ឆ្នាំ២០២៤ បានបើកវគ្គបណ្តុះបណ្តាលអំពី ដល់សមាជិកា សកម្មសមាគម កាយឫទ្ធិនារីកម្ពុជា ស្រុកអង្គរជ័យជាង ៥០នាក់ ក្រោមអធិបតីភាព លោកស្រី ហ៊ុន ចាន់ធី ម៉ៅ ធនិន ប្រធានក្រុមប្រឹក្សាសមាគមកាយឫទ្ធិនារីកម្ពុជាសាខាខេត្តកំពត។ វគ្គបណ្តុះបណ្តាលនេះ មានការអញ្ជើញចូលរួមពីគ្រូឧទ្ទេសដែលជំនាញផ្នែកសុខភាព ដែលមានវិជ្ជាជីវៈពេញលេញមកមន្ទីរសុខាភិបាលខេត្តកំពត ដើម្បីធ្វើបទបង្ហាញផងដែរ។ លោកស្រី ហ៊ុន ចាន់ធី ម៉ៅ ធនិន បានគូសបញ្ជាក់ថា ដោយទទួលបានការអនុញ្ញាត និងគោរពតាមគោលការណ៍ដ៏ខ្ពង់ខ្ពស់របស់ លោកជំទាវបណ្ឌិត ពេជ ចន្ទមុន្នី ហ៊ុន ម៉ាណែត អគ្គស្នងការសមាគមកាយឫទ្ធិនារីកម្ពុជា សមាគមកាយឫទ្ធិនារីកម្ពុជាសាខាខេត្តកំពត បានបង្កើតវគ្គបណ្តុះបណ្តាលនេះឡើង ស្របតាមគោលនយោបាយដ៏ត្រឹមត្រូវរបស់សមាគម ក្នុងគោលបំណងដើម្បីផ្តល់ជូនចំណេះដឹងផ្នែកសុខភាពដល់សមាជិកាសកម្មក្នុងស្រុកអង្គរជ័យ ដែលមានចំនួនសរុបប្រមាណជាង ៥០នាក់។ លោកស្រីប្រធានក្រុមប្រឹក្សាសមាគមបានបន្តថា ទាំងនេះជាការបង្ហាញពីការគិតគូរយកចិត្តទុកដាក់ជាខ្លាំងឥតស្រាកស្រាន្ត ក្នុងការជួយបំពេញបន្ថែមនូវចំណេះជំនាញ ការអប់រំបណ្ដុះបណ្ដាល ក្រៅប្រព័ន្ធមួយដ៏មានគុណតម្លៃរបស់សមាគមកាយឫទ្ធិនារីកម្ពុជាសាខាខេត្តកំពត។ ជាពិសេសទាំងនេះ គឺជាកិច្ចខិតខំប្រឹងប្រែងរបស់លោកស្រីបណ្ឌិតអគ្គស្នងការ ក្នុងការជួយតម្រង់ទិសដល់កូនក្មួយ សមាជិកាសកម្មកាយឫទ្ធិនារីកម្ពុជាទាំងអស់នៅទូទាំងខេត្ត ស្រុក-ក្រុង និងទូទាំងប្រទេស ឲ្យសម្រេចបានភាពជោគជ័យដ៏ល្អប្រសើរ ពីមួយជំហានទៅមួយជំហាន តាមរយៈការបង្កើនសមត្ថភាព ចំណេះជំនាញ ការយល់ដឹង ស្របទៅតាមគោលនយោបាយរបស់សមាគមកាយឫទ្ធិនារីកម្ពុជា។ ក្នុងឱកាសនោះ លោកស្រីប្រធានក្រុមប្រឹក្សាសមាគម បានបញ្ជាក់បន្ថែមថា នេះជាឱកាសដ៏ល្អមួយសំរាប់ក្មួយៗ ដែលជាសមាជិកសកម្មក្រេបយកចំណេះវិជ្ជាផ្នែកសុខភាពពីវាគ្មិនរបស់យើង ដែលវគ្គបណ្តុះបណ្តាលនេះគឺមានការលំអិតបន្ថែមអំពីជម្ងឺទឹកនោមផ្អែម និងជម្ងឺធាត់ ពីសំណាក់វាគ្មិនជំនាញផ្នែកសុខភាពដែលមានវិជ្ជាជីវៈពេញលេញមកពីមន្ទីរសុខាភិបាលខេត្តកំពត ដូច្នេះសូមត្រងត្រាប់ដោយយកចិត្តទុកដាក់ដើម្បីទទួលបានចំណេះដឹងផ្នែកសុខភាពដ៏ល្អនេះ។ យោងតាមរបាយការណ៍របស់អង្គការសុខភាពពិភពលោក (WHO) គិតត្រឹមថ្ងៃទី២៩ ខែកុម្ភៈ ឆ្នាំ២០២៤ ប្រជាជនលើពិភាពលោកចំនួនជាង ១ពាន់លាននាក់ មានជំងឺធាត់ ក្នុងនោះមនុស្សពេញវ័យមានចំនួន ៦៥០លាននាក់ មនុស្សវ័យជំទង់នាក់ជាក្មេង មានចំនួន ៣៤០លាននាក់ និងក្មេងមានចំនួន ៣៩លាននាក់។ ចំណែកឯជំងឺទឹកនោមផ្អែមត្រូវបានចែកចេញជាពីប្រភេទ ជំងឺទឹកនោមផ្អែមប្រភេទ១ គឺជាជំងឺដែលកើតឡើងលើកុមារ និងក្មេងជំទង់ ដែលវាកើតឡើងនៅពេលលំពែងមិនមានលទ្ធភាពផលិតអ័រម៉ូនអាំងស៊ុយលីនគ្រប់គ្រាន់ កង្វះអ័រម៉ូនអាំងស៊ុយលីនធ្ងន់ធ្ងរ ហើយអាចគ្រោះថ្នាក់ដល់ជីវិត បើគ្មានការប្រើអាំងស៊ុយលីនជាប់ជាប្រចាំទេ។ រីឯជំងឺទឹកនោមផ្អែមប្រភេទ២ ជំងឺនេះភាគច្រើនកើតលើមនុស្សពេញវ័យ ប៉ុន្តែក៏ឃើញមានការកើនឡើងនៃជំងឺនេះលើវ័យជំទង់ដែរ (ជាពិសេសចំពោះអ្នកលើសទម្ងន់) កំណើតនៃជំងឺនេះអាចបណ្ដាលមកពីរបៀបរស់នៅ (ភាពធាត់ លំហាត់ប្រាណតិចតួច បរិភោគលើសកម្រិត)។ ជំងឺនេះត្រូវបានព្យាបាលដោយការគ្រប់គ្រងទម្ងន់ របបអាហារសមស្រប លំហាត់ប្រាណ លេបថ្នាំគ្រាប់ និងប្រើអាំងស៊ុយលីននៅពេលចាំបាច់៕	2024-05-20T00:13:00+07:00	freshnewsasia.com	https://m.freshnewsasia.com/index.php/en/localnews/341586-2024-05-19-10-13-34.html
51978757-2a41-4650-b2de-e1564804c0ad	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយមិនមាន (Video inside)	ក្រសួងសុខាភិបាល នៅថ្ងៃទី១៩ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយមិនមាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៩ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២៧នាក់, អ្នកជាសះស្បើយសរុបចំនួន ១៣៦,០៦៤នាក់, ស្លាប់សរុបចំនួន ៣,០៥៦នាក់៕	2024-05-19T18:52:00+07:00	freshnewsasia.com	https://m.freshnewsasia.com/index.php/en/localnews/341565-2024-05-19-04-52-38.html
747053cd-3d6d-45fa-81d8-189a34525d8a	លោក ហោ ម៉ៅ សន្តិសុខខណ្ឌមានជ័យ ដែលជួយសម្រួលចរាចរ ជូនពលរដ្ឋនៅចាក់អង្រែក្រោម ទទួលមរណភាព ដោយជំងឺគាំងបេះដូង	លោក ហោ ម៉ៅ ជាសន្តិសុខរដ្ឋបាលខណ្ឌមានជ័យ ដែលជួយសម្រួលចរាចរណ៍ ជូនប្រជាពលរដ្ឋនៅចាក់អង្រែក្រោមនោះ បានទទួលមរណភាព នៅម៉ោង៣៖០០នាទីរសៀល ថ្ងៃទី១៨ ខែឧសភា ឆ្នាំ២០២៤នេះ ក្នុងជន្មាយុ៦៣ឆ្នាំ ដោយជំងឺគាំងបេះដូង។ សពលោកហោ ម៉ៅ កំពុងតម្កល់ធ្វើបុណ្យតាមប្រពៃណី នៅភូមិដើមចាន់ សង្កាត់ច្បារអំពៅទី២ ខណ្ឌច្បារអំពៅ រាជធានីភ្នំពេញ។ លោក ហៅ ម៉ៅ ត្រូវគេផ្តល់រហស្សនាមថា ជាប៉ូលិសក្រៅក្របខណ្ឌ ដែលលោកសកម្មការងារ ដោយឈរជើងបញ្ជាចរាចរនៅចំណុចផ្លូវ បំបែកលូប្រាំ សង្កាត់ស្ទឹងមានជ័យ និងក្រោយមកបានបញ្ជាសម្រួលចរាចរនៅផ្លូវជាតិលេខ២ មុខវត្តចាក់អង្រែក្រោម។ ប្រជាជនមិនតិចនាក់ទេ ដែលបានស្គាល់លោក ហោ ម៉ៅ តាមរយៈការពុះពារមិនខ្លាចក្តៅ មិនខ្លាចភ្លៀង ជួយសម្រួលចរាចរដល់អ្នកដំណើរតាមដងផ្លូវ។ ជាមួយគ្នានេះ នៅយប់ថ្ងៃទី១៨ ខែឧសភានេះ លោក យ៉ិន វុធ ចៅសង្កាត់ច្បារអំពៅទី២ បានដឹកនាំសហការី ទៅចូលរួមរំលែកទុក្ខជាមួយក្រុមគ្រួសារសពលោក ហោ ម៉ៅ ដោយបាននាំយកថវិការបស់លោកស្រី ឡោក ខេង ប្រធានក្រុមការងារចុះជួយសង្កាត់ច្បារអំពៅទី២ ចំនួន ១០ម៉ឺនរៀល, ថវិកាសមាគមមនុស្សចាស់ ៥០ម៉ឺនរៀល និងថវិការបស់គណបក្សសង្កាត់ច្បារអំពៅទី២ ចំនួន ២០ម៉ឺនរៀល សរុប៨០ម៉ឺនរៀល, អង្ករ១បេ៥០គីឡូ ទឹកសុទ្ធ២កេស ទឹកក្រូច១កេស ជូនដល់គ្រួសារសព ស្ថិតនៅភូមិដើមចាន់ សង្កាត់ច្បារអំពៅទី២ ខណ្ឌច្បារអំពៅ រាជធានីភ្នំពេញផងដែរ៕	2024-05-19T03:39:00+07:00	freshnewsasia.com	https://m.freshnewsasia.com/index.php/en/localnews/341498-2024-05-18-13-39-11.html
36761dc5-7589-4fad-a376-26c61677dc9d	ក្រុមគ្រូពេទ្យស្ម័គ្រចិត្តកូរ៉េខាងត្បូង ចុះពិនិត្យ និងព្យាបាលជំងឺដោយឥតគិតថ្លៃជូនពលរដ្ឋ នៅស្រុកជុំគិរី ខេត្តកំពត	លោក នឹម ចន្ទតារា សមាជិកសភា និងជាតំណាងរាស្ត្រខេត្តកំពត និងលោក យឹម ស៊ីណន រដ្ឋលេខាធិការក្រសួងការងារ និងបណ្តុះបណ្តាលវិជ្ជាជីវៈ និងជាសមាជិកក្រុមការងាររាជរដ្ឋាភិបាលចុះជួយខេត្តកំពត នាថ្ងៃទី១៧ ខែឧសភា ឆ្នាំ២០២៤ បានដឹកនាំក្រុមគ្រូពេទ្យស្ម័គ្រចិត្តកូរ៉េខាងត្បូង របស់អង្គការ ភីអែមស៊ីអាយ (PMCI) ចុះពិនិត្យ និងព្យាបាលជំងឺជូនពលរដ្ឋនៅឃុំច្រេស ដែលបានរៀបចំធ្វើឡើង នៅទីតាំងសាលាបឋមសិក្សាបាក់នឹម ស្ថិតក្នុងភូមិបាក់នឹម ឃុំច្រេស ស្រុកជុំគីរី ខេត្តកំពត។ នាឱកាសនោះ លោក នឹម ចន្ទតារា សមាជិកសភា និងជាអ្នកតំណាងរាស្ត្រខេត្តកំពត បានផ្តាំផ្ញើសាកសួរសុខទុក្ខពីសំណាក់សម្តេចតេជោ ហ៊ុន សែន ប្រធានគណបក្សប្រជាជនកម្ពុជា និងសម្ដេចធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា ជូនចំពោះប្រជាពលរដ្ឋទាំងអស់ ដែលបានមកទទួលសេវាពិនិត្យនិងព្យាបាលជំងឺដោយឥតគិតថ្លៃនាពេលនេះ ដោយក្តីនឹករឭកបំផុត ដែលជានិច្ចកាល សម្តេចទាំងទ្វេ តែងតែគិតគូរពីសុខទុក្ខរបស់បងប្អូនប្រជាពលរដ្ឋ ជួបការលំបាក អ្នកមានជំងឺ ចាស់ជរា ស្ត្រីមេម៉ាយកូនច្រើនក្នុងបន្ទុក ជនងាយរងគ្រោះ និង ជនរងគ្រោះដោយគ្រោះមហន្តរាយផ្សេងៗ ដោយមិនប្រកាន់រើសអើងវណ្ណៈ ជាតិសាសន៍ ពណ៌សម្បុរ ឬនិន្នាការនយោបាយអ្វីឡើយ។ ទន្ទឹមនេះ លោកតំណាងរាស្ត្រខេត្តកំពត ក៏បានថ្លែងអំណរគុណដល់ប្រជាពលរដ្ឋនៅពេលនេះ ដែលបានចូលរួមបោះឆ្នោតជូនគណបក្សប្រជាជនកម្ពុជា ក្នុងអាណត្តិទី៧នេះ ដែលធ្វើឲ្យបានការកសាងសមិទ្ធផលបន្ថែមទៀត ជូនប្រជាពលរដ្ឋយើងជាពិសេសធ្វើឲ្យប្រជាពលរដ្ឋ កាន់តែមានជីវភាព ល្អប្រសើរឡើងថែមមួយកំរិតទៀត។ លោកបានថ្លែងអំណអរគុណដល់ក្រុមគ្រូពេទ្យ និងក្រុមការងារទាំងអស់ដែលបានលះបង់ពេលវេលាដ៏មានតម្លៃ យកអស់កម្លាំងកាយចិត្ត និងចំណាយថវិកាផ្ទាល់ខ្លួន ក្នុងការជួយដល់ពលរដ្ឋកម្ពុជា។ លោក យឹម ស៊ីណន ជាសមាជិកក្រុមការងាររាជរដ្ឋាភិបាលចុះជួយខេត្តកំពត បានណែនាំប្រជាពលរដ្ឋចូលរួមនៅទីនេះ ធ្វើយ៉ាងណាពិនិត្យ និងព្យាបាលជំងឺដោយយកចិត្តទុកដាក់ ហើយសូមកុំមានការព្រួយបារម្ភអ្វីទាំងអស់ បើមានការឆ្ងល់អ្វី ត្រូវសួរទៅលើពេទ្យ តើយើងមានជំងឺអ្វី នោះពេទ្យនឹងឆ្លើយតបមកវិញជូនបងប្អូនយើង។ លោករដ្ឋលេខាធិការ បន្តថា ក្នុងនាមលោកជាមន្ត្រីរាជរដ្ឋាភិបាល លោកនឹងខិតខំព្យាយាមរកគ្រប់វិធីសាស្ត្រ ធ្វើយ៉ាងណា ក្នុងក្របខណ្ឌនៅទូទាំងប្រទេស ដោយឡែកនៅខេត្តកំពត ជាពិសេសនៅទីតាំងភូមិសាស្ត្រនេះតែម្ដង លោកនឹងប្រឹងប្រែងគ្រប់បែបយ៉ាង ជាមួយរាជរដ្ឋាភិបាល ដើម្បីធ្វើយ៉ាងណាឲ្យប្រជាពលរដ្ឋរបស់យើង នឹងឆ្ពោះទៅរកភាពជឿនលឿនុំនិងភាពសុខដុមរមនា។ ផ្នែកពិនិត្យព្យាបាលជំងឺទូទៅ ផ្នែកពិនិត្យភ្នែក និងកាត់វ៉ែនតា ផ្នែកពិនិត្យកោសិកាមហារីកមាត់ស្បូន។ ការពិនិត្យព្យាបាលមានរយៈពេលមួយថ្ងៃពេញ ដោយគិតចាប់ពីព្រឹកម៉ោង៨៖៣០នាទី រហូតដល់ម៉ោង១៧៖៣០នាទី មានប្រជាពលរដ្ឋប្រមាណ ៣០០នាក់។ ក្រុមគ្រូពេទ្យនៃអង្គការPMCI បានប្រើប្រាស់រថយន្តក្រុងចល័ត ចំនួន ៣គ្រឿងបំពាក់ដោយបរិក្ខាវេជ្ជសាស្រ្តទំនើបៗ ទៅតាមផ្នែកនីមួយៗដូចជា៖ រថយន្តក្រុង X-ray (ម៉ាសុីនថត X-ray, អេកូសាស្រ្ត, វាស់ចង្វាក់បេះដូង និងម៉ាស៊ីនពិនិត្យឈាម), រថយន្តក្រុង Optic (វាស់ភ្នែក កាត់វ៉ែតា និងឱសថស្ថាន), រថយន្តក្រុងពិនិត្យកោសិកាមហារីកមាត់ស្បូន។ លោកវេជ្ជបណ្ឌិត គីម យ៉ុង ស៊ីង គ្រូពេទ្យជំនាញផ្នែកស្តារនិតិសម្បទា មកពីប្រទេសកូរ៉េ បានប្រាប់ឲ្យដឹងថា មូលហេតុដែលលោកនាំក្រុមគ្រូពេទ្យមកជួយព្យាបាលដល់ពលរដ្ឋកម្ពុជា ព្រោះកាលពីឆ្នាំ១៩៥០ ប្រទេសកូរ៉េមានសង្ក្រាម ពេលនោះកម្ពុជាក៏បានទៅជួយដល់ប្រទេសកូរ៉េផងដែរ នេះបើយោងតាមប្រវត្តិសាស្ត្រ។ ការពិនិត្យ និងព្យាបាលនេះ ធ្វើឡើងនៅទូទាំងប្រទេស ដើម្បីលើកកម្ពស់សុខភាពប្រជាពលរដ្ឋនៅតាមមូលដ្ឋាន ឲ្យកាន់តែល្អប្រសើរ។ ដោយឡែក ប្រជាពលរដ្ឋដែលពិនិត្យជំងឺរួច បានសម្តែងសេចក្តីសប្បាយរីករាយ ដោយសារពួកគាត់ ទទួលបានសេវាពិនិត្យ និងព្យាបាលសុខភាព ដោយយកចិត្តទុកដាក់ពីក្រុមគ្រូពេទ្យជំនាញ និងបានថ្លែងអំណរគុណដល់លោកអ្នកតំណាងរាស្ត្រ និងលោករដ្ឋលេខាធិការ ដែលជាសមាជិកក្រុមការងារចុះមូលដ្ឋាន ដែលតែងតែបានគិតគូពីសុខទុក្ខរបស់ពលរដ្ឋ៕	2024-05-18T19:20:00+07:00	freshnewsasia.com	https://m.freshnewsasia.com/index.php/en/localnews/341416-2024-05-18-05-20-12.html
83b1f0a3-6160-41e1-9c19-0c752d4fec08	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយមិនមាន (Video inside)	ក្រសួងសុខាភិបាល នៅថ្ងៃទី១៨ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយមិនមាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២៦នាក់, អ្នកជាសះស្បើយសរុបចំនួន ១៣៦,០៦៤នាក់, ស្លាប់សរុបចំនួន ៣,០៥៦នាក់៕	2024-05-18T19:06:00+07:00	freshnewsasia.com	https://m.freshnewsasia.com/index.php/en/localnews/341412-2024-05-18-05-06-45.html
a10d0c5f-b1a2-4efd-a1ca-134e9909aef2	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ១នាក់ (Video inside)	ក្រសួងសុខាភិបាល នៅថ្ងៃទី១៧ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៧ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២៤នាក់, អ្នកជាសះស្បើយសរុបចំនួន ១៣៦,០៦៤នាក់, ស្លាប់សរុបចំនួន ៣,០៥៦នាក់៕	2024-05-17T19:20:00+07:00	freshnewsasia.com	https://m.freshnewsasia.com/index.php/en/localnews/341199-2024-05-17-05-20-36.html
2d5d6d75-9070-475e-ae2e-7d9dcb2995b4	មន្ដ្រីសុខាភិបាល៖ ៥ចំណុចដែលគិលានុដ្ឋាកទាំងអស់ ត្រូវតែអនុវត្ដ ដើម្បីចូលរួមជំរុញការផ្ដល់សេវាថែទាំអ្នកជំងឺ ប្រកបដោយគុណភាព	លោក អ៊ុន សាន អនុប្រធាននាយកដ្ឋានការពារសុខភាព និងជាប្រធានគណ:គិលានុបដ្ឋាកកម្ពុជា បានឱ្យដឹងថា គិលានុដ្ឋាក គឺជាអ្នកដែលនៅផ្ទាល់ជាមួយអ្នកជំងឺច្រើនជាងគេ ដែលបានដឹងពីសុខទុក្ខ និងការវិវឌ្ឍន៍ស្ថានភាពសុខភាពរបស់អ្នកជំងឺ ដូច្នេះទាមទារត្រូវតែមានសមត្ថភាពគ្រប់គ្រាន់ ដើម្បីចូលរួមចំណែកជំរុញការផ្ដល់សេវាទាំថែ និងលើកកម្ពស់សុខភាពជូនអ្នកជំងឺ និងប្រជាពលរដ្ឋ ប្រកបដោយគុណភាពយ៉ាងពិតប្រាកដ។ ការថ្លែងបែបនេះរបស់លោក ក្នុងឱកាសបើកវគ្គបណ្ដុះបណ្ដាល ក្រោមប្រធានបទ ស្តីពី «ក្រមសីលធម៌គិលានុបដ្ឋាកកម្ពុជា និងនិយាមនៃការអនុវត្តរបស់គិលានុបដ្ឋាក» ដែលប្រព្រឹត្ដទៅនៅមន្ទីរពេទ្យព្រះអង្គឌួង ក្រោមអធិបតីភាពលោកសាស្ដ្រាចារ្យ លូ លីឃាង នាយកមន្ទីរពេទ្យព្រះអង្គឌួង នាថ្ងៃទី១៦ ខែឧសភា ឆ្នាំ២០២៤។ លោក អ៊ុន សាន បានថ្លែងបន្ដថា គិលានុបដ្ឋាក ជាកម្លាំងចលករ របស់ក្រសួងសុខាភិបាល ដែលជាអ្នកជំរុញឱ្យមានប្រសិទ្ធភាព ប្រសិទ្ធផល ក្នុងការផ្តល់សេវាថែទាំប្រកបដោយគុណភាព និងលើកកម្ពស់សុខភាពអ្នកជំងឺ និងប្រជាពលរដ្ឋ។ ដូចនេះសមត្ថភាពរបស់គិលានុដ្ឋាកដែលត្រូវប្រកាន់ខ្ជាប់ជានិច្ច គឺមាន៥ចំណុច៖ អនុវត្ដឱ្យបានត្រឹមត្រូវលើក្រមសីលធម៌វិជ្ជាជីវៈ បើអនុវត្ដមិនត្រឹមត្រូវ មានន័យថាគិលានុដ្ឋាកគ្មានសមត្ថភាព ហើយនឹងមានផលប៉ះពាល់ទៅលើអ្នកជំងឺ ត្រូវមានភាពជាអ្នកដឹកនាំ និងការគ្រប់គ្រងក្នុងការថែទាំ ត្រូវមានការសិក្សាស្រាវជ្រាវ និងការអនុវត្ដ ត្រូវតែពង្រឹងវិជ្ជាជីវៈរបស់ខ្លួន និងបន្ដបណ្ដុះបណ្ដាល ដើម្បីអភិវឌ្ឍចំណេះជំនាញ ត្រូវពង្រឹងវិជ្ជាជីវៈគិលានុបដ្ឋាក ពិសេសការយកទៅអនុវត្ដនៅក្នុងមន្ទីរពេទ្យ ។ ក្នុងឱកាសនោះលោកក៏បាន ជំរុញឱ្យគិលានុដ្ឋាកទាំងអស់ ត្រូវចុះបញ្ជិការ និងមានអាជ្ញាបណ្ណត្រឹមត្រូវ។ ទន្ទឹមនឹងនោះ លោកសាស្ដ្រាចារ្យ លូ លីឃាង បានថ្លែងថា លោកពិតជាមានសេចក្ដីសប្បាយរីករាយ ដែលបុគ្គលិករបស់មន្ទីរពេទ្យព្រះអង្គឌួង បានទទួលបានការបណ្ដុះបណ្ដាលជាលើកទី២ ក្នុងការឆ្នាំនេះ។ លោកនាយកមន្ទីរពេទ្យរូបនេះ ក៏បានជំរុញដល់បុគ្គលិករបស់ខ្លួន ត្រូវតែត្រង់ត្រាប់ឱ្យបានល្អប្រកបដោយការយកចិត្ដទុកដាក់ខ្ពស់ ក្នុងវគ្គបណ្ដុះបណ្ដាលដ៏មានសារៈសំខាន់មួយនេះ ដើម្បីយកទៅអនុវត្ដន៍ផ្ទាល់បានជោគជ័យ។ លោកសាស្ដ្រាចារ្យបានបន្ថែមថា ។ ជាមួយគ្នានេះដែរ លោកសាស្ដ្រាចារ្យ លូ លីឃាង បានថ្លែងអំណរគុណដ៏ជ្រាលជ្រៅជូនចំពោះ លោកអនុបណ្ឌិត អ៊ុន សាន ដែលចំណាយពេលវេលាដ៏មានតម្លៃ ដើម្បីបណ្ដុះបណ្ដាលដល់ក្រុមគ្រូពេទ្យគិលានុដ្ឋាកទាំងអស់នៃមន្ទីរពេទ្យព្រះអង្គឌួង ។លោកសាស្ដ្រាចារ្យក៏សង្ឃឹមយ៉ាងមុតមាំថា ការបណ្ដុះបណ្ដាលនេះ នឹងមានជាបន្ដបន្ទាប់ ដើម្បីគិលានុដ្ឋាក គិលានុដ្ឋាកយិការ និងឆ្មប យើងមានក្រមសីលធម៌កាន់តែល្អ បម្រើសេវាសុខភាពជូនប្រជាពលរដ្ឋ កាន់តែប្រសើរបន្ថែមទៀត។ ក្នុងឱកាសនោះដែរ លោកស្រី អ៊ីន វិជ្ជរ៉ា ប្រធានគណៈគិលានុបដ្ឋាកនៃមន្ទីរពេទ្យព្រះអង្គឌួង តំណាងឱ្យគិលានុដ្ឋាកទាំងអស់ បានឡើងប្ដេជ្ញាចិត្ដ ក្នុងការអនុវត្ដនូវភារកិច្ចការងារឱ្យបានត្រឹមត្រូវតាមវិជ្ជាជីវៈ ដើម្បីមើលថែអ្នកជំងឺឱ្យល្អ ប្រកបដោយគុណភាពខ្ពស់៕	2024-05-17T14:55:00+07:00	freshnewsasia.com	https://m.freshnewsasia.com/index.php/en/localnews/341155-2024-05-17-00-55-41.html
066cb115-e7d7-4bd1-b825-e52ea55efc1e	សម្ដេចតេជោ រំលឹកពីឧបសគ្គ និងការខាតបង់ ពេលវៀតណាម បិទគ្រប់ច្រកឆ្លងកាត់ ជាមួយកម្ពុជា អំឡុងកូវីដ	ក្នុងឱកាសថ្លែងសុន្ទរកថាពិសេស ស្តីពីគម្រោងព្រែកជីកហ្វូណនតេជោ ដែលមានការផ្សាយផ្ទាល់ពិសេស នារសៀលថ្ងៃទី១៦ ខែឧសភានេះ សម្តេចតេជោ ហ៊ុន សែន បានរំលឹក នូវការឈឺចាប់ និងផលលំបាក ដែលកម្ពុជា ឆ្លងកាត់ ដោយសារតែមិនមានជម្រើសខ្លួនឯង ឬជម្រើសផ្សេង ក្រៅពីពឹងផ្អែក លើការដឹកជញ្ជូនទំនិញ ចូលទៅកាន់វៀតណាម ដើម្បីដឹកបន្តទៅកាន់ផ្លូវទឹកសមុទ្រ នាលពេលកន្លងមក ។ ការណ៍នេះ នាំឱ្យសម្តេចតេជោ បានអះអាងថា កម្ពុជា ត្រូវតែជីកព្រែកហ្វូណនតេជោ ឱ្យខានតែបាន ដើម្បីបម្រើឱ្យឯករាជ្យភាពនយោបាយ ខាងដឹកជញ្ជូនផ្លូវទឹក ។ សម្តេចតេជោ មានប្រសាសន៍ថា “ សម្តេចតេជោ ក៏បានរំលឹក ទៅដល់ហេតុការណ៍ ប្រទេសវៀតណាម បានបិទគ្រប់ច្រកជាមួយកម្ពុជា ក្នុងអំឡុងពេល ឆ្នាំ២០២០ ពោលគឺជាសម័យ ការរីករាលដាល ជំងឺកូវីដ១៩ ហើយអ្វីដែលធ្វើឱ្យខ្មែរពិបាកជាងនេះ ដោយសារតែ ការបិទច្រកនេះទៀតសោត ភាគីវៀតណាម បានធ្វើដោយឯកតោភាគី ដោយមិនមានការជូនដំណឹងមកកម្ពុជាឡើយ ទើបបានជាមានព្រឹត្តិការណ៍ បិទការនាំចូលទំនិញទៅវៀតណាម ហើយក៏មានការបិទ មិនឱ្យប្រជាពលរដ្ឋរៀតណាម ឆ្លងកាត់មកកម្ពុជាវិញដែរ។ សម្តេចតេជោ ហ៊ុន សែន បានលើកឡើងថា ។ សម្តេចតេជោ បានរំលឹកថា “ ។ ជាមួយគ្នានេះ សម្តេចតេជោ ប្រធានព្រឹទ្ធសភា បានចោទសួរថា “ចុះករណីបែបហ្នឹងវាកើតឡើង តទៅទៀត តើកម្ពុជា ត្រូវធ្វើរបៀបមិច? បើកើតឡើងក្នុងពេលដែលយើង ត្រូវដឹកជញ្ជូនទំនិញនាំចេញ បើសិនជាផលិតផលកសិកម្ម ដូចជាចេក ដូចជាស្វាយ ដូចជាអ្វីផ្សេង តើវាមិនខូចទេឬ?”។ សម្តេចតេជោ ថែមទាំងបាន គូសបញ្ជាក់ធ្ងន់ៗថា ៕	2024-05-17T00:11:00+07:00	dap-news.com	https://dap-news.com/national/2024/05/16/415705/
ea71599e-09c6-453f-8d1f-b00e87f9595c	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៦ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៦ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២៣នាក់, អ្នកជាសះស្បើយសរុបចំនួន ១៣៦,០៦៣នាក់, ស្លាប់សរុបចំនួន ៣,០៥៦នាក់៕	2024-05-16T20:07:00+07:00	freshnewsasia.com	https://m.freshnewsasia.com/index.php/en/localnews/341043-2024-05-16-06-07-10.html
0376c2d9-c582-4fe1-8ffe-06dfd351966e	រដ្ឋមន្ត្រីសុខាភិបាល ស្នើដល់អាជ្ញាធរគ្រប់រាជធានីខេត្ត បន្តពង្រឹងសន្តិសុខ និងសុវត្ថិភាព ជូនដល់មន្ត្រី អ្នកជំងឺនិងគ្រួសារដែលទទួលសេវា ឬស្នាក់នៅព្យាបាលតាមមូលដ្ឋានសុខាភិបាល	លោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល បានស្នើដល់អភិបាល នៃគណៈអភិបាលរាជធានី ខេត្ត លើការបន្តពង្រឹងសន្តិសុខ និងសុវត្ថិភាព ជូនដល់មន្ត្រី បុគ្គលិកសុខាភិបាល ដែលបំពេញការងារ ក៏ដូចជាអ្នកជំងឺ និងគ្រួសារដែលទទួលសេវា ឬស្នាក់នៅព្យាបាលនៅតាមមូលដ្ឋានសុខាភិបាល ។ ការស្នើសុំយ៉ាងដូច្នេះ បន្ទាប់ពីអ្នកគ្រូពេទ្យម្នាក់ត្រូវខ្មាន់កាំភ្លើង ចូលបាញ់ប្រហារដល់បន្ទប់ប៉ុស្ដិ៍សុខភាពអណ្ដូងក្រឡឹង នៅស្រុកអូររាំង កាលពីរំលងអធ្រាត្រឈានចូលថ្ងៃទី១២ ខែឧសភា ឆ្នាំ២០២៤ ស្ថិតនៅភូមិអណ្ដូងក្រឡឹង ឃុំសែនមនោរម្យ ស្រុកអូររាំង ខេត្តមណ្ឌលគិរី។ ក្នុងឱកាសលោករដ្ឋមន្ដ្រីសុខាភិបាល ក៏បានចាត់តំណាងភ្ជាប់ជាមួយនឹងលិខិត ចូលរួមរំលែកទុក្ខ ដល់ក្រុមគ្រួសារនៃសពផងដែ។ តាមសេចក្តីជូនព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន នៅថ្ងៃទី១៥ ខែឧសភា ឆ្នាំ២០២៤នេះ បានឲ្យដឹងទៀតថា ក្រសួងសុខាភិបាលបាននិងកំពុងជំរុញការផ្តល់សេវាសុខាភិបាល ២៤ម៉ោង ក្នុងមួយថ្ងៃ ៧ថ្ងៃក្នុងមួយសប្តាហ៍ នៅគ្រប់មូលដ្ឋានសុខាភិបាលទាំងអស់ ជាពិសេសការផ្តល់សេវាសុខាភិបាលជាសារវ័ន្ត និងការថែទាំសុខភាពបឋម នៅមណ្ឌលសុខភាព និងប៉ុស្តិ៍សុខភាព ដែលជាគ្រឹះនៃការឈានឆ្ពោះទៅការគ្របដណ្ដប់សុខភាពជាសកលនាពេលអនាគត ស្របតាមយុទ្ធសាស្ត្របញ្ចកោណ - ដំណាក់កាលទី១ របស់រាជរដ្ឋាភិបាល នីតិកាលទី៧ នៃរដ្ឋសភា ក្រោមការដឹកនាំប្រកបដោយគតិបណ្ឌិតរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្តីកម្ពុជា។ ទន្ទឹមនឹងនោះ ក្រសួងសុខាភិបាល ក៏បានថ្លែងអំណរគុណជូនចំពោះថ្នាក់ដឹកនាំ និងមន្ត្រីរាជការ គ្រប់លំដាប់ថ្នាក់នៃរដ្ឋបាលរាជធានី-ខេត្ត និងអាជ្ញាធរមូលដ្ឋានទាំងអស់ ដែលតែងតែយកចិត្តទុកដាក់រក្សា សន្តិសុខ និងសុវត្ថិភាពជូនប្រជាពលរដ្ឋនៅក្នុងមូលដ្ឋានរបស់ខ្លួន ដើម្បីអនុវត្តឱ្យកាន់តែមានប្រសិទ្ធភាពនូវគោលនយោបាយ ។ ក្រសួងសុខាភិបាល ក៏បានស្នើឲ្យថ្នាក់ដឹកនាំតាមបណ្តាខេត្ត មេត្តាបន្តណែនាំបន្ថែមទៀតដល់អាជ្ញាធរមូលដ្ឋាន ជាពិសេសកម្លាំងសមត្ថកិច្ចតាមប៉ុស្តិ៍នគរបាលនៅគ្រប់ឃុំ សង្កាត់ទូទាំងប្រទេស ឱ្យចល័តចុះឃ្លាំមើលជាប់ជាប្រចាំតាមគ្រប់មធ្យោបាយជំនាញនៅកន្លែងសំខាន់ៗជុំវិញមូលដ្ឋានសុខាភិបាល ជាពិសេស មណ្ឌលសុខភាព និងប៉ុស្តិ៍សុខភាព ដែលស្ថិតនៅតំបន់ដាច់ស្រយាលទាំងអស់ ដើម្បីឱ្យមន្ត្រី បុគ្គលិកសុខាភិបាល អ្នកជំងឺ និងក្រុមគ្រួសារប្រជាពលរដ្ឋកាន់តែមានភាពកក់ក្តៅ ទាំងនៅពេលថ្ងៃ និងពេលយប់ ប្រកបដោយសេចក្តីសុខសុវត្ថិភាព៕	2024-05-16T16:23:00+07:00	freshnewsasia.com	https://m.freshnewsasia.com/index.php/en/localnews/341013-2024-05-16-02-23-03.html
79c4af94-ab62-4447-a432-7862887a7e4d	រោគសញ្ញានៃជំងឺគាំងបេះដូង មូលហេតុ និងវិធីព្យាបាល	ជំងឺគាំងបេះដូង ជាឃាតកទី១ សម្លាប់មនុស្ស មិនថាស្រី ឬប្រុស ចាស់ឬក្មេង ប្រសិនបើមិនអាចជួយសង្គ្រោះបានទាន់ពេលវេលា។ ជំងឺគាំងបេះដូង បណ្តាលមកពីរំហូរឈាមទៅកាន់បេះដូងត្រូវកកស្ទះ ដោយសារកំណកជាតិខ្លាញ់ក្នុងសរសៃឈាម ដែលមានតួនាទីសំខាន់ដើម្បីផ្គត់ផ្គង់ឈាមទៅឲ្យបេះដូង។ នៅពេលរំហូរឈាមស្ទះ វាបណ្តាលឱ្យសាច់ដុំបេះដូងខូច និងលែងសប់ឈាមបានទៅចិញ្ចឹមខួរក្បាល និងរាងកាយទាំងមូលដែលនាំឲ្យបាត់បង់ជីវិតភ្លាមៗ។ តើជំងឺគាំងបេះដូងមានរោគសញ្ញាអ្វីខ្លះ ហើយគេអាចមានវិធីណាខ្លះ ដើម្បីបង្ការជំងឺមួយនេះ? សមាគមគ្រូពេទ្យបេះដូងនៅសហរដ្ឋអាមេរិក (American Heart Association) ឲ្យដឹងថា ការគាំងបេះដូង (Heart Attack) និងបេះដូងឈប់ដើរ (Cardiac Arrest) មិនដូចគ្នាទេ គឺមានមូលហេតុផ្សេងពីគ្នា។ ការគាំងបេះដូង (Heart Attack) បណ្តាលមកពីសរសៃឈាមកកស្ទះ មិនអាចនាំឈាមអុកស៊ីហ្សែន ទៅដល់បេះដូងបាន ជាហេតុនាំខូចខាតផ្នែកខ្លះនៃសាច់ដុំបេះដូង។ ចំណែកឯបេះដូងឈប់ដើរ (Cardiac Arrest) វិញ ជាទូទៅមិនបង្ហាញរោគសញ្ញាព្រមានឲ្យដឹងជាមុនទេ តែកើតឡើងភ្លាមៗ នៅពេលចរន្តបេះដូង ឈប់ដំណើរការបូមឈាម ឬសប់ឈាមទៅកាន់ខួរក្បាល សួតនិងសរីរាង្គផ្សេងទៀត ជាហេតុនាំឲ្យដួលសន្លប់ និងគ្មានជីពចរតែម្តង។ ហេតុការណ៍គាំងបេះដូងទាំងនេះ ត្រូវទូរស័ព្ទរកជំនួយសង្គ្រោះជាបន្ទាន់ ដើម្បីសង្គ្រោះអាយុជីវិត។ ចំពោះរោគសញ្ញា និងអាការៈជំងឺគាំងបេះដូង (Heart Attack) រួមមានដកដង្ហើមផុតៗ ឈឺទ្រូង ឈឺចុកណែនក្នុងទ្រូង ឈឺដៃនិងស្មាទាំងសងខាង ឈឺថ្គាម ក និងខ្នង បែកញើសខ្លាំង ហត់អស់កម្លាំង ឈឺក្បាលឬវិលមុខ និងបណ្តាលឲ្យដួលសន្លប់តែម្តង។ រោគសញ្ញាជំងឺគាំងបេះដូង អាចខុសៗគ្នា ពីមនុស្សម្នាក់ទៅមនុស្សម្នាក់ទៀត ដូចជាអ្នកខ្លះ ចុកទ្រូងខ្លាំង ហើយករណីខ្លះ អាចបេះដូងឈប់ដើរមួយរំពេច។ គ្រូពេទ្យឯកទេសបេះដូងនៅសហរដ្ឋអាមេរិក លោកវេជ្ជបណ្ឌិត គ្រីស្នា ស៊ូដៀ (Krishna Sudhir) និងជាគ្រូពេទ្យអប់រំផ្សព្វផ្សាយពីសុខភាពសាធារណៈ ពន្យល់ពីបញ្ហាគាំងបេះដូង ដោយសារកកស្ទះសរសៃឈាមនាំអុកស៊ីហ្សែន ទៅកាន់សាច់ដុំបេះដូង។ វេជ្ជបណ្ឌិត គ្រីស្នា ស៊ូដៀ៖ «យ៉ាងហោចណាស់ពលរដ្ឋប្រមាណ៧លាននាក់ ក្នុងពិភពលោកបានស្លាប់ដោយសារជំងឺគាំងបេះដូងក្នុងមួយឆ្នាំៗ។ រោគបេះដូងបណ្តាលឲ្យគាំងបេះដូង និងនាំឲ្យកើតបញ្ហាផ្សេងទៀត រួមមានជំងឺដាច់សរសៃឈាមក្នុងខួរក្បាល។ បេះដូងត្រូវការអុកស៊ីហ្សែន ប៉ុន្តែក្នុងអំឡុងពេលគាំងបេះដូង គឺកំណកខ្លាញ់ជាប់ក្នុងជញ្ជាំងសរសៃបេះដូងនោះ មិនអាចឱ្យឈាមអុកស៊ីហ្សែនហូរទៅកាន់បេះដូងបាន។ កំណកកាន់តែកើនឡើងក្នុងសរសៃឈាម នៅពេលវ័យកាន់តែចាស់ ហើយយូរៗទៅ គឺវាបិទសរសៃឈាមតែម្តង។ នៅពេលរំហូរឈាមទៅកាន់សាច់ដុំបេះដូងត្រូវបិទជិត កោសិកាបេះដូង នឹងងាប់មួយរំពេចក្នុងរយៈពេល ២ ឬ៣នាទី»។ ចំណែកពេទ្យជំនាញឯកទេសទូទៅ លោកវេជ្ជបណ្ឌិត ហ៊ាង រតនា ម្ចាស់គ្លីនីកមេត្តា មានប្រសាសន៍ប្រាប់វិទ្យុអាស៊ីសេរីថា អ្នកដែលមានហានិភ័យខ្ពស់នៃជំងឺគាំងបេះដូង គឺអ្នកធាត់ខ្លាំង មានសម្ពាធឈាមខ្ពស់ កម្រិតជាតិខ្លាញ់ច្រើនក្នុងឈាម និងអ្នកកើតជំងឺទឹកនោមផ្អែម។ លោកវេជ្ជបណ្ឌិតបន្តថា ពលរដ្ឋខ្មែរក្រីក្រនៅតាមតំបន់ជនបទ កម្រមកពិនិត្យមើលសុខភាពណាស់ ខ្លះមិនទាំងដឹងពីសម្ពាធឈាមខ្ពស់ កម្រិតជាតិខ្លាញ់ ឬជាតិស្ករខ្ពស់នោះឡើយ។ វេជ្ជបណ្ឌិត ហ៊ាង រតនា៖ «មូលហេតុចំបងបំផុត គឺធាត់លើសគីឡូតែម្តង អាយុ៣០ប្លាយ ឬ៤០ឆ្នាំគាំងបេះដូង ស្លាប់ញឹកអ្នកខ្ញុំធ្លាប់ស្គាល់ គ្រោះថ្នាក់មែនទែនសំរាប់អ្នកធាត់ខ្លាំង។ អ្នកដែលមានសម្ពាធឈាមរ៉ាំរ៉ៃ គាត់អត់ដែលទៅពិនិត្យមើលឈាម។កាលណាសម្ពាធឈាមខ្លាំង ដោយអត់ដឹងខ្លួន។ កាលណាលើសឈាមយូរៗទៅ បេះដូងប្រឹងធ្វើការខ្លាំង នាំឲ្យគាំងបេះដូង។ អ្នកមានជំងឺទឹកនោមផ្អែម កាលណាទឹកនោមផ្អែម គឺមកជាមួយលើសសម្ពាធឈាម មានលើសខ្លាញ់ ជាបន្ទុកដល់បេះដូង។ អ្នកខ្លះតម្រងនោមគាត់ខ្សោយ និងរលាក ដែលនាំឲ្យមានបញ្ហាដល់បេះដូង...»។ សមាគមគ្រូពេទ្យបេះដូងនៅសហរដ្ឋអាមេរិក (American Heart Association) ឲ្យដឹងបន្ថែមថា អ្នកដែលមានហានិភ័យខ្ពស់នៃជំងឺគាំងបេះដូង រួមមាន៖ អ្នកមានប្រវត្តិក្រុមគ្រួសារកើតជំងឺគាំងបេះដូង កត្តាអាយុ ចំពោះបុរសអាយុលើសពី ៤៥ ឆ្នាំឡើងទៅ និងស្ត្រីអាយុលើស ៥៥ ឆ្នាំឡើងទៅ អ្នកមានសម្ពាធឈាមខ្ពស់ កម្រិតជាតិខ្លាញ់ច្រើនក្នុងឈាម អ្នកកើតជំងឺទឹកនោមផ្អែម អ្នកមានបញ្ហាបេះដូង អ្នកមានបញ្ហាតានតឹងក្នុងចិត្ត ឬធ្លាក់ទឹកចិត្ត របៀបរបបរស់នៅ របបអាហារទទួលទានប្រចាំថ្ងៃ អ្នកធាត់ឡើងទម្ងន់ខ្លាំង និងអ្នកជក់បារី ឬអ្នកស្រូបផ្សែងបារីជាដើម។ ទោះបីជាកត្តាហានិភ័យខ្លះមិនអាចគ្រប់គ្រងបាន ដូចជាវ័យចាស់ និងអ្នកមានប្រវត្តិក្រុមគ្រួសារកើតជំងឺគាំងបេះដូងក៏ដោយ ក៏គេអាចមានវិធីមួយចំនួន ដើម្បីបង្ការជំងឺគាំងបេះដូងបានដែរ រួមមានផ្លាស់ប្ដូរទម្លាប់រស់នៅឲ្យបានល្អ ហាត់ប្រាណឲ្យបានទៀងទាត់ ទទួលទានម្ហូបអាហារល្អសម្រាប់សុខភាពបេះដូង និងរក្សាទំងន់បានល្អ ហាមជក់បារី គ្រប់គ្រងជាតិស្ករ គ្រប់គ្រងអារម្មណ៍ធុញថប់ឬកើតទុក្ខ កម្រិតការទទួលទានស្រា ឬប៊ីយ៉ែរ ត្រួតពិនិត្យសុខភាពឲ្យបានទៀងទាត់ ដូចជាសម្ពាធឈាមខ្ពស់ និងកូលេស្តេរ៉ុល ជាដើម។ លោកវេជ្ជបណ្ឌិត ហ៊ាង រតនា ផ្តល់ដំបូន្មានដល់ពលរដ្ឋគ្រប់ៗគ្នា ឲ្យផ្លាស់ប្ដូររបៀបរបបរស់នៅប្រចាំថ្ងៃ ដូចជាទទួលទានម្ហូបអាហារ ត្រី សាច់មាន់ បន្លែបៃតង និងផ្លែឈើឲ្យបានច្រើន មានភាពសកម្មរាងកាយ និងជាពិសេស ត្រូវទៅពិនិត្យសុខភាពឲ្យបានទៀងទាត់។ វេជ្ជបណ្ឌិត ហ៊ាង រតនា៖ «ការពារសំខាន់បំផុត គឺថែសុខភាព អាចថាញ៉ាំតមម្ហូបអាហារ កុំឲ្យផ្អែមពេក ប្រៃខ្លាញ់ ខ្លាញ់ច្រើន កុំឲ្យធាត់ជ្រុល។ ប៉ុន្តែសំខាន់ គឺត្រូវពិនិត្យសុខភាព អាចពិនិត្យឈាម ៣ឬ៦ខែម្តង ថា មានលើសជាតិស្ករ លើសខ្លាញ់កូលេស្តេរ៉ុល តម្រងនោមដំណើរការធម្មតា ឬអត់ លើសសម្ពាធឈាម លើសគីឡូខ្លាំងឬអត់ បើលើស តើលើសកម្រិតណា អាចសម្រកបានដោយវិធីណាខ្លះ។ អ្នកដែលពិនិត្យសុខភាពពី៣ ទៅ៤ ខែម្តង ការស្លាប់ភា្លមៗគឺកម្រកើតឡើង...»។ គេហទំព័រសុខភាពដដែលឲ្យដឹងដែរថា អ្នកធ្លាប់គាំងបេះដូង បណ្តាលឲ្យបេះដូងខូចឬដំណើរការមិនសូវល្អ។ ហើយបញ្ហានេះនាំឲ្យប៉ះពាល់ដល់ចង្វាក់បេះដូង និងសមត្ថភាពរបស់វា ក្នុងការសប់ឈាមទៅកាន់ផ្នែកផ្សេងៗនៃរាងកាយ។ អ្នកគាំងបេះដូងលើកទី១ ក៏អាចគាំងបេះដូងម្តងទៀតដែរ និងនាំឲ្យកើតជំងឺដាច់សរសៃឈាមខួរក្បាល (Stroke) ជំងឺតម្រងនោម និងជំងឺសរសៃឈាមរួមតូច (Peripheral Arterial Disease (PAD) ដែលកាត់បន្ថយរំហូរឈាមទៅកាន់បេះដូង។ សំខាន់បំផុតក្រោយគាំងបេះដូងហើយ អ្នកជំងឺត្រូវជួបពិភាក្សាជាមួយវេជ្ជបណ្ឌិតជំនាញបេះដូង។ គ្រូពេទ្យអាចផ្តល់ដំបូន្មានឲ្យកាត់បន្ថយភាពសកម្មរាងកាយនិងការងារប្រចាំថ្ងៃ ទទួលទានរបបអាហារមានជីវជាតិល្អ ឈប់ជក់បារី កាត់បន្ថយភាពតានតឹងក្នុងចិត្ត និងផ្តល់ថ្នាំលេបមួយចំនួនជាប្រចាំ ដើម្បីបង្ការជំងឺគាំងបេះដូងម្តងទៀត៕	2024-05-16T13:51:57+07:00	rfa.org	https://www.rfa.org/khmer/program/health/heart-attack-symptoms-causes-and-treatment-05162024024743.html
7ba8dbd4-c1b7-4c2c-b297-4225e961e202	ក្រុមការងារគ្រូពេទ្យស្ម័គ្រចិត្តឧបនាយករដ្ឋមន្ត្រី ហ៊ុន ម៉ានី ចុះពិនិត្យ និងព្យាបាលជំងឺ ដោយឥតគិតថ្លៃ ព្រមទាំងផ្តល់អំណោយដល់ជនពិការ នៅខេត្តកំពង់ស្ពឺ (Video inside)	ដោយមានការចង្អុលបង្ហាញពីឧបនាយករដ្ឋមន្ត្រី ហ៊ុន ម៉ានី និងជាប្រធានកិត្តិយសក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី, លោក លេង ផាលី រដ្ឋលេខាធិការក្រសួងផែនការ និងជាសមាជិកគណៈអចិន្ត្រៃយ៍គណៈកម្មាធិការកណ្តាល សហភាពសហព័ន្ធយុវជនកម្ពុជា ទទួលបន្ទុកប្រធានប្រតិបត្តិក្រុមការងារគ្រូពេទ្យស្ម័គ្រចិត្តឧបនាយករដ្ឋមន្ត្រី ហ៊ុន ម៉ានី បាននាំយកអំណោយសម្ភារៈសិក្សា អាវ ស.ស.យ.ក. រទេះជនពិការ និងថ្នាំពេទ្យដ៏ថ្លៃថ្លារបស់ ឧបនាយករដ្ឋមន្ត្រី ហ៊ុន ម៉ានី និងដឹកនាំសម្របសម្រួល ក្រុមការងារគ្រូពេទ្យស្ម័គ្រចិត្តឧបនាយករដ្ឋមន្ត្រី ហ៊ុន ម៉ានី ចំនួន ៨៩នាក់ ស្រីចំនួន ៣៦នាក់ ព្រមទាំងនាំពាក្យផ្តាំផ្ញើសួរសុខទុក្ខពីឧបនាយករដ្ឋមន្ត្រី ហ៊ុន ម៉ានី ជូនចំពោះបងប្អូនប្រជាពលរដ្ឋ និងក្រុមការងារ ។ កម្មវិធីនេះមានការចូលរួមសហការពី លោក ចែម សារីម ប្រធានក្រុមប្រឹក្សាស្រុក លោក សាត វីន អភិបាលរងស្រុក តំណាង លោក ងួន វាសនា អភិបាលស្រុកឱរ៉ាល់ លោកវេជ្ជបណ្ឌិត ឡុង វិសិដ្ឋ លោកស្រីវេជ្ជបណ្ឌិត ស៊ីន សុភាព តំណាង លោកវេជ្ជបណ្ឌិត ហុក គ្រី ប្រធានមន្ទីរសុខាភិបាលខេត្តកំពង់ស្ពឺ និងជាអនុប្រធានប្រតិបត្តិ ទទួលបន្ទុកប្រធានប្រតិបត្តិក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី សហភាពសហព័ន្ធយុវជនកម្ពុជាចំនួន ១០នាក់ សកម្មជនក្រុមការងារយុវជនរាជធានីភ្នំពេញ និងអាជ្ញាធរឃុំ-ស្រុកដែលពាក់ព័ន្ធ ។ ចំពោះថ្នាក់ដឹកនាំក្រុមការងារថ្នាក់កណ្តាល មានការចូលរួមពី លោកវេជ្ជបណ្ឌិត សាយ ឫទ្ធី ឯកឧត្តមបណ្ឌិត ជា ដែន លោកវេជ្ជបណ្ឌិត អ៊ុង រតនា លោកស្រីវេជ្ជបណ្ឌិត មួង សុជាតិ លោកវេជ្ជបណ្ឌិត ចៅ ពន្លឺ ជាអនុប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងក្រុមការងារ ដែលបានចុះអប់រំសុខភាព បណ្តុះបណ្តាលវគ្គសង្រ្គោះបឋម សង្រ្គោះបឋម ព្រមទាំងពិនិត្យព្យាបាលជំងឺ ចែកឱសថ ទឹកសុទ្ធ នំប៉័ង ជូនបងប្អូនប្រជាពលរដ្ឋផ្តល់សេវាដោយឥតគិតថ្លៃ និងឥតគិតថវិកាបេសកកម្ម បានចំនួន ១២៦៧នាក់ ស្រ្តីមានចំនួន ៧៩៨ នាក់ និងមានចែកសម្ភារៈសិក្សាដល់ក្មេងៗចំនួន ១១០នាក់ ក្នុងម្នាក់ៗទទួលបាន សៀវភៅ ១ក្បាល ប៉ិច ១ដើម ខ្មៅដៃ ១ដើម ព្រមទាំងផ្តល់អាវ ស.ស.យ.ក. ចំនួន ៥១អាវ ជូនដល់យុវជន១៧ភូមិ និងរទេះជនពិការចំនួន ៦គ្រឿង នៅភូមិក្រៀលពង ឃុំតាសាល ស្រុកឱរ៉ាល់ ខេត្តកំពង់ស្ពឺ។ លោក លេង ផាលី បានឲ្យដឹងថា ។ លោកបន្ថែមថា ។ ជាចុងក្រោយ លោក លេង ផាលី បានបញ្ជាក់ជាថ្មីថា ៕	2024-05-16T00:43:00+07:00	freshnewsasia.com	https://m.freshnewsasia.com/index.php/en/localnews/340994-2024-05-15-10-43-56.html
4fb96991-0541-431e-a474-ed09dc54e432	រដ្ឋមន្ដ្រីសុខាភិបាល ស្នើអភិបាលរាជធានី-ខេត្ត បន្ដពង្រឹងសន្ដិសុខ ជូនបុគ្គលិកសុខាភិបាល អ្នកជំងឺ និងគ្រួសារទទួលសេវា	យោងតាមលិខិតរបស់ក្រសួងសុខាភិបាល នាថ្ងៃទី១៤ ឧសភា លោករដ្ឋមន្ដ្រី ឈាង រ៉ា បានឲ្យដឹងថា ក្រសួងសុខាភិបាលបាននិងកំពុង ជំរុញការផ្តល់សេវាសុខាភិបាល២៤ម៉ោង ក្នុងមួយថ្ងៃ ក្នុងមួយសប្តាហ៍ នៅគ្រប់មូលដ្ឋានសុខាភិបាលទាំងអស់ ជាពិសេសការផ្តល់សេវាសុខាភិបាលជាសារវ័ន្ត និងការថែទាំសុខភាពបឋម នៅមណ្ឌលសុខភាព និងប៉ុស្តិ៍សុខភាព ដែលជាគ្រឹះនៃការឈានឆ្ពោះទៅការគ្របដណ្តប់សុខ ភាពជាសកលនាពេលអនាគត ស្របតាមយុទ្ធសាស្ត្រ បញ្ចកោណដំណាក់កាលទី១ របស់រាជរដ្ឋាភិបាល ។ លោករដ្ឋមន្ដ្រីគូសបញ្ជាក់ថា «ដើម្បីអនុវត្តឲ្យកាន់តែមាន ប្រសិទ្ធភាពនូវគោលនយោបាយ ភូមិ-ឃុំ-សង្កាត់មានសុវត្ថិភាព ក្រសួងសុខាភិបាល សូមឯកឧត្តម លោកជំទាវ មេត្តាបន្តណែនាំបន្ថែមទៀត ដល់អាជ្ញាធរមូលដ្ឋាន ជាពិសេសកម្លាំងសមត្ថកិច្ច តាមប៉ុស្តិ៍នគរបាលនៅគ្រប់ឃុំ សង្កាត់ទូទាំងប្រទេស ឲ្យចល័តចុះឃ្លាំមើលជាប់ ជាប្រចាំតាមគ្រប់មធ្យោបាយ ជំនាញនៅកន្លែងសំខាន់ៗ ជុំវិញមូលដ្ឋានសុខាភិបាល ជាពិសេស មណ្ឌលសុខភាព និងប៉ុស្តិ៍សុខភាព ដែល ស្ថិតនៅតំបន់ដាច់ស្រយាលទាំងអស់ ដើម្បីឲ្យមន្ត្រី បុគ្គលិកសុខាភិបាល អ្នកជំងឺ និងក្រុមគ្រួសារប្រជាពលរដ្ឋ កាន់តែមានភាពកក់ក្តៅ ទាំងនៅពេលថ្ងៃ និងពេលយប់ ប្រកបដោយសេចក្តីសុខសុវត្ថិភាព»៕	2024-05-15T19:30:00+07:00	dap-news.com	https://dap-news.com/national/2024/05/15/415176/
5ef03fb3-b6a0-4b12-b042-91bc1beada1f	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៣នាក់ ខណៈអ្នកជាសះស្បើយ២នាក់ (Video inside)	ក្រសួងសុខាភិបាល នៅថ្ងៃទី១៥ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៥ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២៣នាក់, អ្នកជាសះស្បើយសរុបចំនួន ១៣៦,០៦៣នាក់, ស្លាប់សរុបចំនួន ៣,០៥៦នាក់៕	2024-05-15T19:08:00+07:00	freshnewsasia.com	https://m.freshnewsasia.com/index.php/en/localnews/340961-2024-05-15-05-08-23.html
414681b5-d5cc-4947-93c5-94a04f2ca731	រដ្ឋមន្រ្តីក្រសួងសុខាភិបាល ណែនាំឲ្យអភិបាលរាជធានី ខេត្ត បន្តពង្រឹងសន្តិសុខ និងសុវត្ថិភាព ជូនដល់មន្ត្រី បុគ្គលិកសុខាភិបាល ដែលបំពេញការងារ ក៏ដូចជាអ្នកជំងឺនិងគ្រួសារដែលទទួលសេវា ឬស្នាក់នៅព្យាបាលនៅតាមមូលដ្ឋានសុខាភិបាល	ភ្នំពេញ ៖ ឯកឧត្តមសាស្ត្រាចារ្យ ឈាង រ៉ា រដ្ឋមន្រ្តីក្រសួងសុខាភិបាល នៅថ្ងៃទី១៤ ខែឧសភា ឆ្នាំ២០២៤ បានផ្ញើលិខិតជូន ឯកឧត្តម លោកជំទាវអភិបាល នៃគណៈអភិបាលរាជធានី ខេត្ត លើការបន្តពង្រឹងសន្តិសុខ និងសុវត្ថិភាព ជូនដល់មន្ត្រី បុគ្គលិកសុខាភិបាល ដែលបំពេញការងារ ក៏ដូចជាអ្នកជំងឺនិងគ្រួសារដែលទទួលសេវា ឬស្នាក់នៅព្យាបាលនៅតាមមូលដ្ឋានសុខាភិបាល ។ បើតាមឯកឧត្តមសាស្ត្រាចារ្យ ឈាង រ៉ា, សូមជម្រាបជូន ឯកឧត្តម លោកជំទាវ អភិបាល នៃគណៈអភិបាលរាជធានី ខេត្ត ជ្រាបថា ក្រសួងសុខាភិបាលបាននិងកំពុងជំរុញការផ្តល់ សេវាសុខាភិបាល ២៤ម៉ោង ក្នុងមួយថ្ងៃ ៧ថ្ងៃ ក្នុងមួយសប្តាហ៍ នៅគ្រប់មូលដ្ឋានសុខាភិបាលទាំងអស់ ជាពិសេសការផ្តល់សេវាសុខាភិបាលជាសារវ័ន្ត និងការថែទាំសុខភាពបឋម នៅមណ្ឌលសុខភាព និងប៉ុស្តិ៍ សុខភាព ដែលជាគ្រឹះនៃការឈានឆ្ពោះទៅការគ្របដណ្តប់សុខភាពជាសកលនាពេលអនាគត ស្របតាម យុទ្ធសាស្ត្របញ្ចកោណ – ដំណាក់កាលទី១ របស់រាជរដ្ឋាភិបាល នីតិកាលទី៧ នៃរដ្ឋសភា ក្រោមការដឹកនាំ ប្រកបដោយគតិបណ្ឌិតរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា។ ក្នុងឱកាសនេះ ក្រសួងសុខាភិបាលសូមថ្លែងអំណរគុណជូនចំពោះ ឯកឧត្តម លោកជំទាវ ថ្នាក់ដឹកនាំ និងមន្ត្រីរាជការ គ្រប់លំដាប់ថ្នាក់នៃរដ្ឋបាលរាជធានី ខេត្ត និងអាជ្ញាធរមូលដ្ឋានទាំងអស់ ដែលតែងតែយកចិត្តទុកដាក់រក្សា សន្តិសុខ និងសុវត្ថិភាពជូនប្រជាពលរដ្ឋនៅក្នុងមូលដ្ឋានរបស់ខ្លួន។ ដើម្បីអនុវត្តឱ្យកាន់តែមានប្រសិទ្ធភាពនូវគោលនយោបាយ “ភូមិ-ឃុំ-សង្កាត់មានសុវត្ថិភាព” ក្រសួងសុខាភិបាលសូម ឯកឧត្តម លោកជំទាវ មេត្តាបន្តណែនាំបន្ថែមទៀតដល់អាជ្ញាធរមូលដ្ឋាន ជាពិសេសកម្លាំងសមត្ថកិច្ច តាមប៉ុស្តិ៍នគរបាលនៅគ្រប់ឃុំ សង្កាត់ទូទាំងប្រទេស ឱ្យចល័តចុះឃ្លាំមើលជាប់ជាប្រចាំតាមគ្រប់មធ្យោបាយ ជំនាញនៅកន្លែងសំខាន់ៗជុំវិញមូលដ្ឋានសុខាភិបាល ជាពិសេស មណ្ឌលសុខភាព និងប៉ុស្តិ៍សុខភាព ដែល ស្ថិតនៅតំបន់ដាច់ស្រយាលទាំងអស់ ដើម្បីឱ្យមន្ត្រីបុគ្គលិកសុខាភិបាល អ្នកជំងឺ និងក្រុមគ្រួសារប្រជាពលរដ្ឋ កាន់តែមានភាពកក់ក្តៅ ទាំងនៅពេលថ្ងៃ និងពេលយប់ ប្រកបដោយសេចក្តីសុខសុវត្ថិភាព៕រក្សាសិទ្ធដោយ ៖ សុទ្ធលី	2024-05-15T08:29:52+07:00	cen.com.kh	https://cen.com.kh/archives/752890.html
714aa0fa-3d6b-4df8-82a4-254395f18996	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ	ក្រសួងសុខាភិបាល នៅថ្ងៃទី១៤ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៤ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២០នាក់, អ្នកជាសះស្បើយសរុបចំនួន ១៣៦,០៦១នាក់, ស្លាប់សរុបចំនួន ៣,០៥៦នាក់៕	2024-05-14T18:49:00+07:00	freshnewsasia.com	https://m.freshnewsasia.com/index.php/en/localnews/340863-2024-05-14-04-49-34.html
aca86e8b-1dcc-4aac-87db-efe4e1cc0918	សម្តេចធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ឧបត្ថម្ភដល់ការព្យាបាលជំងឺមហារីកសាច់បេះដូងធ្ងន់ធ្ងរ របស់លោក នុត ណារ៉េត សាស្ត្រាចារ្យសាកលវិទ្យាល័យភូមិន្ទកសិកម្ម និងផ្តល់អាហារូបរកណ៍ដល់កូនស្រីទាំងពីរនាក់	នាព្រឹកថ្ងៃទី១៤ ខែឧសភា ឆ្នាំ២០២៤ លោកជំទាវបណ្ឌិត ពេជ ចន្ទមុន្នី បានជួប និងផ្តល់ថវិកាមួយចំនួនដល់អ្នកស្រី លី វ៉ុនថាត ជាភរិយារបស់ លោកបណ្ឌិត នុត ណារ៉េត សាស្ត្រាចារ្យ នៃសាកលវិទ្យាល័យភូមិន្ទកសិកម្ម ដែលមានជំងឺមហាសាច់រីកបេះដូងធ្ងន់ធ្ងរ ហើយកំពុងព្យាបាលនៅក្រៅប្រទេស ដើម្បីជូួយសម្រាលដល់បន្ទុករបស់គ្រួសារ ។ ទន្ទឹមនេះ សម្តេចធិបតីនាយករដ្ឋមន្រ្តី និងលោកជំទាវបណ្ឌិត ក៏បានផ្តល់អាហារូបរកណ៍ដល់កូនស្រីទាំងពីរនាក់របស់ប្អូនស្រី ដើម្បីទទួលបាននូវការអប់រំ ចំណេះដឹង និងឱកាសនៃការសិក្សាតទៅមុខទៀត។ សូមជម្រាបថា លោក នុត ណារ៉េត ដែលជាសិស្សពូកែតាំងពីតូច តស៊ូសិក្សារហូតក្លាយ ជាមន្ត្រីដ៏សកម្ម និងបានបន្តការសិក្សាបញ្ចប់ថ្នាក់បណ្ឌិតវិទ្យាសាស្ត្រកសិកម្មនៅប្រទេសជប៉ុន បានធ្លាក់ខ្លួនឈឺជំងឺមហាសាច់រីកបេះដូងធ្ងន់ធ្ងរ ដែលជាប្រភេទជំងឺកម្រមួយ។ បច្ចុប្បន្នលោក កំពុងសង្រ្គោះនៅប្រទេសថៃ ដោយត្រូវការថវិកាជាច្រើនសម្រាប់ព្យាបាលជំងឺនេះ។ លោក នុត ណារ៉េត អាយុ៣៩ឆ្នាំ ជាប្រធានដេប៉ាតឺម៉ង មហាវិទ្យាល័យវិស្វកម្មកសិកម្ម នៃសាកវិទ្យាល័យភូមិន្ទកសិកម្ម បានធ្លាក់ខ្លួនឈឺកាលពីខែសីហា ឆ្នាំ២០២៣ ក្រោយពេលទៅសិក្សាស្រាវជ្រាវនៅប្រទេសខូសារីតា អាមេរិកឡាទីន បានប្រមាណ២ខែ។ ដោយអការៈមិនទាន់ធូរស្រាលក្រុមគ្រួសាររបស់លោកបានបញ្ជូនទៅសង្រ្គោះ និងព្យាបាល នៅប្រទេសថៃ។ ក្នុងរយៈពេលព្យាបាល១ខែកន្លះនៅប្រទេសថៃ បានវះកាត់៤ដង រួចមកហើយ ដើម្បីយកទឹកចេញពីសួត និងបេះដូង។ លោកស្រី លី ម៉ុនថា ជាភរិយារបស់លោក នុត ណារ៉េត បានឱ្យដឹងថា អស់រយៈពេល៩ខែហើយ ដែលប្តីរបស់លោកស្រីបានធ្លាក់ខ្លួនឈឺជំងឺមហាសាច់រីកបេះដូងធ្ងន់ធ្ងរ និងបានចំណាយ ថវិកាអស់យ៉ាងច្រើនសម្រាប់ព្យាបាល។ បច្ចុប្បន្ននេះ កំពុងសម្រាកព្យាបាលនៅប្រទេសថៃ និងរង់ចាំការចាក់ថ្នាំគីមី។ លោកស្រីបានបញ្ជាក់ថា គ្រូពេទ្យបានតម្រូវឱ្យចាក់គីមីចំនួន៣ដង ដោយម្តងត្រូវ ចំណាយ ថវិកា ប្រមាណ៣៥០០ដុល្លារ ដែលជាចំនួនមួយដ៏ច្រើន ហើយគ្រួសាររបស់លោកស្រីកំពុងខ្វះលទ្ធភាពក្នុងការព្យាបាលផងដែរ។ ការធ្លាក់ខ្លួនឈឺរបស់ លោក នុត ណារ៉េត បានធ្វើឱ្យប៉ះពាល់ដល់ជីវភាពគ្រួសារលោកយ៉ាង ខ្លាំង ខណៈបច្ចុប្បន្ននេះលោកស្រី លី ម៉ុនថា កំពុងមានផ្ទៃពោះ៧ខែ និងមានកូនតូច២នាក់ នៅក្នុងបន្ទុក ស្របពេលលោកស្រីក៏មិនអាចចេញទៅបំពេញការងាររកស៊ីបាន។ លោកស្រីបានសំណូមពរដល់សប្បុរសជន ព្រមទាំងប្រមុខរាជរដ្ឋាភិបាល ជួយឧបត្ថម្ភថវិកា តាមលទ្ធភាព ដើម្បីបន្តព្យាបាល លោក នុត ណារ៉េត ឱ្យជាសះស្បើយ ដើម្បីឱ្យលោកបានមកបំពេញការងារ ជួយបណ្តុះបណ្តាលនិស្សិតក្នុងវិស័យកសិកម្មបន្តទៀត។ លោកស្រីបានលើកឡើង លោក នុត ណារ៉េត គឺជាមន្រ្តី និងជាគ្រូបង្រៀនដ៏សកម្មម្នាក់ ដែល បានលះបង់កម្លាំង និងពេលវេលាក្នុងការបំពេញការងារ និងបង្រៀនសិស្សឱ្យទទួលបាន ចំណេះ ដឹងទាក់ទងនឹងវិស័យកសិកម្ម។ សូមជម្រាបផងដែរ លោក នុត ណារ៉េត មានសាវតារជាសិស្សពូកែតាំងពីបឋមសិក្សាដល់ ដល់ វិទ្យាល័យ។ លុះឡើងមករៀននៅឧត្តមសិក្សាលោកនៅតែជាសិស្សឆ្នើមទទួល បានអាហារូប ករណ៍ ជាបន្តបន្ទាប់ទៅសិក្សានៅក្រៅប្រទេសដូចជាថៃ អ៊ីស្រាអែល និងជប៉ុនជាដើម។ លោក នុត ណារ៉េត កើតនៅឆ្នាំ១៩៨៥ នៅខេត្តសៀមរាប។ លោកបានរៀបការជាមួយ អ្នក ស្រី លី ម៉ុនថា ទទួលបានចំណងដៃកូនស្រីចំនួន ២នាក់។ កាលពីកុមារភាព ចន្លោះឆ្នាំ ១៩៩៣ ដល់ឆ្នាំ១៩៩៩ លោក នុត ណារ៉េត សិក្សានៅសាលាបឋមសិក្សាវត្តរាជបូណ៌ និងបានបន្តការសិក្សានៅអនុវិទ្យាល័យអង្គរ ពីឆ្នាំ១៩៩៩ ដល់ឆ្នាំ២០០២។ លុះឆ្នាំ២០០២ ដល់ឆ្នាំ២០០៥ លោកសិក្សានៅវិទ្យាល័យ១០មករា១៩៧៩ និងបានប្រឡងជាប់ សញ្ញាបត្រ មធ្យមសិក្សាទុតិយភូមិ នៅឆ្នាំ២០០៥ តែម្តង។ លុះបញ្ចប់ការសិក្សាចំណេះដឹងទូទៅនៅខេត្តសៀមរាប លោក នុត ណារ៉េត បានឡើងមករៀននៅឧត្តមសិក្សាចន្លោះឆ្នាំ២០០៥ ដល់ឆ្នាំ២០០៩ លោកបញ្ចប់ថ្នាក់បរិញ្ញាបត្រវិទ្យាសាស្ត្រ ឯកទេស បច្ចេកវិទ្យានិងគ្រប់គ្រងកសិកម្ម ពីសាកលវិទ្យាលភូមិន្ទកសិកម្ម។ នៅឆ្នាំ២០០៧-២០០៨ លោកក៏បានទៅសិក្សាថ្នាក់ឌីប្លូម៉ានៅប្រទេសអ៊ីស្រាអ៊ែលផងដែរ។ បន្ទាប់មកពីឆ្នាំ២០១១ ដល់ឆ្នាំ២០១៣ លោកបានទៅសិក្សានៅបរទេស និងបានញ្ចប់ថ្នាក់បរិញ្ញាបត្រជាន់ខ្ពស់ ពីសាកលវិទ្យាល័យខនកែន ប្រទេសថៃ។ ពីឆ្នាំ២០១៨ ដល់ឆ្នាំ២០២៣ លោកបានបញ្ចប់ថ្នាក់បណ្ឌិតផ្នែកវិទ្យាសាស្ត្រកសិកម្ម ពីសាកលវិទ្យាល័យកសិកម្មតូក្យូ ប្រទេសជប៉ុន។ ពីឆ្នាំ២០០៩ -២០១១ លោកជាមន្ត្រីរដ្ឋបាលនៅមហាវិទ្យាល័យបច្ចេកវិទ្យា និងគ្រប់គ្រងកសិកម្ម នៃសាកលវិទ្យាល័យភូមិន្ទកសិកម្ម។ ពីឆ្នាំ២០១៤ -២០១៧ លោកជាគ្រូបង្រៀន និងអ្នកស្រាវជ្រាវនៅមហាវិទ្យាល័យវិស្វកម្មកសិកម្ម នៃសាកលវិទ្យាល័យភូមិន្ទកសិកម្ម និងពីឆ្នាំ២០១៧ ដល់បច្ចុប្បន្ន លោកជាប្រធានដេប៉ាតឺម៉ង់នៅមហាវិទ្យាល័យវិស្វកម្មកសិកម្ម នៃសាកលវិទ្យាល័យភូមិន្ទកសិកម្ម៕	2024-05-14T18:49:00+07:00	freshnewsasia.com	https://m.freshnewsasia.com/index.php/en/localnews/340864-2024-05-14-04-49-46.html
524f09ad-a7e2-4431-bbe9-cf4b5ee42d69	ក្រោមការជួយពីសម្ដេចតេជោ ហ៊ុន សែន, ស្ដ្រីមានជំងឺដុំសាច់លើដោះ១៣ឆ្នាំ ត្រូវបានវះកាត់ដោយជោគជ័យ និងត្រឡប់ទៅផ្ទះជួបជុំគ្រួសារវិញហើយ (Video inside)	លោកស្រី គង់ សារុំ ភេទស្រី អាយុ ៤៧ឆ្នាំ រស់នៅស្រុកសំរោងទង ខេត្តកំពង់ស្ពឺ ដែលស្ថិតនៅក្នុងគ្រួសារក្រលំបាក និងស្ពាយជាមួយនឹងជំងឺដុំសាច់លើដោះខាងស្ដាំ ទម្ងន់រហូតដល់ទៅជាង៨គីឡូក្រាម អស់រយៈពេលជាង១៣ឆ្នាំ ដោយមានការជួយពីសម្តេចតេជោ ហ៊ុន សែន បានទទួលការព្យាបាល និងវះកាត់ដោយជោគជ័យ ហើយនៅព្រឹកថ្ងៃទី១៤ ខែឧសភា ឆ្នាំ២០២៤នេះ លោកស្រីធូរស្រាលពីជំងឺ និងត្រូវបានក្រុមគ្រូពេទ្យអនុញ្ញាតឱ្យត្រលប់ទៅគេហដ្ឋានជួបជុំគ្រួសារវិញ។ នេះជាភ័ព្វសំណាងរបស់អ្នកជំងឺណាស់ កន្លងមកបានរស់នៅយ៉ាងអស់សង្ឃឹមជាមួយជំងឺដ៏សាហាវនេះ ដោយមិនដឹងថានៅមន្ទីរពេទ្យកម្ពុជាយើង មានគ្រូពេទ្យឯកទេសព្យាបាលជំងឺដូចគាត់ បានជាសះស្បើយនោះទេ ដូច្នេះអ្វីដែលអ្នកជំងឺរង់ចាំ គឺមានតែសេចក្ដីស្លាប់ ដោយភ្ជាប់ជាមួយនឹងដុំសាច់ដ៏សែនធ្ងន់នេះតែប៉ុណ្ណោះ។ ប៉ុន្ដែអ្វីៗពិតជាស្មានដល់មែន ហាក់ដូចទេវតាបានប្រទានជីវិតថ្មីជូនគាត់ចឹង ដោយនៅថ្ងៃទី៦ ខែឧសភា ឆ្នាំ២០២៤ សម្ដេចតេជោ ហ៊ុនសែន ប្រធានព្រឹទ្ធសភាកម្ពុជា បានទទួលដំណឹងនេះភ្លាមតាមបណ្ដាញសង្គម ក៏បានណែនាំឱ្យលោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល ធ្វើការស្រាវជ្រាវ និងឈានដល់រកអ្នកជំងឺឃើញ ព្រមទាំងបញ្ជូនមកព្យាបាលភ្លាមៗ នៅមន្ទីរពេទ្យកាល់ម៉ែត។ ក្រោយការវះកាត់ទទួលបានយ៉ាងជោគជ័យ និងទទួលបានការមើលថែយ៉ាងចិត្ដទុកដាក់ ពីក្រុមគ្រូពេទ្យនៅមន្ទីរពេទ្យកាល់ម៉ែតអស់រយៈពេលជាងមួយសប្ដាហ៍, នៅថ្ងៃទី១៣ ខែឧសភា ស្ដ្រីជាអ្នកជំងឺ បានជាសះសើ្បយ ហើយនៅព្រឹកថ្ងៃទី១៤ ឧសភានេះ វេលាម៉ោង៧ព្រឹក បានធ្វើដំណើរត្រលប់ទៅគេហដ្ឋានជួបជុំគ្រួសារវិញហើយ។ ស្ដ្រីជាអ្នកជំងឺ គង់ សារុំ បានថ្លែងរៀបរាប់ទាំងទឹកភ្នែក ប្រាប់បណ្ដាញព័ត៌មាន Fresh News ថា ។ លោកស្រីបន្តថា «ពីមុនអ្វីដែលខ្ញុំបានគិតជាមួយប្ដីខ្ញុំ គឺគ្រាន់តែចង់បានការវះកាត់ដុំសាច់លើដោះ ឱ្យចេញពីខ្លួន ទោះវះកាត់មិនជោគជ័យ ឱ្យតែបានយកចេញពីខ្លួន ខ្ញុំក៏ព្រម ទោះមានគ្រោះថ្នាក់ដល់ជីវិតក៏ដោយ ព្រោះខ្ញុំពិបាកទ្រាំតទៅទៀតណាស់ ប៉ុន្ដែក្រោមការជួយពីសម្ដេច ខ្ញុំមិនត្រឹមតែទទួលបានការវះកាត់យកដុំសាច់ដ៏ធ្ងន់លើខ្លួនខ្ញុំចេញប្រកបដោយជោគជ័យនោះទេ តែថែមទាំងកែសម្ភស្សលើរបួសខ្ញុំបានយ៉ាងល្អស្អាត។ ខ្ញុំអររំភើប មិនដឹងគួរនិយាយយ៉ាងណាឱ្យអស់សេចក្ដីនោះទេ សម្រាប់ការជួយជ្រោមជ្រែងរបស់សម្ដេច ពេលនេះកូនចៅបានជាហើយសម្ដេច កូនចៅសូមលើដៃប្រណមថ្លែងដឹងគុណពីចម្ងាយ ដល់សម្ដេចពុក អារម្មណ៍កូនចៅជាប្រជាពលរដ្ឋនៅពេលនេះ សប្បាយអរណាស់ ពីពេលនេះតទៅខ្ញុំកូនចៅបានរស់ក្នុងរាងកាយធម្មតាដូចគេដែរហើយ ពិសេសមានសុខភាពល្អ អាចរកស៊ី និងរស់នៅជាមួយកូន និងប្ដី បាយយ៉ាងរីករាយ»។ ក្នុងឱកាសនេះ ស្ដ្រីជាអ្នកជំងឺ និងក្រុមគ្រួសារ ក៏បានថ្លែងអំណរគុណផងដែរ ដល់ក្រុមគ្រូពេទ្យនៃមន្ទីរពេទ្យកាល់ម៉ែត ដែលបានពិនិត្យព្យាបាល ថែទាំយ៉ាងយកចិត្ដទុកដាក់ ក្រោមការចង្អុលបង្ហាញពីលោករដ្ឋមន្ដ្រីសុខាភិបាល។ តាមការបញ្ជាក់របស់ក្រុមគ្រូពេទ្យដែលធ្វើការវះកាត់ជូនអ្នកជំងឺខាងលើនេះ លោកវេជ្ជបណ្ឌិតឯកទេស តារា វិទ្យា បានឱ្យដឹងថា ។ លោកវេជ្ជបណ្ឌិតឯកទេស តារា វិទ្យា បានបន្ដថា ពេលនេះស្ថានភាពអ្នកជំងឺបានជាស្អាត សុខភាពគាត់បានល្អប្រសើរហើយ ប៉ុន្ដែគ្រូពេទ្យក៏នៅមានការណាត់ជួបជាបន្ដបន្ទាប់ ដើម្បីតាមដានមុខរបួសផងដែរ។ សូមជម្រាបថា អ្នកជំងឺឈ្មោះ គង់ សារុំ ស្រី មានប្រវត្តិជំងឺរយៈពេលប្រហែល ១៣ឆ្នាំ ដែលមានដុំសាច់នៅដោះខាងស្ដាំ។ ពីមួយថ្ងៃទៅមួយថ្ងៃ ទំហំសាច់កាន់ធំទៅៗ ហើយរយៈពេល ២-៣ឆ្នាំចុងក្រោយដុំសាច់នេះ ចាប់ផ្ដើមមានការឈឺចាប់ និងមានបង្កជារបួសដំបៅ ដោយសារការកកិតពេលធ្វើចលនា។ ដោយទ្រាំនូវការឈឺចាប់នេះមិនបាន អ្នកជំងឺក៏អំពាវនាវឱ្យមានការជួយតាមបណ្ដាញសង្គម, ពេលនោះក៏បានលេចលឺដំណឹងនេះដល់ សម្ដេចតេជោ , ភ្លាមនោះសម្តេច ក៏បានណែនាំដល់លោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល ចុះស្រាវជ្រាវលើករណីខាងលើនេះ ក៏បានឈានទៅដល់រកអ្នកជំងឺឃើញ ព្រមទាំងបញ្ជូនមកព្យាបាលភ្លាមៗ នៅមន្ទីរពេទ្យកាល់ម៉ែត ដោយឥតគិតថ្លៃ កាលពីថ្ងៃទី៦ ខែឧសភា រហូតដល់មកថ្ងៃទី១៣ ខែឧសភានេះ ស្ដ្រីដ៏ក្រខ្សត់រូបនេះ ក៏បានជាសះស្បើយ ធ្វើដំណើរត្រលប់ទៅគេហដ្ឋានវិញ៕	2024-05-14T17:47:00+07:00	freshnewsasia.com	https://m.freshnewsasia.com/index.php/en/localnews/340858-2024-05-14-03-47-51.html
a2c5c058-a75e-44ae-8a31-8145388d53b6	សម្ព័ន្ធគ្រូពេទ្យសហភាពសហព័ន្ធយុវជនកម្ពុជា ចុះពិនិត្យព្យាបាលជំងឺ អប់រំសុខភាព និងផ្ដល់អាហារូបត្ថម្ភដល់សិស្សានុសិស្ស នៅវិទ្យាល័យមង្គលបរពិត្រ ខេត្តកំពង់ស្ពឺ	លោកបណ្ឌិត ហេង សុខគង់ សមាជិកគណៈអចិន្ត្រៃយ៍ នៃគណៈកម្មាធិការកណ្តាលស.ស.យ.ក និងជាប្រធានសម្ព័ន្ធគ្រូពេទ្យ ស.ស.យ.ក នៅថ្ងៃទី១២ ខែឧសភា ឆ្នាំ២០២ បានដឹកនាំថ្នាក់ដឹកនាំ សមាជិក សមាជិកាសម្ព័ន្ធគ្រូពេទ្យស.ស.យ.ក ចំនួន២៥២នាក់ ចុះពិនិត្យព្យាបាលជំងឺ អប់រំសុខភាពសាធារណ: និងផ្តល់អាហារូបត្ថម្ភដល់លោកគ្រូ អ្នកគ្រូ សិស្សានុសិស្ស និងអាណាព្យាបាលចំនួន២,៤០៣នាក់ នៅវិទ្យាល័យមង្គលបរពិត្រ ស្ថិតក្នុងឃុំផុង ស្រុកបសេដ្ឋ ខេត្តកំពង់ស្ពឺ។ កម្មវិធីនេះធ្វើឡើងក្រោមពាក្យស្លោក ដែលជាចក្ខុវិស័យមួយដ៏វែងឆ្ងាយរបស់លោក ហ៊ុន ម៉ានី ដែលតែងគិតគូរពីអនាគតយុវជននៅកម្ពុជា ហើយលោកតែងចាត់ទុក សុខទុក្ខរបស់យុវជន និងប្រជាពលរដ្ឋ ទាំងអស់ដូចជាសុខទុក្ខរបស់លោកដែរ។ កម្មវិធីនេះជាការចូលរួមចំណែកមួយដ៏សំខាន់ក្នុងការអប់រំសុខភាពដល់លោកគ្រូ អ្នកគ្រូ សិស្សានុសិស្ស នៅអនុវិទ្យាល័យ និងវិទ្យាល័យពីរបបរស់នៅ របបហូបចុក របបហាត់ប្រាណ ការថែទាំសុខភាពរាងកាយ និងសុខភាពខួរក្បាល ដែលពួកគាត់ជាទំពាំងស្នងឬស្សី និងជាមូលធនមនុស្សដ៏សំខាន់សម្រាប់ជាតិ។ ក្រៅពីការអប់រំសុខភាពសាធារណៈខាងលើនេះ ក្រុមគ្រូពេទ្យនៅមានការផ្តល់អាហារូបត្ថម្ភជាវីតាមីនចម្រុះ និងបណ្តាវីតាមីនសំខាន់ៗមួយចំនួនទៀត សម្រាប់លោកគ្រូ អ្នកគ្រូ និងសិស្សានុសិស្សទាំងអស់ ដើម្បីបំប៉នសុខភាពរបស់ពួកគាត់។ ទន្ទឹមនឹងនេះ សម្ព័ន្ធគ្រូពេទ្យស.ស.យ.ក ដែលបានបង្កើតឡើងក្រោមគំនិតផ្តួចផ្តើមរបស់លោក ហ៊ុន ម៉ានី ប្រធានស.ស.យ.ក និងលោកស្រី យឹម ឆៃលីន ហ៊ុនម៉ានី ប្រធានកិត្តិយសសម្ព័ន្ធគ្រូពេទ្យស.ស.យ.ក តាំងពីថ្ងៃទី២ ខែធ្នូ ឆ្នាំ២០១៤មកនោះ ក៏តែងតែគិតគូរដល់សុខទុក្ខប្រជាពលរដ្ឋ កម្មករ កម្មការិនីនៅមូលដ្ឋាន ជាពិសេសតំបន់ឆ្ងាយពីសេវាសុខាភិបាល ដោយធ្វើការពិនិត្យ ព្យាបាលជំងឺ រួមមានជំងឺទូទៅ ជំងឺកុមារ ជំងឺមនុស្សចាស់ ជំងឺសសៃរឈាម និងបេះដូង ជំងឺសន្លាក់ និងវះកាត់តូច ជំងឺភ្នែក ជំងឺច្រមុះ ត្រចៀក បំពង់ក ជំងឺមាត់ធ្មេញ ជំងឺសើរស្បែក និងកាមរោគ ជំងឺផ្លូវចិត្ត ជំងឺតម្រងនោម រោគស្រ្តី និងពិនិត្យផ្ទៃពោះ អេកូសាស្រ្ត មន្ទីរពិសោធន៍ចល័ត និងអប់រំសុខភាពសាធារណៈដល់ប្រជាពលរដ្ឋនៅគ្រប់រាជធានី ខេត្ត ក្នុងរយ:ពេលជិត១០ឆ្នាំកន្លងមកហើយ។ សូមជម្រាបថា នៅក្នុងពិធីនេះក៏មានការអញ្ជើញចូលរួមពីសំណាក់លោក សួន សុឃីម រដ្ឋលេខាធិការក្រសួងផែនការ, លោកវេជ្ជបណ្ឌិត ស្រូយ អាដុល្លារ អនុរដ្ឋលេខាធិការក្រសួងសុខាភិបាល និងជាអនុប្រធានអចិន្ត្រៃយ៍នៃសម្ព័ន្ធគ្រូពេទ្យស.ស.យ.ក, លោក លី ចាន់សុភក្តី អនុរដ្ឋលេខាធិការក្រសួងផែនការ និងជាអនុប្រធានសម្ព័ន្ធគ្រូពេទ្យស.ស.យ.ក លោក សួន រុន អភិបាលរងស្រុកបសេដ្ឋ ព្រមទាំងស.ស.យ.ក ស្រុកបសេដ្ឋផងដែរ។ លោកគ្រូ អ្នកគ្រូ ក៏ដូចជាសិស្សានុសិស្ស និងអាណាព្យាបាលទាំងអស់ សូមថ្លែងអំណរគុណដល់ក្រុមគ្រូពេទ្យស្មគ្រចិត្ត នៃសម្ព័ន្ធគ្រូពេទ្យស.ស.យ.ក ទាំងអស់ ជាពិសេសដល់លោក ហ៊ុន ម៉ានី និងលោកស្រី ដែលតែងតែគិតគូរពីសុខទុក្ខ និងសុខុមាលភាពរបស់បងប្អូន និងសូមជូនពរឲ្យលោកទាំងពីរ និងក្រុមគ្រួសារបានសមប្រកបតែនឹងពុទ្ធពរទាំង៤ប្រការកុំបីឃ្លៀងឃ្លាតឡើយ ហើយសំណូមពរសុំឲ្យបន្តកម្មវិធី នេះឲ្យបានកាន់តែទូលំទូលាយថែមទៀត៕	2024-05-13T23:41:00+07:00	freshnewsasia.com	https://m.freshnewsasia.com/index.php/en/localnews/340743-2024-05-13-09-41-34.html
f6a0e5f0-1f28-41a4-af21-ad4ec0917511	ទេសរដ្ឋមន្រ្តី អៀង មូលី អញ្ជើញបើកកិច្ចប្រជុំ ស្តីពីការឆ្លើយតបនឹងមេរោគអេដស៍ និងជំងឺអេដស៍លើផ្នែកសុខាភិបាល	លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានបើកនូវកិច្ចប្រជុំ ស្តីពីការឆ្លើយតបនឹងមេរោគអេដស៍ និងជំងឺអេដស៍ លើផ្នែកសុខាភិបាល នៅថ្ងៃទី១៣ ខែឧសភា ឆ្នាំ២០២៤ នៅអាជ្ញាធរជាតិប្រយុទ្ធនឹងជំងឺអេដស៍។ កិច្ចប្រជុំត្រូវអញ្ជើញចូលរួមពីសំណាក់លោក លោកស្រី ជាក្រុមការងារនៃគណៈកម្មាធិការប្រយុទ្ធជំងឺអេដស៍ របស់ក្រសួងសុខាភិបាល ដែលដឹកនាំដោយលោក អ៊ឹង ភីរុន ប្រធានគណៈកម្មាធិការប្រយុទ្ធក្រសួងសុខាភិបាល។ សមិទ្ធផលឆ្លើយតបនឹងមេរោគអេដស៍ ប្រទេសកម្ពុជាដែលសម្រេចបានកន្លងមក ក្នុងវិស័យសុខាភិបាល ពិនិត្យនូវឋាមវ័ន្តនៃប្រព័ន្ធរួមគ្នាក្នុងការឆ្លើយតបនឹងមេរោគអេដស៍ ពិនិត្យ និងអនុវត្តនូវវិធានការ នៃនូវគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍ ក្នុងវិស័យសុខាភិបាល។ លោកទេសរដ្ឋមន្រ្តី អៀង មូលី ប្រធានអាជ្ញាធរជាតិ បានថ្លែងនូវការកោតសរសើរដល់ក្រសួងសុខាភិបាល ដែលបានប្រឹងប្រែងចូលរួមក្នុងការអនុវត្តការឆ្លើយតប នឹងមេរោគអេដស៍កន្លងមក។ ក្នុងឱកាសនេះ លោកទេសរដ្ឋមន្រ្តី ក៏បានបញ្ជាក់ពីតួនាទីភារកិច្ចរបស់អាជ្ញាធរជាតិប្រយុទ្ធនឹងជំងឺអេដស៍ ស្របតាមអនុក្រឹត្យលេខ ១០៩ ផងដែរ។ ជាបន្តលោកទេសរដ្ឋមន្រ្តី ប្រធានអង្គប្រជុំ បានអនុញ្ញាតិឱ្យមានការបង្ហាញដូចខាងក្រោម៖ * បទបង្ហាញស្តីពីការរៀបចំផែនការសកម្មភាព និងថវិកាឆ្លើយតបមេរោគអេដស៍ និងជំងឺអេដស៍សម្រាប់ក្រសួង ស្ថាប័ន ដោយលោកបណ្ឌិត ឈឹម ឃិនដារ៉េត អគ្គលេខាធិការ អាជ្ញាធរជាតិប្រយុទ្ធនឹងជំងឺអេដស៍។ លោកបណ្ឌិត បានបង្ហាញដោយបង្ហាញសង្ខេបពីគោលនយោបាយជាតិ ដែលមានគោលបំណង ១)-សម្រេចទប់ស្កាត់ការឆ្លងថ្មីឱ្យបានក្រោមមួយករណីក្នុងមួយថ្ងៃឬជាង២០០នាក់ក្នុងមួយឆ្នាំ ២)-សម្រេចទប់ស្កាត់ការស្លាប់ដោយសារអេដស៍ឱ្យបានក្រោម២០០នាក់ក្នុងមួយឆ្នាំ ៣)-បំបាត់ការរើសអើងនិងមាក់ងាយអ្នកផ្ទុកមេរោគអេដស៍ឱ្យអស់ពីសង្គមកម្ពុជា និងដោយវិធានចំនួន ៥៨សម្រាប់អនុវត្ត។ * បទបង្ហាញការគ្រប់គ្រង និងការឆ្លើយតបនឹងមេរោគអេដស៍ ក្នុងវិស័យសុខាភិបាល ដោយលោកសាស្រ្តាចារ្យរង អ៊ុក វិជ្ជា ប្រធានមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ។ លោក បានបង្ហាញពីសមិទ្ធផលបានកន្លងមកដូចជា៖ ៣/៥ ក្នុងឆ្នាំ២០០៥ MDG ក្នុងឆ្នាំ២០១០ គោលដៅ៩០-៩០-៩០ ក្នុងឆ្នាំ២០១៧ ព្រមការសម្រេចបាននូវ ៨៦-៩៩-៩៨ (គោលដៅ៩៥-៩៥-៩៥) ក្នុងឆ្នាំ២០២២។ ចំណែកការព្យាបាលលើអ្នកផ្ទុកមេរោគអេដស៍បានប្រមាណជា ៦៨៥០០នាក់ រហូតដល់ចុងឆ្នាំ២០២៣នេះ។ លោកសាស្រ្តាចារ្យរង ក៏បានបង្ហាញពីការកើនឡើងនូវអត្រាប្រេវ៉ាឡង់ជំងឺកាមរោគ ជាពិសេសលើក្រុមចំណោមក្រុមប្រជាជនគន្លឹះ។ ជាបន្តលោក បានបង្ហាញនូវបទអន្តរាគមន៍គន្លឹះនានានៃការបង្ការ និងបទអន្តរាគមន៍គន្លឹះនានានៃការថែទាំ និងព្យាបាលជំងឺអេដស៍ ព្រមទាំងបញ្ហាប្រឈមមួយចំនួន។ * បទបង្ហាញស្តីពីឋាមវន្តនៃការឆ្លើយតបនឹងមេរោគអេដស៍ និងជំងឺអេដស៍ ដោយលោកវេជ្ជបណ្ឌិត. ទា ផលា អនុប្រធានអាជ្ញាធរជាតិប្រយុទ្ធនឹងជំងឺអេដស៍ ដោយបានបង្ហាញដូចជា៖ សារបាន និងបុព្វហេតុនៃការឆ្លើយតបនឹងមេរោគអេដស៍ ការចូលរួមហិរញ្ញប្បទានពីប្រភពនានា និងការកំណត់អាទិភាពនៃបញ្ហានានា ព្រមទាំងបង្ហាញពីការរួមបញ្ចូលគ្នាប្រកបដោយឋាមវ័ន្ត។ លោកក៏បានបង្ហាញវិធាននៃការសម្របសម្រួល ក្នុងវិស័យសុខាភិបាល ដើម្បីឈានទៅសម្រេចបាននូវគោលដៅនៃការឆ្លើយតបនឹងមេរោគអេដស៍។ លោក អ៊ឹង ភីរុន ប្រធានគណៈកម្មាធិការប្រយុទ្ធនឹងជំងឺអេដស៍ បានថ្លែងនៅក្នុងកិច្ចប្រជុំនោះថា សូមអនុញ្ញាតិគ្រប់ស្ថាប័នក្រោមឱវាទក្រសួង ត្រូវសហការជាមួយអាជ្ញាធរជាតិ ក្នុងការតាមដាន និងអនុវត្តការឆ្លើយតបនឹងមេរោគអេដស៍។ គណៈកម្មាធិការប្រយុទ្ធនឹងជំងឺអេដស៍ក្រសួង អាចរាយការណ៍ជូនអាជ្ញាធរជាតិ រៀងរាល់១ត្រីមាសម្តង។ ជាចុងក្រោយលោកទេសរដ្ឋមន្រ្តី អៀង មូលី បានផ្តល់នូវមតិ និងអនុសាសន៍ដល់កិច្ចប្រជុំ និងថ្លែងនូវការកោតសរសើរដល់ក្រសួងសុខាភិបាល ដែលបានប្រឹងប្រែងចូលរួមក្នុងការអនុវត្តការឆ្លើយតបនឹងមេរោគអេដស៍ ដោយសម្រេចបាននូវគោលដៅចំនួន២ ក្នុងចំណោមគោលដៅ ៩៥ទាំងបី។ ប្រសិនបើមានវិធីសាស្រ្តក្នុងការប្រមូលនានាឱ្យបានគ្រប់ជ្រុងជ្រោយ យើងសង្ឃឹមថា នឹងសម្រេចបាននូវគោលដៅទាំងបី។ ករណីដែលយើងត្រូវពិចារណា ដូចជាការព្យាបាលលើកុមារផ្ទុកមេរោគអេដស៍ យើងសម្រេចបានប្រមាណជា ៦០ភាគរយតែប៉ុណ្ណោះ។ ចំណែកការអត្រាចម្លងពីម្តាយទៅកូន មានអត្រាប្រមាណជា ៩ភាគរយ។ ត្រូវបញ្ចូលការឆ្លើយតបនឹងមេរោគអេដស៍ ទៅក្នុងប្រព័ន្ធជាតិសុខាភិបាលតែមួយ ដោយឱ្យគ្រប់មន្ទីរពេទ្យទាំងអស់ អាចស្វែរក ព្យាបាល និងថែទាំជំងឹអេដស៍។ គណៈកម្មាធិការប្រយុទ្ធនឹងជំងឺអេដស៍ក្រសួង ស្ថាប័ន ជាសេនាធិការតាមវិស័យរបស់អាជ្ញាធរប្រយុទ្ធនឹងជំងឺអេដស៍។ អាជ្ញាធរប្រយុទ្ធនឹងជំងឺអេដស៍ មានកញ្ចប់ថវិកាដោយឡែករបស់ខ្លួន ដោយគ្រាន់តែភ្ជាប់ឧបសម្ព័ន្ធថវិកាជាមួយនឹងក្រសួងសុខាភិបាល ដោយយោងតាមច្បាប់កំណត់។ លោកទេសរដ្ឋមន្រ្តី បានដាក់ឱ្យពិភាក្សានូវវិធានការនានានៃវិស័យសុខាភិបាល នៅក្នុងគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍ ដែលក្នុងនោះរួមមាន ពង្រឹងប្រព័ន្ធឆ្លើយតបជាពហុវិស័ (៥វិធានការ) ពង្រីក ពង្រឹង និងពន្លឿនកម្មវិធីបង្ការ (៩វិធានការ) ពង្រីកពង្រឹង និងពន្លឿនកម្មវិធីថែទាំនិងព្យាបាល (៧វិធានការ) ពង្រីក ពង្រឹង និងពន្លឿនកម្មវិធីគាំពារសង្គម (៣វិធានការ) បញ្ចប់ការរើសអើងនិងមាក់ងាយ (៣វិធានការ) ចលនាធនធាន (៤វិធានការ) ពង្រឹងប្រសិទ្ធភាពប្រព័ន្ធតាមដាន និងវាយតម្លៃ (៨វិធានការ)។ ត្រូវរកវិធានច្បាប់ ដើម្បីឱ្យគ្លីនិកឯកជនផ្តល់នូវរបាយការណ៍ឆ្លើយតបនឹងមេរោគអេដស៍។ ត្រូវរកវិធានការនានា ក្នុងការកាត់បន្ថយគម្លាតក្នុងការអនុវត្តផែនការ សកម្មភាពថវិកាឆ្លើយតបនឹងមេរោគអេដស៍ ក្នុងវិស័យសុខាភិបាល៕	2024-05-13T22:42:00+07:00	freshnewsasia.com	https://m.freshnewsasia.com/index.php/en/localnews/340731-2024-05-13-08-42-18.html
c267d0f6-c66f-4252-8f88-59fa4c95b189	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៣ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៣ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២០នាក់, អ្នកជាសះស្បើយសរុបចំនួន ១៣៦,០៦១នាក់, ស្លាប់សរុបចំនួន ៣,០៥៦នាក់៕	2024-05-13T18:58:00+07:00	freshnewsasia.com	https://m.freshnewsasia.com/index.php/en/localnews/340685-2024-05-13-04-58-51.html
7c752dc3-b3eb-4a26-b6ae-32e7cfad9bbe	លោកជំទាវបណ្ឌិត ពេជ ចន្ទមុន្នី ដឹកនាំក្រុមគ្រូពេទ្យ TYDA ព្យាបាលជំងឺជូនប្រជាពលរដ្ឋជិត ៣ពាន់នាក់ នៅស្រុកតាំងគោក (Video inside)	នៅព្រឹកថ្ងៃទី១២ ខែឧសភា ឆ្នាំ២០២៤នេះ លោកជំទាវបណ្ឌិត ពេជ ចន្ទមុន្នី ហ៊ុនម៉ាណែត អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) បានដឹកនាំក្រុមគ្រូពេទ្យស្ម័គ្រចិត្ត យុវជន និងអាជ្ញាធរដែនដី គ្រប់លំដាប់ថ្នាក់ ចុះពិនិត្យ និងព្យាបាលជំងឺជូនប្រជាពលរដ្ឋ នៅភូមិគ្រើល ឃុំពោធិ៍ ស្រុកតាំងគោក ខេត្តកំពង់ធំ សរុបចំនួន ២,៩៣៨នាក់ ស្មើនឹង ៥,១៦៦ករណី ស្ថិតនៅក្នុងបរិវេណ បឋមសិក្សា-អនុវិទ្យាល័យហ៊ុនសែនគ្រើលអណ្តូងពោធិ៍។ មានប្រសាសន៍សំណេះសំណាលជាមួយប្រជាពលរដ្ឋនាឱកាសនោះ លោកជំទាវបណ្ឌិត បានគូសបញ្ជាក់ថា សម្ដេចតេជោ ហ៊ុន សែន ប្រធានព្រឹទ្ធសភា សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងសម្តេចធិបតី ហ៊ុន ម៉ាណែត នាយករដ្ឋមន្ត្រីកម្ពុជា តែងតែយកចិត្តទុកដាក់គិតគូរអំពីសុខទុក្ខ និងសុខភាពរបស់បងប្អូនប្រជាពលរដ្ឋ តាមរយៈការបង្ខិតសេវាព្យាបាលជូនប្រជាពលរដ្ឋដោយឥតគិតថ្លៃ។ ជាក់ស្ដែងថ្ងៃនេះសមាគមគ្រូពេទ្យស្ម័គ្រចិត្តយុវជនសម្ដេចតេជោ បានចុះពិនិត្យនិងព្យាបាលជំងឺ ជូនប្រជាពលរដ្ឋនៅក្នុងស្រុកតាំងគោក ខេត្តកំពង់ធំនេះ ដោយឥតគិតថ្លៃអ្វីទាំងអស់ រួមមានជំងឺ៖ ជំងឺទូទៅ, ជំងឺមាត់ធ្មេញ, ពិនិត្យអេកូ និងរោគស្រ្តី, ជំងឺបេះដូង, ពិនិត្យជំងឺភ្នែក, វះកាត់តូច, ជំងឺឫសដូងបាត, ជំងឺសន្លាក់, ជំងឺសើរស្បែក, ជំងឺត្រចៀក ច្រមុះ បំពងក, ថតកាំរស្មី, ពិនិត្យឈាម, និងបញ្ជូនទៅព្យាបាលបន្តក្នុងករណីមានជំងឺធ្ងន់ធ្ងរ ។ ប្រជាពលរដ្ឋដែលអញ្ជើញមកទទួលសេវាពិនិត្យ និងព្យាបាលសុខភាពទាំងអស់ បានសម្តែងក្តីសប្បាយរីករាយ និងថ្លែងអំណរគុណជាអនេក ចំពោះលោកជំទាវបណ្ឌិត ដែលបានដឹកនាំក្រុមគ្រូពេទ្យជំនាញ ចុះមកពិនិត្យ និងព្យាបាលសុខភាពរបស់ពួកគាត់ស្ទើរតែដល់ខ្នងផ្ទះ និងមិនមានការបង់ថ្លៃអ្វីទាំងអស់។ សូមបញ្ជាក់ថា ក្រុមគ្រូពេទ្យ និងកម្លាំងស្ម័គ្រចិត្តនៃសមាគម (TYDA) ព្យាបាលជំងឺទូទៅជូនប្រជាពលរដ្ឋដោយគិតថ្លៃ នាឱកាសនេះ សរុបមានចំនួន ២,៩៣៨នាក់ ស្មើនឹង ៥,១៦៦ករណី។ ក្នុងនោះករណីឈឺធ្ងន់ធ្ងរត្រូវបញ្ជូនមកព្យាបាលបន្តមានចំនួន៧៧នាក់។ រាល់ការចំណាយទាំងអស់ ក្នុងសកម្មភាពនេះ គឺឧបត្ថម្ភដោយសម្តេចមហាបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែត។ ក្នុងឱកាសនោះ ក្រៅពីការពិនិត្យ និងព្យាបាលជំងឺ លោកជំទាវបណ្ឌិត ក៏បានចែកជូនកាបូប ស្ពាយ ដល់សិស្សានុសិស្សមួយចំនួនផងដែរ៕	2024-05-13T04:27:00+07:00	freshnewsasia.com	https://m.freshnewsasia.com/index.php/en/localnews/340652-2024-05-12-14-27-00.html
62bcbbd6-7032-432e-b8c4-a00f4b66826e	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១២ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១២ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២០នាក់, អ្នកជាសះស្បើយសរុបចំនួន ១៣៦,០៦១នាក់, ស្លាប់សរុបចំនួន ៣,០៥៦នាក់៕	2024-05-12T18:51:00+07:00	freshnewsasia.com	https://m.freshnewsasia.com/index.php/en/localnews/340624-2024-05-12-04-51-55.html
ffaa1598-dec3-478e-ac99-4df407044035	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ(Video inside)	ក្រសួងសុខាភិបាល នៅថ្ងៃទី១១ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១១ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២០នាក់, អ្នកជាសះស្បើយសរុបចំនួន ១៣៦,០៦១នាក់, ស្លាប់សរុបចំនួន ៣,០៥៦នាក់៕	2024-05-11T18:43:00+07:00	freshnewsasia.com	https://m.freshnewsasia.com/index.php/en/localnews/340544-2024-05-11-04-43-55.html
14f181f5-4890-4dae-8dbb-81134c0a18d2	ក្រុមអ្នកជំនាញវាយតម្លៃសុខភាពអន្តរជាតិ កោតសរសើរចំពោះស្មារតី និងឆន្ទៈរបស់កម្ពុជា ក្នុងការដោះស្រាយបញ្ហាប្រឈមនានា ពិសេសសមិទ្ធិផលដ៏ជោគជ័យអំឡុងវិបត្ដិជំងឺកូវីដ-១៩	លោកស្រីវេជ្ជបណ្ឌិត Cui Lin (ឃ្វី លីន) សហប្រធានក្រុមវាយតម្លៃការអនុវត្តនិយ័តកម្មសុខភាពអន្តរជាតិ ដោយប្រើឧបករណ៍វាយតម្លៃពីខាងក្រៅ (JEE) បានថ្លែងកោតសរសើរជាខ្លាំង ចំពោះស្មារតី និងឆន្ទៈរបស់ក្រុមការងាររបស់ប្រទេសកម្ពុជាទាំងមូល ដែលជាអ្នកដោះស្រាយបញ្ហាប្រឈមនឹងស្ថានភាពលំបាក ជាពិសេសសមិទ្ធិផលអំឡុងរាតត្បាតជំងឺកូវីដ១៩ ដែលដោះស្រាយបញ្ហាជំងឺកូវីដ១៩ បានយ៉ាងជោគជ័យ។ ការថ្លែងដូច្នេះរបស់លោកស្រី ក្នុងឱកាសអញ្ជើញចូលរួម «សិក្ខាសាលាសង្ខេបលទ្ធផលនៃការវាយតម្លៃការអនុវត្តនិយ័តកម្មសុខភាពអន្តរជាតិ ដោយប្រើឧបករណ៍វាយតម្លៃពីខាងក្រៅ ឆ្នាំ២០២៤ (Joint External Evaluation, JEE 2024)» នៅថ្ងៃទី១០ ខែឧសភា ឆ្នាំ២០២៤ នាសណ្ឋាគារសុខា ក្រោមអធិបតីភាពលោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល ។សិក្ខាសាលានេះ ក៏មានការចូលរួមពី លោកស្រីវេជ្ជបណ្ឌិត Jaana Marianna Trias តំណាងអង្គការសុខភាពពិភពលោកប្រចាំកម្ពុជា លោកវេជ្ជបណ្ឌិត Dr. Babatunde Olowokure ប្រធានឆ្លើយតបបន្ទាន់ WHO និងតំណាងក្រសួង ស្ថាប័ន អង្គភាពពាក់ព័ន្ធជាច្រើនទៀត។ លោកស្រីវេជ្ជបណ្ឌិត Cui Lin បានថ្លែងបន្ដថា «អ្វីដែលខ្ញុំចំាមិនភ្លេច ហើយពិតជាមោទនភាពគួរឱ្យកក់សម្គាល់ និងកោតសរសើរយ៉ាងខ្លាំងនោះ គឺស្មារតី និងឆន្ទៈរបស់ក្រុមការងាររបស់ប្រទេសកម្ពុជាទាំងមូល ដែលជាអ្នកដោះស្រាយបញ្ហាប្រឈមនឹងស្ថានភាពលំបាក ជាពិសេសសមិទ្ធិផលអំឡុងរាតត្បាតជំងឺកូវីដ-១៩ ដែលជាអ្នកដោះស្រាយបញ្ហាជំងឺកូវីដ១៩ បានយ៉ាងជោគជ័យ ហើយឈានទៅវាយតម្លៃ JEE ដែលជាមូលដ្ឋានក្នុងការកសាងផែនការសកម្មភាពជាតិ ក៏ដូចជាត្រៀមទៅនឹងលក្ខណៈឆ្លើយតបជំងឺរាតត្បាតផ្សេងៗទៀត ដែលកើតមាននៅពេលខាងមុខ»។ ក្នុងនាមវាយតម្លៃ JEE នេះ «ខ្ញុំពិតជាថ្លែងអំណរគុណ ដោយស្មោះអស់ពីចិត្ដ និងកោតសរសើរចំពោះក្រុមការងារកម្ពុជា ដែលបានធ្វើការសហការ ធ្វើការដោយបើកចំហរជាមួយគ្នាកន្លងមក ពិសេសក្នុងរយៈពេលបើកសិក្ខាសាលាក្នុងរយៈពេលប៉ុន្មានថ្ងៃមកនេះ»។ សម្រាប់ការវាយតម្លៃការអនុវត្តនិយ័តកម្មសុខភាពអន្តរជាតិ ដោយប្រើឧបករណ៍វាយតម្លៃពីខាងក្រៅ ឆ្នាំ២០២៤ បានរកឃើញថា ប្រទេសកម្ពុជាមានការរីកចម្រើនគួរឱ្យកត់សម្គាល់ចាប់តាំងពីឆ្នាំ២០១៦ ក្នុងការអនុវត្តសមត្ថភាពស្នូលនៃនិយ័តកម្មសុខភាពអន្តរជាតិ ក្នុងការបង្ការ ការរកឃើញ និងការឆ្លើយតប ទៅនឹងជំងឺរាតត្បាតនានា ជាពិសេសកូវីដ-១៩ ក្នុងនោះ ដែលបានប្រើប្រាស់សម្រាប់ការវាយតម្លៃនៅឆ្នាំ ២០២៤ ក្នុងនោះរួមមាន៖ * កម្ពុជាមានសមត្ថភាពធ្វើបាន (Developed Capacity and Demonstrated Capacity) ប្រមាណ ៦០% នៃសូចនាករសមត្ថភាពស្នូលនិយ័តកម្មសុខភាពអន្តរជាតិ សរុបចំនួន ៥៦ * «សមត្ថភាពដែលនៅមានកម្រិត» ទទួលបានការវាយតម្លៃស្មើនឹង ៤៦% នៃសូចនាករវាយតម្លៃអន្តរជាតិ សរុបចំនួន ៤៨ នៅឆ្នាំ២០១៦ បានថយចុះមកត្រឹម ៣០,៤% នៅឆ្នាំ២០២៤ ដែលនេះមានន័យថា ប្រទេសកម្ពុជាយើងបានប្រសើរឡើងនូវ «សមត្ថភាពដែលនៅមានកម្រិត» ប្រមាណ ១៦% (ស្មើនឹងសូចនាករចំនួន ៥)។ * «សមត្ថភាពដែលមានការអភិវឌ្ឍន៍រួច» បានកើនឡើងប្រមាណ ១០% (ស្មើនឹងសូចនាករចំនួន ៨) ហើយ «សមត្ថភាពដែលបញ្ជាក់បាន» បានកើនឡើងប្រមាណ ៧% (ស្មើនឹងសូចនាករចំនួន ៥) ដែលធ្វើឱ្យ «សមត្ថភាពដែលមានការអភិវឌ្ឍន៍រួច« និង «សមត្ថភាពដែលបញ្ជាក់បាន» ឡើងដល់ ៣៩,៣% និង១៩,៦% បន្តបន្ទាប់គ្នា ខណៈដែលសូចនាករវាស់វែងត្រូវបានបង្កើនចំនួន ៨ទៀត នៅឆ្នាំ២០២៤នេះ។ បើទោះបីជាកម្ពុជាសម្រេចបានលទ្ធផលជាវិជ្ជមាន គួរឱ្យកត់សម្គាល់ដូចខាងលើនេះក្ដី ពីក្រុមអ្នកជំនាញវាយតម្លៃសុខភាពអន្តរជាតិ ក្នុងឱកាសនោះលោកសាស្រ្តាចារ្យរដ្ឋមន្រ្តី ឈាង រ៉ា ក៏នៅតែស្នើ ក៏ដូចជាលើកទឹកចិត្តដល់បណ្តាក្រសួង ស្ថាប័នពាក់ព័ន្ធនានា និងអង្គការដៃគូអភិវឌ្ឍន៍ទាំងអស់ បន្តគាំទ្រ និងពង្រឹងកិច្ចសហការបង្កើតផែនការសកម្មភាពជាតិសម្រាប់សន្តិសុខសុខភាពនាពេលខាងមុខ តាមរយៈការឆ្លុះបញ្ចាំងលទ្ធផលទទួលបានក្នុងសូចនាករនីមួយៗ ដែលបានរកឃើញដោយក្រុមអ្នកជំនាញវាយតម្លៃអន្តរជាតិ នាពេលនេះ។ «ពិសេសជំរុញដល់ស្ថាប័នពាក់ព័ន្ធទាំងអស់ ត្រូវខិតខំបង្កើនសមត្ថភាពពីមួយកម្រិតទៅមួយទៀតឱ្យបានកាន់តែប្រសើរ ដើម្បីឈានទៅដល់គោលដៅដែលយើងចង់បាន ក៏ដូចជាសកលលោក ដើម្បីឱ្យប្រជាជនមានសុខភាពល្អ»។ ព្រមជាមួយគ្នានេះ លោកសាស្រ្តាចារ្យរដ្ឋមន្រ្តី ក៏បានចែករំលែកបទពិសោធន៍ល្អៗ និងការប្តេជ្ញាចិត្តដ៏មុតស្រួចរបស់រាជរដ្ឋាភិបាលកម្ពុជា ក្នុងការគ្រប់គ្រងការរីករាលដាលនៃជំងឺរាតត្បាតជាសកល ព្រមទាំងបានចែករំលែកធនធានដ៏កម្រ ដល់ប្រទេសជិតខាងក្នុងពេលមានជំងឺរាតត្បាតជាសកល និងជាពិសេសគឺការអនុញ្ញាតឱ្យនាវា Westerdam ចូលចតក្រោមការដឹកនាំប្រកបដោយព្រហ្មវិហាធម៌របស់ សម្តេចតេជោ ហ៊ុន សែន ក្នុងតួនាទីជានាយករដ្ឋមន្រ្តីកម្ពុជានាពេលនោះ និងបានគ្រប់គ្រងការឆ្លងជំងឺជូនប្រកបដោយទឹកចិត្តមនុស្សធម៌ ស្មារតីសាមគ្គីភាព និងកិច្ចសហការអន្តរជាតិល្អ ព្រមទាំងគោរពតាមនិយ័តកម្មសុខភាពអន្តរជាតិ។ សូមជម្រាបថា សិក្ខាសាលាខាងលើនេះ គឺមានលក្ខណៈបច្ចេកទេសស៊ីជម្រៅ ដែលនឹងផ្តល់នូវធាតុចូលមានលក្ខណៈគ្រប់ជ្រុងជ្រោយ និងប្រទាក់ក្រឡាគ្នា ឆ្លុះបញ្ចាំងនូវសមិទ្ធផល និងវឌ្ឍនភាព នៃការអនុវត្តនិយ័តកម្មសុខភាពអន្តរជាតិ ហើយក៏បានឈានទៅរកការឯកភាពគ្នាជាលក្ខណៈអន្តរវិស័យនូវកម្រិតសមត្ថភាពស្នូលទាំង ១៩ នៃនិយ័តកម្មសុខភាពអន្តរជាតិរបស់កម្ពុជា ក្នុងការគ្រប់គ្រងព្រឹត្តិការណ៍ជំងឺឆ្លង និងគ្រោះអាសន្នផ្នែកសុខភាពសាធារណៈ និងឯកភាពលើកម្រិតសមត្ថភាពស្នូល អាទិភាពជាយុទ្ធសាស្រ្ត និងប្រតិបត្តិការសម្រាប់ការបង្កើតផែនការសកម្មភាពជាតិសម្រាប់សន្តិសុខសុខភាពនាពេលខាងមុខ។ តាមរយៈសិក្ខាសាលានេះ លោកសាស្រ្តាចារ្យរដ្ឋមន្រ្តីបានសង្ឃឹមយ៉ាងមុតមាំថា នឹងបង្កើតបាននូវអនុសាសន៍សំខាន់ៗ ក្នុងការគ្រប់គ្រងជំងឺឆ្លងដែលបានកើតឡើង ការសង្គ្រោះបន្ទាន់ផ្នែកសុខភាពសាធារណៈ និងសន្តិសុខសុខភាពប្រកបដោយតម្លាភាព។ លទ្ធផលនៃការវាយតម្លៃអន្តរជាតិ នឹងរួមចំណែកដល់ការអនុវត្ត «យុទ្ធសាស្តបញ្ចកោណ ដំណាក់កាលទី១» ដែលដាក់ចេញដោយរាជរដ្ឋាភិបាល នីតិកាលទី៧ នៃរដ្ឋសភា ក្រោមការដឹកនាំប្រកបដោយគតិបណ្ឌិតរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា៕	2024-05-11T05:32:00+07:00	freshnewsasia.com	https://m.freshnewsasia.com/index.php/en/localnews/340519-2024-05-10-15-32-53.html
e8556272-ab10-4bf4-93cb-ae68b20f761f	ប្រធានមន្ទីរសុខាភិបាលខេត្តរតនគិរី អំពាវនាវអាជ្ញាធរមូលដ្ឋានជួយផ្សព្វផ្សាយ បញ្ជ្រាបអំពីបញ្ហាជំងឺគ្រុនឈាមជូនពលរដ្ឋ	លោក ជា សានិត ប្រធានមន្ទីរសុខាភិបាលខេត្តរតនគិរី អំពាវនាវដល់អាជ្ញាធរមូលដ្ឋានជួយផ្សព្វផ្សាយអំពីបញ្ហាជំងឺគ្រុនឈាមបានទូលំទូលាយជូនដល់ប្រជាពលរដ្ឋក្នុងមូលដ្ឋានរបស់ខ្លួន ស្របពេលដែលរដូវវស្សាឈានជិតចូលមកដល់។ ការអំពាវនាវរបស់លោកប្រធានមន្ទីរសុខាភិបាលខេត្ត គឺបានធ្វើឡើងនៅក្នុងឱកាសដែលមន្ទីរសុខាភិបាល បើកយុទ្ធនាការ ដាក់ថ្នាំអាប៊ែតតាមខ្នងផ្ទះប្រជាពលរដ្ឋ ក្នុងក្រុងបានលុង នាថ្ងៃទី១០ ខែឧសភា ឆ្នាំ២០២៤នេះ។ លោកថាដើម្បីការពារសុខមាលភាព និងកាត់បន្ថយមិនឲ្យជំងឺគ្រុនឈាម និងគ្រុនឈិក កើតឡើងទៅលើប្រជាពលរដ្ឋនៅរដូវវស្សានេះ មន្ទីរសុខាភិបាលខេត្ត បានផ្សព្វផ្សាយតាមរយៈចាក់ផ្សាយសារអប់រំ ដើម្បីបញ្រ្ជាបដល់ប្រជាពលរដ្ឋតាមមូលដ្ឋានទូទាំងខេត្តតាំងពី ដើមខែកុម្ភៈ ឆ្នាំ២០២៤មកម៉្លេះ។ ប៉ុន្តែទោះជាយ៉ាងនេះក្ដី ដើម្បីការពារឲ្យខាងតែបានមន្ទីរសុខាភិបាល មានផែនការបើកយុទ្ធនាការ ដើម្បីដាក់ថ្នាំអាប៊ែតតាមខ្នងផ្ទះរបស់ប្រជាពលរដ្ឋទូទាំងខេត្ត និងបន្តផ្សព្វផ្សាយអំពីបញ្ហាគ្រោះថ្នាក់នៃជំងឺគ្រុនឈាម និងគ្រុនឈិកនេះឲ្យបានទូលំទូលាយបន្ថែមទៀត។ លោកប្រធានមន្ទីរបានបន្តទៀតថា ចំពោះការបើកយុទ្ធនាការដាក់ថ្នាំអាប៊ែតនេះ មន្ទីរបានរៀបចំផែនការតាមស្រុកក្រុងនីមួយៗទូទាំងខេត្ត ដោយចាប់ពីថ្ងៃទី៧ ខែឧសភារហូតដល់ថ្ងៃទី១៦ ខែឧសភា ទើបបញ្ចប់យុទ្ធនាការ នៃការដាក់ថ្នាំអាប៊ែតតាមក្នុងផ្ទះ។ ចំពោះការបើកយុទ្ធនាការដាក់ថ្នាំអាបែតនេះ គឺមន្ទីរសុខាភិបាល បានសហការជាមួយមន្ទីរអប់រំ យុវជន និងកីឡាខេត្ត ដោយបានប្រើប្រាស់កម្លាំងយុវជនក្នុងមួយថ្ងៃៗប្រមាណជិត ១០០នាក់ ក្នុងនោះមានយុវជនកាយរិទ្ធិ និងយុវជនកាកបាទក្រហម រួមជាមួយយុវជនស្រឡាញ់សន្តិភាព និងអាជ្ញាធរមូលដ្ឋានផងដែរ ដែលជាជំនួយការដល់ការដាក់ថ្នាំអាប៊ែតតាមក្នុងផ្ទះរបស់ប្រជាពលរដ្ឋ។ លោកប្រធានមន្ទីរសុខាភិបាលខេត្ត ក៏បានបញ្ជាក់ថា ចំពោះបញ្ហាចម្បងនៃប្រភពចម្លងជំងឺគ្រុនឈាម និងគ្រុនឈីក គឺកើតឡើងពីមូសខ្លា ហើយប្រភពនៃការបង្កើតពងមូសខ្លា គឺបានកើតនៅ ក្នុងពាងទឹក ឬ សំបកកំប៉ុង ដែលដក់ទឹកដែលជាកន្លែងពងរបស់មូស។ ដើម្បីកំចាត់កុំឲ្យមានមូសខ្លា ត្រូវចូលរួមលុបបំបាត់នៅសំបកកង់ ដែលអាចដក់ទឹកបាន កុំឲ្យមានទឹកដក់ សំបកដូង សំបកកំប៉ុង ឬកន្លែងដែលមានភក់ជ្រាំ យើងត្រូវលុបបំបាត់វា ទើបយើងអាចកំចាត់ទីជម្រករបស់មុខខ្លាបាន។ ក្រៅពីនេះ យើងព្យាយាម និងការបាញ់ថ្នាំ ឆ្កាព្រៃ ដែលនៅជុំវិញផ្ទះរបស់យើងឲ្យបានស្អាត។ លោកប្រធានមន្ទីរ ក៏បានអំពាវនាវ និងសំណូមពរដល់ប្រជាពលរដ្ឋទាំងអស់ឲ្យចូលរួមទាំងអស់គ្នា ក្នុងការទប់ស្កាត់ និងបង្ការរៀបចំបរិស្ថានអនាម័យ ឲ្យបានល្អប្រសើរ ដើម្បីសុខមាលភាពជាពិសេសដើម្បីសេដ្ឋកិច្ចគ្រួសារ៕	2024-05-11T04:55:00+07:00	freshnewsasia.com	https://m.freshnewsasia.com/index.php/en/localnews/340515-2024-05-10-14-55-25.html
d2865db3-8ca9-469e-830d-d209b8c7c75b	ប្រធានដេប៉ាតឺម៉ងមហាវិទ្យាល័យវិស្វកម្មកសិកម្មនៃសាកវិទ្យាល័យភូមិន្ទកសិកម្ម ធ្លាក់ឈឺជំងឺមហារីកបេះដូងធ្ងន់ធ្ងរ កំពុងខ្វះលទ្ធភាពព្យាបាលជំងឺ អំពាវនាវរកការជួយឧបត្ថម្ភ	លោក នុត ណារ៉េត ដែលជាសិស្សពូកែតាំងពីតូច តស៊ូសិក្សារហូតក្លាយជាមន្ត្រីដ៏សកម្ម និងបានបន្តការសិក្សាបញ្ចប់ថ្នាក់បណ្ឌិតវិទ្យាសាស្ត្រកសិកម្មនៅប្រទេសជប៉ុន បានធ្លាក់ខ្លួនឈឺជំងឺមហារីកបេះដូងធ្ងន់ធ្ងរ ដែលជាប្រភេទជំងឺកម្រមួយ។ បច្ចុប្បន្នលោក កំពុងសង្រ្គោះនៅប្រទេសថៃ ដោយត្រូវការថវិកាជាច្រើនសម្រាប់ព្យាបាលជំងឺនេះ។ ស្ថិតក្នុងវ័យ៣៩ឆ្នាំ លោក នុត ណារ៉េត គឺជាប្រធានដេប៉ាតឺម៉ង មហាវិទ្យាល័យវិស្វកម្មកសិកម្មនៃសាកវិទ្យាល័យភូមិន្ទកសិកម្ម។ លោកបានធ្លាក់ខ្លួនឈឺកាលពីខែសីហា ឆ្នាំ២០២៣ ក្រោយពេលទៅសិក្សាស្រាវជ្រាវនៅប្រទេសខូសារីតា អាមេរិកឡាទីន បានប្រមាណ២ខែ។ ដោយអការៈមិនទាន់ធូរស្រាលក្រុមគ្រួសាររបស់លោកបានបញ្ជូនទៅសង្រ្គោះ និងព្យាបាលនៅប្រទេសថៃ។ ក្នុងរយៈពេលព្យាបាល១ខែកន្លះនៅប្រទេសថៃ បានវះកាត់៤ដងរួចមកហើយ ដើម្បីយកទឹកចេញពីសួត និងបេះដូង។ លោកស្រី លី ម៉ុនថា ជាភរិយារបស់លោក នុត ណារ៉េត បានឱ្យដឹងថា អស់រយៈពេល៩ខែហើយ ដែលប្តីរបស់លោកស្រីបានធ្លាក់ខ្លួនឈឺជំងឺមហារីកបេះដូងធ្ងន់ធ្ងរ និងបានចំណាយថវិកាអស់យ៉ាងច្រើនសម្រាប់ព្យាបាល។ បច្ចុប្បន្ននេះ កំពុងសម្រាកព្យាបាលនៅប្រទេសថៃ និងរង់ចាំការចាក់ថ្នាំគីមី។ លោកស្រីបានបញ្ជាក់ថា គ្រូពេទ្យបានតម្រូវឱ្យចាក់គីមីចំនួន៣ដង ដោយម្តងត្រូវចំណាយថវិកាប្រមាណ៣៥០០ដុល្លារ ដែលជាចំនួនមួយដ៏ច្រើន ហើយគ្រួសាររបស់លោកស្រីកំពុងខ្វះលទ្ធភាពក្នុងការព្យាបាលផងដែរ។ លោកស្រីបន្ថែមថា ។ ការធ្លាក់ខ្លួនឈឺរបស់ លោក នុត ណារ៉េត បានធ្វើឱ្យប៉ះពាល់ដល់ជីវភាពគ្រួសារលោកយ៉ាងខ្លាំង ខណៈបច្ចុប្បន្ននេះលោកស្រី លី ម៉ុនថា កំពុងមានផ្ទៃពោះ៧ខែ និងមានកូនតូច២នាក់នៅក្នុងបន្ទុក ស្របពេលលោកស្រីក៏មិនអាចចេញទៅបំពេញការងាររកស៊ីបាន។ លោកស្រីបានសំណូមពរដល់សប្បុរសជន ព្រមទាំងប្រមុខរាជរដ្ឋាភិបាល ជួយឧបត្ថម្ភថវិកាតាមលទ្ធភាព ដើម្បីបន្តព្យាបាល លោក នុត ណារ៉េត ឱ្យជាសះស្បើយ ដើម្បីឱ្យលោកបានមកបំពេញការងារ ជួយបណ្តុះបណ្តាលនិស្សិតក្នុងវិស័យកសិកម្មបន្តទៀត។ លោកស្រីបានលើកឡើង លោក នុត ណារ៉េត គឺជាមន្រ្តី និងជាគ្រូបង្រៀនដ៏សកម្មម្នាក់ ដែលបានលះបង់កម្លាំង និងពេលវេលាក្នុងការបំពេញការងា និងបង្រៀនសិស្សឱ្យទទួលបានចំណេះដឹងទាក់ទងនឹងវិស័យកសិកម្ម។ សូមជម្រាបផងដែរ លោក នុត ណារ៉េត មានសាវតារជាសិស្សពូកែតាំងពីបឋមសិក្សាដល់ដល់វិទ្យាល័យ។ លុះឡើងមករៀននៅឧត្តមសិក្សាលោកនៅតែជាសិស្សឆ្នើមទទួលបានអាហារូបករណ៍ជាបន្តបន្ទាប់ទៅសិក្សានៅក្រៅប្រទេសដូចជាថៃ អ៊ីស្រាអែល និងជប៉ុនជាដើម។ លោក នុត ណារ៉េត កើតនៅឆ្នាំ១៩៨៥ នៅខេត្តសៀមរាប។ លោកបានរៀបការជាមួយអ្នកស្រី លី ម៉ុនថា ទទួលបានចំណងដៃកូនស្រីចំនួន ២នាក់។ កាលពីកុមារភាព ចន្លោះឆ្នាំ១៩៩៣ ដល់ឆ្នាំ១៩៩៩ លោក នុត ណារ៉េត សិក្សានៅសាលាបឋមសិក្សាវត្តរាជបូណ៌ និងបានបន្តការសិក្សានៅអនុវិទ្យាល័យអង្គរ ពីឆ្នាំ១៩៩៩ ដល់ឆ្នាំ២០០២។ លុះឆ្នាំ២០០២ ដល់ឆ្នាំ២០០៥ លោកសិក្សានៅវិទ្យាល័យ១០មករា១៩៧៩ និងបានប្រឡងជាប់សញ្ញាបត្រមធ្យមសិក្សាទុតិយភូមិ នៅឆ្នាំ២០០៥ តែម្តង។ លុះបញ្ចប់ការសិក្សាចំណេះដឹងទូទៅនៅខេត្តសៀមរាប លោក នុត ណារ៉េត បានឡើងមករៀននៅឧត្តមសិក្សាចន្លោះឆ្នាំ២០០៥ ដល់ឆ្នាំ២០០៩ លោកបញ្ចប់ថ្នាក់បរិញ្ញាបត្រវិទ្យាសាស្ត្រ ឯកទេស បច្ចេកវិទ្យានិងគ្រប់គ្រងកសិកម្ម ពីសាកលវិទ្យាលភូមិន្ទកសិកម្ម។ នៅឆ្នាំ២០០៧-២០០៨ លោកក៏បានទៅសិក្សាថ្នាក់ឌីប្លូម៉ានៅប្រទេសអ៊ីស្រាអ៊ែលផងដែរ។ បន្ទាប់មកពីឆ្នាំ២០១១ ដល់ឆ្នាំ២០១៣ លោកបានទៅសិក្សានៅបរទេស និងបានញ្ចប់ថ្នាក់បរិញ្ញាបត្រជាន់ខ្ពស់ ពីសាកលវិទ្យាល័យខនកែន ប្រទេសថៃ។ ពីឆ្នាំ២០១៨ ដល់ឆ្នាំ២០២៣ លោកបានបញ្ចប់ថ្នាក់បណ្ឌិតផ្នែកវិទ្យាសាស្ត្រកសិកម្ម ពីសាកលវិទ្យាល័យកសិកម្មតូក្យូ ប្រទេសជប៉ុន។ តាមរយៈចំណេះវិជ្ជាលោក នុត ណារ៉េត បានយកទៅបម្រើសង្គមជាតិជាច្រើន រួមមាន៖ ពីឆ្នាំ២០០៩ -២០១១ លោកជាមន្ត្រីរដ្ឋបាលនៅមហាវិទ្យាល័យបច្ចេកវិទ្យា និងគ្រប់គ្រងកសិកម្ម នៃសាកលវិទ្យាល័យភូមិន្ទកសិកម្ម។ ពីឆ្នាំ២០១៤ -២០១៧ លោកជាគ្រូបង្រៀន និងអ្នកស្រាវជ្រាវនៅមហាវិទ្យាល័យវិស្វកម្មកសិកម្ម នៃសាកលវិទ្យាល័យភូមិន្ទកសិកម្ម និងពីឆ្នាំ២០១៧ ដល់បច្ចុប្បន្ន លោកជាប្រធានដេប៉ាតឺម៉ង់នៅមហាវិទ្យាល័យវិស្វកម្មកសិកម្ម នៃសាកលវិទ្យាល័យភូមិន្ទកសិកម្ម៕	2024-05-10T20:40:00+07:00	freshnewsasia.com	https://m.freshnewsasia.com/index.php/en/localnews/340440-2024-05-10-06-40-02.html
7b0dd8d1-71fb-435b-946a-4fa5d2245ba8	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ១នាក់ (Video inside)	ក្រសួងសុខាភិបាល នៅថ្ងៃទី១០ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១០ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១២០នាក់, អ្នកជាសះស្បើយសរុបចំនួន ១៣៦,០៦១នាក់, ស្លាប់សរុបចំនួន ៣,០៥៦នាក់៕	2024-05-10T19:10:00+07:00	freshnewsasia.com	https://m.freshnewsasia.com/index.php/en/localnews/340429-2024-05-10-05-10-34.html
c0efc750-4903-4874-af4a-4cac49c9c605	រោគសញ្ញានៃជំងឺភ្នែកស្ងួត វិធីការពារ និងព្យាបាល	ជំងឺភ្នែកស្ងួត (Dry Eye Disease-DED) អាចកើតឡើងលើមនុស្សគ្រប់វ័យ មិនថាចាស់ឬក្មេង ស្រីឬប្រុស។ ភាគច្រើនកើតលើមនុស្សអាយុលើសពី៥០ឆ្នាំឡើងទៅ និងស្ត្រីអស់រដូវ (Menopause)។ ជំងឺភ្នែកស្ងួតបណ្តាលមកពីស្រទាប់ភ្នែកខាងក្រៅមិនមានសំណើមគ្រប់គ្រាន់ចេញពីក្រពេញទឹកភ្នែក ដែលនាំឲ្យភ្នែកស្ងួត ក្ដៅ និងស្រវាំង។ តើមូលហេតុអ្វីបណ្តាលឲ្យកើតជំងឺភ្នែកស្ងួត? ហើយគេអាចមានវិធីណាខ្លះ ដើម្បីបង្ការជំងឺនេះ? វេជ្ជបណ្ឌិតជំនាញភ្នែកឲ្យដឹងថា ជំងឺភ្នែកស្ងួតបណ្តាលមកពីកម្រិតបរិមាណទឹកភ្នែក ដែលចិញ្ចឹមភ្នែកមិនគ្រប់គ្រាន់ ខ្វះលំហូរទឹកភ្នែក រលាកផ្ទៃគ្រាប់ភ្នែក រលាកត្របកភ្នែករ៉ាំរ៉ៃ និងការខូចខាតប្រព័ន្ធប្រសាទបង្កើតទឹកភ្នែក។ ជំងឺភ្នែកស្ងួតអាចកើតឡើងយ៉ាងងាយ ដោយសារការសម្លឹងមើលកញ្ចក់អេក្រង់ទូរស័ព្ទ ឬកុំព្យូទ័រយូរពេក ត្រូវខ្យល់ឬកម្តៅខ្លាំង ការជក់បារី ការញ៉ាំទឹក ឬគេងមិនបានគ្រប់គ្រាន់ និងការប្រើប្រាស់ថ្នាំបញ្ចុះសម្ពាធឈាមខ្ពស់ និងថ្នាំព្យាបាលជំងឺធ្លាក់ទឹកចិត្តជាដើម។ គ្រូពេទ្យជំនាញឯកទេសទូទៅ លោកវេជ្ជបណ្ឌិត ហ៊ាង រតនា ម្ចាស់គ្លីនិកមេត្តា មានប្រសាសន៍ប្រាប់វិទ្យុអាស៊ីសេរីថា នៅប្រទេសកម្ពុជា មានអ្នកកើតជំងឺភ្នែកស្ងួតច្រើន ដោយសារពលរដ្ឋខ្មែរនៅតំបន់ជនបទ មិនទម្លាប់ពាក់វ៉ែនតា សំរាប់ការពារកំដៅថ្ងៃ និងដីហុយចូលភ្នែក។ បន្ថែមពីនេះ លោកវេជ្ជបណ្ឌិត លើកឡើងពីកត្តាមួយចំនួនទៀត បណ្តាលឲ្យភ្នែកស្ងួត។ វេជ្ជបណ្ឌិត ហ៊ាង រតនា៖ «ជាទូទៅជំងឺភ្នែកស្ងួត គឺដោយសារបញ្ហាខ្វះវីតាមីនអា(Vitamin A)។ កត្តាផ្សេងទៀត គឺពាក់កញ្ចក់កែវភ្នែក(Contact lenses)ជាពិសេសស្រីៗ ការជក់បារី ជំងឺទឹកនោមផ្អែម កត្តាបរិយាកាសដីហុយ អាកាសធាតុអត់ល្អ យើងនៅតាមខេត្តតាមជនបទ គឺដីហុយណាស់ ប៉ះពាល់ភ្នែកគាត់ណាស់។ បន្ថែមពីនេះ ស្ត្រីអស់រដូវនាំឲ្យភ្នែកស្ងួត ស្បែកស្ងួត មាត់ស្ងួត។ បើមានបញ្ហាភ្នែកខ្ញុំណែនាំឲ្យជួបគ្រូពេទ្យ ដើម្បីរកមូលហេតុឲ្យច្បាស់លាស់ សំរាប់ការព្យាបាល...»។ គេហទំព័របណ្ឌិតសភារោគភ្នែកនៅសហរដ្ឋអាមេរិក (American Academy of Ophthalmology) ឲ្យដឹងថា ទឹកភ្នែកមានតួនាទីសំខាន់បំផុត គឺជួយឲ្យភ្នែកមើលឃើញច្បាស់។ ទឹកភ្នែកមានសារធាតុបន្សំ ដែលមានជាតិទឹកនិងខ្លាញ់។ ក្រៅពី ផ្តល់ភាពសើម និងប្រេងរំអិលឱ្យភ្នែក ទឹកភ្នែកការពារគ្រាប់ភ្នែក ពីមេរោគឬបាក់តេរី និងកម្ទេចលំអងផ្សេងៗ។ ទឹកភ្នែកគឺជាស្រទាប់ទីមួយនៃភ្នែក ដែលពន្លឺខាងក្រៅចាំងចូលមកប៉ះមុនគេ មុននឹងពន្លឺនោះអាចជ្រៀតចូលទៅដល់ប្រស្រីភ្នែក។ ភ្នែកអាចមើលឃើញច្បាស់ឬមិនច្បាស់ គឺអាស្រ័យខ្លាំងទៅលើគុណភាពនៃទឹកភ្នែក។ នៅពេលណាទឹកភ្នែកគ្មានគុណភាពល្អ មិនអាចបំពេញតួនាទីបានត្រឹមត្រូវ នោះនឹងនាំឲ្យភ្នែកឈឺ និងមានជំងឺភ្នែកស្ងួត។ បន្ថែមពីនេះ នៅពេលឈានចូលដល់វ័យចំណាស់ ក្រពេញទឹកភ្នែកមិនអាចផលិតទឹកភ្នែកបានគ្រប់គ្រាន់ ដូចកាលនៅវ័យក្មេងទេ។ មនុស្សចាស់លើសពីអាយុ៥០ឆ្នាំឡើងទៅ ច្រើនកើតជំងឺភ្នែកស្ងួត ដោយសារសមត្ថភាពរបស់ក្រពេញទឹកភ្នែកចុះខ្សោយកាន់តែខ្លាំង នៅពេលមានបម្រែបម្រួលអ័រមូន ជាពិសេស ស្ត្រីមានផ្ទៃពោះ និងស្ត្រីអស់រដូវ។ លោកវេជ្ជបណ្ឌិត ហ៊ាង រតនា មានប្រសាសន៍បន្តថា ចំពោះរោគសញ្ញាជំងឺស្ងួតភ្នែកវិញ រួមមានក្រហាយភ្នែក រមាស់ក្នុងភ្នែក រកាំដូចមានសំរាមក្នុងភ្នែក ភ្នែកក្រហម ស្រវាំងភ្នែក ចាញ់ពន្លឺថ្ងៃ និងហៀរទឹកភ្នែកឥតឈប់ឈរ។ លោកវេជ្ជបណ្ឌិតលើកឡើងថា ប្រសិនបើមានជំងឺភ្នែកណាមួយដូចជា ភ្នែកស្ងួត ក្រហម និងស្រវាំងភ្នែក ត្រូវស្វែងរកសេវាព្យាបាលពីគ្រូពេទ្យជំនាញភ្នែក ជាជាងជឿលើគ្រូខ្មែរប្រើថ្នាំខ្មែរបុរាណ និងស្តោះផ្លុំនោះឡើយ។ វេជ្ជបណ្ឌិត ហ៊ាង រតនា៖ «បញ្ហាភ្នែកមានច្រើនយ៉ាង បើនៅពេទ្យអង្គឌួង មនុស្សណែនៗក្នុងមួយថ្ងៃ។ បើនិយាយពីភ្នែកស្ងួត វាធ្វើឲ្យឧស្សាហ៍ក្រហាយភ្នែក ចុកគ្រាប់ភ្នែក ឬរមាស់ជុំវិញភ្នែក និងឡើងក្រហម ជាពិសេសយើងឆាប់រោយភ្នែក ហើយចង់តែព្រិចភ្នែក ដោយសារវាក្រហាយ។ ញីភ្នែកប៉ះពាល់មែនទែន ភ្នែកកាន់តែញី កាន់តែរមាស់ ហើយបើញីភ្នែកយូរៗទៅ ប៉ះពាល់ភ្នែក ទាំងស្បែកនៅជុំវិញ និងគ្រាប់ភ្នែក...»។ គេហទំព័របណ្ឌិតសភារោគភ្នែកនៅសហរដ្ឋអាមេរិកឲ្យដឹងបន្តថា ការបណ្តែតបណ្តោយទុកឲ្យជំងឺភ្នែកស្ងួត (Dry Eye Disease-DED) វិវត្តធ្ងន់ធ្ងរ អាចឈានដល់ការរលាកស្រទាប់ភ្នែកខាងក្រៅ ដំបៅក្នុងភ្នែក ឈឺចុកចាប់ក្នុងភ្នែក ដែលអាចប្រឈមនឹងបញ្ហាងងឹតភ្នែក ប្រសិនបើមិនទទួលបានសេវាព្យាបាលត្រឹមត្រូវទេនោះ។ ចំណែកជំងឺភ្នែកឡើងបាយ (Cataract) វិញ បណ្តាលឲ្យប្រស្រីភ្នែកឡើងល្អក់ ដូចជាដុំពពកក្នុងកែវភ្នែក ដែលជាធម្មតាកែវភ្នែកមានសភាពភ្លឺថ្លា មើលឃើញច្បាស់ នៅពេលអាន ឬបើកឡាននាពេលយប់។ ទោះជាយ៉ាងនេះក្តី បច្ចុប្បន្ន ការវះកាត់ភ្នែកឡើងបាយ គឺមានប្រសិទ្ធភាពខ្ពស់ និងមានសុវត្ថិភាព។ លោកវេជ្ជបណ្ឌិត ហ៊ាង រតនា បន្តថា ដើម្បីការពារកុំឲ្យកើតជំងឺភ្នែកស្ងួត គប្បីទទួលទានដំណេកឲ្យបានគ្រប់គ្រាន់ លាងដៃឱ្យបានស្អាត ចៀសវាងភ្នែកត្រូវខ្យល់ និងកម្ដៅថ្ងៃខ្លាំង។ រៀងរាល់ពេលធ្វើដំណើរ គប្បីពាក់មួកការពារដែលមានរបាំងការពារភ្នែក ឬវ៉ែនតា ដើម្បីការពារកុំឲ្យខ្យល់ប៉ះភ្នែកខ្លាំង និងទទួលទានទឹកឲ្យបានច្រើន។ វេជ្ជបណ្ឌិត ហ៊ាង រតនា៖ «ការពារភ្នែក ទី១ ត្រូវញ៉ាំអាហារមានជីវជាតិវីតាមីនគ្រប់គ្រាន់ ជាពិសេសវីតាមីនអា។ ខ្ញុំណែនាំទាំងក្មេងឬមនុស្សចាស់ គួរបន្តក់វីតាមីនអាសំរាប់ភ្នែក រៀងរាល់ ៣ ឬ ៤ខែម្តង ញ៉ាំទឹកឲ្យបានញឹកញាប់។ ចំណែកពលរដ្ឋនៅតំបន់ជនបទ ដីហ៊ុយត្រូវពាក់វ៉ែនតា ខ្មែរយើងកម្រពាក់វ៉ែនតា ការពារពន្លឺព្រះអាទិត្យ និងការពារដីហ៊ុយ។ ហើយស្រុកយើងក្តៅខ្លាំង ពន្លឺព្រះអាទិត្យខ្លាំងផង និងដីហ៊ុយផង អត់មានអ្នកណាពាក់វ៉ែនតា ទេ អាយុ ៣០ ឬ៤០ឆ្នាំ កើតកន្ទុយថ្លែន និងរលាកភ្នែកគ្រប់ៗគ្នាអស់ នៅតាមជនបទ...»។ ម្ហូបអាហារដែលសំបូរវីតាមីនអា (Vitamin A) ច្រើន ដើម្បីជួយឲ្យភ្នែកមានសុខភាពល្អ រួមមាន បន្លែបៃតង ដូចជាស្លឹកម្រុំ ស្លឹកបាស ត្រួយល្ពៅ ស្លឹកស្ពីណាច ការ៉ុត ម្ទេសប្លោកក្រហម ប៉េងប៉ោះ ដំឡូងជ្វា ផ្លែល្ពៅ ផ្លែស្វាយទុំ ទឹកដោះគោ ខ្លាញ់ត្រី ថ្លើមគោ និងពងមាន់ ជាដើម។ បន្ថែមពីនេះ គួរប្រើថ្នាំទឹកភ្នែកសិប្បនិម្មិតដែលមានលក់នៅតាមឱសថស្ថាន និងកាត់បន្ថយការប្រើប្រាស់ទូរស័ព្ទដៃទំនើប (Smart Phone) ឡេថប់ (Laptop) និងកុំព្យូទ័រ (Computer) រយៈពេលយូរ និងឧស្សាហ៍ងាកមុខចេញពីអេក្រង់ ដើម្បីឲ្យភ្នែកបានសម្រាក យ៉ាងតិច១ម៉ោងម្តង។ របាយការណ៍ស្ដីពីការវិវត្តន៍រោគភ្នែកនៅកម្ពុជា ចេញផ្សាយដោយមូលនិធិចក្ខុខ្មែរ (The Khmer Sight Foundation-KSF) កាលពីថ្ងៃទី២២ ខែធ្នូ ឆ្នាំ២០២៣ បង្ហាញថា ពលរដ្ឋខ្មែរជាង ១៨ម៉ឺននាក់ពិការភ្នែក និង១ម៉ឺននាក់ផ្សេងទៀត ជួបបញ្ហាពិការភ្នែក ដែលគួរអាចជៀសវាងបាន ជារៀងរាល់ឆ្នាំ។ របាយការណ៍ដដែលបន្តថា ចំនួន៧៥% នៃអ្នកពិការភ្នែក ដោយសារភ្នែកឡើងបាយ និង២៥% ផ្សេងទៀត ដោយសារការដក់ទឹកក្នុងភ្នែក និងមានស្នាមក្នុងប្រស្រីភ្នែក។ មូលនិធិចក្ខុខ្មែរ ដែលជាអង្គការក្រៅរដ្ឋាភិបាលនៅកម្ពុជា កំពុងព្យាយាមស្វះស្វែងរកគ្រូពេទ្យស្ម័គ្រចិត្ត សំរាប់ព្យាបាលអ្នកជំងឺភ្នែកឡើងបាយ (cataract) ជាង៣០ម៉ឺននាក់ផ្សេងទៀត កំពុងរង់ចាំជំនួយគាំទ្រពីអន្តរជាតិ៕	2024-05-10T17:14:00+07:00	rfa.org	https://www.rfa.org/khmer/program/health/causes-of-dry-eye-disease-symptoms-and-treatment-05102024061315.html
c9ff8de2-3b0c-4f20-8853-fbedacc85bdd	ផលប៉ះពាល់របស់វិបត្តិកូវីដទៅលើសិស្ស	គ្រោះមហន្តរាយអាចកើតឡើងគ្រប់ទីកន្លែង គ្រប់ពេលវេលា។ មនុស្សជុំវិញពិភពលោកបានរងផលប៉ះពាល់យ៉ាងខ្លាំងពីជំងឺCovid-19 ដោយសារតែការផ្លាស់ប្តូរនៃរបៀបរស់នៅ និងបញ្ហាសុខភាព។ ការសម្រាកព្យាបាលនៅមន្ទីរពេទ្យ ការបិទស្ថាប័នអប់រំស្ទើរតែទាំងអស់ ការរឹតបន្តលើការធ្វើការងារ បំលាស់ទី និងការធ្វើដំណើរ គឺជាអ្វីដែល Covid-19បានបង្កឡើងនៅក្នុងពិភពលោក ដែលនាំឱ្យមានផលប៉ះពាល់អវិជ្ជមានយ៉ាងខ្លាំងដល់ជីវិតរបស់មនុស្ស រួមទាំងប្រភពចំណូល ការអប់រំ ឥរិយាបទសង្គម និងការធ្វើសកម្មភាពរផ្សេងទៀតនៅខាងក្រៅផ្ទះរបស់ពួកគេ។ មិនខុសពីអ្នកផ្សេងទៀតដែរ សិស្សបានឆ្លងកាត់ដំណាក់កាលដ៏លំបាកមួយ នៅពេលដែលសាលារៀន និងសាកលវិទ្យាល័យភាគច្រើនត្រូវបានបិទ។ នោះនាំឱ្យមានផលវិបាក និងការផ្លាស់ប្តូរផ្សេងៗក្នុងរបៀបរស់នៅសិក្សារបស់ពួកគេនាពេលអនាគត។ ក្នុងនាមជាផ្នែកមួយនៃសង្គម សិស្សបានរងផលប៉ះពាល់ដោយជំងឺCovid-19។ អ្នកខ្លះបានឃើញវីដេអូ និងដឹងពីរឿងរ៉ាវដ៏រន្ធត់អំពីមនុស្សដែលស្លាប់ដោយសារ Covid-19 និងរបៀបដែលកន្លែងថែទាំសុខភាពមិនអាចគ្រប់គ្រងជំងឺរាតត្បាតបាន។ សិស្សជាច្រើនទៀតត្រូវបានតម្រូវអោយនៅក្នុងផ្ទះ និងមិនអនុញ្ញាតឱ្យទៅផ្សារឬលេងកីឡា។ កត្តាទាំងអស់នេះបានរួមចំណែកដល់ការផ្លាស់ប្តូរអាកប្បកិរិយាមួយចំនួនរបស់សិស្សឆ្ពោះទៅរកការអប់រំនាពេលអនាគត។ អ្នកខ្លះនៅមិនទាន់បាត់ភ័យនៅឡើយ ដែលអាចរារាំងពួកគេពីការប្រាស្រ័យទាក់ទងនៅក្នុងសង្គម ដែលមានន័យថាពួកគេនៅតែភ័យខ្លាចនៅពេលក្នុងថ្នាក់មានសិស្សជាច្រើន។ អ្នកផ្សេងទៀតបានព្យាយាមនៅអោយដាច់ឆ្ងាយពីគេ និងបានចាប់ផ្តើមរបៀបរស់នៅថ្មី ខណៈដែលពួកគេបានប្រើប្រាស់អ៊ីនធឺណិតដើម្បីប្រាស្រ័យទាក់ទង ដូចជាការលេងហ្គេម ឬប្រើប្រាស់វេទិកាប្រព័ន្ធផ្សព្វផ្សាយសង្គមជាច្រើន ដើម្បីបង្ហាញពីគំនិតរបស់ពួកគេផ្ទាល់ ឬស្វែងយល់ពីអ្នកដទៃ។ នេះនឹងធ្វើឱ្យពួកគេនៅឆ្ងាយកាន់តែខ្លាំងឡើង និងពឹងផ្អែកលើខ្លួនឯងកាន់តែខ្លាំងឡើង ដែលអាចនឹងពិបាកត្រឡប់ទៅជីវិតធម្មតាវិញទាំងនៅសាលា និងសាកលវិទ្យាល័យ។ លើសពីនេះ ភាពខ្ជិល និងការចង់នៅតែក្នុងផ្ទះដោយមិនធ្វើសកម្មភាពអ្វីនោះបានធ្វើអោយប៉ះពាល់ដស់សិស្សមួយចំនួន។ ពួកគេលែងមានថាមពលច្រើនដូចដែលពួកគេធ្លាប់ធ្វើនៅក្នុងអំឡុងពេលជំងឺរាតត្បាត។ ជាលទ្ធផលសិស្សទទួលបានលទ្ធផលអវិជ្ជមានមួយចំនួន ដែលមិនអាចលុបបំបាត់បានដោយងាយស្រួល។ ដូច្នេះហើយ សិស្សត្រូវយកឈ្នះលើការផ្លាស់ប្តូរអាកប្បកិរិយាដែលបង្កឡើងដោយ Covid-19។ ការរៀបចំខ្លួនឯងគឺជាអ្វីដែលត្រូវធ្វើព្រោះវាធ្វើអោយសិស្សចេះគ្រប់គ្រងពេលវេលានិងរៀបចំផែនការស្របតាម។ ចាប់ផ្តើមពីការចូលគេងលឿន និងងើបពេលព្រឹក រួមមានទៅសាលារៀន និងរៀបចំជីវិតផ្ទាល់ខ្លួនរបស់ពួកគេបន្ទាប់ពីរៀន។ ការទទួលទានទឹ និងការគេងឱ្យបានគ្រប់គ្រាន់អាចនាំឱ្យរាងកាយ និងស្ថានភាពផ្លូវចិត្តមានសុខភាពល្អ។ រាងកាយត្រូវការការសំរាកលំហែបន្ទាប់ពីធ្វើការ ឬសិក្សាអស់ជាច្រើនម៉ោង។ វានឹងនាំមកនូវថាមពលកាន់តែច្រើនដល់សិស្ស ហើយអាចជួយពួកគេផ្តោតអារម្មណ៍បានល្អ។ ទន្ទឹមនឹងការគេងលក់ស្រួលក៏តែងតែមានអាហារដែលជាកត្តាមួយដែលជះឥទ្ធិពលដល់សុខភាពផ្លូវកាយនិងផ្លូវចិត្តរបស់យើង។ អាហារដែលមានតុល្យភាពល្អដូចជាកាបូអ៊ីដ្រាត ប្រូតេអ៊ីន និងខ្លាញ់គឺអាចមានប្រយោជន៍ដល់រាងកាយ។ លើសពីនេះ ការគ្រប់គ្រងភាពតានតឹង និងការអនុវត្តសម្រេចគោលដៅបន្តិចម្តងៗ អាចជាកត្តាចាំបាច់ ដើម្បីមើលឃើញភាពជោគជ័យដ៏ល្អ និងធ្វើអោយប្រសើរឡើងនូវស្ថានភាពផ្លូវចិត្តរបស់សិស្ស និងធ្វើឱ្យគោលដៅសម្រេចបានកាន់តែច្រើន។ ការលើកទឹកចិត្តដើរតួនាទីយ៉ាងសំខាន់ក្នុងជីវិតរបស់សិស្ស ហើយអាចត្រូវបានជំរុញដោយការគាំទ្រជាបន្តបន្ទាប់ពីគ្រួសារ និងគ្រូបង្រៀន ក៏ដូចជាការលើកទឹកចិត្តសិស្សឱ្យកែលម្អ បន្តការងារ អនុវត្តអោយកាន់តែច្រើនដើម្បីឈានដល់គោលដៅសក្តានុពលរបស់ពួកគេ។	2024-05-10T07:00:00+07:00	khmertimeskh.com	https://www.khmertimeskh.com/501486161/%E1%9E%95%E1%9E%9B%E1%9E%94%E1%9E%96%E1%9E%9B%E1%9E%9A%E1%9E%94%E1%9E%9F%E1%9E%9C%E1%9E%94%E1%9E%8F%E1%9E%8F/
bbdd9e21-6368-4a88-bcdd-398463b5ebae	សម្តេចធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ឧបត្ថម្ភទាំងអស់លើការព្យាបាលជំងឺ ការហូបចុក និងស្នាក់នៅដល់លោកព្រឹទ្ធាចារ្យ គង់ ណៃ	ក្រុមការងារសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) នាព្រឹកថ្ងៃទី៧ ខែឧសភា ឆ្នាំ២០២៤ បានចុះសួរសុខទុក្ខ និងនាំយកថវិកា ដែលជាអំណោយដ៏ថ្លៃថ្លារបស់សម្តេចធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែត ជូនដល់លោកព្រឹទ្ធាចារ្យ គង់ ណៃ វីរៈសិល្បៈករចាបុីដងវែងដ៏ល្បីល្បាញ ខណៈដែលលោកកំពុងសម្រាកព្យាបាលនៅផ្នែកបេះដូង នៃមន្ទីរពេទ្យមិត្តភាពខ្មែរ-សូវៀត។ ដោយមានការយកចិត្តទុកដាក់ដ៏ខ្ពង់ខ្ពស់ពីសំណាក់សម្តេចធិបតី និងលោកជំទាវបណ្ឌិត, លោកទាំងទ្វេបានរ៉ាប់រងរាល់ការចំណាយទាំងអស់ទាំងក្នុងការព្យាបាល ស្នាក់នៅ និងហូបចុករបស់លោកព្រឹទ្ធាចារ្យ។ សូមបញ្ជាក់ថា លោកព្រឹទ្ធាចារ្យ គង់ ណៃ គឺជាអ្នកសិល្បៈចំណាស់ជាងគេនៅកម្ពុជាផ្នែកចាប៉ីដងវែង ដ៏មានវោហាស័ព្ទ និងល្បាញល្បី។ ព្រោះតែការមានស្នាដៃច្រើនលើសិល្បៈចាប៉ីដងវែង លោកតាព្រឹទ្ធាចារ្យ គង់ ណៃ ត្រូវរដ្ឋាភិបាលជប៉ុន ផ្តល់រង្វាន់ ឆ្នាំ២០១៧។ ពានរង្វាន់សិល្បៈ និងវប្បធម៌ហ្វឹគឹអុកា ត្រូវបានបង្កើតឡើងចាប់តាំងពីឆ្នាំ១៩៩០ នៅទីក្រុងហ្វឹគឹអុកាប្រទេសជប៉ុន ដែលបាននិងកំពុងធ្វើសកម្មភាពយ៉ាងសកម្ម ក្នុងការលើកស្ទួយការផ្លាស់ប្តូរវប្បធម៌ ជាមួយបណ្តាប្រទេសនានា ក្នុងតំបន់អាស៊ី រួមមានប្រទេសកម្ពុជាផងដែរ។ ពានរង្វាន់នេះ ត្រូវបានប្រគល់ជូនបុគ្គលដែលមានស្នាដៃឆ្នើមក្នុងតំបន់អាស៊ី ពាក់ព័ន្ធផ្នែកអប់រំ សិល្បៈ និងវប្បធម៌ ដូចជា លោក ឆេង ផុន អតីតរដ្ឋមន្រ្តីក្រសួងវប្បធម៌ និងវិចិត្រសិល្បៈ និងជាអ្នកនិពន្ធរឿងល្ខោន ដែលមានជំនាញខ្ពស់ធ្លាប់បានទទួលពានរង្វាន់នេះក្នុងឆ្នាំ១៩៩៧ និងលោក អាំង ជូលាន នវវិទូដ៏ចំណាន និងជាអ្នកស្រាវជ្រាវខេមរសិក្សាបានទទួលពានរង្វាន់នេះក្នុងឆ្នាំ២០១១៕	2024-05-09T20:08:00+07:00	freshnewsasia.com	https://m.freshnewsasia.com/index.php/en/localnews/340305-2024-05-09-06-08-07.html
eed7c97c-2fa8-49ad-b395-e64fba69052a	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់	ក្រសួងសុខាភិបាល នៅថ្ងៃទី៩ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៩ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១១៩នាក់, អ្នកជាសះស្បើយសរុបចំនួន ១៣៦,០៦០នាក់, ស្លាប់សរុបចំនួន ៣,០៥៦នាក់៕	2024-05-09T20:04:00+07:00	freshnewsasia.com	https://m.freshnewsasia.com/index.php/en/localnews/340304-2024-05-09-06-04-09.html
633587cb-6f8a-4949-9909-a699355b4082	សម្តេចធិបតី និងលោកជំទាវបណ្ឌិត ពេជ ចន្ទមុន្នី ឧបត្ថម្ភដល់ការព្យាបាល ជំងឺរបស់ព្រឹទ្ធាចារ្យ គង់ ណៃ	ដោយមានការយកចិត្តទុកដាក់ដ៏ខ្ពង់ខ្ពស់ពីសំណាក់ សម្តេចធិបតី និង លោកជំទាវបណ្ឌិត, លោកទាំងទ្វេបានរ៉ាប់រង រាល់ការចំណាយទាំងអស់ ទាំងក្នុងការព្យាបាល ស្នាក់នៅ និងហូបចុក របស់លោកព្រឹទ្ធាចារ្យ ៕	2024-05-09T19:51:00+07:00	dap-news.com	https://dap-news.com/national/2024/05/09/413618/
1d76d0aa-3e65-48fa-b248-60d17296166f	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ២នាក់ (Video inside)	ក្រសួងសុខាភិបាល នៅថ្ងៃទី៨ ខែឧសភា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៨ ខែឧសភា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,១១៩នាក់, អ្នកជាសះស្បើយសរុបចំនួន ១៣៦,០៥៨នាក់, ស្លាប់សរុបចំនួន ៣,០៥៦នាក់៕	2024-05-08T18:59:00+07:00	freshnewsasia.com	https://m.freshnewsasia.com/index.php/en/localnews/340151-2024-05-08-04-59-55.html

Subsets and Splits

No community queries yet

The top public SQL queries from the community will appear here once available.